
A. 


Platon Kristoforowiš - Astolowskil oli uni juba tunni aja 
eest silmist läinud, aga ta lämmitas ikka weel woodis. Naine 
oli juba üles tõusnud ja toimetas lastetoas. 

Pehmes woodis Ssõoja waiba all lämmitada oli ju nii mõnus. 
Astolowski armastas seda lõbu wäga ja pühapäewiti ei tõusnud 
ta iialgi üles enne kella ühtteist. Täna oli pühapäew ja tal ei olnud 
waja teenistusse minna. 

Astolowski pööris enese woodis selili, puhus kõhu hinge täis 
ja sirutas reied wälja. Tal oli hea olla. Waiba peal oli määratu 
suur habe laotatud laiali. Astolowski wõttis käed waiba alt wälja 
ja hakkas oma habemega mängima, silitas teda, soris sõrme- 
dega ta karwades, lahutas habeme kaheks ja mässis ühe osa 
parema ja teise pahema käe ümber. Siis seadis ta mõlemad 
habemepooled jälle kokku, nõnda et wahet enam näha ei olnud, 
ja hakkas teda uuesti waiba peale laiali laotama. 

»Mille üle ma praegu mõtlen?“ küsis ta iseeneselt. 

Kohe wastas ta enese küsimisele: 

» »bi millegi üle.“ 

Astolowskil hakkas hea meel, et inimene wõib nõnda olla: 
sooja waiba all lämmitada ja ei millegi üle mõtelda. Hiljuti oli 
ta , Herepõyprcras Taaera'st“ lugenud, kuidas üks kojamees rahu- 
kohtuniku juures, kuhu teda tunnistajaks oli kutsutud, oli ala- 
nud oma seletusi: +ÕHKV A Ha ckametik'b TIEPpeIB BOPOTAMH H HH 
0 HEMB HE ZyMa0. BAPYIP.. .“ 

»Pagana tore poiss, see kojamees!“ rõõmustas Astolowski. 
»Niisugune — künnihärg! Noh, mina ka praegu laman woodis 
ja ei mõtle millegi peale.“ [| R 

Otse tema woodi kõrwal seisis naise Wassa Leohidowna 
oma. Padjal oli weel näha Wassa peaase, waip oli jalutsis hunni- 
kus. Walgel linal nähti jookswat suurt musta kirpu. 

Astolowski sai wihaseks, sest ta ei sallinud neid loomi. Nad 
imewad werd, sööwad ja ei lase rahulikult magada. 

»Wassa!“ hüüdis Astolowski järsult. 

Naine ei ilmunud; tal oli lastega tegemist. 

»Wassa Leonidowna!“ hüüdis Astolowski uuesti. õa 

Tema hääles kõlas ähwardus. TAS 

Naine astus sisse ja jäi kartliku pilguga mehe otsa w 

»Sinu ase on jälle kirpe täis!“ hüüdis Astolowski 


* 

»Jooksewad nagu noored warsad ja kargawad minu peale. Kas 
mina pean toitma sinu kirpe? Waata ruttu järele, üks jooksis 
praegu sinna waiba alla!“ 

Wassa tõstis waiba serwa ettewaatlikult üles ja hakkas 
kirpu taga otsima. Warsti leidis ta põgeneja üles: kirp küki- 
tas lina wäikese woldi sees. Kui ta nägi, et teda otsitakse, 
» hakkas ta põgenema surmahirmus, kuid asjata: Wassa Leoni- 
downa oli osaw kütt ja sai ta silmapilk oma näppude wahele. 

»Käes ongi!“ ütles ta madala, kõlatu häälega. 

Ta weeretas kirpu esiteks mõne korra näppude wahel; 
siis wiis aknalaua peale ja tappis seal kotiora küünega. 

»kaputa ruttu kirbupulbrit!“ käskis Astolowski. 

Wassa wõttis laualt laastust toosi ja raputas woodi peale 
kollast pulbrit. Kui ta sellega oli walmis, waatas ta mehe otsa 
ja kui nägi, et sellel enam midagi ei ole ütelda, läks tasasel 
sammul toast wälja. 

Astolowskile oli naise sõnakuulmine meele järele. Wassa 
on alati sõnakuuleline. Wassa armastab teda — niisugune walge- 
peaga kass! 

Kui Astolowski jäi üksi, hakkasid mõtted ta peas liikuma. 
Kirbud on ainult naistele nuhtluseks, — mehed neid ei tunne. 
Tema ja Wassa juures on aga lugu ümberpöördult: Wassa ei 
pane kirpe suuremat tähele, aga seda enam tunneb tema. Ta ei 
jää magama, kui teab, et kirp kuski jookseb. Kord rääkis ta 
sellest imelisest nähtusest linaseemneäris ja kohe hüüdis eel- ja 
järelmaksubüroo ülem Jewsignei Wassiljewiš Doinikow:  ,,Mis 
muud, kui et teil, Platon Kristoforowiš, on magus liha — magu- 
sam kui teie teiselpoolel!“ 

Silmapilk kadus Astolowskil kogu wiha kirpude wastu. 
Magus liha! Doinikowil wõib olla õigus: Wassa on kõhn ja 
kuiwetanud, otsekui waim: mis peaksid kirbud niisugust sööma? 
Aga tema? (Astolowski silitas parema käega oma rinda.) Tema 
on kõikjalt ümargune ja pehme. Tubli mees, see Doinikow! 
Wa maiasmokk! Ta pilkab küll mõnikord, aga sealsamas ajab 
ta ka wäga tarka juttu ja on sõbergi. Niisugune ilwes! 

Imelik lugu selle, Wassaga. Kuus aastat tagasi, kui ta 
tema wõttis, oli ta ü kena, ümarguse priske näokesega ja 
siniste silmadega tütarlaps. Kuid iga aastaga jääb ta ikka kui- 
wemaks, ja praegu on ta kui waim. 

Astolowski pööris enese paremale küljele, korjas habeme 
ag wõttis ta oma parema käega kaissu — ja lämmi- 
tas sd 


Kell lõi üksteist. « Astolowski käänis enese paremalt kül- 
jelt selili, lükkas jalgadega waiba pealt ja ajas enese woodis 
istukile. Siis tõstis ta jalad woodist wälja, tõusis püsti ja hak- 
kas sirutama oma liikmeid: ajas käed laiali, sirutas: esiteks 

pahemat, siis paremat jalga, sealjuures tõstes neid kõrgele üles; 
ajas kõhu hinge täis ja laskis ta jälle tühjaks. * Selle peale 
wõttis ta mõlema käega habemest kinni ja astus peegli ette, 
kus wäikene kirju waip oli maas. - 

Magamistoa mööbel oli odaw ja lihtne, aga peegel oli suur 
ja tore ja näitas meest pealaest jalatallani.  Astolowski ostis 
selle peegli juba siis, kui nad Wassaga olid alles puruwaesed ja 
magasid puulausikutel. Mööbel ei olnud tähtis, aga peegel pidi 
olema majas. Astolowski harjunud komme oli igal hommikul, 
kui ta tõusis magamast, särgiwäel peegli ette astuda ja oma 
habet waadelda. Alles siis, kui habe waadatud, riietus ta. 

Nõnda tegi ta ka täna. Ta waatles ja paitas habet, nagu 
oleks see ta armas laps. Habe oli endine: ei puudunud ühtki 
karwa. Näis, kui oleks ta öö jooksul weel pikemaks kaswanud 
ja paksemaks wõrsunud. Ta silitas teda weel korra — esiteks 
pahemalt, siis paremalt poolt, seadis iga karwa omale kohale 
ja hakkas siis riietuma. 

Astolowski oli keskmise kaswuga mees, laiade õlgadega, 
pika, tüseda kerega ja lühikeste, jämedate jalgadega. Käed olid 
ka lühikesed ja lõppesid lihawa kämbla ja tömpide sõrmedega. 
õlgade wahelt kerkis wälja pea, mis palju ei liikunud. Ülalt kat- 
sid teda juuksed, mida lauk jagas pahema silma kohal kaheks 
ja mis olid kaunis pikad. Nägu ei olnud palju näha: juuksed 
tulid madalasse alla otsaesisele, kuna põsenukkidelt algas juba 
habe. Karwadest paljas oli ainult kitsas otsaesise riba ja teine 
samasugune riba. silmade all. Mõlemad ribad sünnitasid koos 
ümarguse wõru, mille keskel asus kaks halli, süütut silma, 
kuna silmade wahele lõikas sisse ninaselg, mis oli ka paljas kar- 
wadest. = Ninasõõrmeid ei olnud näha: need kadusid habeme- 
karwadesse. See oligi Astolowski nägu. Habe tuli wälja näost, 
lõuast, põskedest, otsekui määratu puhmastik, läks igale poole 
laiale ja ei ulatanud ainult nabani, waid weel tüki maad alla- 
poole naba, kinni kattes näo, rinna ja kõhu. Ta oli alles neli- 
kümmendkaks aastat wana, aga sellele waatamata olid juuksed, 
mis enne olid olnud ruuged, juba halliksgminemas. Habe, mis 
algul oli olnud ruuge, kollaka palistusega irtel, hakkas minema 
ka juba halliks. Astolowski pesi natukene käsi ja silmi, ajas 
selga mustjashallist riidest ülikonna ja pani kaela õige madala 
krae. Ta kandis ainult kraed: lipsi tal ei olnud, sest see ei oleks 
ometigi habeme alt wälja paistnud. Kui riided seljas, astus ta 
peegli ette, ajas pahema silma kohta laugu, kammis juuksed üle 
pala, silitas weel kord mõlema käega habet ja astus siis teise 

ppa. : 

Teemasin susises laual. Wassa Leonidowna toimetas laua 
juures. Astolowski asus laua ääre, otsis sõrmedega habeme kar- 
wade seest suuaugu üles, lükkas karwad kõrwale ja hakkas sealt 


- Võileiba ja wasikalihast teeworsti alla saatma, walades peale igale 

saadetisele walgest kruusist teed, mille Wassa Leonidowna juba 
oli walmis pannud. Soe tee, mida ta kõhtu walas, tõi Astolows- 
kile hea tuju. 

»Istu, Wassa!“ 

Wassa Leonidowna istus. 

»Waata, kui ilusasti meie nüüd elame.“ 

»Eks ela ikka ka,“ 

»Kas mäletad weel, kui meie pulmad olid?“ 

»Miks ei mäleta.“ 

»Kas sul on weel meeles, kuidas sa mind siis armastasid?“ 

Wassa Leonidowna kõhn nägu lõi särama. 

»Ma armastan teid weel praegu.“ 

* wSiis ei olnud minu habe weel nii suur kui praegu.“ 

Astolowski lõi pahema käe habeme alla, aga parema käega 
silitas teda pealtpoolt. 

»dJah, oli wist küll natuke wäiksem.“ * 

Astolowski waatas kelmikalt naise otsa. 

»Wassakene, mispärast hakkasid sa mind armastama?“ 

Wassa Leonidowna lõi häbelikult silmad maha. 

»Eks ma ole teile seda juba ammugi ütelnud. Teie olite nii 
kena ja tore. Teil oli nii ilus habe, nagu seda enam kellelgi teisel 
meesterahwal ei olnud.“ 

»Aga nüüd, Wassa, aga nüüd?“ 

Astolowski laskis kuuldawale oma hääles walju poolheli. 

»Ega's ma ei ütle, et teie nüüd enam kena ja tore ei ole. Ma 
armastan ja austan teid praegugi.“ 

»Waata, Wassa (Astolowski hääl oli jälle endine)! Nüüd 
oleme juba kuus aastat paaris.“ 

»Saab küll kuus aastat.“ 

»Sa armastad liig palju woblakala. Sellest ka tuleb, et sa 
nii kõhn oled. Woblakala on naismunkade toit, aga sina ei ole 
naismunk, sa oled mõisniku seisusest isiku Platon Kristoforo- 
wi Astolowski laulatatud abikaasa. Siis armastad sa senesuppi 
ja riisikotlette seenesoustiga. Ega sa ometi naismunk ei ole! 
Et sa nii kuiwetanud oled, tuleb sellest, et sa alati sööd munga- 
toitu. Täna lõunaks keeda peedisuppi walge sealihaga, Matopoe- 
cikceriit 6opm, ehk m pyccris — see-on ometi tubli toit!“ 

»Eks ma siis keeda. Teie ütelge alati ette, mida teile wal- 
mistada.“ 

»Wala mulle teed! Sa kaebasid, Wassa, eile kõhuwalu üle. 

Kas kõht täna weel walutab?“ 
E »Natukene walutab, aga see ei tee midagi.“ 

Lapsed, kes juba ammugi ukse taga olid waritsenud, kui isa 
jõi teed ja emaga juttu ajas, lükkasid ukse lahti ja tulid üksteise 
järel tuppa. Astolowski abielupaaril oli neid kaks paari ja üks- 
ainus: kaksikud poisid Fimja ja Fedja — wiis aastat wanad, tü- 
tar Nataša — kolm aastat, ja kaksikud poisid Antoša ja Platoša — 
kaks aastat wanad. Neil oli maha tehtud, et kui kuues laps tuleb 

(Astolowski tahtis, et see tingimata poiss oleks), siis panewad nad 
talle nimeks Koka. Lapsed, oma wanaduse järjekorras, ilmusid 
isa ette, et teda teretada: kõige esiteks Fimja ja Fedja, siis Na- 
taša ja tema järel Antoša ja Platoša. Teretamisekomme seisis 
selles, et lapsed pidid isa käele suud andma. Astolowski pööris 
näo laste poole, ilma et oleks jätnud järele toidu peeneksjahwa- 
tamist lõualuudega, käänis parema käeselja wälja ja laskis lapsi 
sellele üksteise järel musu anda. 

»Minge nüüd, papa tahab süüa!“ käskis Wassa Leonidowna, 
kui teretamine oli möödas, ja wiis kaks paari poisse uksest wälja. 
Sisse jäi Nataša, kes oli isa armas laps. See ei näinud isa sugugi 
kartwat: ta ronis tema põlwedele ja wõttis mõlema käega ta 
habemest kinni. 

»Ara sikuta papat habemest, sina wäike rott!“ tõreles Asto- 
lowski, parema käega lapse ümbert kinni wõttes ja pahema käega 
ähwardades. 

Laps jättis sikutamise järele ja hakkas habemes mängima 
peitmist. Ta puges üleni habeme karwadesse. 

»bPapa, näe!“ kuuldi peenikest häält habeme seest ütlewat: 
»mind ei ole enam. Otsi mind!“ 

»Sina rott! peidad enese papa habemesse ja käsid ennast 
otsida!“ tõreles Astolowski. 

Ta tõmbas habeme karwad laiali: sealt tuli nähtawale lapse 
wWäikene walge näokene. 

»Kas näed, papa leidiski sinu juba üles.“ 

Laps peitis enese uuesti habemesse, aga seekord = süga- 
wamale. 

»Otsi nüüd!“ kuuldi jälle hüüdwat peenikest häält. 

»Sina Wäikene rott! Wõi sa arwad, et papal polegi muud 
teha kui sinuga mängida? Sa kisud papa habeme karwad wälja! 
Kust papa siis weel habet saab? Mine maha, sina tillukene rotti 
Papa tahab süüa.“ 

Astolowski pani lapse maha ja jätkas kõhutäitmist. Wasika 
lihast teeworst oli peagi otsas. Ert m 


Uksekell kõlises. Fimja ja Fedja jõoksid esikotta, et ust 
lahti teha. Mõne silmapilgu pärast ilmusid nad Astolowski ette 
ja hüüdsid ühest suust: 

»Läpkin tuli!“ 

Lipkin oli wäikene kontoriametnik linaseemneäri seitsmen- 
dast osakonnast, kus Astolowski oli juhataja. 

»Õige teda tarwis!“ pomises Astolowski habemesse. 

Tõepoolest ei olnud tal aga Lipkini tuleku wastu midagi, 
sest sel oli alati midagi jutustada. Astolowski oli kindel, et tai 
peab olema tänagi mingisugune iseäraline uudis ja teda waldäs 
uudishimu seda teada saada. Teiseks tahtis ta Lipkinile anda 
wäikese toimetuse. s 


Ta lõpetas kähku söömise ja joomise, pühkis rätiga habeme 
puhtaks, toppis suu kohta tehtud augu jälle kinni ja astus mõõdu- 
kal sammul teise tuppa, mida saaliks nimetati, kus Lipkin teda 
juba ootas. 

»Tere hommikust, Platon Kristoforowiš!“ 

Tere, Nikolai Anikejewit!“ 

»Kuidas on teie terwis, Platon Kristoforowit?“ 

»Tänan, nagu ennegi. Hea, et tulite, Nikolai Anikejewit!i 
Mul on hõlmadeta saterkuub, mille ma juba enne naisewõtmisi 
lasksin teha. Ta on alles päris terwe, ainult lakad on wähe määr=- 
õud, Minule on ta juba kitsas: kas teie ei saaks teda ära 
müüa?“ 

»Miks mitte, Platon Kristoforowiš! Saab küll. Andke ta 
aga kohe minu kätte. Fontankal, üsna Kalinkini õllewabriku lä- 
hedal, elab tatarlane, kes ostab wanu riideid: ma wiin ta tänapäew 
tema juure.“ 

Saterkuub toodi kapist wälja. Selle riidega oli Astolowski 
poissmehena käinud pidudel ja tantsinud. Lipkin wõttis ta näp- 
pude otsa ja silmitses asjatundliku pilguga. 

»See on weel üsna hea saterkuub,“ kiitis ta. ,,Ei tea, kui 
palju tema eest tahate saada, Platon Kristoforowiš?“ 

»Kuidas kaupa saate,“ wastas Astolowski ja lõi käega. ,, Teie 
Waewa tasun ka ära.“ 

»Ah jätke, Platon Kristoforowiš! Mis waew see nüüd ei 
ole! Ma arwan, et juba homme wõin teile raha kätte tuua.“ 

Lipkin pakkis saterkuue wanasse = ajalehesse, = sidus 
nööriga kinni ja wiis eeskotta. Siis pööris ta saali tagasi ja istus 
toolile. 

»Kas teate uudist, Platon Kristoforowiš?“ algas ta, kuna 
tema kõhn ja wäljaimetud nägu, wäikese kikis habemega lõua ot- 
sas, hiilgama lõi. 

»Missugust uudist, Nikolai Anikejewiš?“ 

»Ter-Vegetarjanz läheb Odessa abikontori direktoriks.“ 

Astolowski tundis, nagu oleks teda keegi terawa oraga tor- 
ganud. Tema hallide silmade ilme muutus kartlikuks ja kaks 
wäikest habemesalka teine teispool suud, tuksatasid. 

»Kust teie seda teate?“ küsis ta. 

Tema hääl oli täiesti rahuline. 

»Ma sain teada seda kantseleist. Warwara Alistarowna 
Gunakowskaja rääkis.“ 

»Kust teab seda Gunakowskaja?“ 

»Seda ma kindlasti ei tea. Wististi on ta seda “kuulnud 
Wanka-Iwanowi enese käest. Gunakowskaja on rahaministri pe- 
rekonna hea tuttaw ja käib seal tihti wõõraks. Wanka-Iwanow 
teab seda ja sellepärast peab temast wäga suurt lugu. Mina ise 
nägin kord, kui Gunakowskaja ta kabinetti läks. Wanka-Iwanow 
wõis talle ju rääkida.“ 

»Wõi nõnda!“ ütles Astolowski ja waatas nurka. 


ri 

»ga Ter-Vegetarjanz seal wälja ei saa, tal olgu sinna ainult 
minna!“ ütles Lipkin asjatundlikult ja kõngutas pead. 

»Minul ükskõik!“ sõnas .Astolowski kindlalt. (Ta waatas 
jälle otsekohe.) ,,Mina olen oma kohal ja mul on ükspuha, kes 
sinna nimetatakse.“ 

»Ja muidugi, Platon Kristoforowiš!“ kinnitas Lipkin. ,,Kel- 
lele see korda iäheb? . Aga teade ise näib õige olewat. Mulle 
rääkis Ak-Urin: Ter-Vegetarjanz käinud eile Wanka-Iwanowi 
juures ja istunud seal tund aega. Mis ta seal muidu käis?“ 

»Ma arwan,“ jätkas Lipkin mõne silmapilgu järele: ,,tai 
peawad olema head soowitajad, sest kes annaks talle muidu nii- 
suguse koha?“ 

» Wõib olla!“ kuuldi häält habeme seest. »Ega teie ei tea, 
kas ärijuhatus on ta juba ametisse kinnitanud?“ 

»Seda ma ei tea, Platon Kristoforowiš! Aga ma ei usugi, 
et Ter-Vegetarjanz Odessas läbi saab.“ 

»Minul ükskõik!“ sähwas Astolowski ja lõi käega. 

»Muidugi, Platon Kristoforowiš. Aga... (Lipkin waatas 
Astolowskile otsekohe näkku) teie oleksite wõinud selle koha 
wastu wõtta. Teie kõlbate sellele kohale igatahes enam kui Ter- 
Vegetarjanz.“ 

»Minui on koht,“ ütles Astolowski järsult. ,,Kas olete wii- 
mase ,,Mipe Bomi“ numbri juba kätte saanud?“ 

Lipkin nägi, et Astolowski enam seda juttu ei taha edasi 
ajada. Ta püüdis weel sellest ja teisest rääkida, aga kõik, mis ta 
rääkis, ei huwitanud Astolowskit. Warsti hakkas ta minema. 

»Astuge mõnikord jälle sisse!“ 

»Tänan, Platon Kristoforowiš!“ 

Lipkin, kes juba oli riides, wõttis saterkuue kaenla alla ja 
läks. 


Astolowski pööris saali tagasi, istus toolile, ajas põlwed 
laiali ja hakkas töntsilt maha wahtima. Habe kattis mehe näo 
täiesti kinni ja ei lasknud nähtawale tulla mingisuguseid ' kirgi. 
Rõõm, kurbus, wiha, õelus, kadedus ei awaldunud Astolowski näos 
iialgi wõõra silmale: ta kired ja üleelamused peegeldusid ainult 
ta hallides silmades, teatawal wiisil nende ilmet muutes, aga sealt 
ei osanud neid keegi lugeda. Kui talle mõni kelmikas mõte pähe 
tuli, siis läksid ta silmad kitsamaks ja nende nurkadesse, nina 
kõrwale, ilmus kaks wäikest soppi. Habe jäi iga hingeliigutuse 
juures tummaks, aga kui mehel oli wäga halb, siis tõusid üles kaks 
wäikest salka teine teispool suud ja käänsid endid põigiti. Praegu 
oli Astolowskil wäga halb olla ja habemesalgad suu kõrwal olid 
keernud endid poolwiltu. g 

Ta oli praegu kuulnud asja, mille tõsiduse juures ta silma- 
pilkugi ei kahelnud: Ter-Vegetarjanz saab Odessa abikontori direk- 
toriks. See on suur koht, peaaegu sama, mis direktori koht kesk- 
äris, aga palju wabam ja iseseiswam. Suur uhke lõunamaa linn, 

sooja päikese all... Ligidal limaanid, kus ennast suurepäraselt 
wõib arstida maksa-, põina- ja kõigist muudest haigustest... Ja 
tal on juba ammugi põrnahaigus, mida waja oleks arstida! 

Ter-Vegetarjanz ei olnud Astolowskile midagi kurja teinud, 
aga ta ei wõinud sallida teda silma otsas. Juba sest silmapilgust 
saadik, kui nägi teda esimest korda, hakkas teda wihkama. Kui 
ta waatas oma mustjas-pruunide silmadega tema peale, siis oli 
tal tunne, nagu oleks teda puuritud kahe peenikese'oherdiga. Ter- 
Vegetarjanzi walgel näol ei liikunud ükski lihas: see oli alati ta- 
sane ja külm, otsekui marmorlaud; aga Astolowski arwas, et ta 
temast lugu ei pea ja teda pilkab, kuid ei näita seda wälja. Kui 
Ter-Vegetarjanz naeratas, siis hakkas tal alati sapp üle keema: 
nii wastumeelt oli talle tema isik. 

Astolowski kargas korraga niisuguse kiirusega toolilt, mida 
temalt, keha tüsedust silmas pidades, ei oleks wõinud oodata, sil- 
malaud kõrgel ja käed solgus, mööda tuba uitama. 

Ter-Vegetarjanz nimetatakse Odessa abikontori direktoriks, 
aga mispärast ei pakuta temale mõnd paremat kohta? Mis on 
osakonna juhataja keskäris?. Direktori jooksupoiss! Aga oled sa 
mõnes suuremas linnas abikontori direktor, siis oled ka oma amet- 
kohas kõige ülem isand ja kõik linna kaupmehed käiwad sind kum- 
mardamas. Sõidad autoga... Wõtad osa kõigist pidusööki- 
dest... Igalpool oled auwõõras... Oled tähtsaim mees üle kogu 
linna... Keskäris ei tohi sa üht päewa teenistusest puududa. 
Kui direktor ei salli sind heameelega, kuuled temalt kõiksugu 
halbu sõnu, aga parata ei saa midagi. Kui suurt waewa ja alan- 
dust ei maksnud talle osakonna juhatajaks saamine, ja poleks ol- 
nud Habladurowi, kes enese pärast üles poos, ei oleks ta - iialgi 
saanud nii kaugele. Siin ta nüüd istub. Ter-Vegetarjanz on tee- 
ninud alles kaks aastat linaseemneäris ja juba antakse talle kõige 
parem abikontori direktori koht; tema on aga teeninud kuus aas- 
tat ja kellelgi ei tule meele pakkuda temale midagi paremat. 
Peab küünte ja hammastega sedagi kinni hoidma, mis tal käes on. 

Ukse prao wahelt waatas sisse kaks wäikest nina. 

»Uks kinni, teie põrnikad!“ käratas Astolowski. 

Ninad kadusid ja uks suleti. 

Odessa on suur ja ilus linn, ta on seal ükskord käinud. Seai 
elutsewad kõiksugu rahwused. Odessa on ka kuulus ilusate tüd- 
rukute poolest: ta wõis uulitsal käies oma silmaga näha, kui palju 
neid seal liigub, kena näoga ja priskete paledega, ise kerged kui 
liblikad. Ter-Vegetarjanz õn poissmees ja on wäga libe naistega 
ümber käima. Seal, Odessas, kus Sri pole nägemas, ümbritse- 
wad nad teda wististi parwedes . . 

Astolowski sülgas. 

Ter-Vegetarjanz. on armeenlane. Odessas ja teistes Musta- 
mere-äärsetes linnades elab palju Armeenia rahwast. Kõik seal- 
sed armeenlased on wägewad ja rikkad. Kõigi suurte Armeenia 
miljonäride majades on ta siis oma inimene.* Tema ees on lahti 

kõik uksed. Kui ta Peterburisse tuleb, läheb ta otsekohe Merlu- 
škini ja Wanka-Iwanowi juure, Aga tema ei pääse mujale kui ai- 
nult Eltzburgi ja Gurlandi juure. Ter-Vegetarjanzil on igalpool 
kummardamine ja austamine. Niisugune sisalik! 

Astolowski istus uuesti toolile. Kibe wiha täitis ta hinge. 
Sapp lainetas ja süda tuksus korratult. Heameelega oleks ta Ter- 
Vegetarjanzi maakeralt häwitanud, kui see oleks wõimalik olnud. 
Mõtted keerlesid ikka ühe ja sama asja —Ter-Vegetarjanzi nime- 
tamise ümber, ja Astolowskil oli tundmus, nagu oleksid nad 
wäljapääsuteed otsides peksnud wastu tema pealuukambri seinu. 
Ta hakkas peas walu tundma ja oli rõõmus, kui kuulis uksekella 
kõlisewat. 

Tulija oli Twan Mihailowiš Kitomanow, wanapoolne inimene, 


lihtlabane ja õiglane Wene mees. Ennemalt oli ta olnud rahwa- 


koolis õpetajaks, aga siis oli ta milgil wiisil sattunud pealinna ja 
teenis praegu ühs kaubakontoris. Teenistusasjus linaseemneäris 
käies oli ta Astolowskiga tuttawaks saanud ja oli tast mulje kaasa 
wõtnud kui arukast mehest ja wäga auwäärsest isikust. Ta oli 
Astolowskit juba paar korda ennemalt waatamas käinud ja tuli 
ka täna teda waatama ja juttu westma. 

Astolowski raputas soojalt Kitomanowi kätt. Nad rääkisid 
mitmesugustest asjadest. Astolowski seletas Euroopa ja Aasia 
praegust poliitilist seisukorda. Ta oli kindel, et Palestiinas tuleb 
warsti sõda. Tunni aja pärast hakkas Kitomanow minema ja 
Astolowski, olgugi et lõuna oli ligidal, läks teda saatma. Tal oli 
waja ennast lahutada. 

Teel rääkis Astolowski wiiekordsete majade ehitamisest ja 
sellest, mispärast Iisaku kiriku lael on alati toed all. Nõnda läksid 
nad tüki maad edasi, kuni Astolowski jumalaga jättis ja tagasi 
pööris. 

üksi olles tulid endised mõtted uuesti tagasi. Nad näisid 
teda waritsewat otsekui waimud. Ta nägi waimus armeenlast 
reisipauna siduwat, nägi suuri kollaseid ja pruune sumadane. 

Need wõtab ta ühes ja sõidab esimeseklassi wagunis Odes- 
sasse. Seal wõtab kõige paremas hotellis korteri. Kohe laguneb 
linnas jutt laiale, et uus linaseemneäri abikontori direktor Ter- 
Vegetarjanz on sinna jõudnud. Wiibimata ilmuwad kaupmehed, 
et temaga tuttawaks saada... 

Niisugune sisalik! 

Astolowski jõudis kanali ääre, mille kaldad olid raudwõrega 
piiratud. Rahwast liikus kanali ääres wähe. Astolowski laskus 
rinnuli wõrele ja hakkas wahtima üksisilmi alla mudasesse wette. 

Oli sügis. Taewas oli hallis pilwes. Kõrged majad mõlemal 
pool kaldal peegeldusid mudases wees mingisugustena wormita 
kogudena. Aga Astolowskile näis, kui paistaksid talle wastu mus- 
tast kanaliweest Odessa tornid ja see mõttekujutus pani ta sapi 
weel rohkem lainetama. 

Äkitselt tõusis Astolowski püsti ja hakkas suurte silmadega 

wahtima kuhugi teadmata koha peale. Ta seisis mõne sekundi; 
siis laskis ta pea jälle maha. Ta silmade waade oli kelmikas ja 
nende ninapoolsetes nurkades wõis näha kaht wäikest soppi. Nõnda 
seisis ta jälle mõne silmapilgu; siis toppis ta käed tasku ja hakkas 
kiiresti edasi minema. 

Ta jõudis Neewa ääre ja jäi sinna seisatama, käega raud- 
wõrest kinni wõttes. Seisak ei kestnud kaua: ta parem käsi tegi 
järsku liigutuse, pahem jalg ajas end tahapoole õigeks ja mees 
hakkas jälle liikuma. Ta ei pannud midagi tähele: tal oli tegemist 
ainult oma mõtetega. Nagu näha, juurdles ta millegi asja kallai 
ja ei jõudnud kindlale otsusele. 

Nõnda kõndis ta tüki aega. Wiimaks tuli talle wastu keegi 
õige näruses riides isik, kellel oli suur tükk poolwalget leiba kaenla 
all ja kes selle küljest aeg-ajalt murdis ja pistis suhu. Astolowski 
kõht hakkas korraga näpistama. Talle tuli meele, et lõuna on 
juba ammugi möödas. Ta jäi weel kord seisatama ja waatas suurte 
silmadega kaugusse; siis lõi ta peaga, ühes sellega seda liigutusi 
ka mõlemate kätega korrates, silitas habet ja hakkas minema 
kiirel sammul kodu poole. 

Sopid ta silmanurkadest ei kadunud. 


1. 


Järgmine päew oli argipäew, kus Astolowskil oli waja teenis- 
tusse minna. Ta elas kaugemas Peterburi linnajaos ja sellepärast 
pidi ta mõne tüki maad sõitma tänawaraudteega. Wagunis, otse 
tema wastu, istus kaks linnameest. Ühe kasukal oli linnunahkne 
krae: see oli Nowaja Derewnjast. Teine kandis ka kasukat, aga 
see oli ilma nahkadeta ja krae oli sametist ja ainult kaks tolli lai: 
see mees oli Staraja Derewnjast. 

»Teie poeg teenib ikka weel linaseemneäris?“ küsis kulunud 
sametkrae. 

»Ikka sealsamas, juba teist aastat,“ wastas linnunahkne krae. 

»Kuipalju ta palka saab?“ 

»Palk, Nikita IwanõC, pole tal suur. Ta on ju ka alles noor. 
Saab kakskümmend wiis rubla kuus ja peale selle kuupalga igaks 
jõuluks ja lihawõtteks. Palk ei ole tähtis: ma pean teda seal selle- 
pärast, et ta midagi õpiks. Käin ka ise sagedasti seal. Uhke wiie- 
kordne kiwimaja; suured walged saalid; kõrged aknad, kollaste 
eesriietega. Seal on niisugune seadus, et teenijad peawad käima 
peenelt riides. Kui direktor wastu tuleb, peab tingimata tere- 
tama, ja direktor teretab ka wastu. See on koht, kus noor ini- 
mene wõib õppida peent elu ja peeneid kombeid.“ 

»Kui lugu nõnda, Iwan Wassiljewiš, siis pole palgast lugu,“ 
tähendas kulunud sametkrae. 

»Jah, muidugi!“ kinnitas linnunahkne krae, mis ka mitte just 
esimest sügist ei näinud. ,,Praegu saan ma majast üüri; poodi 

pean ise; siis on weel kapsaaed enese käes — ei tahtnud kewadel 
enam wälja rentida. Sissetulekut on. Kas teate, seal on palju 
huwitawaid asju: on olemas kõiksugu seltse ja kassasid. Minu 
poeg on igalpool liige, sest nõnda saab ta alati suurte härradega 
kõkku. Iseäranis kiidab ta üht osakonna juhatajat — Astolows- 
kit: temast räägib ta igapäew.“ 

»»Ostolowski?“ küsis kulunud sametkrae. 

Astolowski, kes seda kõnet pealt kuulis, hammustas oma alu- 
mist mokka, aga habeme warjul ei olnud seda mitte näha. 

»Astolowski,“ parandas linnunahkne krae. ,,Minu poeg aus- 
tab teda wäga ja ütleb, ta olewat wäga tore mees ja sealjuures ka 
wäga lahke ja armas inimene. Sel härral olewat niisugune 
suur habe.“ 

Linnunahkne krae näitas kätega Astolowski habeme suurust. 

Silmapilgu pärast tõstsid mõlemad mehed oma silmad üles 
ja waatasid Astolowski peale, otsekui oleksid nad kokku rääkinud. 

»Tema ongi kõik need seltsid ja kassad asutanud,“ kõneles 
linnunahkne krae edasi. ,,Tema on igalpool kas esimees wõi juha- 
tuse liige ja teeb teenijate kasuks tööd. Palka nende ametite 
eest ei maksta: peab muidu teenima. Kas see pole suur armastus 
ja heategu kaasteenijate wastu? Kui on teenijatel koosolek, wali- 
takse Astolowski juhatajaks. Minu poeg räägib, et keegi ei mõista 
nii osawasti koosolekut juhatada kui tema. Kui edaspidi jälle 
mõni koosolek on, tahan ka ise waatama minna.“ 

»On ju tarku inimesi maailmas!“ ohkas kulunud samet- 
kraega mees. 

Selle wahe sees olid nad kohale jõudnud. Wagun jäi seisma 
ja sõitjad hakkasid wälja ronima. Astolowski, kes läks pärast 
kõnelejaid wagunist wälja, tõttas neile uulitsal järele. 

»Mul on au ennast esitleda: olen seesama Astolowski, kel- 
lest wagunis oli jutt.“ 

Mehed jäid uulitsal seisma kai soolasambad ja hakkasid 
talle lollakalt otsa wahtima. See kestis mõne silmapilgu, siis 
kummardusid nad ühekorraga nõnda, et nende pead puutusid 
kokku. 

»Siis teie oletegi Platon Kristoforowiš Astolowski, kellest 
minu poeg alati räägib?“ küsis linnunahkne krae suure aupakku- 
misega, kuna tema nägu päikesena hiilgas. ,,Olen wäga rõõmus 
teiega ükskord ometi tuttawaks saades.“ 

»Wäga armas!“ ütles kulunud sametkrae. 


Astolowski raputas südamlikult mehe kätt, kes kandis lin- 
nunahkse kraega kasukat, ja wõttis oma paremale käele. Kulunud 
sametkraele andis ka koguni hooletult kätt ja laskis teda kõndida 
oma pahemal käel. - Ta kiitis linnunahkse krae poega ja ütles et 
temast ükskord saab mees. Nõnda kõndisid nad kuni ligema uulit- 
sani, kust Astolowski ära pööris. Jumalaga jättes ütles ta lah- 
kesti linnunahksele kraele: 

»Ma näen, teid huwitab seltskondlik tegewus. Ehk astute 
mõnikord minu poole sisse: siis wõiksime pikemalt juttu ajada.“ 
Kulunud sametkraele ei lausunud ta midagi. 


Linaseemneäri eeskojas andis Astolowski oma palitu ja lak- 
kadega mütsi uksehoidja kätte. Selles ametis oli Wassili Karro, 
juba wana mees, suure walge habemega. Kuid tema habe ei saa- 
nud kaugeltki Astolowski habeme wastu: see oli wiimasest wae- 
walt üle weerandi. Astolowski astus peegli ette, silitas parema 
käega oma juukseid, siis mõlema käega habet, wõttis endale ha- 
riliku posituuri ja hakkas trepist üles minema. 

Maja esimesel korral asusid riidenagid, aktseptatsioonijaos- 
kond, peakassa ja arhiiw. Teisel korral olid peadirektori, tema 
abi, juhatuseliikmete ja direktor Gurlandi kabinetid ja wastu- 
wõtmisruumid, kantselei ja operatsioonisaal, ühes wälismaa-osa- 
konnaga. Kolmanda korra wõttis oma alla raamatupidamisosa- 
kond, hinnakirjade- ja tariifidebüroo, eel- ja järelmaksubüroo ja 
direktor Klopowi kabinett. Neljandat korda täitsid teised osakon- ° 
nad, direktor Eltzburgi kabinett ja laboratoorium. Wiiendale kor- 
rale-olid paigutatud köök, söögisaal ja wäljakäigukohad. Majal 
oli kaks treppi: üks suur marmortrepp ja teine wäikene, kitsas 
trepp, mis wiis õue peale. Esimesest trepist käisid linaseemneäri 
nõukogu esimees ja liikmed, peadirektor ja juhatusliikmed, direk- 
torid, pearaamatupidaja, laboratooriumijuhataja, peakokk oma 
laia walge kübaraga ja põllega, osakondade ja büroode juhatajad, 
prokuristid ja ärisõbrad. . Wäiksemad ametnikud ja teenijad ei 
tohtinud marmortreppi mööda majast sisse ja wälja käia, waid 
pidid tarwitama tagumist kitsast treppi. Marmortreppi wõisid 
nad tarwitada ainult teenistuse ajal ja teenistuse huwides. Asto- 
lowski oli osakonna juhataja ja tohtis üles minna marmortrepist. 

Neljandal korral trepi lähedal tulid temale mõned ametnikud 
wastu, keda tema oma harjunud wiisil teretas. Tema kabinett oli 
wäikesest koridorist ja ootamisruumist läbi minna pika koridori 
peal. Tal oli oma kabineti uksekäeraud juba pihus, kui temas mi- 
dagi nõksatas. Otse tema kabineti wastu oli Ter-Vegetarjanzi 
kabinett. Sealt astuski ta praegu wälja. Astolowski äigas mõ- 
lema käega oma habet, astus siis sammu armeenlasele wastu ja 
ütles sulawa lahkusega: 

»Tere hommikut Aršak Wartanowiš!“ 

Armeenlane surus Astolowski kätt ja astus jälle edasi, ilma 
et oleks sõna rääkinud. 

»Sisalik!“ ümises Astolowski. 

Kabinetis leidis ta oma abi Šagrinowiši juba ees. 

»Tere hommikut, Jowian Naumowiš!“ 

»Tere hommikut, tere hommikut, Platon Kristoforowiöl“ a 
ütles teretataw püsti tõustes ja kätt wälja sirutades. 

Šagrinowiš oli Poola juut, mustade juuste ja ümmarguse 

paksu näoga. Tömbi nina peal kandis ta kuldraamiga näpitsprille. 
Ta oli kaunis inetu. Linaseemneäris teenis ta juba kaks aastat. Esi- 
teks oli ta õlikookidejaoskonnas õige wäikese ameti peal. Seai 
silmas teda Astolowski ja pani kõik rattad käima, et teda enda 
juure saada — osakonnajuhataja abiliseks. Direktor Eltzburgii 
ei olnud midagi selle wastu, et oma süguwenda ametis kõrgendada, 
ja wiis asja peadirektor Wanka Iwanowi juures läbi. Sagrinowiši 
aukartus Astolowski wastu oli piiritu: ta pidas teda kõige targe- 
mäks ja kõige paremaks inimeseks maailmas ja ei rääkinud temast 
iial muidu kui püha aukartusega. Astolowski oskas oma waran- 
dust hoida: laisawõitu Šagrinowišil oli tema juures nii hea kui 
iganes wõimalik. Kohe seadsid nad oma lauad wastamisi, et wõik- 
sid igal ajal üksteist näha ja üksteisega juttu ajada. Šagrinowiš 
kiitis Astolowski ligimesearmastust, selget pilku ja sügawat mõis- 
tust, aga Astolowski — Šagrinowiši suuri kirjanikuandeid (ta o'i 
paar tillukest broSsüüri kokku sepitsenud). Astolowski oli täitsa 
kindel, et Šagrinowiš ühel ilusal päewal ütleb: ,,Platon Kristofo- 
rowiö! Teil-on otse riigimehe mõistus. Teie kõlbaksite - wäga 
hästi peaministriks.“ 

»-gdJutud on käimas,“ algas STŠIGWARIE »et Ter-Vegetarjanz 
Odessa abikontori direktoriks nimetataäwat.“ 

»Pole kuulnud,“ wastas SŠagrinowit. »Kelle käest teie seda 
kuulsite, Platon Kristoforowiš ?“ 

Need jutud õn Gunakowskaja käest wälja läinud — teate 
Seda paksu mustawerd daami; kes kantseleis töötab. Ta olewat 
koguni rahaministri sugulane. CC 

»ti ole kuulnud, Platon Kristoforowiš! Kui see tõesti tõsi on, 
siis-oni see armeenlasele suur ülendus. Odessa abikontori direk- 
tori koht on ju peaaegu sama, mis direktori koht “keskäris, aga 
sealjuures täiesti iseseisew.“ 

-Astolowski ei wastanud midagi ja küsis, kas mitte hädalisi 
asju ei ole. 

Hädalisi asju ei olnud ja Astolowski lahkus kabinetist. Pa- 
hemat kätt oli ruumikas saal, kus asusid neljas, wiies ja seitsmes 
osakond. - Neljanda osakonna juhatajaks oli Twan Walerianowiš 
Kasearu, wiienda — Ter-Vegetarjanz ja seitsmenda — tema ise. 
Saal oli tihedasti laudu täis, seal istus kolmkümmend inimest. 
Kõiki neid teretas Astolowski igapäew kättpidi. Saali sisse astu- 
des oli tal pea kindlasti oma koha peal, habe rindade ja kõhu-peal 
laiali ja kõnnak mõõdukas. Ei kõndinud mees, waid kõndis habe: 
Näolapist, mida juuksed j ja habe paljaks jätsid, waatas wälja kaks 
halli silma — nii ilmsüütud nagu oleks ema ta alles eile ilmale 
toonud.  Uksele kõige ligemal istus pikk ja kuiwetanud emand 
Kamenewa, Wanapoolne inimene, aga mitte ka wäga wana, mehe 
naine ja kahe lapse ema, wäga kaine ja tagasihoidlik naisterahwas. 
Teda teretas Astolowski alati kõige enne. Ta jäi tema laua ette 
seisma ja tegi oma kehaga kummarduse — nõnda, et seal juures 
ka habe kummarduse kaasa tegi. Kamenewa tõusis püsti ja ulatas 

talle käe. Astolowski pigistas soojasti oma tömpide sõrmedega 
pakutud kätt, sealjuures teda mitu korda kergesti raputades; siis 
ajas enese sirgu, waatas Kamenewale silma, tegi weel ühe wäi- 
kese kummarduse ja astus edasi. Nõnda käis ta kogu saali läbi. 

Selles saalis istujad olid kõik wähemad ametnikud ja ei wõi- 
nud Ter-Vegetarjanzi nimetamisest midagi teada. Kelle käest 
küsima minna? Gunakowskaja käest otsekohe küsima minna t: 
ei tahtnud. Asi ei pidanud aga teadmata olema diršktor Elzbur- 
gil. Kui aga Elzburg teadis, siis teadis kahtlemata ka Lilipetrow, 
esimese osakonna juhataja, Eltzburgi sõber ja parem käsi. Asto- 
lowski seadis juba sammud tema kabineti poole, kui ta korraga 
nägi sekretäri liginewat, pikk lõhnaw sigar suus. 

»Tere, Konstantin Mihailowiš! kas on uudiseid?“ küsis 
ta hariliku pehmuse ja mahedusega. 

»Millal neid puudub?“ oli lühike wastus. 

Konstantin Mihailowišil oli alati wähe aega. 

»Räägitakse, et Ter-Vegetarjanz olewat Odessa abikontori 
direktoriks nimetatud?“ küsis Astolowski. 

»Ei ole weel nimetatud, aga nimetatakse warsti,“ wastas 
Konstantin Mihailowiš ja astus edasi. 

Käes ta oligi! / 

Astolowski tundis eneses midagi katki rebenewat. See, mida 
ta miski hinna eest ei oleks tahtnud kuulda, oli ometi tõsi. Kerge 
Waewaga sai ta weel teada, et juba esimesel juhatuse koosolekul 
Ter-Vegetarjanz kinnitatakse ametisse. 

Astolowski läks oma kabinetti tagasi. Šagrinowiš oli wälja 
läinud. See oli hea, sest ta tahtis üksi olla. Ta istus toolile ja 
hakkas wahtima oma töölaua halli kalewi peale. Nõnda kestis see 
seni, kui teenija sisse astus ja neljakandilise traadist korwi sees 
temale direktor Eltzburgi käest pabereid tõi. 

Astolowski waatas paberid läbi ja pani nad kõrwale. Siis 
tõusis ta toolilt ja hakkas kabinetis"edasi-tagasi käima. Tema sil- 
mad omandasid kelmika ilme ja nende nurkadesse ilmus kaks wäi- 
kest soppi. Mitu korda naeratas ta, aga habe ei lasknud seda 
wälja paista. Kui ta umbes kümme mmutit oli kõndinud, astus 
ta laua juure ja wõttis sahtlist peegli wälja. Peegel oli sahtlis 
alati millegi risu alla ära peidetud ja temast ei teadnud ükski, ka 
mitte Šagrinowiš. Et peegel wäike oli, siis ei wõinud Astolowski 
kogu oma keha ühekorraga näha. Ta waatas esiteks pead, siis 
habet. Allpool habet ei olnud enam midagi waadata; seal algasid 
juba reied. Kõik oli korras, iga asi seisis oma koha peal: hallid 
silmad, ninaselg, kaunis pikad halliksläinud juuksed ja habe. Enne, 
kui tema juuksed ja habe alles ruuged olid, arwas ta, et tema kuju 
aukartust äratab; nüüd aga, kui tal juuksed juba peaaegu hallid 
ja habe ka oli poolestsaadik hall, arwas ta, et temale weel üks 
omadus on juure tulnud: tema isiku auwäärilikkus. Oli tarwis 
ainult pead auwäärselt püsti hoida, habet auwäärselt enda ees 


17 


kanda, mõõdukal sammul kõndida ja pehme, maheda häälega rää- 
kida: kõik muu oli juba olemas. i 

Astolowski pilgutas weel korra silmi: ka need olid talle truud 
nagu alati. Ta peitis peegli jälle ära, wõttis mapi mõnede pabe- 
ritega pahema kaenla alla, silitas parema käega weel kord habet 
ja astus siis kabinetist wälja. 

Ta läks direktor Eltzburgi juure asju ette kandma. 


Solomon Isakowiš Eltzburg ehk lihtsalt Saalomon, nagu teda 
linaseemneäris nimetati, oli wäike, libeda wälimusega mehike, um- 
bes nelikümendviis aastat wana, mustade juuste, wäikese musta 
lõuahabemega ja kikis kõrwadega. Habe ja juuksed hakkasid 
juba hallinema. Nina oli tal kaunis iseäraline: ligidalt waadates 
oli see üsna wäike, aga kaugelt waadates — suur ja kongis. Kui 
teda oleks ära mõõdetud, siis oleks igaühele selgeks saanud, et ta 
kongis ei olegi, waid ainult otsast natuke kumer. Wäikesed mus- 
tad silmad õhukeses peas jooksid sinna ja tänna, otsekui wäikesed 
hiired. 

Eltzburg õppis pealinna kõrges koolis ja tahtis kuulsaks 
professoriks saada. Warsti aga müüs ta raamatud ära, pani raha 
panka ja ise astus linaseemneärisse teenistusse. Elas lustilist elu 
ja armastas wäga walgetwerd Wene tüdrukuid. Kui ta kolm- 
» kümmendkolm aastat wana oli, heitis ta ühe arsti tütrega abi- 
ellu. Seeoli tasase loomuga Juudi tüdruk, ilma iseäralise iluta ja te- 
mast hulga pikem ja tugewam. Kümne kuu pärast tõi ta omamehele 
poja ilmale ja poolteise aasta pärast — teise. Abielluastumisega 
muutus Eltzburg kõige eeskujulisemaks perekonnameheks. Oma 
naist ja poisse armastas ta kirgliselt. Nüüd ei wõinud ta enam 
sallida neid ametnikke, kellest teada oli, et nad kuuendast käsust 
üle astuwad. 

Eltzburg oli ainult wäike sahkerdaja, aga kuidas tahtis ta, 
et teda oleks suureks ärimeheks peetud! 

Inglismaal elab suur rahamees Rotšild, kelle nime siin maa- 
keral iga laps teab. Ta on koguni Inglise baronett ja ülemkoja 
liige. Selle nime sai ta nõnda, et ta Suezi kanali aktsiad prants- 
laste käest üles ostis ja Inglise walitsusele edasi müüs. Sealjuu- 
res wõttis ta wahekasu ainult 2%! See ei olnud tark tegu: ta 
oleks wõinud palju rohkem wõtta ja baroneti nimi oleks talle seegi- 
pärast antud. Kui Peterburi suur rahamees Bimstein Londonisse 
sõidab, siis ütleb Rotšild temale: ,,Sa tunnd Saalomon Eltz- 
burki, Isaku poega. Wii talle minu poolt terwiseid: ta on üks 
parematest Wene rahaasjadetundjatest!“... Berliinis elawad 
suured Juudi rahamehed ja pangahärrad Mendelsohn ja Bleich- 
röder. Nendega käiwad läbi ja peawad ärilist ühendust Bim- 
stein, Robinka, Lihterman. Kui August Ošer Hirš Robinka, suure 
Peterburi pangamaja omanik, Berliini sõidab, siis ütleb Mendel- 
sohn: ,,Peterburis elab Saalomon Eltzburg, Isaku poeg, Juuda su- 

guharust. Mulle räägiti, ta olewat wäga osaw ärimees ja hea 
rahaasjadetundja — üks kõige parematest rahaasjadetundjatest 
Wenemaal...“ ükskord sõidab ta ise Londoni. Läheb Rotšildi 
juure. -, Rõõmustan teiega tuttawaks saada,“ ütleb .Rotšild: 
»Teie olete üks parematest Wene rahaasjadetundjatest.“ Rot- 
šild kingib talle hõbedast paberossikarbi (kust ta wõib teada, 
et Saalomon Eltzburg ei suitseta!) kuldse monogrammiga. Rot- 
šildi kingituse paneb ta oma kirjutuslauale... Kui ta Berliini 
sõidab, saab Mendelsohn tema tulekust kuulda ja laseb teda 
enda juure õhtusöögile kutsuda: " Rõõmustan teiega tuttawaks 
saada,“ ütleb Mendelsohn: ,,;mulle on teist palju räägitud. Teie 
olewat üks parematest Wene rahaasjadetundjatest.“ õhtusöögile 
on palutud weel Bleichröder, Wertheim, Rathenau ja paar teist 
Saksamaa rikkamat Juudi soost meest. Wertheimil on kauba- 
majasid üle kogu Saksamaa. Bleichröder on suur pangapidaja. 
Austria keiser Franz Josef ei hoidnud oma raha kuski mujal kui 
ainult Blechröderi juures: nii suur oli usaldus tema wastu. Söögi 
ajal küsitakse temalt pikalt ja laialt Wene olude üle järele ja kui 
ta lahkub, paluwad ka Bleichröder ja Rathenau endid tingimata 
waatama tulla, enne kui ta Berliinist ära sõidab. 

Sel ajal, kui ta neid mõtteid mõlgutas, astus sisse Asto- 
lowski. 

Eltzburg naeratas, otsekuioleks tal Rotšildi terwised käes 
ja tema kingitus taskus. 

Astolowski oli osakonna juhatajaks nimetatud kadunud nõu- 
kõgu esimehe Habladurowi soowil, kes oma kohuseks pidas mõis- 
nikuseisusest isikute eest hoolt kanda. Eltzburg ei pidanud tema | 
wõimisest suurt lugu ja oleks heameelega kedagi teist soowinud, 
aga et Astolowski tema ees alati alandlik ja sõnakuulelik oli, siis 
leppis ta selle nimetusega. Pealegi oli ta siis alles abidirektor. 

»Mis asjad teil täna on?“ küsis Eltzburg, peaga terwitusele 
noogutades ja kätt wälja sirutades. 

»Siin on Kaasani linaseemneõliwabriku kuludearwed,“ was- 
tas Astolowski toolile istudes: ,,ehk olete, Solomon Isakowic, lahke 
neid täna läbi waatama.“ k 

Nad hakkasid Kaasani õliwabrikute kuludearweid läbi waa- 
tama. Poole tunni pärast olid nad sellega walmis. 

Astolowski ei tõusnud püsti, waid jäi istuma. 

»Mis teil weel on?“ küsis Eltzburg. 

Ta tundis, et Astolowskil on midagi südame peal. 

»Meil äris, Solomon Isakowit,“ algas Astolowski mõnesilma- 
pilgulise waikimise järel: ,käiwad juba mõnd aega jutud ringi, et 
Ter-Vegetarjanz nimetatakse Odessa abikontori direktoriks.“ 

Bitzburg noogutas pead. 

Astolowski waatas maha. 

»Teie, Solomon Isakowiš, teate ise muidugi kõige paremini, 
keda kuhugi nimetada lasete, sest ilma teie ettepanekuta wõi nõus- 

olemiseta ei wõi keegi äris kõrgemat kohta saada,“ rääkis Asto- 
lowski edasi. 

Eltzburg istus liikumata. Keegi ei olnud tema käest küsi- 
nud, kas ta sellega nõus on, kui Ter-Vegetarjanzi Odessa abikon- 
tori direktoriks nimetatakse. 

»Lemast räägitakse kaunis inetut juttu,“ jatkas Astolowski. 

Wäikesed mustad silmad Eltžzburgi õhukese pea sees wilk- 
satasid. 

»Missugust juttu?“ küsis ta kuiwalt. 

»Hiljuti, nagu teate, Solomon Isakowiš, käis siin meie äri 
Tsaritsõni abitalituse juhataja Aleksei Dosifejewiš Soškow. Te- 
maga oli ühes Nikolai Emeljanowiš Boöškarew, kes nüüd Tsarit- 
sõnis suurt kohwipraadimiseäri ehitab ja sisse seab. Sinna juure 
tarwitab ta ka linaseemneid ja linaseemneõli. Enne oli tal Tiflisis 
wabrik, kus ta lambaraswast keetis seepi ja tegi küünlaid. Siin 
juhtunud ta Ter-Vegetarjanzi nägema ja küsinud Soskowilt, kas 
see mees ka linaseemneäris teenib. Soskow ütelnud, et teenib ja 
on koguni osakonna juhataja. Sel korral pole Boöškarew midagi 
ütelnud, aga kui nad wälja läinud, siis jutustanud ta Soskowile 
õige kena loo. Ter-Vegetarjanz elanud enne Tiflisis ja olnud seal 
igalpool tuntud kui suur joomar, kaardimängija ja — naistekütt. 
Olnud ülepea-kaela wõlgades. Siis wõltsinud ta ühe kümnetuhan- 
delise weksli ja wõtnud selle peale pangast raha, aga warsti tul- 
nud pettus ilmsiks ja kohus mõistnud ta kaheks aastaks wangi- 
roodu. Olnud wangiroodus oma aja ära ja kui ta wälja lastud, 
pole julgenud oma silmi Tiflisis enam kellelegi näidata ja kadu- 
nud sealt kui tina tuhka. Boškarew pannud imeks, et niisuguseid 
kelme meil teenistusse wõetakse.“ 

Eltzburg oli lõua natuke kõrgemale tõstnud. 

»Kas see tõsi on?“ küsis ta. 

»Aleksei Dosifejewiš ei waleta iialgi, sellepoolest: tunnete 
ka teie teda, Solomon Isakowiš! Ja ega see teinegi ei waleta: mis 
tarwis ta niisugust asja luiskama hakkas? Mis ta sellest saab?“ 

»Wanka-lwanow otsis tema ise wälja,“ ütles Eltzburg iroo- 
niliselt: ,,mina teda ette ei pannud. Nagu näha, on ta niisuguse 
saanud, kes on aastate kaupa olnud wangiroodus.“ 

»Minul, Solomon Isakowit,“ rääkis Astolowski edasi: ,,on see 
ükskõik, keda teis wõi Wladimir Aleksejewiš Odessasse saadate. 
Mina olen wäike teenija ja katsun ainult oma leiwakanikat kinni 
«hoida, et mu naine ja lapsed nälga ei jääks. Tänu kõigepealt mui- 
dugi teile, Solomon Isakowit, teie lõpmatu headuse eest! Aga 
seni, kui inimene seisab äri teenistuses, olgu tal suur wõi wäike 
amet, peab ta ikka ka selle eest hoolitsema, et äri õitseks ja et 
kõlwatud isikud sinna sisse ei saaks. Mulle näib, et Ter-Vege- 
tarjanz Odessa jaoks küllal kohane ei ole. Tema teadmistest ja 
wõimistest ei taha ma rääkida: neid teate teie, Solomon Isakowic, 
paremini kui mina ja oskate neid õigemini hinnata; kuid asi on 
see, et ta wäga iseäraline inimene on ja et ta mõndjagu kliente 

silma otsas ei salli. Näiteks juutide wastu on tal kange waen. 
Kõneleb sagedasti, et juudid targad ei ole, waid päris rumal rah- 
was. Et nad edasi saawat, tulewat sellest, et raha juba maast 
madalast nende hing olewat ja nad oma eesmärkide kättesaami- 
seks abinõusid ei põlgawat... Ma kordan, Solomon Isakowiš, tema 
sõnu. Armeenlased olewat juutidest palju targemad. Armeen- 
last ja juuti ei wõiwat sugugi wõrrelda. Juute ei sallitawat kuski, 
sest nad olewat igal pool teiste rahwaste kurnaks.“ 

»Keda nad siis on ära söönud?“ sähwas Eltzburg. 

Tema nägu oli tõsiseks muutunud. 

»Waadake, sedasama olen mina temale ka alati ütelnud, So- 
lomon Isakowiš! Keda nad siis on ära söönud ? Juudid on sama- 
sugused inimesed kui teisedki ja seepärast peaks neil ka sama- 
sügune õigus olema siin halli taewa all elada kui kõigil teistel Ju- 
mala loodud rahwastel. Ja kui maailmakapitalid on nende käes, 
siis tähendab see:ainult, et nad on wäga head rahaasjadetundjad. 
Aga kas niisugune midagi tähele paneb? Temale räägi, mis ta- 
had: lööb käega! Hiljuti oli jutt Urali-Tiibeti pangast. See on, 
nagu teie, Solomon Isakowiš, ise teate, wäga hea ja wäga soliidne 
pank. Tema ütleb: ,,Praegu on ta küll weel wenelaste käes ja 
seisab kindalal jalal, aga ei lähe wist palju aega mööda, kui juudid 
talle kanna taha panewad...“ Sel ajal, kui Kiiewis Beilise üle 
kohut mõisteti (missugune tsaariwalitsuse barbarism ja missugune 
häbi haritud Wene seltskonnale!), olid Wene paberitehinnad na- 
tukene kukkunud. Paberid, Solomon Isakowiš, kukuwad ju alati 
ja seal pole midagi imestada. Meid juhtus mitu inimest Aleksan- 
der Kimonowiši kabinetis koos olema ja nende seas ka Sõn-Kala- 
gujewski. Tema on majandusteadlane ja peab niisuguseid asju 
uurima, nagu paberite langemine. Kullatagawara riigipangas on 
suur, tööstus — hiilgawal järjel, wälist hädaohtu ei ole, aga pa- 
berid langewad. Seal koputab Ter-Vegetarjanz temale sõrmega 
otsa ette ja ütleb: ,,Kallis mees! Sa pead ennast majandustead- 
laseks, aga tõepoolest oled sa rumalam kui mõni koolipoiss. Heb- 
rea mehed on need, kes paberid alla lööwad, sest praegu on Kiie- 
wis käimas Beilise protsess, mis juutidele sugugi armas ei ole. 
Aga pole wiga! Kui protsess mööda, küll paberid tõusewad jälle. 
Madalad paberitehinnad ja kõrge šekkide kurss ei ole juutidele 
enestele kasulik ja pealegi seisab Wene riigi rahaasjandus nii tu- 
gewal alusel, et juudid talle midagi teha ei saa.“ 

Eltzburg oli tõstnud kulmud wähe üles ja mustad silmad 
tema õhukese pea sees wilksatasid. Astolowski jutustust kuuli- 
des oli tema nägu läinud ikka enam tõsiseks. Näis nagu oleks 
tema nina märksa pikemaks weninud, kui ta enne oli. 

»Odessas on palju juute ja kui ta seal hakkab wahet tegema 
juutide ja teiste rahwuste wahel, mis saab siis meie linaseemne- 
ärist? Sel wiisil wõib ta ärile mitusada miljonit kahju teha!... 
Siit wõib juba näha, missugune inimene ta on. Minusse see asi 
ei puutu (kuisuur asi nüüd mina olen!), ja ma ei tahtnud sellest 

kellelegi rääkida, mis ma temast tean, aga sealsamas mõtlesin: 
ma lähen ja räägin ometi Solomon Isakowišile. Teie olete minu 
wastu alati heasoowlik olnud, ja kui armeenlane Odessa abikon- 
tori asjad sassi ajab, siis tuleb sellest meie ärile suur kahju. Teie, 
Solomon Isakowiš, wastutate kõige eest ja kui- armeenlane mus- 
tust ja solkust teeb, siis wõidakse ka teile süüks panna: mis- 
pärast teie seda lasksite sündida? Mispärast teie tema järel ei 
walwanud? Aga kuidas sa sihukese järele walwad?... Ja siis 
on ta weel suur naistekütt. Räägitakse, tal olewat neid terwe 
tosin...“ 

Eltzburg tõmbas mokad kipra. Tema nägu oli endiselt tõ- 
sine ja nina näis pikem olewat kui enne. 

Minutiline waheaeg. 

»Teist, Solomon Isakowiš, räägib ta tihti wäga halwasti 
(Astolowski raputas pead). Aleksander Kimonowiši .asjatund- 
mine ei olewat kuigi suur — ta olewat seda Kasearule ütelnud ja 
Lipkin juhtunud kuulma. Teie ei teeniwat oma palka ära... Teie 
süsteem, Solomon Isakowiš, ei olewat midagi wäärt. Teie 
kõlbawat ehk abidirektoriks, kui direktoriks on tubli ja asja- 
tundja mees, aga mitte direktoriks... Ma räägin, Solomon Isako- 
wiõ, ainult seda, mis tema teist on rääkinud.“ 

»Astolowski wiimaste sõnade ajal muutus Eltzburgi nägu 
tigedaks. Mustad silmad õhukeses peas jooksid kiiresti sinna ja 
tänna otsekui wäikesed hiired. Nina näis olewat wäga pikk 
ja kongis. 

»Kas ta on tõesti nõnda ütelnud?“ küsis ta umbse ja kõ- 
latu häälega. 

Näis, kui oleks ta kanget rohtu sisse wõtnud, mis tema 
kurgu ja sisikonda põlema pani. 

»Läpkin rääkis seda minule salamahti. Tema on niisugune 
inimene, kes ei waleta.“ 

Eltzburg ajas oma näo üsna Astolowski ligidale. 

»Aga kas peale Lipkini ja Kasearu weel keegi kuulis, kui 
armeenlane neid sõnu ütles?“ küsis ta tasakesi. 

»Mitte ma ei tea, Solomon Isakowiš! Ma küsin õige Lipkinilt 
järele. 

»Parem saatke Lipkin minu juure, Weel täna! Aga mis 
ütelnud selle peale Kasearu?“ - 

»Kasearu — olewat naeratanud.“ 

»Naeratanud ?“ 

Ad Eltzburgi silmaterad seisid paigal, otsekui oleksid nad tar- 
retanud. 

»Jah, naeratanud, Solomon Isakowi!“ 

Silmapilkne waikus. 

Eltzburg pööris oma pea pahemale poole ja waatas aknast 
wälja. Siis ajas ta oma suu Astolowskile weel lähemale. 

,.. . »Aga ehk kuulis keegi peale Lipkini ja Kasearu neid sõnu 
siiski weel pealt?“ küsis ta tasemalt kui enne. 

»Ma arwan, Solomon Isakowiš, et keegi peale nende kahe 
ei kuulnud.“ 

»Kas ei ole aga Lipkin seda weel teistele rääkinud, mis Ter- 
-Vegetarjanz minu kohta ütles?“ päris Eltzburg edasi. 

Ta istus kangelt toolil. Näis, kui oleksid ka tema liikmed 
kiwistunud. 

Seda ma ei tea, Solomon Isakowiš! Ma arwan, et mitte. Aga 
ma küsin Lipkinilt järele,“ 

»saatke ta parem minu juure, weel täna!“ 

Eltzburg ajas enda toolil sirgeks ja waatas kindla pilguga 
Astolowski otsa. 

Sel silmapilgul läks uks praokile ja sisse waatas kuuenda 
osakonna juhataja Raabe punane habe. 

Eltzburg andis märku, et jutt on otsas ja Astolowski lahkus. 


Kõik need faktid, mis Astolowski Eltzburgile ette kandis, 
olid kas wõltsitud wõi moonutatud. Ta wõttis kõik oma waletamis- 
osawuse kokku, et armeenlasele, keda ta silma otsas ei sallinud, 
hoopi anda, millest see enam ei pidanud toibuma. 

Tõde weksliwõltsimisest oli järgmine: Ter-Vegetarjanz tee- 
nis ühes suuremas Tiflisi kaubakontoris prokuristina. Ta oli 
poissmees, kaunis hästi haritud ja heade kommetega. Armastas 
hästi elada ja mängis mõnikord ka kaarte, ilma et tal sealjuures 
iseäralist õnne oleks olnud. Kord mängis ta Armeenia klubis 
jällegi kaarte, sattus õhinasse ja kaotas. Kahe õhtu jooksul män- 
gis ta Armeenia suurmaapidaja ja konjakiwabriku omanikule Ter- 
Petrosjanzile ja Wene polkownikule Kolossowile kõik oma raha 
ära ja kaotas peale selle weel kümmetuhat rubla. Ta andis oma 
partneritele ausõna, et ta oma wõla kolme päewa jooksul ära 
tasub. Nii lühikese aja jooksul ei olnud aga wõimalik säherdust 
suurt summat kokku saada. Kitsikus oli suur. Seal pakkus te- 
male noor Georgia würst Karašwili oma abi: ta isa on mõneks 
nädalaks Peterburisse sõitnud; = tal on isa poolt allakirjutatud 
weksliblank, kuhu wõib teksti sisse kirjutada ja selle weksliga 
wõib igast pangast raha saada. Isal läheb Peterburis weel hästi 
aega ja seniks, kui ta tagasi tuleb, on wõimalik teisest kohast raha 
nõutada. Ter-Vegetarjanz wõttis ettepaneku rõõmuga wastu, dis- 
konteeris weksli Tiflisi kaupmeestepangas ja maksis Ter-Petros- 
janzile ja Kolossowile oma wõla ära. Wana würst Karašwili jõušp 
dis aga Peterburist warem tagasi kui teda keegi wõis oodata. Kohe 
sai ta panga direktori Kikianidse käest kuulda, et tema weksli 
peale on kümmetuhat rubla wõetud. Ta nõudis wekslit näha ja 
kui seda talle näidati, tunnistas ta oma allkirja wõltsituks, 

Ter-Vegetarjanz anti kohtu kätte. Ta ei saanud tõeks teha, 
et ta weksliwõltsimises täiesti süütu on ja mõisteti üheks aas- 
taks wangiroodu. Tema tuttawad uskusid, et ta on süütu, ja ka- 

hetsesid wäga, et ta niisuguse õnnetuse sisse sattunud. Kohe panid 
nad kümmetuhat rubla kokku ja tasusid Tiflisi pangale wõla ära, 
aga nüüd oli see juba hilja. Ter-Vegetarjanz asetati wangima- 
jasse. Ei läinud kolme päewagi mööda; kui Tiflisi kuberner ja 
ringkonnakohtu prokurör Peterburist said kiirtelegrammi, et Ter- 
Vegetarjanz tuleb wiibimata wabaks lasta. ühes sellega saadeti 
tundmatu poolt tema nimele Tiflisi panka telegraafi teel suurem 
summa raha. Ter-Vegetarjanz maksis sõpradele oma wõla. ära; 
tegi neile kõige peenemas restoraanis toreda õhtusöögi ja sõitis 
kohe selle peale Tiflisist ära. 

Boškarewil tuli Ter-Vegetarjanzi nähes see lugu meele ja 
ta jutustas ta Soskowile kui näite, kuidas mõnikord sõbrad wõi- 
Wad sisse wedada. Soskow jälle jutustas selle Astolowskile kui 
näite, kuidas mõnikord wõib ausale inimesele õnnetus juhtuda, 
ilma et ta hing seda aimaks. Astolowski aga muutis selle loo 
kibesahwtiseks laimujutuks ja kõrgendas Ter-Vegetarjanzi karis- 
tust ühe aasta pealt kahe peale... 

Samuti olid wõltsitud ka kõik teised faktid, mis Astolowski 
ette tõi. Tõsi oli, et Ter-Vegetarjanz, kui armeenlane kunagi, 
juutide peale waatas ülewalt alla ia mõnikord nende kohta ka seda 
wõi teist ütles, aga niisugust suurt juudiwaenu, nagu Astolowski 
talle külge määris, ei olnud ta kuski üles näidanud. Astolowski 
moonutas tema sõnad lihtsalt ära. Ta nägi, et Ter-Vegetarjanz 
tihti ühes naisterahwastega käis ja need teda wiisakuse ja heade 
kommete pärast wäga armastasid, aga kas ta kuuendast käsust 
üle astus, — selle kohta ei olnud tal mingisuguseid andmeid. Di- 
rektorite ja oma kaasteenijate kohta ei rääkinud Ter-Vegetarjanz 
awalikult iialgi üht sõna ja seda, mida Astolowski Eltzburgile edasi 
andis, oli Lipkin kuulanud läbi ukseprao. 

Weel iialgi ei olnud Astolowski enesega rohkem rahul olnud 
kui nüüd, kus ta Eltzburgi juurest tulles oma kabineti poole 
sammus. 

»Kõik pommid lõhkesid hirmsa jõuga,“ mõtles ta» magusa 
naeratusega. 

Tema silmade nurkadesse, nina kõrwale, ilmus kaks wäikest 
soppi ja silmad ise omandasid kelmika ilme. 

Kabinetis ei olnud kedagi: Šagrinowiš oli wälja läinud. 

Kui ta kõike seda, mis ta praegu korda saatnud, wõiks rää- 
kida! Šagrinowiš ütleks tingimata: ,,Platon Kristoforowiš! Teil 
ei ole mitte üksi suur riigimehe mõistus, waid Teie olete ka osaw 

“diplomaat. Teie peaksite minema kuhugi wälisriiki saadikuks.“ 
Kahju, kahju, et ta peab waikima! 


Raabe, kes Astolowski järele sisse läks, jäi Eltzburgi juure 
ainult mõne minuti. Kohe peale Raabe lahkumist nähti Eltzburgi 
oma lühikeste jalgadega direktor Curlandi kabineti poole tippiwat. 


24 


Saweli Haimowiš Curland ehk lihtsalt Saul, nägu teda lina- 
seemneäris nimetati, oli Eltzburgist kaks ja pool aastat noorem, 
kuid tema juustes ja habemes ei olnud weel ühtki halli karwa. 
Ta oli kaunis pika kaswuga, kuiwetanud, sinakashallide silmadega 
ja punaka habemega. Habe oli kaunis suur, aga Astolowski omast 
tegi ta wälja ainult ühe kaheksandiku. Curlandist «võis ütelda, 
ta oli linaseemneäris üles kaswanud, sest ta oli sinna juba poisi- 
kesena teenistusse astunud wiieteistkümnerublalise kuupalga eest. 
Ta oli wäsimatu töömees ja ei põlanud ka odawat ja rasket tööd, 
mispoolest ta teistest juutidest täiesti erines. Oma edasipüüdmise 
ja heade annete waral tõusis ta teenistuses ikka kõrgemale, kuni 
wiimaks sai direktoriks. Ta oli wanapoiss ja armastas üksildast 
elu. Direktorina sai ta wäga head palka, aga selle peale waata- 
mata elas ta ainsamas toas ja keetis endale hommikul ise priimuse 
peal mune. Toas oli tal mitu puuritäit kanaarialinde, keda ta ise 
söötis. Wabadel tundidel juurdles ta alatasa rahaliste ja äriliste 
küsimuste kallal. Ta armastas kolme asja: raha, iseennast ja 
kanaarialinde. ümberkäimises alamate ametnikkudega ja teeni- 
jatega oli ta konarline ja tihti ka jäme. Igalt ametnikult nõudis 
ta, et see tunneks raamatupidamist, ja kes ei tunnud, oli tema sil- 
mas kadunud hing. 

Curland istus laua ääres ja rehkendas. 


Sisse tormas Eltzburg, langes laua otsas olewale toolile ja 
hakkas Curlandile otsa wahtima. Tema nägu oli tige. Mustad 
silmad õhukeses peas jooksid kui wäikesed hiired. Nina näis 
olewat pikk ja kongis. 

Curland pani töö kõrwale ja hakkas omakorda wahtima Eltz- 
burgi otsa. 

Minutiline waikus. 

Eltzburg ajas pea õige Curlandi ligidale ja hakkas midagi 
sosistama, sealjuures sõrmedega weheldes. Curland kuulas ja 
tõmbas aeg-ajalt näppudega ninast. y 

»Kanna taha!“ tuli Curlandi suust. 

Ta ajas ennast toolil õigeks, 

»Just nõnda on ta ütelnud: kanna taha!“ 

»Juudid panewad kanna taha?“ 

Curlandi sinakashallid silmad olid suureks paisunud. 

»Just nõnda on ta ütelnud.“ 

Kaks pead langesid uuesti kokku: üks rahuliste sinakas- 
hallide silmadega, pika punaka habemega ja ristiinimese ninaga, 
ja teine — mustade wilkuwate silmadega, wäikese läikiwa habe- 
mega lõua otsas ja kongis ninaga. 

Sosistamine. ' 

Punakas habe lendas korraga eemale, otsekui oleks tal mõni 
salawedru sees, mille peale keegi oli praegu wajutanud. 

»Habladurow enda meie pärast üles poonud?“ hüüdis ta. 

Eltzburg noogutas pead. 

»Habladurow enda meie pärast üles poonud? Juudid pane- 
wad Urali-Tiibeti pangale kanna taha?“ 

»Just nõnda.“ 

Poolteiseminutiline waikus. 

Kaks pead langesid kolmandat korda kokku. 

Weerand tundi sosistamist. 

Punane habe lendas jälle eemale, otsekui oleks wedru peale 
wajutatud. 

»Armeeenlane targem kui juut!“ 

»Juut ei ole tark — juut on rumal!.. Juut ei oska äri- 
asju ajada!“ 

»Just nõnda on ta ütelnud.“ 

»Armeenlane targem kui juut! Juudi rahwas — rumal rah- 
was! Habladurow enda meie pärast üles poonud! Juudid pane- 
wad Urali-Tiibeti pangale kanna taha! Juudid lööwad Wene rubla 
kursi alla!“ 

»Nõnda on ta ütelnud.“ 

Pead langesid neljandat korda kokku. 

Pool tundi. 

Curland ja Eltzburg ajasid seljad sirgu. 
kg olla, et ta on Simka Perelmanni koguni ära awat- 
enud ?“ 

"Eltzburg ajas käed laiali ja kehitas õlgu. 

Wiieminutiline waikus. 


Kaks pead langesid jälle kokku — aga seekord nii ligidalt, 
et ninade otsad kokku puutusid. 

Kolmweerand tundi sosistamist. 

»Kleinermann ?“ 

»Kleinermann.“ 

Pead ei langenud enam kokku, waid mõlemad juudid ' jäid 
istuma, pead püsti, ja hakkasid õige tasase häälega üksteisega 
jutustama, kusjuures Curland wahetewahel ninast tõmbas, aga 
Eltzburg kätega wehkles,. 

»Nagu Wilmansi peasell ja asjade walitseja Heinrich Sti- 
bitzki!“ hüüdis Curland ja näitas oma pahema käega. 

»Wõi nagu Berliini Malz- ja Hopfenpanga direktor Hugo 
Hermann Lumpacius!“ hüüdis Eltzburg ja näitas oma parema 
käega. - 

»Wõi Berka Sahalinski, kes Odessas ajab süurt komis- 
joniäri!“ 

»Wõi Mowša Saigonski, kes Tartus ostab wanu pastlaid !“ 

Juudid tõusid toolidelt püsti. 

»Saul Haimi poeg!“ ütles Eltzburg: ,,meie ei ole juba ammugi 
enam tantsinud Edomi tantsu.“ 

Juudid tõstsid lauad ja toolid nurka, wõtsid üksteise ümbert 
kinni ja hakkasid tantsima. See oli kaunis iseäraline tants: liigu- 

tusi tegi keha, kuna jalad seal juures lõid takti. Tantsisid kuni 
uks läks praokili ja kitsas punane habe waatas sisse: see oli 
Raabe, kellel oli mingi asja pärast tarwis Curlandi juure tulla. 


Linaseemneäri, kus Astolowski teenis, ei olnud mitte wäga 
wana, aga selle peale waatamata oli ta üks suurematest Wene- 
maal. Tema asutajad olid Wene kaupmehed ja mõned mõisnikud, 
kes peale Wene talurahwa priikslaskmist 1861. a. oma sissetule- 
kute wähenemise tagajärjel hakkasid ärielust osa wõtma. Esiotsa 
läksid äriasjad waewast wiisi, aga seisukord muutus, kui Smo- 
lenski kubermangu mõisnik Pawel Flegontowiš Barssukow kut- 
suti peadirektoriks.  Barssukow ei olnud üksi selge peaga äri- 
mees, waid ta oli ka muidu kõwa ja kange mees. Kui mõni mehike 
wahel kippus temale äriasjades nõu andma, siis lendas niisugune 
silmapilk tagurpidi uksest wälja. Barssukow oli linaseemneäri 
peadirektoriks wiisteistkümmend aastat ja kui surm wiimaks ta 
silmad kinni pani, siis oli äri juba üks suurematest ja tugewama- 
test Wenemaal. 

Tema järele sai peadirektoriks Wladimir Wsewolodowiš Hab- 
ladurow. - Ka temal ei puudunud kindel iseloom ja ärilised anded. 
Ta oli ametis kaks aastat ja juhatas äri üsna osawasti. Siis ostsid 
juudid, kes linaseemneäri peale juba ammugi keelt nilpasid, suu- 
rema osa aktsiaid üles ja said linaseemneäri täielisteks peremees- 
teks. Habladurow pidi peadirektori kohalt lahkuma ja ta waliti 
nõukogu esimeheks, mis oli rohkem auamet. Juhatuse esimeheks 
ja uueks peadirektoriks kutsuti Mark Isidorowiš Bon Kanadast. 

Bon oli suurejooneline juut. Kui ta kõrge koha kätte sai, 
laskis ta endale niisuguse kasuka teha, nagu neid kandsid wanad 
Wene bojaarid, ja uhkustas sellega igalpool. Wana Wene aadli- 
mees Habladurow wihastas alati, kui ta juuti nägi bojaaride kasu- 
kas, aga ei wõinud midagi parata. Seni oli linaseemneäri ausasti 
kaubelnud, aga nüüd hakkas Bon spekuleerima. õnn oli tal hea 
ja linaseemneäri bilanss kaswas kaks korda suuremaks. Seal tuli 
aga katastroof. Ühe suurema abikontori direktor, Boni ligidane 
sõber ja usaldusmees, oli Wene mõisnikkudelt ja talupoegadelt 
üle normi neli miljonit puuda linaseemneid kokku ostnud. Nende 
eest oli waja raha maksa, aga raha ei olnud. Bon laskis Wene 
mõisnikkudele ja talupoegadele ütelda, et linaseemneäri maksa ei 
wõi, sest et rahamasina hooratas on katki läinud. Kohe selle peale 
tõusis äriringkondades hirmus torm. Mispärast wõiwad suured 
ärid kaubelda? Seepäarst, et rahwas neid usaldab. Mispärast 
usaldab neid rahwas? Seepärast, et äride direktorite sõna on ikka 
olnud kui aamen kirikus. Nüüd aga seletab linaseemneäri pea- 
direktor Bon lapselikult, - et linaseemneäri nelja miljoni puuda 
seemnete eest Wene mõisnikkudele ja talupoegadele üldse maksa 
ei taha! See on ennekuulmatu asi! ükski ei usalda enam suuri 
ärisid ja nad kukuwad kõik pankrotti. 

Linaseemneäris tulid nõukogu, juhatus, direktorid ja rewis- 
jonikomisjoni liikmed üldiseks koosolekuks kokku. Mis seal rää- 
giti, ei ole teada, aga läbi ukse kostnud saalist suur kisa ja kära 
ja kange rüselemine, Korraga läinud uks lahti ja koosoleku saa- 
list lennanud wälja peadirektor Bon, ise punane kui wähk. Ta 
joosnud trepist alla, haaranud oma bojaarikasuka kaenlasse ja ka- 
dunud uulitsale. Müts jäänud warna otsa. Sest ajast pole teda 
linaseemneäris enam nähtud. 

Peale koosoleku lõppu näis nõukogu esimees Wladimir Wse- 
wolodowiš Habladurow wäga ärritatud olewat. Ta sõitis koju ja 
keskööl, kui kõik majas magasid ja keegi ei kuulnud, wõttis ta 
oma kirjutuslaua sahtlist nööri, ronis üles pööningule ja poos enda 
penni külge üles. Sinna ta jäigi rippuma!.. Wististi mõjus tema 
peale Boni alatu tegewus. Juba mõni nädal enne surma olewat 
ta ütelnud eel- ja järelmaksubüroo ülemale Jewsignei Wassiljewiõ 
Doinikowile, kellega nad suured sõbrad olid: ,,Need äraneetud 
juudid on minu elu nõnda läilaks teinud, et ma tõesti ei tea, mis 
pean tegema.“ Muidugi mõista, et Doinikow seda kellelegi ei 
rääkinud. 

Nõukogu esimees Habladurow oli surnud, peadirektor Bon 
— minema kihutatud. Linaseemnääri oli tuule käes. Warsti leiti 
mees, kes oli walmis kolmetuhande rubla eest aastas nõukogu esi- 
mehe koha wastu wõtma ja oma allkirja andma, kus iganes tar- 
wis: see oli endine minister Rahasajew. Palju raskem oli leida 
uut peadirektorit, sest see oli-amet, kus juba midagi nõuti, ja Boni 
järel ei tahtnud keegi seda ametit wastu wõtta. Pikema otsimise 
järel leiti-ka selle koha peale mees: see oli Wladimir Aleksejewiõ 
Wanka-Iwanow.. Ta oli endise ja praeguse rahaministri hea tut- 
taw ja teda toetas riiginõukogu mõjuwam mees Surmajedow. 


Wanka-Iwanowi wanaisa oli lihtne Wene burlak Wolga ääres 
ja sellena ta ka suri. Tema isal oli aga juba noores eas korda läi- 
nud omandada wäike prahilaew, millega ta hakkas mööda Wolgat 
sõitma ja kaupa wedama. Wanas eas oli tal Samaaras juba suur 
äri, mis kauples wilja ja saiajahuga. Ta ise oli küll lihtmees ja 
oskas waewalt lugeda ja kirjutada, aga ta teadis, missugune täht- 
sus on haridusel ja teadusel ja seepärast pani ta oma poja Wla- 
dimiri Moskwasse niisugusesse kooli, kus mitte üksi tarkust ei 
õpetatud, waid kus ta ka suuremate meeste poegadega kokku sai 
ja wõis sidemeid sõlmida edaspidise elu tarwis. Ta suri sel silma- 
pilgul, kui poeg kõrge kooli lõpetas. Noor Wanka-Iwanow tegi isa 
ärist osaühisuse, aga ise astus riigiteenistusse, kus ta wälja tee- 
nis tähtsad aunimed ja sai mitu autähte, muu seas ka ühe Ser- 
biast ja teise Montenegrost. Kui tema kõrgem ülemus ametist 
lahti lasti, astus ka tema ametist ära. 

Wanka-Iwanowi südamesoow oli saada ükskord keisrikoja 
kammerhärraks. Ta otsis suurte meestega sõprust, jootis neid 

restoraanides, laenas neile raha, aga palawaltigatsetud kammer- 
härra au ei tahtnud ega tahtnud tulla. Tal oli juba ammugi wal- 
mis muretsetud must, kullatud kaelusega kuub, walged püksid, 
lakknahast saapad ja kuldwõti, mida kammerhärrad kannawad 
selja. taga. Mõnikord, kui igatsus õige suureks läks, saatis ta 
naise Matrjona Iwanowna ühes lastega ja kõik teenijad majast 
wälja, ise aga wõttis salakapist wälja kammerhärra mundri, ajas 
ta selga ja kõndis mööda tubasid, kuldwõti selja taga, seljast 
natuke madalamal. Sealjuures ennustas ta tulewaid õnnelikke 
silmapilke, kus ta tõesti kammerhärrana oma kahe wõigu ruunaga 
sõidab Talwepalee ette, hõbetressidega teener pukis. Ta oli täiesti 
kindel, et ta keisrile meeldib ja et wiimane teda tihti enda juure 
kutsub kaarte mängima. 

Aasta möödus aasta järele, aga kammerhärra au ei tulnud. 
"Tema parem sõber Arkadi Efimowiš Sibulkin tuli teda waatama. 
Peremees pani uksed lukku, waatas hoolega kõik augud läbi ja 
ütles siis sõbrale: s 

»Nuusuta, kas mul on weel burlaki haisu juures!“ 

Sibulkin nuusutas, raputas pead ja ütles: 

»EBi ole.“ 

Wanka-Iwanow andis sõbrale kapist napsi konjakit ja sellest 
silmapilgust ei wõinud keegi tema usku kõigutada, et ükskord 
ometi aeg tuleb, kus ta saab keisrikoja kammerhärraks. 

Sest ajast, kui ta riigiteenistusest lahkus, oli juba ligi 
aasta möödunud. ühel õhtul tuli tema juure kaks meest: üks 
pikk ja walkjate juustega, pealtnäha eurooplane, ja teine — mus- 
tade juuste ja mustade silmadega, paksu keha ja kongis ninaga, 
pealtnäha aasialane. Kõne kestis mitu tundi. Mehed tulid weel 
teist ja kolmandat korda tagasi. Warsti lagunes laiale jutt, et 
Wladimir Aleksejewiš Wanka-Iwanow saab linaseemneäri pea- 
direktoriks — Isidor Markowiš Boni asemele. 

Wanka-Iwanow astus ametisse. Oma abilisena tõi ta ärisse 
Klawdii Pafnutjewiš Merluškini. Äris seati sisse uus kord. Pea- 
direktori juure pääsesid ainult Merluškin, juhatuseliikmed, rewis- 
jonikomisjoni esimees ja sekretär; teiste teenijatega ta ei rääki- 
nud. Direktorid Klopow, Curland ja Eltzburg seati Merluškini 
alla. Wanka-Iwanow wõttis wastu ainult kõige tähtsamaid äri- 
sõpru ja ainult kõige tähtsamates asjades. Tema ukse ees seisis 
alati ülemteener ak-Urin, kui tugew sõjamees, ilma kelleta ükski 
hing sisse ega wälja ei pääsnud. Kui tulija sisse astus, siis pidi 
ta kohe nahkses tugitoolis istet wõtma. See tugitool oli niisugune, 
et temas ka kõige tugewam ja hakkajam mees enese tundis wan- 
gis olewat, ja Wanka-Iwanowil ei olnud tema poolt enam mi- 
dagi karta. 

Wanka-Iwanow istus oma kabinetis ja mõtles, kuidas lina- 
seemneäri sissetulekut tõsta. 

Sisse astus ak-Urin ja teatas, et direktor Eltzburg temaga 
üliwäga tähtsa asja pärast tahab rääkida. 

Wanka-Iwanow mõtles silmapilgu ja käskis siis Eltzburgi 
sisse lasta. 

Eltzburg astus sisse. Niipea kui tal jalad toas olid, kum- 
mardas ta kiiresti ja sügawasti. 

Ekstsellents wabandagu, et ta julgeb teda tülitada, Klawdii 
Pafnutjewiši ei ole praegu toas, aga asi on wäga rutuline. 

Wanka-Iwanow näitas käega tugitoolile. 

Eltzburg toetas ennast tugitooli ääre peale ja surus jalad 
kindlasti maha. See ei olnud õige istumine ega olnud ka küki- 
tamine. 

Eltzburg wõttis sõna. Ta kõneles wäga asjalikult ja au- 
paklikult. . « 

»Kas See on tõsi, mis teie räägite?“ 

Wanka-Iwanow tõstis pea kõrgemale. 

»Ekstsellents, selle eest wõin mina oma pea pandiks panna!“ 

»Siis on ta tõesti keisri kohtu poolt kaheks aastaks wangi- 
roodu mõistetud?“ 

Wanka-Iwanow laotas käsi. 

»Tõesti, ekstsellents; kaheks aastaks wangiroodu mõistetud 
jä oma aja ära istunud.“ 

»Aga teda soowitasid minule kaks wäga rikast ja lugupee- 
a isikut. Üks neist kuulub koguni kõrgematesse ringkonda- 

esse?“ 

»Ei tähenda midagi, ekstsellents! See on niisugune inimene, 
kes oskab ennast igast uksest sisse poetada.“ 

Minutiline waheaeg. 

Wanka-Iwanow wajus mõtetesse. 

»Wäga hea, Solomon Isakowiš, et mulle ütlesite. Kui weel 
edaspidi kuulete, et mina kawatsen kõrgete kohtade peale nime- 
tada isikuid, kes on olnud wangiroodus, siis tulge alati otsekohe 
minu juure. Muidu wõib kõrgemates ringkondades jutt laiale la- 
guneda, et Wladimir Aleksejewiš Wanka-Iwanow tähtsate koh- 
tade peale isikuid nimetab, kes on keisri kohtute poolt hukka mõis- 
tetud, ja niisugused jutud wõiwad minule wäga palju kahju teha.“ 

Jutt oli otsas. Eltzburg tõusis tugitooli ääre pealt üles. 

»Aga missugune on see Astolowski?“ küsis Wanka-Iwanow. 

»Teie olete teda wististi silmanud, ekstsellents!“ wastas 
Bltzburg. ,,Niisuguse suure habemega.“ f 

Eltzburg näitas kahe käega Astolowski habeme suurust. 

Wanka-Iwanow noogutas pead: niisugust habet coli ta äris 
tõesti näinud. 

Eltzburg lahkus. 

Wanka-Iwanow mõtles natuke aega; siis astus ta telefoni 
juure ja kõlistas kahte kohta. 

Peale seda laskis ta sekretäri kutsuda ja käskis teda Ter- 
Vegetarjanzile teada anda, et tal enam ei tarwitse Odessa reisiks 
walmistuda. 

»Wõi nõnda;“ ütles Ter-Vegetarjanz, kui sekretär temale 
teisel hommikul peadirektori käsu teada andis. ,,ütelge ometi, 
Konstantin Mihailowiš, keda pean ma selle heateo eest tänama?“ 

»ti tea!“ wastas küsitaw ja tõmbas sigarit, mis tublisti 
lõhnas. 

Konstantin Mihailowiš lahkus. 

Ter-Vegetarjanz pani töö kõrwale ja hakkas kabinetis edasi- 
tagasi kõndima. 

Mõne minuti pärast läks uks esiteks praokile, aga warsti 
selle peale päris lahti ja sisse poetas enda Eltzburgi teener Feodor. 
Tal oli õige saladuslik nägu. 

»Eltzburg läks just praegu wälja ja seepärast ma teie juure 
tulingi,“ algas ta oma Wene poisi murrakul õige tasase häälega. 
»Aršak Wartanowiš, ma tahan teile wäga, wäga tähtsat asja 
ütelda: Astolowski käis eile Eltzburgi juures teie peale kaebamas.“ 

»Mis ta siis kaebas?“ 

Ter-Vegetarjanz jäi Feodori ette seisma ja waatas temale 
terawalt otsa. 

Sel ajal, kui habe laimas, olid Eltzburgi seintel kõrwad, ja 
pealegi wäga erksad kõrwad. Eltzburg armastas Feodorit wäga, 
sest wiimane oskas tema ees lipitseda, aga ta ei wõinud uneski 
aimata, et see lihtlabare Wene poiss on peenikene nuuskija ja 
kõik teadis, mis tema kabinetis räägiti. Päew enne seda, kui habe 
käis armeenlast laimamas, tuli tal kange himu jälle midagi üles 
nuuskida. Ta palus ennast Eltzburgi juures üheks päewaks priiks, 
et Kolpinosse sõita onu waatama, kelle jala ta ütles olewat masina 
alla jäänud. Eltzburg andis heameelega luba, kuid Feodor ei sõit- 
nud Kolpinosse, waid tuli hommikul õige wara ilusasti ärisse. Eltz- 
burgi kabineti wõtme oli ta endale juba ennemalt lasknud järele 
teha. Sellega läks ta nüüd kabinetti, pööris ukse seespoolt jälle 
lukku, pistis wõtme taskusse, aga ise puges nurka diiwani alla 
ja oli seal wagusi kui hiir. Polnud kerge terwe päew otsa kõhuli 
lamada ja hinge kinni pidada, aga selle eest maksis kuulata, mis 
kabinetis räägiti. Õhtul, kui kõik olid ära läinud, ronis ta omu 
peiduurkast jälle wälja ja läks koju. Nüüd seisis ta Ter-Vege- 
tarjanzi ees ja kord ühe, kord teise jala peale toetudes, rääkis kõik 
ära, mis Astolowski Eltzburgile rääkis. 

Ter-Vegetarjanz kuulas Feodori jutustust pealt, ilma et ükski 
närw ta marmorwalges näos oleks liikunud. Kui Feodor oma jutu 
oli lõpetanud, jäi ta weel mõne minuti liikumatult seisma, siis aga 
muutus korraga ta olemine: ta muutus tiigriks, kes oma saagi on 
walmis waadanud ja nüüd hoogu wõtab, et-selle peale karata. 
Feodor arwas näinud olewat, et tema kummastki silmast ühekor- 
raga kaks sädet wälja tulid ja nina kohal kokku jooksid. 

»Jumala pärast, Aršak> Wartanowit, ärge sellest kellelegi 
rääkige!“ | 
Teenri näost wõis selgesti hirmu lugeda. 

Ter-Vegetarjanz ei lausunud midagi. Tema näol oli endist- 
wiisi tiigri ilme. 

»Aršak Wartanowiš! mina kardan, et teie teda lööma lähete.“ 

Wastust ei tulnud: tiiger waritses saaki. 

»Aršak Wartanowiö! Kui Eltzburg teada saab, et mina teile 
olen kõik ära rääkinud, siis kihutab ta mu minema.“ 

»Ole rahul!“ müristas korraga Ter-Vegetarjanz. 

Ta wõttis westitaskust kolm rubla ja andis teenrile. 

»Waäga hea,“ ütles ta: ,,et ma teada sain. Aga nüüd jäta 
mind üksinda!“ 

Feodor pistis kolm rubla püksitaskusse ja lahkus. 

Ter-Vegetarjanz seisis weel mõne silmapilgu tiigri näoilmega; 
siis aga jäi ta päris rahulikuks. Ta istus toolile ja mõtles weidi 
aega. Seepeale tõusis ta üles, lõi käega ja läks uksest wälja. 

Koridoris seisid tariifide ja hinnakirjade büroo ülem Sapiro 
ja eel- ja järelmaksubüroo ülem Doinikow. 

»Peadirektor laskis täna sekretäril mulle teada anda, et ma 
oma asjade sissepakkimisega waewa ei näeks,“ ütles Ter-Vege- 
tarjanz nende juure astudes. 

»Kuidas?“ hüüdsid Sapiro ja Doinikow ühest suust, ,,Kas 
Teie siis Odessasse ei sõida? Uudis! Aga kes sinna nimeta- 
takse?“ 

»Mina ei tea, kes sinna nimetatakse, *ja ei tahagi teada,“ 
wastas Ter-Vegetarjanz; ,,minu nimetamine jääb aga ära ja wõib 
olla, et aetakse ka siitki warsti wälja.“ 

»Mispärast ?“ imestas Sapiro. 

»Mis on juhtunud?“ küsis Doinikow hirmunud näoga. 

Ter-Vegetarjanz waikis silmapilgu. 

»Mina sõidan Wenemaalt hoopis ära,“ wastas ta. 

»Teie sõidate Wenemaalt ära! mis on juhtunud?“ hüüdis 
Doinikow. 

»Kuhu te sõidate?“ päris Sapiro. 

»Türgimaale,“ wastas Ter-Vegetarjanz. 

»Türgimaale!“ 

Sapiro ja Doinikow lõid käed kokku. 

»Minul on onu Konstantinoopolis,“ jatkas Ter-Vegetarjanz, 
»Ta on Türgi sultani kassahoidja ja peale selle weel kahe kõige 
suurema Türgi aktsiaseltsi direktor. Ta on mind juba ammugi 
enda juure kutsunud, aga ma ei tea isegi, mis ma siin olen konu- 
tanud. Nüüd raputan ma aga Wenemaa tolmu jäädawalt jalga- 
delt maha.“ 

Wiimaste sõnade ajal astus nende juure Astolowski, oma 
habet, nagu ikka, ees ajades. 

,, x »Teid olen ma täna juba teretanud,“ ütles ta Sapiro ja Doi- 
ok pi pöördes: ,,aga teid weel mitte. “Tere, Aršak War- 
wiC !° i aS 


Teretaja käsi jäi õhku rippuma, sest teretataw ei wõtnud 
teda wastu. 

»Niisugusel auwäärilisel ja lugupeetud mehel, nagu teie,“ tuli 
armeenlase suust, kusjuures ta iga sõna rõhutas: »ei kõlba kel- 
midele kätt anda — niisugustele, kes on wekslite wõltsimise pä- 
rast aastate kaupa wangiroodus olnud.“ 

»Mina . .. mina ei tea midagi,“ kogeles Astolowski. 


»»See'p see asi on, et teie midagi ei tea,“ ütles Ter-Vege- 
tarjanz ja läks edasi. A 


IL. 


Saalomon Eltzburg, olgugi et ta oli ainult tilluke juut, elas 
linaseemneäris justkui mõni wäike würst. Riietega, mida ta tee- 
nistuses kandis, ei läinud ta iial koju. Kabineti nurgas eesriide 
taga seisis diiwan, kapp, pesulaud, hulk pudeleid mitmesuguste 
wedelikkudega ja weel palju muid asju. "Hommikul, teenistusse 
tulles, läks ta kohe eesriide taha ja istus diiwanile. Seal wõttis 
Feodor ta riidest lahti ja pani talle kapist selga teise ülikonna, 
millega ta tööle hakkas. õhtul, kui töö lõppenud, wõttis Feodor 
ta uuesti riidest lahti, pesi ta nägu, — esiti mingisuguse kergelt- 
lõhnawa - wedelikuga, siis weega, ja käsi — esiti mingisuguse 
libeda wedelikuga, siis weega ja kõigewiimaks piiritusega. Siis 
pari ta talle jälle ülikonna, millega ta hommikul kodust tulnud, 
seiga ja saatis ta koju. Nõnda ei pääsnud ükski tolmukübe, mis 
äris lendas, tema toredasse korterisse, mis oli Moika peal, ja kõik 
mustus ja batsillid, mis ta arwas teenijate käte küljes õlewat, jäid 
so!giämbrisse ja ei pääsnud tema armsa naise ja kalliste poju- 
keste ihu ligidale. 

Teiste direktorite — Klopowi ja Curlandi — uks oli alati 
igaühele lahti, aga Eltzburgi ukse ees walwas alati Feodor, kes' 
ühtki elusat hinge tema loata sisse ei lasknud. Osakondade jüha- 
tajad wõisid ilma loata sisse astuda ainult teatud tundidel, aga 
muidu pidid ka nemad nõutama Feodori kaudu enne sisseastumis- 
loa. 

Eltzburgil oli ka oma õukond. 

õumarssaliks oli esimese osakonna juhataja Aleksander Ki- 
monowiš Lilipetrow. See oli kaunis kõrge riigiametniku poeg, mis 
Eltzburgi silmas palju maksis; oli sama wana kui Eltzbrug, sama 
pikk, sama õhkukese peaga ja ka habe lõua otsas oli neil peaaegu 
ühtmoodi, ainult Eltzburgi habe oli mustem. Seljatagant waa- 
dates ei olnud neil sugugi wahet ja neid wõis ära tunda ainult 
käigust: Eltzburg sibas jalgadega rohkem kui Lilipetrow. Ini- 
mestega ümberkäimises oli Lilipetrow samasugune libe angerjas 
nagu Eltzburg, kuid tal oli weel omadus, mida wiimasel mitte 
ei olnud: ta oskas oma mõtteid wäga hästi warjata ja suutis 
alati iseenese üle walitseda. Eltzburg armastas teda wäga, pidas 
teda oma paremaks sõbraks peale Haim Mendel Citroni, ja las- 
kis ta direktori asetäitjaks kinnitada. Linaseemneäris oli Lili- ° 
petrow Eltzburgile igatahes kõige lähem isik: ta ei olnud mitta A 

üksi ta sõber ja usaldusmees, waid oli ka ta ligerm nõuandja ja 
trööstija rasketel tundidel. 

Sandarmite ülemaks oli tariifide ja hinnakirjade büroo ülem 
Nosson Benzionowiš Sapiro. See oli wiiekümneaastane juut, lühel- 
dase kaswu, laiade õlgade, pügatud lõua, mustade wurrude ja 
silmadega. Ta teenis linaseemneäris juba üle kahekümne aasta; 
oli kade, konarlik ja ei soowinud kellelegi head. Sapirol oli karwa- 
pealt teada, missugune meeleolu walitses ametnikkude ja teeni- 
jate seas ja mis Eltzburgist räägiti. Ta oli juut ja juba see 
asjaolu sundis Eltzburgi teda usaldama. ° Wiimane waatas tema 
kui wäga tõsise ja truu inimese peale, näitas tema wastu üles 
tänu ja lugupidamist ja küsis alati tema arwamist, kui waja oli 
kandidaati mõnele kõrgemale kohale ette panna. 

Lilipetrow ja Sapiro teadsid kõik, mis kõrgemates ringkon- 
dades tehti, ja teised neljanda korra ametnikud pidid endid toitma 
neist raasukestest, mis nende laualt maha langesid. 

õue tallmeistriks oli: teise osakonna juhataja Jüri Karlo- 
wi Ditkowski. Ta oli kolmkümmendwiis — aastat wana, lihawa 
näoga, lühike, jäme ja tuletas meele täispuhutud seapõit. Tal 
oli Lõuna-Wenemaal wäike mõisa, aga seal hakkas tal igaw ja 
ta kolis pealinna. Ditkowski oli tuttaw kui sibariit ja naiste- 
kütt: nende kahe asja pärast ta maailmas elaski. Lilipetrowiga 
olid nad suured sõbrad ja käisid alati üheskoos joomas. Ta lähe- 
dan2 ühendus äris teeniwa Ukraina neiu Wewronia Kanaljukiga ei 
olnud kellegi saladus. Ditkowski liiderlik elu ei meeldinud EHz- 
burgile, kes peale naisewõtmist muutus kõige »eeskujulisemaks 
perekonnameheks, kuid warsti leppis ta temaga ära, sest Ditkows- 
kil olid niisugused meeldiwad omadused, mille eest ta temale ka 
palju suurema süü wõis andeks anda. Ta oli mõisniku seisusest, 
ise wäikese mõisa omanik, kaks tema sugulast teenisid üsna kõr- 
getes riigiametites; oli alandlik, wäga sõnakuulelik ja, kui teisi 
juures oli, ei wõtnud Eltzburgi kabinetis üalgi istet, waid seisis 
tema ees püsti jala peal. Jüri Karlowiš oli Eltzburgi juures iga- 
tahes persona grata. Aegajalt korraldas Ditkowski oma korte- 
ris jour fixe'id Eltzburgi auks, kus söögid ja joogid midagi ei 
jätnud soowida. Niisugustest õhtutest wõttis osa ainult hästi 
walitud seltskond — niisugused isikud, kellega Ditkowski ja Lili- 
petrow Eltzburgi tahtsid kostitada. 

Õue komandandiks oli kuuenda osakonna juhataja Boris Wla- 
dimirowiš Raabe. See oli olnud ennem Busuluki abitalituse juha- 
tajaks ja sellest ametist lahti lastud. Suurte palwete peale wõeti 
ta wiimaks teenistusse tagasi; määrati esiteks osakonna juhataja 
abiks ja siis osakonna juhatajaks. Ta oli pika kaswuga, kuiwe- 
tanud — ja kandis kaunis pikka, kitsast ja hõredat punast habet. 
Pearaamatupidaja abi Bespalow nimetas teda salamahti Maljuta 
Skuratowiks, aga ainult siis, kus kedagi ei olnud kuulmas. Nägu 
oli tal*wäga tõsine ja asjalik ja tema mõtted näisid alati töö 
ümber keerlewat. Linaseemneäri wanem rewident Salkind nime- 

Mees ja tema habe. 4 3 

tas teda suu sisse pudrukeetjaks. Raabe andis iga sammu peal 
mõista, et tema teenistus täieliselt oleneb Eltzburgist, et ta tema 
mõistust piirita austab ja tema teadmistest rahaasjades suurt 
lugu peab. Ta hoolitses Eltzburgi wälise rahu eest ja täitis ta 
mutmesuguseid käske. Eltzburg hindas tema truudust wäärili- 
selt ja oli tema kui truu teenri wastu täiesti heatahtlik. 

Õuekonna moodustamine sündis peadirektori Boni walitsuse 
esimestel kuudel, kus Eltzburg, kes enne oli abidirektor, sai di- 
rektoriks. 

Tuba, kus Lilipetrow ja Ditkowski istusid, oli üsna Eltzburgi 
kabineti lähedal ja oli otsekui telegraafi agentuur, kuhu kõiksugu 
teated ja uudised suure kiirusega kokku tulid. Aegajalt kogunesid 
seai kõrgemad ametnikud kokku ja ka kaks-kolm wähemat amet- 
nikku, keda seal wastu wõeti, — et Aleksander Kimonowišiga 
juttu ajada ja tähtsamate sündmuste üle aru pidada. üldse oli 
see suur au, kui kedagi Lilipetrowi kabinetis salliti. Igaüks, kes 
tahtis Eltzburgilt armu saada, pidi seda enne saama Lilipetrowilt. 
Oli ka neid, kes, endid nõrkadena pilliroogudena tundes, tema kui 
tugewa tamme najale toetusid: üks niisugustest oli Astolowski. 


Raadiojaam linaseemneäris hakkas kiiresti töötama. 

»Kas teate, Solomon Isakowiš, Ter-Vegetarjanzi onu on 
Türgi sultani kassahoidja!“ i 

»Türgi sultani kassahoidja ?“ 

»Jah, Türgi sultani kassahoidja! Teenib juba kaksküm- 
mend aastat ja sultan usaldab teda rohkem kui oma lihaseid 
poegi.“ N , 

»Kas ta ise ka rikas on?“ 

»Wäga rikas.“ 

»On ta hea Türgi rahaasjade tundja?“ 

»Kõige parem Türgimaal.“ 

»Kas Ter-Vegetarjanz sõidab tema juure?“ 

»Otsekohe tema juure. Astub muidugi ka sultani teenis- 
tusse.“ 

»Kas ta warsti ära sõidab?“ 

» Warsti.“ A 

Eltzburg ajas oma õhukese pea õige sõnumitooja lähedale 
ja küsis tasa: 

»Ega ta ometi ei tea, kuidas ta Odessa abikontori direktori 
kohast ilma jäi?“ : 

»ta kahtlustab Astolowskit. Mõni minut tagasi ei wõtnud 
ta koridoris tema teretust wastu ja ütles, et niisugusel auwäär- 
sel mehel kui Astolowski ei kõlba kätt anda isikutele, kes on 
wangiroodus istunud.“ 

»Ta teab kõik!“ hüüdis Eltzburg kohkunult. 

Sõnumitooja läks. 


Rh A 

Eltzburg istus natuke aega mõtetes; siis hakkasid ta mustad 
silmad õhukeses peas sinna-tänna jooksma nagu Wäikesed hiired. 
Nina näis olewat pikk ja kongis. 

»Eiltzburgil ei ole süsteemi . . . Eltzburg ei kõlba direkto- 
riks — kõlbab abidirektoriks, kui direktoriks tubli mees on“... 

Wäike juut kargas püsti ja hakkas mööda tuba ümber 
jooksma. ... 

Seesama sõnumitooja tõi raadiogrammi ka Curlandile. 

»kas teate, Saweli Haimowit, Ter-Vegetarjanzi onu on Türgi 
sultani kassahoidja!“ 

»Türgi sultani kassahoidja ?“ 

»Jah, Türgi sultani kassahoidja! Sultan usaldab teda roh- 
kem kui oma poegi.“ 

»Teenib ta juba kaua?“ 

»Kakskümmend aastat.“ 

»Kas tema käes on ainult jooksew kassa wõi on ka sultani 
kuld, hõbe ja kalliskiwid ?“ 

»Lema käes on kõik.“ 

»Ajab ta peale ameti ka weel mõnd äri?“ 

»ža on kahe kõige suurema Türgi aktsiaseltsi direktor.“ 

»Tünneb ta hästi raamatupidamist?“ 

»Wäga hästi.“ 

»On tal Wene äriringkondades palju sõpru?“ 

»Wäga palju.“ 

Sõnumitooja läks. 

Curland jäi, pea püsti, toolile istuma ja tõmbas aegajalt näp- 
pudega ninast. 

»Juudid panewad kanna taha!... Armeenlane on targem 
kui juut... Juut ei ole tark... Juudid on teiste rahwaste kur- 
naks... Panewad Urali-Tiibeti pangale kanna taha!“... 

Punase habemega wibajas mees tõmbas weel paar korda 
näppudega ninast, laskis käe korra üle oma punase habeme käia 
ja hakkas siis jälle tööle. 

Wanka-Iwanowile tõi raadiogrammi üks teine mees. 

»Kas ekstsellents on uudist kuulnud: Ter-Vegetarjanzi onu 
on Türgi sultani kassahoidja!“ 

»Türgi sultani kassahoidja ?“ 

»Jah, Türgi sultani kassahoidja! Sultan usaldab teda roh- 
kem kui oma naist.“ 

Wanka-Iwanow naeratas. 

08 ta peale selle weel sultani isiklik sõber ja usaldus- 
Meeg 7 da * 

»Peaks küll olema, ekstsellents!“ 

»Kas tal on kõrge aunimi? Onta paša?“ 

»Ei tea, ekstsellents!“ 

»Wõi on ta bei?“ 

»Ekstsellents, ma ei tea hästi Türgi aunimesid!“ 

»Wõib olla, et ta on ainult efendi?“ 

/ »Ei tohi mitte ütelda, ekstsellents!“ 

° »Wäga wõimalik, et tal aunime ei olegi,“ otsustas Wanka- 
Iwanow. ,,Türgi sultan ei anna neid armeenlastele heameelega. 
On ta Türgi rahaministriga tuttaw?“ 

»Muidugi! Ma arwan, et rahaminister ei pääsegi"muidu sul- 
tani juure kui ainult Ter-Vegetarjanzi onu läbi.“ 

»Jah,. teie arwate, aga teie ei tea seda kindlasti. On tal 
Türgi kõrgemates ringkondades palju tuttawaid?“ 

»Peaks küll olema, ekstsellents! Peale oma ameti ajab ta 
ka weel äri: ta on mitme suure Türgi aktsiaseltsi direktor. Mis 
tal wiga aktsiaseltse käima panna: terwe sultani warandus on 
ju tema käes!“ 

Wanka-Iwanow tõstis oma parema käe üles, ajas kaks sõrme 
õigeks ja ütles wäga tõsiselt, iga sõna rõhutades: 

»Sultani kapitale ei tohi ta oma äride sisse panna. Tema 
wõib äri ajada oma, aga mitte sultani kapitaliga. Tema peab 
wahet tegema oma raha ja sultani raha wahel, sest sultan on 
Türgimaal ju peaaegu seesama mis meil keiser.“ 

Sõnumitooja waikis natuke aega ja wõttis siis arglikult 
sõna: E 

»Kahju, et Ter-Vegetarjanz Odessa abikontori direktoriks 
ei saanud. Oma onu läbi oleks ta meie linaseemnetele Türgimaal 
wäga hea turu wõinud muretseda.“ 

Wanka-Iwanow jäi mõttesse. 

»Jah, seda ta oleks küll teha wõinud,“ ütles ta natukese 
aja pärast. ,,Aga . . . see weksli wõltsimine! Oleksin mina ta 
Odessasse saatnud, siis oleks wõidud kõrgemates ringkondades 
öelda, et Wanka-Iwanow linaseemneäris isikuid tähtsatele kohta- 
dele nimetab, kes on wekslid wõltsinud ja keda keisri kohus or 
selle kuriteo eest wangiroodu mõistnud.“ 

Sõnumitooja läks, 

Wäike mees laua taga kohendas nina peal prille ja hakkas 
siis pabereid lugema. 

Lilipetrowi kätte jõudis raadiogramm juba enne kui Eltz- 
burgi, Curlandi ja Wanka-Iwanowi kätte. Ha 


N 


Lugu koridoris tuli Astolowskile täiesti ootamata: ta koh- 
kus ära ja seisis silmapilgu täiesti nõuta. Niisugustel kordadel, 
kus ta täbarasse seisukorda sattus, ei teadnud ta iilagi muud 

° peale hakata kui oma kabinetti põgeneda. Seda tegi ta ka nüüd. 

Ter-Vegetarjanz teab kõik! 4 

Kust wõis ta teada saada? Peale Eltzburgi ei kuulnud tema 
kõnet keegi. 

Tal tõusis kahtlus, kas Eltzburg seda kõike, mida 
ta temale ette puhus, armeenlasele ära ei rääkinud. Kõik wõis 
wõimalik olla. Niisugune k... rautsikas! 

Tal oli halb. Kaks wäikest habemesalka kahelpool suud 
pöörsid endid wiltu, 

Eltzburg ei ole saladust pidanud enda teada, ta on seda 
rääkinud Lilipetrowile, Sapirole, Wiimane rääkis seda Ter-Vege- 
tarjanzile. Niisugune määrakoer! Kas ta head soowib? .Pilkab 
tihti ja tänagi oli tal pilkejoon näos. . . Mine tea, ehk rääkis 
Eltzburg sellest Wanka-Twanowile ja see omakorda — armeen- 
lasele. Niisugune — sitikas!... Wladimir Aleksejewiš ei ole 
aga süüdi. Eltzburg, nagu näha, ei kinnitanud, et Wanka-ITwanow 
tema nime ei tohi ütelda. Kõige suurem süüdlane on Eltzburg 
ja ei keegi muu. Oli tal tarwis tema nime nimetada? Ta oleks 
wõinud lihtsalt ütelda, et on seda juttu ustawast allikast kuul- 
nud. .. 

Eltzburg on teda armeenlasele söödaks annud. Kuidas wih- 
kas ta teda sel silmapilgul! Niisugune k...rautsikas! Nii- 
sugune waja jalgade all puruks tallata! Kas Eltzburg teda osa- 
konna juhatajaks pani? Seda tegi Habladurow. Nüüd on Hab- 
ladurow surnud ja tal ei ole enam mingisugust tuge. Ta peab 
kõiki Eltzburgi tujusid täitma ja ei tohi niuksatadagi, kui talle 
sohu sünnib. .Eltzburg on direktor, istub tugitoolis, aga 
ema? 

Tema waimusilma ette kerkis pilt, kus tema on lina- 
šeemneäri direktor ja Eltzburg tema jooksupoiss. 

Ah, kui tore ta ometi oma habemega direktori tugitoolis 
wälja näeks! 

Käed tõusid automaatlikult üles ja hakkasid habet 
silitama. Kohe jäi sapi ülewoolamine seisma ja meelekibe- 
dus andis tagasi. Mõne minuti jooksul ununes kibe tundmus 
Eltzburgi wastu. 

Meelekibeduse asemele tuli teine tundmus: see oli häbi. 


Armeenlane ei annud temale kätt. Seda nägid pealt Sapiro 
ja Doinikow. Ennekuulmatu lugu: linaseemneäris ei anta Platon 
Kristoforowišile kätt! Kas Sapiro ja Doinikow seda peawad 
enda teada? Pole mingit kahtlust, et nad seda igaühele räägi- 
wad ja wististi ongi juba rääkinud. Niisugune määrakoer! 
Niisugune ilwes! Mis mõtlewad siis ametnikud ja teenijad? 
Platon Kristoforowišile ei anta kätt — see tähendab, et ta on 
- halb inimene. Mis mõtlewad Sapiro ja Doinikow temast ise? 
Sapiro teab, aga kas teab ka Doinikow?... 

Ta hakkas habet silitama ja silitas teda niikaua, kuni tema 
tundmused jäid täiesti wagusi. 

, Laual seisis suur wirn pabereid. Tal tuli meele, et on 
Waja tööle hakata. Ta wõttis esimese nendest kätte ja hakkas 
seda lugema, aga ci saanud midagi aru: igalpool oli ees Ter-Vege- 

anz. 

Armeenlane teab kõik ja nüüd hakkab ta temale kätte 
maksma. Et ta kätte maksab —— see on kindel, sest niisugune 

on a armeenlaste loomus. Kes teab, mis ta wiimaks weel 
teeb? 

Tal hakkas kange hirm, ta käedki läksid külmaks. Wii- 
maks tõstis ta nad üles ja pani habeme alla sooja, aga <seal- 
samas tundis ta, nagu ei oleks see enam tema habe, waid lepa- 
wõsastik, millest kõle sügisene tuul läbi puhub. 

Ta tõusis üles ja läks Lilipetrowi juure. 


»Türgimaa on ilus maa,“ rääkis majandusteadlane Sõn- 
Kalagujewski, Lilipetrowi laua ees seistes, suitsew sigar näppude 
wahel. ., Iseäranis tore on Konstantinoopol. Seal wõib näha 
kõiksugu rahwusi: eestlasi, türklasi, greeklasi, armeenlasi, bul- 
gaarlasi, inglasi, prantslast, sakslasi, araablasi, tatarlasi, šerkesse, 
hindusid, neegreid — ühe sõnaga kõiki rahwusi, kes kuski maa- 
keral elutsewad.: Kauplemine on seal peaasjaliselt armeenlaste, 
greeklaste ja osalt eestlaste käes. Iseäralist osa mängiwad seal 
armeenlased: nende käes on pangad ja kõige suuremad kapita- 
lid. Armeenlaste mõju Türgi majandusele on wäga suur. Türgi- 
maal on enamasti lugu nõnda, et rahaministriks ikka mõni ar- 
meenlane nimetatakse. Mitmel armeenlasel on koguni paša au- 
nimed. Uulitsatel ja turu peal kihab hommikumaa elu. Ma käi- 
sin enamasti igapäew turu peal: seal oli kangesti hea olla. Seal 
wõib kõiki Konstantinoopolis elutsewaid rahwusi ühekorraga 
näha. Pisikeste pudukauplejate seas on wäga palju araablasi, 
kes.on suured kelmid. Naisterahwaid on igast maailma kaarest 
koos. Paljud käiwad kaetud palgega, aga on ka niisuguseid, 
kes palet ei kata. Päewal ei ole Konstantinoopolis hea käia: on 
kange palawus, tolm ja wäga palju koeri, kes igalpool jalus wede- 
wad. Õhtul, kui juba jahedam ja tolm alla langenud, on wäga 
ilus jalutada. Ma jalutasin igal õhtul Kuld Sarwe ääres. Otse 
Kuld Sarwe kaldal seisab sultani palee, wäga tore ehitus, walgest 
marmorist. Paleel on päratu suur aed, kus sultani naised jaluta- 
mas käiwad. Õhtu widewikus on see palee otse muinasjutuline. 
Kuld Sarwe peal kiiguwad õhtul'wäga mitmewärwilised lootsikud. 
Kui eemalt waadata, siis näib, nagu oleks siin kirju linnuparw 
ennast Wwee peale maha lasknud. Kõik diplomaadid - sõidawad 
õhtul lootsikutega Kuld Sarwe peal ja igaühel on daamid kaa- 
sas: ühel on neid lootsikus neli wõi wiis, teisel kaks, aga mõnel 
ainult üks. Midagi suurepärasemat ei ole mina oma elus iialgi 
näinud. Ma peatusin Konstantinoopolis kaks nädalat. Minule 
meeldib see linn wäga ja ma ei tahtnud kuidagi ära tulla, aga 
raha lõppis otsa.“ 

»Onu muretseb Ter-Vegetarjanzile kahtlemata sultani juure 
koha ja kes teab, ehk ongi juba walmis muretsenud,“ ütles Sapiro, 
kes paremal pool laua otsa juures seisis. 

»Korteri saab ta ka muidugi onu juures, sultani palees,“ 
arwas Doinikow, kes pahemal pool laua otsa juures seisis. 

»Mina ei saa temast aru,“ ütles Sõn-Kalagujewski sigarit 
tõmmates: ,,mis asja ta siin ometi ootas? Mina tema asemel 
oleksin juba ammugi Konstantinoopolisse asunud.“ 

»Mine tea, kas see kõik nii õige on, mis ta räägib,“ sähwas 
Raabe, kes paremal pool laua nurga juures seisis, umbes samm 
maad lauast eemal. ,,Armeenlasi ei wõi iialgi uskuda. Nüüd, kus 
ta päewad linaseemneäris loetud on, laotab ta juttu laiali, et ta 
onu Türgi sultani juures on mingisugune suur asjamees. Mina 
usun, et ta lihtsalt luiskab, nagu see armeenlaste mood on.“ 

»Tõsi, tõsi!“ hüüdsid ühest suust Sapiro ja Doinikow. ,,Mis- 
tarwis ta niisugust asja waletab?“ 

»Mina tean asja natukene ligemalt,“ lausus Kasearu, kes Dit- 
kowski laua ees tooli peal istus ja paberossi suitsetas. »Ter- 
Vegetarjanzi onu on tõesti Türgi sultani kassahoidja.“ 

»1melik, et sellest enne midagi kuulda ei olnud,“ ütles Lili- 
petrow, kes seni waikides oli laua taga istunud. 

»Armeenlased on salalikud!“ hüüdis Raabe: ,,nemad ei 
näita iialgi oma kaarte.“ 

Lipkin, kes seni oli nurgas nõjatanud, kuus paksu köidet 
žurnaale kaenla all ja kentsakas-naeruline wõru suu ümber, astus 
Lilipetrowi juure ja ütles, pead teise kõrwa ligidale ajades: 

»Ta sai täna Konstantinoopolist päratu suure kirja; oli 
musta lakiga kinni pandud.“ 

Lilipetrow pööris näo weidi Lipkini poole ja, kui wiimane 
oli lõpetanud, ütles ta oma peenikese ja selge häälega: 

»Siis on wist ikka tõsi, mis ta räägib.“ 

»Muidugi tõsi!“ hüüdsid Doinikow ja Sapiro. 

»ga teie ei tea, Aleksander Kimonowiš, kes tema asemele 
saab?“ küsis Astolowski pehmelt. 

Ta seisis Lilipetrowi parema õla taga. 

Lilipetrow waatas enda ette laua peale ja ei wastanud 
midagi. 

»Wististi on Wanka-Iwanowil selle koha tarwis juba mees 
walmis!“ hüüdis Raabe ägedasti. ,,Juba ammugi käiwad jutud 
ringi, et ta kõik wanad ametnikud tahab lahti lasta ja oma me- 
ed asemele panna.“ 


»Seda wõib ta teha,“ sõnas Doinikow madala häälega, 
»Pole see ikka nii kerge,“ ütles Ditkowski punnis suuga oma 
laua taga istudes ja midagi kirjutades. 

.  mÄri saaks selle läbi muidugi suurt kahju,“ sähwas Sapiro 
kihwtiselt, ja tema walged hambad wälkusid. ,,Meie oleme wa- 
nad, wilunud töötegijad, kuna uued, keda ta meie asemele tahab 
panna, iialgi meie wastu ei saa.“ = 
»Selle isanda poolt ib kõike oodata!“ hüüdis Raabe. 
»Juba esimesel päewal välk ta korralduse, et direktorid mitte 

temale otsekohe aru ei annaks, waid Merluškinile. Direktor ei 
pääse muidu tema juure kui ainult Merluškini läbi. See on lihtsalt 
häbemata! Ma ei saa aru, mis nad ootawad, et nad ära ei lähe? 
Ma ütlesin Eltzburgile: Solomon Isakowiš! sülgage linaseemneäri 
peale ja minge ära! Kui teie ise kohta ei leia, siis mina mu- 
retsen.“ 

»Aga mis ütles tema?“ küsis Kasearu, Ditkowskile suitsu 
otse nina alla puhudes. 

- »Fema ... tema!“.. wastas Raabe, kahe käega liigutusi 
tehes: ,tema ütleb: ma olen siin juba kaheksateistkümmend aas- 
tat teeninud ja olen siin ära harjunud. Säherdused on ka Cur- 
land ja Klopow. Kui Curland tahaks ära minna, talle pakutaks 
juba esimesel päewal kümme kohta.“ 

»Ilma Curlandita linaseemneäri kuidagi läbi ei saa,“ ütles 
Kasearu. ,,Ma ei tea tõesti mitte, keda wõiks tema asemele 
panna.“ 

Silmapilkne waikus. 

Lilipetrowil oli murelik nägu. 

»Kuni Solomon Isakowiš weel siin on,“ ütles Astolowski 
tänutundliku häälega: ,,saame ka meie elada; aga kui tema peaks 
ära minema, kes teab, mis siis tuleb.“ 

Habeme seest kuuldi tasast ohkamist. 

Sapiro silmad olid suureks läinud. Tema näol oli sarkasti- 
line ilme. 

»Tühi kõik!“ hüüdis ta elawalt. ,,Kas teate, mis Saweli 
Haimowiš ükskord ütles: ,,Ilma minuta wõib linaseemneäri 
wäga hästi läbi saada, aga meil on mees, kelleta kuidagi wiisi 
läbi ei saa ja kelleta ükski endale linaseemneäri ette ei kujuta: 
see on meie põline uksehoidja Wassili Karro. Mina ei tea tõesti, 
kus on weel niisügune soliidne uksehoidja kui meil. Niisugune 
uksehoidja, suure walge habemega, äratab firma wastu igatahes 
aukartust.“ 

»ta hakkab mind wist pilkama,“ wilksatas mõte läbi Asto- 
lowski pea. ,,Määrakoer!“ 

Sapiro pidas pisut wahet ja rääkis siis edasi, Astolowski 
otsa waadates: A 

»Meie äril on weel teine tugew sammas: see pole keegi muu 
kui meie lugupeetud Platon Kristoforowiš. Minu härrad! kuidas 
kujutate teie endile linaseemneäri ette ilma Platon Kristoforo- 
wiõita?“ 

»Wõimatu ette kujutada!“ hüüdis Doinikow. ,,Platon Kris- 
toforowi€ ongi see, kes meie ärile oma suurepärase habemega 
jume annab.“ 4 

»tlwes!“ sähwas Astolowski iseeneses. 

»Mina olen palju reisinud, aga niisugust habet ei ole mina 
kellelgi näinud,“ ütles Sõn-Kalagujewski. , Sõitsin Bulgaariast 

läbi. See maa on suurte habemete poolest kuulus, aga niisugust 
habet, nagu isand Astolowskil, ei ole ühelgi bulgaarlasel.“ 

»Jätke teise mehe habe rahule!“ ütles Raabe pahaselt. ,,Kas 
teate, minu härrad: mulle rääkis eile nõukogu liige Raswa- 
mulski..,“ 

Uks awanes ja sisse astus Ter-Vegetarjanz. 

Astolowski tundis oma käsi külmaks minewat. 

»Ma kuulsin, siin räägiti habemest,“ ütles armeenlane ja 
astus otse laua ette — sinna kohale, kus enne Sõn-Kalagujewski 
seisis. 

Tema nägu oli külm ja walge nagu marmorlaud. 

Silmapilkne waikus. 

»Loodus on mõnele inimesele annud toreda näokatte,“ hakkas 
Ter-Vegetarjanz rääkima, sealjuures oma suurte mustjas-pruu- 
nide silmadega Astolowski otsa waadates. »Näete seda meest 
siin? Habe katab ta näo täiesti kinni; meie näeme ainult tema 
silmi ja ninaselga. Nägu on inimese mõtete ja tundmuste pee- 
gel: aus mõte ja alatu mõte, rõõm, kurbus, wiha, kadedus — kõik 
peegeldub inimese näol. Aga selle mehe näol ei wõi teie midagi 
lugeda: habe katab ta täiesti kinni. Selle habeme taga wõib 
mees waletada, teist inimest laimata, naistega ümber ajada, leski 
meelitada, tüdrukuid petta — habe katab kõik kinni, = Meie 
näeme ainult tema ilusaid sihni: need on nii ilmsüütud, nagu oleks 
ema ta alles eile ilmale toonud.“ 

Ter-Vegetarjanz jäi wait. 

Astolowski tundis, et weri tema soontes seisma jäi. Ta 
astus Lilipetrowile weel lähemale, nõnda et habe teise paremat 
käewart puutus. Silmi üles tõstes nägi ta armeenlast külma ja 
kalgi pilguga enda peale waatawat, kuna Sapiro näole oli ilmunud 
pilkaw naeratas. Ta wiskas nõutu ja kohmetu pilgu koosolejate 
peale ja tormas siis uksest wälja. 1 

»Millal teie ära sõidate, Aršak Wartanowiš?“ küsis Lili- 
petrow. 

»Warsti,“ oli wastus. 

»Õnnelik inimene!“ ohkas Raabe. »õõidate ära — suure ki- 

hawasse Türgi pealinna; aga meie, waesed inimesed, peame siin 
Neewa ääres külmetama ja Eltzburgi ja teiste ülemate tujude 
järele tantsima.“ 
; »Onu on mind juba ammu kutsunud,“ rääkis Ter-Vegetar- 
Janz. ,, Rumal olin, et siin nii kaua istusin. Aga pole wiga: jatkub 
aega weel Türgimaalgi elamiseks. Kahju ainult headest sõpradest, 
keda siia pean maha jätma.“ 

»Saatke meile sealt häid Türgi sigareid,“ ütles Doinikow. 

»Toon ühes, kui Peterburisse teid waatama tulen,“ wastas 
armeenlane. 

»Kus kohal teie seal saate elama, Aršak Wartanowiš?“ 
ka Sapiro. ,,Kas onu juures? Onul on wist sultani palees 

orter,“ 

»Ei tea weel praegu ütelda. Eks näe, kui sinna jõuan.“ 
»Ma sõidan teile warsti järele!“ rääkis Sõn-Kalagujewski, 
»Toimetage, et onu mulle sultanilt nõutaks abiraha: ma jään 
Konstantinoopolisse elama ja hakkan uurima Türgi majandust.“ 
»Mispärast peab siis onu seda tegema?“ lausus Ter- 
Vegetarjanz. ,,Wõiksite ju ise sultaniga rääkida.“ 
Ter-Vegetarjanz oli asja pärast Lilipetrowi juure tulnud: tai 
oli keemilise analüüsi tabelit waja. Ta sai selle, wõttis Sõn-Kala- 
gujewski toosist sigari, süütas põlema ja läks uksest wälja. 


Lilipetrowi juurest wälja tulles oli Astolowski otsekui hal- 
watud ja ei märganud midagi, mis temaga sündis. Jalad kandsid 
ta kabinetti, kus ta enda automaatlikult laskis toolile. 

»Teie näite haige olewat, Platon Kristoforowiš?“ küsis Šag- 
rinowiš murelikult. 

Ta ärkas jälle ellu. 

»Ma ei ole tõesti terwe,“ wastas ta. 

Sisse astus Feodor ja palus oma harilikul meelitawal toonil 
Salomon Isakowišile mustade terade tuulamise kalkulatsiooni. 
See töö oli Šagrinowišil juba walmis. Feodor sai paberi kätte, ku- 
mardas ja läks, 

Sisse astusid kaks wäikest ametnikku, et järele kuulata, kas 
on juba ,,Häda- ja abikassa“ juhatus neile laenu lubanud. Juha- 
tuse koosolek oli alles pidamata. Ta raputas nende kätt 
soojalt, rääkis wäga armuliselt ja awaldas kindlat lootust, et 
nende palwe leiab täitmist. Sügawa kumarduse ja õrna tundmu- 
sega hinges läksid mõlemad wäikesed ametnikud wälja. 

Sisse astus Natalia Tarassowna Ossienko. See oli kaheküm- 
henelja-aastane sihwakas Ukraina piiga, lumiwalge wäsinud näo, 
mustade juuste ja suurte mustade silmadega. Ta teenis Lilipet- 
rowi osakonnas. 

»Tere, Platon Kristoforowiš! Me ei ole täna üksteist weel 
näinud.“ 

»Tere, Natalia Tarassowna! Wististi ei ole näinud.“ 

»Elaton Kristoforowiš! ma tahtsin teile üht asja rääkida.“ 

»Olge lahke, Natalia Tarassowna! Missugune see asi peaks 
olema? Istuge!“ 

»Täditütar kutsub mind pühadeks enda juure Moskvasse. 
Ta mees teenib Sawwa Morosowi juures. Ma ei tea, kas pean 
sõitma wõi mitte?“ 

»Mispärast mitte, Moskwas wõite pühad wäga lõbusasti 
mööda saata.“ ) ' 

»Sõit wõtab kulu, aga mina olen oma raha juba kõik ära 
raisanud. Mamma saadab wäga wähe järele. Eile ostsin endale 
Serowi juurest uue kübara ja maksin nelikümmend kaks rubla. 
Kas teie ei wõiks minule kassast laenu anda?“ 

»Andke palwekiri sisse!... Nõnda olete siis endale, Nata- 
fia Tarassowna, uue kübara ostnud?“ 

»Ta ei meeldi mulle mitte põrmugi, ma tahan ta homme 
ümber wahetada, Ilm on praegu nii hirmus. Ma olen enda wist 
ära külmetanud.“ 

»Külmetamine on hädaohtlik asi, Natalia Tarassowna! 
Heitke woodisse, olge mõni päew sooja waiba all pikali ja jooge: 
kuuma köömneteed. Wõiks natuke konjakitki juure lisada.“ 

»Kas see aitab? Ega teie ei tea, Platon Kristoforowiš, mis 
mängitakse täna Maria teatris?“ 

»Mitte ei tea. Ei ole seal enam kaua käinud.“ 

»Praegu on igalpool nõnda igaw, ei tahagi kuski käia. Pla- 
ton Kristoforowiš, mispärast teie nõnda halb olete?“ 

»Kuidas nõnda, Natalia Tarassowna?“ 

»Muidugi olete halb! Teiega ei saa iial mõistlikku sõna rää- 
kida: alati olete oma ameti küljes kinni. Kuidas tunneb ennast 
teie abikaasa?“ 

Ta on terwe... Teie ütlesite, Natalia Tarassowna, et mina 
halb olen.“ 

»Teie ei kõlba mitte kuhugi! õde kirjutas mulle Poltawast, 
et ta tahab astuda Kiiewi kõrgematele kursustele.“ 

»Wõi kursustele, Natalia Tarassowna! Kas on õde teist 
wanem wõi on noorem?“ 


»Ta on minust noorem... Teie ei ole wist iialgi elus habet 
ajanud, Platon Kristoforowiš?“ 

»Kui alles koolis käisin, siis ajasin, Natalia Tarassowna! 
Seal ei tohtinud habet kanda.“ 

»Mõned käiwad noorpõlwes palja lõuaga, aga kui wanemaks 
saawad, siis lasewad endale habeme kaswada. Niisugustel ei 
kaswa enam iialgi ilusat pehmet habet: nende habemekarwad on 
otsekui jõhwikawarred.“ 

»Kas teile siis niisugune habe ei meeldi, Natalia Taras- 
sowna ?“ 

»Kuüidas wõib niisugune hirmus habe meeldida? Meesterah- 
wad on kõik egoistid ja mõtlewad ainult iseenese peale,“ 

»Siis peate teie mindki egoistiks, Natalia Tarassowna ?“ 
»Muidugi olete! Teenistus on meil äris nii igaw ja üks- 
uine!“,,. 

Ossienko istus weel pool tundi ja läks siis ära, 

Ta sai käsu ilmuda äri wanema rewidendi Salkindi juure. 

Wiimane waatas läbi Krasnokutski abitalituse aruande ja 
tema pidi talle sealjuures seletusi andma. 0Salkind laskis ta 
alles siis lahti, kui juba läks widewikuks ja silm enam ei seletanud. 
i Salkind oli selge peaga, wäga nõudlik ja kare mees. Juhata- - 
Jad, abikontorite, abitalituste ja agentuuride aruannete läbiwaa- 

mise juures seletusi andes, olid tema juures otsekui pihtil, Eltz- 

burg ei wõinud Salkindi silma otsas sallida, olgugi, et ta oli juut. 
Ta oli temast targem ja sealt see wiha tuligi, 

Kolmetunniline seletuste andmine wäsitas teda täiesti 
ära. Kuita Salkindi kabinetist wälja astus, olid kõik ametnikud 
juba koju läinud. Ta koristas paberid oma laualt sahtlisse ja hak- 
kas ka koju minema. 

Vulitsal sammudes tundis ta, kuidas üks koht ihus walutas 
 — seesama, kuhu armeenlane oli pistnud. Päewane juhtumine 
Lilipetrowi kabinetis kerkis selge pildina tema waimusilma ette. 
Tal oli niisugune tundmus, nagu oleks armeenlane ta alasti kis- 
kunud: tal ei ole enam mütsi, riideid, saapaid, waid kõnnib ihu- 
alasti Peterburi uulitsal. Ja weel rohkem: tal ci ole enam ha- 

Ta käed libisesid automaatiliselt üle habeme. Mõtte- 
kujutus, et ta on alasti, kadus ja healmeelel nägi ta, et tal kõik 
weel on alles, 

Haaw hakkas ikka rohkem walutama. 

Armeenlane on teda ise näinud ja peale selle teistelegi näi- 
danud, just nagu mõnd imelooma. Tal on küll riided seljas ja suur 
tore habe ees, aga armeenlase ees on ta alasti, See näeb ta läbi 
otsekui oleks ta klaasist. Nüüd hakkawad teisedki teda nägema 
— niisugusena, nagu ta on tõesti. Ta kaotas raisterahwaste, 
wäikeste ametnikkude ja alamate äriteenijate silmas lugupida- 
mise. Kuidas peab ta siis weel elama? 

Niisuguste kibedate mõtetega jõudis ta koju. Mõne minuti 
pärast oli söök laual. Fjokla, Astolowski perekonna teenija, oli 
keetnud peedisuppi, Ukraina moodi, hästi raswaselt. Niisugune 
supp oli Astolowski maiusroog. Ta sõi neli wäikese kausi täit 
sappi ja tüki raswast sealiha ja jõi kaks kruusi teed peale. Kõht 
oli täis. 

»Täna tulite tükk aega hiljem koju kui muidu,“ ütles Wassa 
Leonidowna, kes alati walwas toas, kui mees sõi — et tal midagi 
ei puuduks. 

»Mul oli täna palju tööd,“ wastas Astolowski — toonil, mis 
tuletas meele, nagu oleks haawleid wastu seina wisatud. ,,Wõi 
arwad sa, et amet iseenesest ülewal seisab wõi muidu palka maks- 
takse? Nüüd olen wäsinud ja tahan puhata. Waata, et need põr- 
nikad mind ei tülita!“ 

Ta tõusis laua tagant üles ja astus magamistuppa. 
Peeglist paistis talle wastu sama kuju, mis ta oli alati harjunud 
nägema. Habe ehtis ta rinda oma täies ilus. Ei olnud iialgi 
niisugust juhtumist olnud, et keegi oleks ta habeme kohta ütelnud 
midagi halba. Aga nüüd oli armeenlane seda habet awalikult jul- 
genud teotada ja ütelda, et ta ei ole mehe au, waid looduse poolt 
antud näokate tõelise iseloomu warjamiseks. 

Ta awas nööbid, tõmbas saapad jalast ja heitis selili 
woodi peale. Minewik ta waimusilma ees läks elawaks, 

Habe oli tema eluuhkus. Maailma ajalugu ei tunne kuningat, 

kes oma riigi peale oleks olnud nii uhke nagu Astolowski oma 
habeme peale. - 

Nooruses oli ta-lihawa näo ja paksude põskedega poiss. Otsa- 
esine oli tal madal, põseluud laiad, nina tömp ja suu suur. Ham- 
bad olid lühikesed, laiad ja tugewad. Kui ta suu awas, paistsid 
nad õige palju wälja. Juba kümneaastaselt hakkasid temale kas- 
wama wurrud. Tolleaegne rahwawalgustuse minister oli annud 
käsu, et ükski koolipoiss ei tohi kanda habet, ja seepärast pidi ta 
nina all tärkawa orase hoolega ära koristama. Kui ta seda mitte 
poleks teinud, oleks ta koolist wälja wisatud. Järgmisel aastal hak- 
kas oras juba põskedegi peal tärkama ja selle peale — lõua otsas. 
Esiotsa lõikas ta oma habet kääridega, aga siis sai ta onult wana 
habemenoa ja hakkas sellega oma ninaalust ja põskesid kaapima. 
Heameelega oleks ta endale lasknud kaswada pikad wurrud, sest 
ta teadis, kuidas kooliplikad niisugustest koolipoistest lugu pida- 
sid, aga see oli keeldud. Ta südames lõkendas wihatuli ministri 
ja koolijuhataja wastu ja ta ei jõudnud ära oodata aega, millal 
saab koolist lahti. Kui ta wanemaks sai, märkas kohe, et habe ° 
poisile mitte ainult kodliplikade, waid ka meeste seas annab täht- 
suse, See äratundmine tegi ta julgeks ja iseteadlikuks. 

Kaks nädalat enne kooli lõpetamist jättis ta habemeajamise 
järele. Akti ajal oli ta ninaalune, lõug ja põsed juba täiesti 
mustad ja oras umbes tolli pikkune. 

»Kui meheks saad, Plato, siis tuleb sul suur habe,“ ütles 
Ladina keele õpetaja. 

»Leile tuleb haruldane habe,“ ütles loodusloo õpetaja, nä- 
puga tema lõuga ja põski katsudes. 

»Teist saab soliidne meesterahwas,“ ütles koolijuhataja. 

Kõik need inimesed olid rääkinud prohweti wiisil. Asto- 
lowski astus kõrgemasse kooli, millele minister mingisuguseid 
eeskirju ei olnud annud õpilaste habemete kohta ja kus igaüks 
wõis lasta endale kaswada nii suure habeme hagu ta aga iganes 
soowis. Juba mõne kuu pärast lokkas nina all, põskedel ja lõua 
otsas, pikk, sätendaw habe. Habeme idud naha all otsisid üles iga 
augukese, kust aga wõimalik oli pead wälja pista. Habemekarwad 
sirgusid ikka pikemaks ja habeme ulatus suuremaks kõigis kol- 
mes mõõdus. 

»Ka minul on mehine habe, aga poja wastu ma ei saa,“ 
ütles ükskord ta isa ja ohkas. 

Nüüd sai ta tunda, kui suurt kasu wõib tuua habe. 
Ta oli alles kõrgema kooli õpilane, aga juba peeti teda igalpool me- 
heks ja wanad, tüsedad ja täied mehed ei pannud iialgi pahaks, kui 
ta ilmus nende seltsi. Naisterahwad armastasid teda hullupööra, 
iseäranis wanemad naisterahwad ja lesed. Kui ta, kõrgema kooli 
õpilase wormis, oma ruuge lokkawa habemega ilmus pidusaali, 
siis pöörsid ta poole sajad mustad, hallid, sinised ja rohekad sil- 
mad ja wiibisid ta peal seni, kuni pidu lõppis. 

Kõike seda nägi ta ja tundis oma habeme üle ela- 

wat rõõmu. Ta müüs oma wana habemenoa täiturul ära, sest mis 
mõte oli tal pidada niisuguseid asju, mida tal sugugi tarwis ei 
olnud. Habe kattis kinni ta laiad põseluud, suure suu, laiad tuge- 
wad hambad ja wärwita-walged põsed. Nii oli tal habemest ka 
weel see kasu, et tegi ta ilusamaks. 

Elu ja armastust ohtral mõõdul maitstes lõpetas ta 
kõrgema kooli Moskwas ja hakkas kohta otsima. Ta teenis esiti 
ühes riigiasutuses, läks aga sealt warsti ära. Siis astus ta oma- 
walitsuse ametnikuks ja läks sealt warsti ühte teise omawalit- 
susse kõrgemale kohale. Ajajooksul unustas ta täiesti ära, mis 
nägu ta oli olnud nooruses. Kõik ta elu ja olemine oli täiesti ühte 
kasvanud habemega. Ta nägi ennast habemega, tundis ennast 
habemega ja ei suutnud ennast habemeta enam ette kujutada 
ega aru saada, kuidas ta wõib elada ilma habemeta. Ta ei oleks 
ühtki karwa oma habemest ära annud, ka siis, kui talle iga karwa 
eest oleks pakutud tuhat rubla. Habemes peitus wägew nõia- 
saladus. Ta oli julge, et kui ta üksipäini rändaks kaljumägesti- 
kus, ükski rööwel teda ei tohi puutuda. Kui teda sõja ajal panna 
kindluse walli peale, siis teeb üksainus waade ta habeme peale 
waenlase täiesti wõimetuks: ükski waenlase soldat ei julge enam 
püssi lasta ega kindluse peale tormi joosta. 

Ta käis tihti suurest aiast mööda, mille peremees kaswatas 
palju herneid. Mees oli hädas, sest warblased ja teised linnud 
tahtsid wägisi herneid ära süüa. Wiimaks tegi ta herne juure 
kuju: lõi teiba maa sisse, sidus teise risti, pani õlgi ümber, ajas 
ristile wana kuue selga, pani laiaäärega kaabu pähe ja andis kepi 
kätte. Paar päewa ei nähtud aias ühtki warblast, aga siis harju- 
sid linnud kujuga ja sõid herneid endist wiisi. 

Ta waatas seda nalja pealt ja naeris oma habemesse. 

»Kui mina siia herne juure ise wahiks tuleksin, lai kaabu 
peas ja kepp käes, ei julgeks siia enam ükski wares ega warblane 
oma nokka pista.“ 

Linna aiawahiks oli õige wana ja kõhetu mees, kes käis alati 
suure kepiga. Ilma wahita aga läbi ei saadud, sest tuli ette, et 
inimesed päise päewa ajal tegid põõsaalused märjaks. ö 

»Wanamees on wilets,“ mõtles ta: ,,siin peaks olema min- 
gisugune mees.“ 

Ta kujutas endale ette seda toredust, kui ta on linna aia- 
waht ja oma habemega, lai kuub seljas ja jäme kepp käes, põõ- 
saste wahel kõnnib... 

Nüüd aga tuleb see häbematu armeenlane ja annab sellele 
habemele koguni teise tähenduse. Habe katab kinni tema kired 
ja mõtted... Onta siis tõesti midagi näinud? Või teab ta mi- 
dagi? Wõib olla, ehk on ta temast tõesti aru saanud? 

Ta tõusis woodist, waatas abitult toas ringi ja astus 
paar sammu. Siis istus ta toolile. 

Mitte asjata ei olnud ta kartnud armeenlase mustjas-pruune 
silmi. Armeenlane nägi teda, nagu ta tõesti oli. Tema ees seisis 

ta täiesti alasti. Tal oli seni olnud hooletu tegutseda, sest et habe 
ta mõtted tõesti kinni kattis ja tema näos keegi midagi lugeda ei 
wõinud. Seni ei olnud keegi märganud, et habe on kõlwatu l00- 
muse warjamise maskiks, aga nüüd teawad seda kõik, sest Sapiro, 
Doinikow ja Lipkin ei jäta seda teistele ametnikkudele rääkimata. 
Lipkin — niisugune harakas! 

Ter-Vegetarjanzi pilt kerkis Astolowski waimusilma ette ja 
ühes sellega tõusis temas kange wiha ja kadedus. Oma lõpmatuks 
imestuseks kuulis ta Lilipetrowi juures, et Ter-Vegetarjanz sõi- 
dab Konstantinoopolisse, kus ta onu on Türgi sultani kassahoidja. 
See teade ajas ta sapi keema. 

Tema waimusilma ette kerkis Konstantinoopol. Lõunamaa 
linn... Kuld Sarw... Selle kaldal asub walgest marmorist pa- 
lee, kus sultan elab. Sellessamas palees elab ka Ter-Vegetarjanzi 
onu. Sealsamas saab arwatawasti elama ka Ter-Vegetarjanz. 
Missugune elu! Konstantinoopolis on naisterahwaid Kaukasusest, 
Persiast, Araabiast — wali, keda tahad! Ja siis Türgi naisterah- 
wad — tüsedad, walge priske näo, suurte pruunide silmade ja 
pehme waatega. Nad peawad küll näokatet kandma, aga 
sellest pole wiga: küll nad ta mõnikord ka eest ära wõtawad! 

Tema meel muutus rõõmsamaks. 

. Palee juures on ka sultani haarem, millest ta juba enne on 
palju kuulnud. Haarem olewat wäga tore ehitus, määratu suure 
aia ja hulga purskkaewudega. Sultanil on mitusada naist ja nad 
olewat pärit kõigist maailma jagudest ja rahwustest. Haaremis 
teeniwad ainult kohitsetud mehed, — kedagi teist sinna ligi ei 
lasta. Aga Ter-Vegetarjanz — niisugune saab iga asjaga walmis, 
ronib sisse igalt poolt... 

Astolowski silmad läksid kitsamaks ja kaks habemesalka 
kummalgi pool ta suu kõrwal pöörsid endid wiltu. Nõnda istus ta 
liikumata mitu minutit. 

Korraga tuksatas ta keha, jusikui oleks sealt elektrisäide 
läbi lennanud. 

»Aga kui sultan ta kätte saab?“ 

Tema silmad läksid jälle laiaks ja wiltupöörnud habe- 
mesalgad wõtsid oma endise kuju. Ta tõusis toolilt ja hakkas 
käsi hõõruma, kuna silmade kitsastesse nurkadesse ilmusid wäi- 
kesed sopid. 

»Aga kui sultan ta kätte saab, mis siis?“ 

Astolowski waimusilma ette kerkis pilt, kuidas Türgi sultan 
Oma poistega Ter-Vegetarjanzi haaremis kinni tabab ja sealsamas 
ta üle kohut mõistab. 

Ta sattus nii rõõmsasse tujusse, et oma lühikestel jalgadel 
hakkas keksima. 

Uks awanes ja sisse tormasid lapsed, kes silmapilguks ema 
Walwe alt pääsnud: kõige ees Fimja ja Fedja, siis Nataša ja wii- 
Maks Antoša ja Platoša. Oma isa keksimas nähes hakkasid kõik 
Mis mudilastki oma pisikestel jalgadel keksima... 

öösel nägi Astolowski unes: ta istub kõrgel mäetipul, habe 
põlwedel — just nagu wana Jumal, kes walwab oma riiki. Kor- 
raga ronib kalju prao wahelt wälja suur must sisalik, suurte pun- 
nis silmadega; ajab enda tagumistele jalgadele nagu mees püsti, 
aga esimeste käppadega haarab kinni ta habemest, kisub selle 
ära ja pistab jooksma. Ta tõstab koleda kisa ja hakkab sisalikule 
järele jooksma, aga see on tulisem ja kaob ühes habemega tihni- 
kusse. Nüüd ei ole tal enam habet: sisalik on selle ära wiinud. 
Harjunud kombe järele tõstab ta käed üles, et habet silitada, aga 
midagi ei hakka näppu: mis ära, see ära! 

Ta ärkas üles, külm higi otsa peal. 

»Zeie rabelete ja ägate kogu öö: kas teil mitte mõni tõbi kal- 
lal ei ole?“ küsis Wassa Leonidowna murelikult. 

»Kirbud sööwad,“ wastas Astolowski. 


Teisel hommikul tõustes ei tunnud Astolowski kuski walu, 
aga teel linaseemneärisse hakkas haaw õngama. Walu juure isik- 
liku alandamise pärast sigis weel kartus: kuidas waadatakse nüüd 
ta peale äris? 

Äri esikojas wõttis ta kiiresti palitu seljast ja sammus tre- 
pist üles, ilma et oleks ümber waadanud. Kabinetis leidis ta juba 
Šagrinowici ees. 

»Jowian Naumowit,“ ütles ta wähe aega peale teretamist: 
andke mulle head nõu: kas ma pean sellele — krantsile andma. 
mööda kõrwu ?“ 

»Te mõtlete wist Ter-Vegetarjanzi?“ wastas Šagrinowic. 
»Ei maksa, Platon Kristoforowiš! Kõik armeenlased on niisugu- 
sed. Nad on üldse halwa iseloomuga rahwas. Nagu näha, ihub ta 
teie wastu miski asja pärast hammast. Teie ärge pange tähele, 
mis ta räägib. Pealegi sõidab ta meilt warsti ära.“ 

Šagrinowiõi sõnad olid Astolowski haigele südamele nagu 
balsam. Kuldne poiss see Šagrinowiš! ° Aupaklik ja ikka truu. 

Ta istus natuke aega; siis tõusis ta üles ja läks Doinikowi 
juure, 

»Tere hommikust, Jewsignei Wassiljewiš!“ 

»Tere, Platon Kristoforowiš! Kuidas on teie tervis?“ 

Astolowski südamesse asus kahtlus, kas ta teda mitte ei 
pilka. 

»Tänan küsimast,“ wastas ta silmapilgu pärast: ,,;mu terwi- 
sel pole wiga midagi. Mis te arwate, Jewsignei Wassiljewiš: 
kas ma pean sellele krantsile andma mööda kõrwu? Te kuulsite, 
mis ta eile rääkis.“ 

Astolowski tahtis ennast näidata tubli mehena, kuna ta 
wäga hästi teadis, et tal iialgi ei jätku julgust Ter-Vegetarjanzi 
lööma minna. 

Doinikow seisatas paar silmapilku. 

»Jätke See, Platon Kristoforowiš !“ ütles ta lepitawalt ja lõi 
käega õhku. 

»See häbematu krants ihub minu peale hammast ja püüab 
mind igalpool teotada. Armeenlased on oma halwa iseloomu poo- 
lest üldiselt tuntud.“ 

»Rääkigu ta, mis tahab — mis see teile teeb?“ wastas Doi- 
nikow. ,,Pealegi sõidab ta warsti ära.“ 

Doinikowi näoilme ja häälekõla olid täiesti heatahtlikud. 

Esiruumist läbi minnes, mis oli ka teenrite, käskjalgade ja 
jooksupoiste asukohaks, silmas ta Nowaja Derewnja majamehe 
Iwan Wassiljewiši poega, kes jooksupoisi Borjaga juttu ajas. 

»Kes teab,“ mõtles Astolowski: ,,ehk on Ter-Vegetarjanzi 
kõne ka juba tema kõrwu ulatanud ?“ 

»Tere hommikust, Sokrat Iwanowiš!“ ütles ta, noormehe ligi 
astudes ja ta kätt raputades. ,,Kuidas elate? . Kuidas on isa 
terwis?7“ 

»Tere, Platon Kristoforowiž!“ wastas noormees, Astolowski 
lahkusest sügawasti liigutatud. ,,Elame wana wiisi. Isa on ka 
terwe ja kaubitseb endiselt.“ 

»Ta ei tea midagi,“ otsustas Astolowski. 

Ta rääkis noormehega weel mõne sõna ja jättis ta niisama 
armuliselt ja lahkesti jumalaga, nagu ta teda oli teretanud. 

Suure saali ukse ees, kus kolmkümmend lauda sees oli, wal- 
das teda kartus: kes wõib selle eest seista, et need kolmkümmend 
inimest ei ole kuulnud. Ta seisatas paar silmapilku ja kogus jul- 
gust, siis wõttis ukse lahti ja astus saali. 

Silmapilk waatasid kõik kolmkümmend silma tema peale. 

»Nad on truud nagu ennegi!“ hõiskas ta iseeneses ja hakkas 
ametnikke otsast peale teretama. 

Ta teretas kõik kolmkümmend inimest oma harilikul wiisil 
läbi ja püüdis iseäranis lahke olla. Kui kõik olid läbi teretatud, 
läks ta jälle saalist wälja. 

Ta oli rahuldatud. Hommikul ärisse tulles oli ta kartnud, 
et igast nurgast pilkawad ja irwitawad näod talle wastu wahiwad, 
aga nüüd oli selge, et asi sugugi nii hull pole: wähemad ametni- 
kud, naisterahwad, teenrid ja jooksupoisid ei teadnud asjast 
midagi. 

Aga wõib olla, ehk tuleb edaspidi midagi? Kes juuresolija- 
test wõiks seda wälja rääkida, mis Ter-Vegetarjanz tema habeme 
kohta ütles? Ter-Vegetarjanz ise oma sõnu teistele enam kor- 
dama ei lähe — see oli kindel. Kasearu? Kui räägib, siis ainult 
mõnele omasugusele. Sõn-Kalagujewski? Ei oskagi niisugust 
juttu rääkida. Sapiro? Sellest wõib kõike oodata. Niisugune 
Määrakoer! Jääb järele Lipkin, see harakas, kes alati suuremate 
meeste selja taga tolgendab... 

Lipkin istus suure saali tagumises seinas akna all. Akna 
laua peal seisid suured wirnad žurnaale, mida ta tellijatele korda- 
mööda andis lugeda. 


Mees ja tema habe. C 

»Nikolai Anikejewiö!“ hõikas Astolowski saali ust lahti wõt- 
tes ja pahema käe wäikest sõrme üles tõstes. 

Silmapilk tõusis: Lipkin oma laua tagant ja ruttas Asto- 
lowski juure. 

»Nikolai Anikejewiš!“ algas ta: ,,ma arwan, teil ei 
maksaks mitte iga wiimast sõna wälja rääkida, mida kuulete.“ 

»Mina ei ole midagi rääkinud, Platon Kristoforowiš!“ ajas 
Lipkin wastu, sealjuures hirmunud nägu tehes: 

»Mina seda ei ütlegi. Aga ma arwan, etteil ei tarwitse igale 
noõrele ametnikule kõike wälja rääkida, mis teie kuulete. Ma 
pidin juba täna hommikul armeenlasele andma mööda kõrwu.“ 

»See oleks talle ära kulunud, Platon Kristoforowiš! Niisu- 
gune! Ma arwan, see on kõik luiskamine, mis ta Konstantinoo- 
polist räägib. Kui oleks tema onu tõesti Türgi sultani kassa- 
hoidja, siis oleks ta juba ammugi sinna sõitnud. Te wõite tõesti 
julge olla, Platon Kristoforowiš: mina olen wait nagu haud! Ma 
arwan, tal pole Konstantinoopolis mingit hakkamist, waid sõidab 
ära ainult seepärast, et siin enam midagi teha pole. Olge rahul, 
Platon Kristoforowiš: mina ei räägi midagi!“ 

Astolowski jättis Lipkini koridori ja läks edasi, seades sam- 
mud Lilipetrowi poole. 

 Lilipetrow oli kabinetis üksi, Ditkowski tool seisis tühi. Ta 
wiskas Astolowski peale lühikese, rõhutud pilgu ja jatkas pooleli- 
jäänud paberi lugemist. g 

Astolowski istus. 

Lilipetrowi nägu oli tume. 

»Mis te arwate, Aleksander Kimonowit,“ algas ta natukese 
aja pärast: ,,kas ma pean sellele krantsile andma mööda kõrwu? 
Te mäletate, mis ta siinsamas paigas eile rääkis.“ 

»Jätke see!“ ütles Lilipetrow kõlatu häälega. ,,Ta sõidab 
pealegi warsti ära.“ 

Lilipetrow hakkas waatama üht aruannet, kus oli palju 
numbreid, ja tõmbas mõnele nendest punase pliiatsiga kriipsu alla. 

»Kuidas on lood?“ küsis Astolowski minutilise waikimise 
järele. 

»Wõib olla, et hakkame warsti kolima,“ wastas Lilipetrow 
kuiwalt ja luges aruannet edasi, 


»Jowian Naumowit,“ ütles Astolowski oma kabinetti tagasi 
tulles: ,,ega teie ei tea, mis Eltzburgile on juhtunud? Räägitakse, 
ta olewat Merluškini wõi Wanka-Iwanowi käest tublisti sõimata 
saanud.“ 

Ter-Vegetarjanz oli Astolowski meelest ununenud ja tema 
meeles seisis Eltzburg. 

Niisugune k...rautsikas! Kas ta wähe on teda alandanud? 
Nagu näha, hakkab ta ükskord ise ka saama! 

»Mina ka pikemalt ei tea,“ wastas Šagrinowiš: ,,aga on kin- 
del, et midagi on juhtunud: ma nägin teda täna wäga rõhutud 
olekus. Kuulda on, et Wanka-Iwanow tahab temast hoopis lahti 
saada. Tema asemele paneb muidugi mõne wenelase.“ 

° Astolowskil tuli meele, et tarwis on tööle asuda. Ta istus 
laua taha ja hakkas ühes Šagrinowišiga asju arutama. See kestis 
kuni töötundide lõpuni; siis lahkusid nad Sagrinowišiga üheskoos 
kabinetist, et koju minna. 

AI esikojas silmitses ta teraselt uksehoidjat Karrot. Wana- 
mees oli samasugune nagu ikka. 

»Ta ei tea midagi,“ otsustas ta ja astus uulitsale. 

Õhtul tulid Astolowskile külalised: Nikolai Dormidontowiš 
Kurski ühes naisega. Kurski oli kuuenda osakonna juhataja Raabe 
abiline ja sai selle käest tihti sõimata, ilma et selleks igakord 
oleks olnud põhjust. Naine oli tal hambaarst. Juttu ajades ja 
teed juues läks õhtu peagi mööda. Kui külalised ära läksid, heitis 
Astolowski, kes läinud öö oli rahutult mööda saatnud, kohe woo- 
disse ja uinus magama. 

Kui ta teisel hommikul woodist wälja tuli ja peegli ette astus, 
et oma habet waadata, tuli talle jälle üleeilne juhtumine Lilipet- 
rowi kabinetis meele, 

,, Loodus on temale annud toreda maski... Jah, armeenlasel 
on õigus!.. Tal on ka põhjust teda teotada, sest oma pealekae- 
bamisega on ta temale tõesti suurt kurja teinud. Aga sellegi- 
Pärast, kuidas wihkab ta Ter-Vegetarjanzi! Niisugune sisalik! 

»Kes wõis temale aga selle kõik ära rääkida?“ pani ta endale 
uuesti küsimuse ette: ,,Nad olid ju Eltzburgiga nelja silma all?“ 

»Eiltzburg on ta ära annud ja ei keegi muu,“ otsustas ta. 
»Nüüd kihutab Wanka-Iwanow ta enda minema. Paras talle, nii- 
sugune k...rautsikas!“ 

Ärisse jõudes astus Astolowski trepist ,üles, teretas wastu- 
tulijaid, rääkis teenrite, käskjalgade ja jooksupoistega, otsis asja 
ühe wõi teise kõrgema ametniku juure ja wõis lõpuks rahulole- 
misega tunnistada, et äris midagi ei ole muutunud. 

Tema waimusilma ette kerkis Eltzburgi pilt, keda Wanka- 
ITwanow sõimab. Täna on ettekande päew: ta saab näha, kui pikk 
ja kongis on Eltzburgi nina! 

Kui määratud tund kätte jõudis, läks ta Eltzburgi juure ja 
leidis ta laua taga istuwat. Ukse juurest waadates paistis, nagu 
Oleks ta kogu jäänud hoopis wäikeseks ja kõhnaks. Nina näis 
olewat iseäranis pikk ja kongis. 

»Paras, paras!“ rõõmustas Astolowski iseeneses. A 

Eltzburg pani töö kõrwale ja Astolowski hakkas asju ette 
kandma. See kestis umbes tunni. 

Eltzburg oli umbne ja sõnaaher. 

, »Läheb tarwis!“ rõõmustas Astolowski kabinetist lahkudes. 
»Mina olen küllalt saanud: nüüd saad ka sina.“ 

Kohe peale Wanka-Iwanowi ametisse astumist hakkasid ju- 
tud ringi käima, et ta kõigepealt tahab piiri panna juutide üle: 
wõimule ja kõigile tähtsamatele kohtadele oma mehed nimetada. 
Ta tõi endaga kaasa abilise Merluškini ja seadis direktorid Klo- 
powi, Curlandi ja Eltzburgi tema alla. Wiimased tundsid endid 
wäga walusasti puudutatud olewat, aga parata ei olnud midagi: 
neile anti mõista, et kellelgi pole keeldud enesele teist kohta otsida. 
Kuid ära ei läinud keegi ja kõik kolm jäid oma kohtadele edasi. 

Kõiki neid jutte kuulis ka Astolowski. Ta ei teadnud, mis 
Wanka-Iwanowi ja Eltzburgi wahel on juhtunud, aga wiimase 
rõhutud olek, Sapiro turtsumine ja Raabe kurblik toon ja järsud 
liigutused ei jätnud mingisugust kahtlust selles, et Eltzburgi talla- 
alused tõesti on tulised. 

»Kuidas wõis Wanka-Iwanow siin talitada?“ pani ta 
endale küsimuse ette. ,,Wististi ei milgi muul wiisil kui hakkas 
Eltzburgiga nagu koeraga ümber käima, sellega mõista andes, et 
ta ennast linaseemneärist koristaks.“ 

Eltzburg läheb — see on kindel. Kuidas mõjub see tema 
teenistuse peale? 

Kuus aastat tagasi, kui Astolowski omawalitsuses teenis, 
juhtus tal äpardus: ta pidi sealt lahkuma. Ta tuli linaseemne- 
ärisse ja palus kohta, üteldes, et ta on mõisniku seisusest. »ka 
mõisnik peab tööd tegema!“ ütles tolleaegne peadirektor Barssu- 
kow ja andis talle õige wäikese koha. Warsti suri Barssukow ja 
tema asemele sai Habladurow. Sel ajal oli ta habe juba täies õies. 
Wõimatu oli niisuguse soliidse wälimusega meest pidada kaua wäi- 
kese koha peal, kes pealegi oli mõisniku seisusest. Astolowski hak- 
kas teenistuses kiiresti tõusma ja sai wiimaks osakonna juhataja 
abiliseks. Seal istus ta kaks aastat. Asutati juure uus, seitsmes 
osakond ja Habladurow küsis Eltzburgilt, kas mitte wõimalik ei 
oleks Astolowskit määrata juhatajaks. Eltzburg ütles, et see ini- 
mene, oma soliidse wälimuse peale waatamata, on kaunis tuhmi 
mõistusega, aga kui talle kõik hästi kätte näidata, siis tööd ta 
ikka natuke teeb. Osakonna juhatajale on seda aga wähe: see 
peab olema wilunud ja selge peaga mees. Teisel päewal laskis 
Habladurow Eltzburgi uuesti kutsuda ja ütles, et tema arwamise 
järele osakonna juhatajal mitte Jumal teab kui suurt tarkust 
waja ei ole. Eltzburg, kes sel ajal weel abidirektor oli ja tahtis 
direktoriks saada, ei söandanud peadirektorile wastu waielda ja 
nii saigi Astolowski seitsmenda osakonna juhatajaks. Kerge Eltz- 
burgil temaga ei olnud, sest ta pidi talle iga wiimase a ja o kätte 
näitama; aga Astolowski oli wäga alandlik ja sõnakuulelik, kandis 
nurisemata kõik jalahoobid ja sõimu — ja see lepitas kõik. Tei- 
seks oli Eltzburgil hingeline tarwidus ka mõnd niisugust isikut 
oma lähedal pidada, keda ta wõis alandada ja kellele jalahoopegi 


jagada. 
Paljugi jäi Astolowskile sellest teadmata, kuidas ta sai osa- 

konna juhatajaks. Niisama ei teadnud ta ka kindlasti, mis Eltz- 
burg temast arwas ja mispärast ta teda sallis. Kuni Habladurow 
weel elas, tundis ta enese kaunis tugewa olewat, kui aga wiimane 
enese üles poos, lõi ta kartma. Ta hakkas enesele tuge otsima ja 
leidis seda Lilipetrowis. ,,Seni kui Lilipetrow mind kaitseb, lepib 
minuga ka Eltzburg,“ otsustas ta, püüdes alati olla sõnakuulelik 
ja kõik ära kannatada. 

Ta kõndis kabinetis edasi-tagasi. Ta oli üksi: Šagrinowiõ 
oli wälja läinud. 

Eltzburg läheb minema. Wõib minna! Wist tunneb ka Lili- 
petrow oma tallaalused tulised olewat, sest mis tähendab muidu 
ta murelik nägu? Kahju, kui Lilipetrow ära läheb: temast on 
palju kasu! Aga las' läheb: saab ka ilma temata läbi! Nüüd elab 
ta nagu mõni krahw ja kõik peawad teda kummardama ja aus- 
tama. Las* saab ka õpetust! 

Ta wõttis laua sahtlist peegli, seadis selle enese ette 

lauale ja hakkas ennast waatlema. Iga asi oli oma koha peal ja 
kõige paremas korras: üle pealae soetud hallid juuksed, lauk pa- 
hema silma kohal, hallid süütud silmad ja habe, millest ühtki 
karwa ei puudunud. 
i Habe, rääkigu see sisalik mis tahes, on igatahes suurepärane 
ja aukartust ärataw ja waewalt on Wanka-Iwanowil julgust teda 
puutuda. Ja pealegi ei ole armeenlase sõnad tema kõrwu ulata- 
nud, sest kes talle niisugust asja rääkis? Kõik wõiwad linaseemne- 
ärist lahkuda, aga tema jääb. 

Koridorist kuuldus samme. Astolowski peitis ruttu peegli 
ja hakkas tööle. 

Tunni pärast kutsuti ta köögikomisjoni koosolekule, mis kau- 
nis kaua wältas. Enne töötundide lõppu tuli ta weel kabinetti ta- 
gasi, andis Šagrinowišile juhatusi, kirjutas mõnele paberile nime 
alla ja läks koju. 

Ta sõi kõhu täis ja heitis siis, oma hariliku kombe järele, 
woodi peale pikali. Poolteise tunni pärast tõusis ta ja läks wälja 
jalutama. 

Wanka-Iwanow on juba kaks kuud ametis olnud, aga seni 
on ta teda ainult eemalt näinud. Kui tal ometi korda läheks 
tema silma alla sattuda! Ta wõidaks, wõidaks kahtlemata. Wanka- 
E saaks temast mulje kui wäga arukast ja auwäärsest 
isikust 

- Ta astub oma kabinetist wälja, paberid kaenla all, ja läheb 
Mingi asja pärast kantseleisse. Sel ajal, kui tema Konstantin 
Mihailowišiga räägib, ilmub kantseleisse Wanka-Iwanow ja näeb 
teda. Ta kumardab sügawasti. Wanka-Iwanow astub ta juure 
ja annab kätt. Pärast küsib ta sekretärilt: , Kes on see soliidne 
Ja auwäärse moega härra ja kus ta teenib?“ ,,/See on meie äri 
seitsmenda osakonna juhataja Astolowski, Platon Kristoforowiš,“ 
Wastab sekretär, ilma et ta sigarit suust wõtaks. Wanka-Iwanow' 


, 

ei küsi enam muud midagi, waid mõtleb iseeneses: ,,Näib wäga 
arukas ja asjalik inimene olewat. Ja missugune tore habe! Tar- 
wis temaga ligemalt tuttawaks saada.“ 

Ta astub suurt marmortreppi mööda alla, paberid kaenla all. 
Tulewad wastu Wanka-Iwanow ja Curland. Ta jääb seisma, an- 
nab aupaklikult teed ja kumardab wiisakalt. Tulijad wõtawad 
teretuse wastu, ilma et nad kätt annaksid (neil on kiire!) ja lähe- 
wad edasi. Ülemise trepi lagedale jõudes ütleb Wanka-Iwanow: 
»See oli wist seitsmenda osakonna juhataja Astolowski? Missu- 
gune tore habe!“ Ja Wanka-Iwanow näitab kätega tema habemg 
pikkust ja laiust, heatahtlik naeratus näol... 

Astolowski käed ronisid automaatlikult taskust wälja, tõusid 
üles habeme juure ja hakkasid teda silitama. 

Wanka-Iwanow, Konstantin Mihailowišiga kõneldes, on hu- 
witatud, kas äris on ka mõned organisatsioonid. ,,Neid on siin 
mitu,“ wastab Konstantin Mihailowiš ja loeb üles kõik seltsid, 
kassad ja komisjonid. ,,Kes on need organisatsioonid asutanud ja 
kes neid iuhib?“ pärib Wanka-Iwanow. ,,Astolowski,“ wastab 
Konstantin Mihailowi€. .,,Tema on nad enamasti asutanud ja on 
igälpool kas esimees wõi juhatuse liige. Kui koosolekuid peetakse, 
walitakse ta alati juhatajaks, sest keegi ei oska nii hästi koos- 
olekut juhatada kui tema.“ ,,Peab wist küll wäga tark ja arukas 
inimene olema,“ mõtleb Wanka-Iwanow: ,,sest ega kaasteenijad 
temast muidu nii suurt lugu peaks.“ 

Paari päewa pärast laseb Wanka-Iwanow ta enda juure kut- 
suda. Kui ta ilmub, pakub Wanka-Iwanow temale tooli ja küsib 
pikalt ja laialt teenistuse üle järele. Siis hakkab ta juttu ajama 
äriasjadest: küsib, missugused organisatsioonid on teenijatel ja 
kuidas nad töötawad. Ta annab laialt kõige üle seletust. Kui 
jutt otsas, ütleb Wanka-Iwanow, et ta wäga rõõmus on temaga 
tuttawaks saades ja käsib, kui organisatsioonide asjus peaks mi- 
dagi tarwis olema, otsekohe tema enese poole pöörda. 

Nüüd on tal linaseemneäris juured nii sügawal, et teda 
ükski torm ei suuda kõigutada. Wanka-Iwanow laseb teda sage- 
dasti kutsuda, et tema tarka juttu kuulda ja temaga tähtsamate 
asjade üle nõu pidada. 

Küll ta mitmelegi mehele teeb tuule jalgade alla! 

Ter-Vegetarjanzist on ta pea lahti. Niisugune sisalik! Lööb 
lärmi, et tema ema wend on Türgi sultani kassahoidja. Aga pole 
wiga! Kui ta hakkab haaremisse tikkuma, küll sultan ta kätte 
saab!... 

Kasearu... Niisugune hunt! Ta ei suuda kannatada tema 
silmade waadet. Ta on küll pealtnäha wiisakas, aga ta ei pea 
temast lugu ja pilkab teda. Pole wiga, wõib olla, saab temastki 
lahti. Teenistuses ta igatahes kõrgemale ei pääse, ja kui talle 
-ülendust ei anta, läheb ta ise ära. 

Sapiro... Niisugune määrakoer! Ta teab, et Sapiro teda 

ei salli. Sapiro on juut ja seisab Eltzburgile õige lähedal. Kuid 
Eltzburgi päewad on loetud ja kui tema ära on, pole ka Sapirost 
raske lahti saada. 

Loginow — see pikk kolakas aktseptatsioonijaoskonnast. Nii- 
sugune eesel! Lorab talle igal koosolekul wastu ja mitte põrmugi 
austamist. Temaga saab ta walmis. 

»Aeh, aeh!“ kostis korraga tema selja taga kaeblik naiste- 
rahwa alto. ,,Nüüd ta sõtkus minu jala ära! Aeh, aeh, aeh! 
it e HHKB karod! Aeh, aeh! Nagu näha, on inimesi maailmas, 
kellel põrmugi häbi ei ole. Aeh, aeh! Kuidas mu jalg ometi wa- 
lutab!“ 

Astolowski waatas tagasi ja nägi õhtu pimeduses naiste- 
rahwa kogu, kes seisis ühe jala peal, kuna ta teist õhus hoidis ja 
raputas. > 

Silmapilk tõmbas ta taskust elektrilaterna wälja, süütas selle 
põlema ja juhtis walguse naisterahwa peale. 


See oli umbes keskealine priske linnatädi. Ta kandis musta, 
pehmet, sulega kübarat ja weel pehmemat sametist jakki. Nii- 
pea, kui walgusekiir ta peale langes, kükitas ta maha ja hakkas 
käega oma haiget jalga triikima. 

. »Mina olin see, kes teie jala ära sõtkus, austatud proua wõi 
preili — ma ei tea, kuidas teid pean nimetama,“ ütles Astolowski, 
püüdes wõimalikult maheda ja pehme häälega rääkida. ,,See juhtus 
kogemata. Mina ei näinud tõesti mitte: mul oli oma mõtetega 
tegemist.“ 

»Peaks ometi ette waatama, aga jookseb nagu mõni...“ 
hädaldas naisterahwas, sealjuures jalga edasi triikides. ,,Aeh, 
kuidas ta ometi walutab! Aeh, aeh! Hirmus walu! Ma pean 
wist küll mitu kuud toas olema. Aeh, aeh!“ 


»Mina olen süüdlane ja olen walmis ennast igawiisi teie ees 
lad viga proua,“ ütles jälle Astolowski ja kumardas süga- 
wasti. 

»Ta jäi seisma, pead natuke ettepoole hoides ja pahemat 
kätt kergesti habeme peale pannes. Laternawalgus langes nüüd 
tema näole ja habemele, 

Naisterahwas tõstis pea ja nägi tema nägu ja walgustatud 
habet. -Järgmisel silmapilgul tõusis ta püsti ja waatas talle otse 
näkku. 

x »Ma olen wäga õnnetu, proua,“ ütles Astolowski: ,,ja ei tea, 
kuidas ennast peaksin wabandama.“ 

»Ah, teie olite see!“ hüüdis naisterahwas temale otsa waa- 
dates. ,,Pole wiga, see on tühi asi! Oli küll natuke walus, aga 
juba läks mööda. Wabandage!“ 

, Tema ümargusest priskest näost hakkas korraga päike 
paistma. 

»Olen walmis igasugust karistust kandma, mis teie, armu- 

line proua, heaks arwate minu peale panna,“ sõnas Astolowski ja 
kumardas wiisakasti. 

»bPole wiga!“ ütles naisterahwas julgustawalt. ,,Ma ei tead- 
nud, kes see oli, sest kõiksugused inimesed käiwad uulitsa peal. 
Seepärast ei maksa teil muretseda: oli küll natuke walus, aga 
nüüd on kõik möödas. Wabandage, et tülitasin! Teie -olete küll 
wist maalt sisse sõitnud mõisnik?“ 

»Mõisat mul just ei ole, aga muidu olen küll mõisniku seisu- 
sest,“ wastas Astolowski. ,,Ma elan alati Peterburis ja teenin 
siin ühe suurema koha peal. Kas teate, proua, jala pigistusel 
wõiwad mõnikord ka tagajärjed olla. Kui soowite, ma kutsun 
woorimehe ja sõidutan teid ambulatooriumi. Seal wõib saapa 
jalast ära tõmmata ja pigistatud kohta piiritusega hõõruda. Ma 
olen wäga kurb, et minu süü läbi juhtus niisugune suur õnnetus.“ 

»Ma palun teid seda tühipaljast asja mitte südamesse 
wõtta,“ wastas naisterahwas lahkesti. ,,Pole tarwis woorimeest: 
mul kodu lähedal. Elan siinsamas uulitsas: suur, punane, nelja- 
kordne maja, kõige suurem sellel uulitsal. Wabandage weel kord, 
et teid tülitasin!“ 

Mõne silmapilgu jooksul wiibisid naisterahwa silmad Asto- 
lowskil lõpmatu helluse ja õrnusega; siis kumardas ta kergesti 
peaga ja astus edasi. 

»Siin ta on!“ muheles Astolowski, laternat tasku pistes. 
»Eisiti turtsus nagu kärp kanapesas, aga niipea kui habet nägi, 
kadus kõik wiha kui waht.“ 

Ta käed ronisid habeme juure ja hakkasid seda silitama. 

Järgmisel silmapilgul pööris ta ümber ja läks naisterahwale 
silmnäol järele. See kadus ka tõesti suure, neljakordsesse, puna- 
sesse majasse. - Enne kui ta uksest sisse läks, waatas ta kord 
tagasi. i 


Teisel hommikul, kui Astolowski astus linaseemneäri esi- 
kotta, nägi ta Ter-Vegetarjanzi trepist alla tulewat, wäike suma- 
dan käe otsas. 

»Korjab oma asju,“ mõtles Astolowski: wististi walmistab 
juba reisi wastu:“ 

Armeenlane ajas palitu selga, wõttis warnast kübara ja läks 
uksest wälja, ilma et oleks Astolowski peale waadanud. 

»Sellest olen warsti lahti,“ rõõmustas Astolowski. ,,Niisu- 
gune sisalik! Kui ta Konstantinoopolis hakkab oma tükke tege- 
ma, küll sultan talle näitab!“ 

Ta astus oma kabinetti, kus Šagrinowiši juba ees leidis, 

»Mis kuulda, Jowian Naumowiš?“ küsis ta, Šagrinowišile 
sõbralikult kätt andes. 

»Räägitakse, et meil äri koosseisus tulewat suuri muuda- 
tusi,“ wastas küsitaw. . ,,Wanka-Iwanow tahtwat kõik juudid 

wälja ajada ja oma mehed asemele panna, peaasjalikult wene- 
lased.“ 

Sisse astus Feodor, kumardas ja, pead poolwiltu hoides ja 
teda ühes rinnaga wähe ettepoole alla lastes, pajatas oma ma- 
heda häälega: 

,»Solomon Isakowiš on täna haige ja tema asemel on direktor 
Klopow. Nad on juba siin. Praegu läksid nende juure Aleksander 
Kimonowic.“ P 

»Hea küll!“ lausus Astolowski. ,,Kas teie ei tea, Feodor» 
mis haigus on Solomon Isakowitil?“ A 

»Mitte ei tea, Platon Kristoforowiš!“ wastas teener pead ra- 
putades. ,,Nad on juba mitu päewa haiglased. Mitte mä; ei tea.“ 

Feodor läks. V 

»Wanka-Iwanow olewat teda sõimanud — nagu öeldaks 
millegi eest,“ ütles Šagrinowit. ,,Kui Eltzburg ära läheb, siis” 
kahtlust, et ka Lilipetrowi päewad on loetud.“ 

»Kahju Aleksander Kimonowišist!“ lausus Astolowski. 

»Mina olen kindel,“ rääkis Šagrinowiš natukese aja pärast, 
oma prillidega nina kõrgele tõstes: ,;et kui Lilipetrow peaks tõesti 
ära minema, siis keegi paremini tema asemele ei sünmi kui teie.“ 

»Ah, Jowian Naumowit,“ hüüdis Astolowski ja lõi käega: 
»kes nüüd mind näeb! Mina ei ole iialgi ette tükkinud. Wanka- 
Twanowil on oma kandidaadid.“ 

»Asjata arwate!“ ajas Šagrinowiš wastu. ,,Teie olete wene- 
lane ja wenelasi ta armastab. Pealegi tunnete oma ametit wäga 
hästi ja uus inimene ei saaks iialgi teie wastu. Aga teadmata 
on, kuidas käib minu käsi: mina olen juut ja kui kõik juudid 
tahab wälja ajada, siis pean mina muidugi ka minema.“ 

Astolowski tõusis laua tagant püsti. 

»Jowian Naumowiš!“ rääkis ta teise juure astudes ja tema 
õla peale koputades: ,,seni, kui mina siin olen, olete siin ka 
teie. Kui sureme, siis sureme üheskoos.“ 

»Wäga tänulik!“ kogeldas Šagrinowiö. (Tema suu oli lahti 
läinud ja sealt nähti kaht rida wiletsaid hambaid wälja paistwat.) 
»Teie hoolitsete minu eest nagu isa oma lapse eest. Aga kas 
teate, Platon Kristoforowiš: Wanka-Iwanow on teid juba tähele 
pannud. Warsti peale ametisse astumist küsinud ta Merluškinilt: 
kes on see suure habemega soliidne härra. Merluškin pole tead- 
nud ja küsinud Sapirolt.“ 

»Mh!“ muheles Astolowski. ,,Eks ta huwita ennast ka, kes 
siin teeniwad ja tööd teew: 

Ta istus weel wähe aega ja läks siis wälja, mõningaid pabe- 
reid ühes wõttes. Koridoris tuli talle Sapiro wastu. 


»Nosson Benzionowit,“ küsis Astolowski: ,,Solomon Isako- 
Wiš öeldakse haige olewat? Ega te ei tea, mis haigus tal on?“ 

»Fi tea! kust ma wõin direktori haigust teada?“ sähwas 
Sapiro ja läks edasi. 


Tema walged hambad wälkusid. 

»Määrakoer!“ urises Astolowski habemesse. ,,Kes teab, ehk 
on ka sinu päewad pea loetud!“ 

Kui Astolowski suurt treppi mööda alla astus, nägi ta 
Wanka-Iwanowit ja Merluškini üles tulewat. Astolowski kehast 
lendas otsekui elektrisäde läbi. Käes oligi see silmapilk, mida ta 
hiljuti ennustas. 

Ta jäi juba siis seisma, kui ta tulejatest weel kaheksa astet 
kõrgemal oli, pööris enda fronti ja taganes paremale käele, Kui 
Wanka-Iwanow ja Merluškin temast kolm astet madalamal olid, 
pigistas ta paberid kindlamini pihku ja kumardas sügawasti. 

Härrad wastasid sumardusele peanoogutamisega, andsid talle 
kätt ja läksid edasi. 

Nad tundsid teda! 

See oli peadirektor ühes oma abiga! 


IV. 


»Kui ta Merluškini juurest tuli, nägi ta wälja otsekui oleks 
talle puuga pähe löödud,“ rääkis Raabe, Lilipetrowi laua juures 
püsti seistes. . , Mina waigistasin teda hulk aega: ,,Solomon Isa- 
kowiš! ärge pange tähele, mis see wasikanahkade kaupmees rää- 
gib, Sülitage tema peale, sülitage Wanka-Iwanowi peale ja rapu- 
tage linaseemneäri tolm oma jalgade pealt maha! Mina ise mu- 
retsen teile teise koha.“ t 

»Aga tema?“ küsis Doinikow. 

»Lema? (Raabe ajas käed laiali.) Tema ütleb: ,,Ma olen 
siin juba kaheksateistkümmend aastat teeninud.“ Mina wastu: 
»Mis siis, et olete kaheksateistkümmend aastat teeninud? Kas 
siis linaseemneäris kook tõesti kõige magusam on?“ Mina mu- 
retsen talle kas wõi tänapäew koha. Peterburi ühendatud kohwi- 
praadimis-, kompweki-, šokolaadi- ja kakaowabrikute aktsiaseltsi 
peadirektorit Brüginewiši tunnen ma juba sest ajast, kui alles 
Busulukis olin. Hiljuti oli üks närakas kaubandus- ja tööstus- 
ministrile kaewanud, et ta olewat lasknud šokolaadile ja kakaole 
kaerajahu juure panna ja sai selle eest noomituse. Aga ma 
usun kindlasti, see oli walekaebus. Brüginewiš wõtab teda kahe 
käega wastu. Paar nädalat tagasi sai Brüginewiš kõigi kaebuste 
peale waatamata kaubandusnõuniku aunime. Kes see pole häbe- 
matu, mis Wanka-Iwanow Eltzburgiga, Curlandiga ja Klopowiga 
teeb? Direktor ei tohi ilma lubaküsimata astuda üle peadirektori 
läwe. Direktor ei anna asjaajamisest aru peadirektorile ega saa 
juhatusi mitte peadirektorilt, waid kelleltki Merluškinilt, kes enne 
kauples wasikanahkadega! Neil oleks tarwis olnud juba siis 
ära minna, kui Wanka-Iwanow oma draakonlikud määrused maks- 
ma pani, aga nemad istuwad ja lasewad enestega koera moodi 
ümber käia!“ 

Raabe sai lõpulikult wihaseks ja lõi käega. 

»bga teie täna ei käinud tema juures, Boris Wladimirowit 7“ 
küsis Lilipetrow. ,,Mina käisin eile õhtul: siis oli juba kaunis 
rahulik.“ 

»Ma käisin hommikul, enne kui siia tulin,“ wastas Raabe. 
»bga's tal midagi häda ei ole, aga ta on niisugune inimene, kes 
kõike südamesse wõtab. Mina waigistasin teda weel kord ja 
ütlesin, et kui ta tahab, siis lähen ma weel täna õhtul Brüginewiši 
juure. Selle peale ütles ta, et tahab weel weidi oodata.“ 

»Nagu näha, tahab Wanka-Iwanow temast tõesti lahti 
saada,“ ütles Sapiro, kes seisis teisel pool laua otsas. ,,Kui Solo- 
mon Isakowiöš ära läheb, kes teab, kui pikalt siis weel meidki 
siin on? Meie kohad kõlbawad wäga- hästi Wanka-Iwanowi ja 
Merluškini ligematele tuttawatele. Kindel on, et ta juute ei salli 
ja et ta ainult juhust otsib neid wälja ajäda. Mina olen juut ja 
minu kihutab ta warsti minema.“ 

Sisse astus Sõn-Kalagujewski. 

»Kuidas on Wenemaa majanduslikud wäljawaated?“ küsis 
Doinikow. 

»Wenemaa majanduslikud wäljawaated on wäga head,“ was- 
tas Sõn-Kalagujewski ja hakkas kohe edasi seletama. ,,Meie 
wabrikutööstus wõib suurel wiisil tõusta, sest kõik eeldused on 
olemas, et luua suurejoonelist tööstust: tooraine, küte ja odaw 
tööjõud. Ka asjatundjatest inseneridest pole wiimasel ajal enam 
puudust. Meil puudub ainult kapital, et ettewõtteid käima panna. 
Warsti tahan ma ,,Oogpemengurb'us“ esineda pikema ärtikliga, kus 
ma ette panen hästi kõrgete protsentidega wälismaa laenu teha. 
Kõrge protsent ei kohuta mind mitte sugugi: tööstus tasub enda 
warsti ära. Muret teeb ainult Wenemaa geograafiline seisukoht: 
Lõuna-Wenemaa äriline elu oleneb Dardanellidest. Kui Darda- 
nellid kinni pannakse, siis sureb Lõuna Wenemaa wälja.“ 

»Pidage, pidage!“ hüüdis Raabe wahele. »Mina ei ole ma- 
jandusteadlane ja pole majanduse üle kirjutanud ühtki rida, aga 
ma näen, et teie rumalusi räägite. Teie ütlete, kui Dardanellid 
kinni pannakse, siis sureb Lõuna-Wenemaa wälja. Aga mina üt- 
len: kui Dardanellid kinni pannakse, siis Lõuna-Wenemaa õige 
elama hakkab. Nüüd weetakse Dardanellide kaudu wälja määratul 
arwul nisu, liha, suhkrut ja teisi produkte, kui aga Dardanellid 

inni pannakse, siis jääb see kõik maale: söö kas wõi lõhki! Ja 
Wabrikutööstusel on sellest ainult kasu: kui leib, liha ja suhkur 
odawad, siis ei tarwitse wabrikutel oma töölistele maksa kõrget 
balka ja nad wõiwad walmistada odawamalt masinaid ja kõiksugu 
muid tarbeasju. Pealegi teewad nad siis rohkem tööd, kui nad on 
hästi söönud.“ 

»Smumi ve1oBbkbp!“ hüüdis ägedasti Sõn-Kalagujewski, kel- 
lele suurt waewa maksis, et Raabe seletusi lõpuni kuulata. ,,Kui 
Wili ja liha midagi ei maksa, kust saawad siis mõisnikud ja talu- 

pojad raha, et masinaid ja wabrikusaadusi osta? Teiseks, sise- 
turg ei suuda meie wabrikute produktsiooni ära tarwitada, waid 
meie peame ühe osa ka wälja wedama. Aga kuidas teie weate 
wälja, kui Dardanellid on kinni?“ 

»ga teie ei tea, millal Ter-Vegetarjanz ära sõidab?“ küsis 
Lilinetrow. 

»Niipea kui oma asjadega toime saab,“ wastas Sõn-Kala- 
gujewski. 

»Waat', kus õnnelik inimene!“ hüüdis Doinikow. »Meie 
siin peame oma kohtade pärast hirmul olema, aga tema lendab 
kui lind üle Musta Mere.“ 

»Mina ei saa küll aru, mispärast ta siin niikaua wahtis, “ 
wõttis sõna Sõn-Kalagujewski. ,,Oleks minu onu Türgi sultani 
juures kassahoidja, ma poleks siin üht päewagi oodanud. Tore 
linn, see Konstantinoopol! Ma käisin igapäew . kohwimajades: 
küll on seal hea istuda, musta kohwi juua ja sigarit suitsetada! 
Sestsaadik, kui ma Konstantinoopolist tagasi tulin, joon ma ainult 
musta kohwi ja suitsetan ainult Türgi sigareid. See siin on ka 
Türgi sigar. Ma sõidan Aršak Wartanowišile warsti järele, sest 
mis mõte mul on siin linaseemneäris wäikese koha peal istuda ja 
räpaseid pabereid katsuda, kui ma seal palju paremini wõin läbi 
saada. Ma jään Konstantinoopolisse elama ja hakkan Türgi ma- 
jandust uurima. Arwan, et mul korda läheb sultanilt abiraha 
saada, ja kui mitte seda, siis wähemalt mõne hea koha.“ 

Sisse astus Ter-Vegetarjanz. 

»Aršak Wartanowiö!“ hüüdsid koosolijad ühest suust: »kas 
hakkate warsti ära sõitma?“ 

»Warsti, warsti!“ ütles Ter-Vegetarjanz, wõttis karbist 
sigari, mida Sõn-Kalagujewski tema ees lahti hoidis, ja pani 
põlema. 

»Õnnelik inimene!“ ohkas Raabe. ,,Teie sõidate suure, uh- 


kesse Türgi pealinna, kus teil ühestki asjast puudu ei ole ja kus 


keegi ei wõi teile käske anda; aga meie, waesed inimesed, peame 
siin endist wiisi kopitama ja küünte ja hammastega oma wiletsa 
leiwakanika küljest kinni hoidma. Ja saad weel sõimata pealegi! 
Teie onu käes ei ole wististi mitte üksi sultani raha, waid ka tema 
wäärtasjad ja kalliskiwid ?“ 

»Kindlasti ma ei tea,“ wastas Ter-Vegetarjanz: »aga mina 
arwan, et tema käes on kõik.“ 

»Siis peab sultanil tema wastu olema määratu usaldus,“ 
ütles jälle Raabe. ,,Türgi sultanil on kalliskiwe mitu wakatäit. 
Palju olewat seal ka neid, mis weel sültan Osman Kesk-Aasiast 
kaasa toonud, kui ta Türgi rahwaga Euroopasse tuli. Mõned kal- 
liskiwid olewat tuimuna, teised koguni kanamuna suurused.“ 

»Õnnelik inimene! õnnelik inimene!“ hüüdis Doinikow. 
»Sõidate lõunamaa päikese alla, näete seal ilusaid lõunamaa neiu. 
sid. Kui sinna saate, mõtelge wahel ka meie peale. Meil oli 

praegu Dardanellidest jutt: kui Konstantinoopolisse jõuate, waa- 
dake, et teie Dardanelle kinni ei pane!“ 

»Sest tunnist,“ wastas Ter-Vegetarjanz: ,,kui Wanka-Iwa- 
now mulle ütelda laskis, et mul mitte ei tarwitse oma asjade pak- 
kimisega waewa näha, ei riku Dardanellid mu und. Ma sõidan 
ära. Kas pole see mul ükskõik, mitu kümmend miljonit puuda 
linaseemneid Odessa elewaatoris ära hallitab wõi mitusada tuhat 
waati linaseemneõli Musta Mere sadamates haisema läheb?“ 

Sapiro silmad wälksatasid. Näis, nagu oleks elektrisäde tema 
kehast läbi käinud — jalakannast sisse läinud ja silmadest wälja 
tulnud. 

Ma otsisin teid kabinetis, aga ei leidnud seal,“ pööris ennast 
Ter-Vegetarjanz tema poole. ,,Kas teil on uued hinnakirjad juba 
walmis? “ 

»Walmis!“ wastas Sapiro: ,täna toodi trükikojast ära.“ 

Sapiro ja Ter-Vegetarjanz läksid üheskoos uksest wälja. 

»Teie onul on wististi ka suur poliitiline mõju sultani peale?“ 
küsis Sapiro koridoris. 

»Iseenesest mõista,“ wastas Ter-Vegetarjanz. 


Lõõtsutades jõudis Sapiro trepist üles ja tõmbas kramplikult 
Eltzburgi korteri uksekella. 

Ukse awas Eltzburg. Ta oli täiesti riides. 

»Sõolomon Isakowiö!“ hüüdis Sapiro sisse tormates: ,,ma 
tulen teie juure otsekohe teenistusest. Kas teate uudist: Ter- 
Vegetarjanz tahab Dardanellid kinni panna!“ 

»On see wõimalik?“ hüüdis Eltzburg, käsi kokku lüües. 

Ta näolt wõis lugeda suurt hirmu ja pahameelt. 

»See on täiesti wõimalik. Ta onu on ju Türgi sultani kassa- 
pidaja ja niipea, kui ta jõuab Konstantinoopolisse, saadab ta oma 
onu sultani juure ja laseb Dardanellid kinni panna.“ 

»Kust teie teate, et tal niisugune nõu on?“ 

»See on juba tema silmist näha. Uskuge mind, Solomon Isa- 
kowi€, esimene asi, mis ta teeb, kui jõuab Konstantinoopoli, on 
Dardanellide sulgemine. Mis saab siis meie linaseemneärist, kui 
sultan enam Wene laewu läbi ei lase? Praegu ootab Musta Mere 
sadamates transporti mitukümmend miljonit puuda seemneid ja 
mitusada tuhat puuda õli. Kuid neid wälja wedada ei saa, lähe- 
Wwad seemned hallitama ja õli hakkab haisema. Meie äri jääb 
pankrotti.“ 

; »Siis jääwad pankrotti ka kõik meie mehed Odessas, kes wä- 
lismaaga kauplewad!“ 

»Sedasama kardan ka mina. Meie mehed kaotawad palju 
raha ja jääwad pankrotti. Teiseks, kas Wanka-Iwanow wõtab 
süü enda peale, kui linaseemneäri jääb pankrotti? Ei iilagi! Ta 
lükkab süü teie peale — et teie ettepanekul on Ter-Vegetarjanz 

Odessa abikontori direktori kohast ilma jäänud ja on kättemaks- 
mise pärast Dardanellid kinni pannud. Kui niisugune katastroof 
tuleb, siis on tal kerge teid otsekohe ametist lahti lasta. Ja meie 
oma mehedki hakkawad teid põlgama.“ 

Eltzburgi nina näis olewat pikk ja kongis. 

»Kas Wanka-Iwanow teab, et Ter-Vegetarjanzil on nõu 
Dardanelle kinni panna?“ küsis ta. 

»Ma arwan, et ei tea,“ wastas Sapiro. ,,Kes talle seda ütles? 
Aga mina ütlen teile, Solomon Isakowiš, kes on kõiges selles süüdi. 
Astolowski! Oli tal tarwis teile rääkima tulla, et Ter-Vegetar- 
janz on olnud wangiroodus? Niisugune libeda keelega inimene! 
Kas olete teda tähele pannud, Solomon Isakowiš? Loodus on talle 
annud toreda maski: habe katab kogu ta näo kinni ja me ei 
näe muud kui ainult ta silmi. Need waatawad nii süütult, nagu 
oleks teda ema alles eile ilmale kannud. See inimene wõib warastada, 
waletada, keelt peksta, tüdrukutega ümber ajada, naiste järel 
joosta — midagi ei ole näha, sest habe katab kõik kinni. Ja 
peale selle on ta rumal inimene.“ ; 

»Ocronomp!“ sähwas Eltsburg. ,,Mina ei tahtnud teda 
üldse, aga Habladurow oli see, kes ta pani osakonna juhatajaks. 
Pole wiga, küll ma ta weel tantsima panen!“ 

»Niisugune on waja üldse wälja kihutada. Kahju ainult 
naisest ja lastest. Lapsemudilasi on tal wiis tükki. Naine on 
tal kõhn ja elutu, otsekui waim.“ 

»Mis peame nüüd tegema?“ 

Eltzburg ajas oma pea õige Sapiro ligidale. Mustad silmad 
tema õhkukeses peas jooksid otsekui wäikesed hiired. 

»Seisukord on wäga raske,“ ütles Sapiro asjaliku näoga: 
»Ter-Vegetarjanzi onu on Türgimaal suur mees. Kõik sultani 
sularaha, kuld, hõbe ja kalliskiwid on tema hoiu all. Kalliskiwe 
üksi on sultanil mitu wakka. Mõned neist on kanamunasuurused. 
Kalliskiwide seas on ka weel neid, mis sultan Osman on Kesk- 
Aasiast ligi toonud, kui ta Türgi rahwaga tuli. Peale sultani isik- 
liku usalduse on Ter-Vegertarjanzi onul weel suur poliitilinegi 
mõju sultani peale. Dardanelle kinni panna on tal tühi asi.“ 

Nosson Benzionowiš! Ütelge, mis pean ma tegema?“ 

»Mina ei tea, Solomon Isakowiš! Ma ei tea tõesti. Aga 
pidage nõu Saweli Haimowišiga: ehk teab tema nõu. Kuid seisu- 
kord on minu arwamise järele wäga tõsine. Meie mehed Odes- 
sas wõiwad selle läbi wäga palju raha kaotada. Kui linaseemne- 
äri pankrotti kukub, ajab Wanka-Iwanow selle teie süüks ja siis 
on ka meie eneste laul lauldud.“ 

Jutt kestis weel weerand tundi, siis hakkas Sapiro minema. 

Ta oli täna mehe eest wäljas olnud. 

Kui Sapiro ära läks, istus Eltzburg laua taha ja, küünar- 
nukke laua peale pannes ja pead käte wahele wõttes, jäi süga- 
wasse mõttesse. 

Kolm päewa tagasi laskis Merluškin ta enda juure kutsuda 
ja. ilma et oleks asja ees wõi teist taga, ütles temale niisuguseid 
sõnu, mis ta oma kaheksateistkümneaastase teenistuse keskes lina- 
seemneäris weel iialgi ei olnud kuulnud. Ta ei pakkunud temale 
tooligi, waid laskis püsti jala peal seista, otsekui oleks ta mõni 
tilluke ametnik, teener wõi jooksupoiss. - Kindel oli, et Wanka- 
Iwanow temast tahtis lahti saada ja selleks otstarbeks teda las- 
kis sõimata. 

Kes wõib selle eest hea seista, et seesama lugu teisel päe- 
wal ei kordu? Ja kui ta ära ei lähe, kes teab, ehk laseb Wanka- 
Iwanow ta otsekohe ametist lahti? Ta leiab mõne teise koha, aga 
kas saab ta uue koha peal läbi? Kui suur on seal sissetulek? Ja 
kui ta ära läheb, wõib Wanka-Iwanow jutu wälja teha, et Eltz- 
burg ei oska äriasju ajada ja ta on tema seepärast lahti lasknud. 
See jutt läheb kahtlemata Rotschildi kõrwu; sellest saawad teada 
Mendelsohn, öleichröder, Rathenau, Wertheim ja teised suured 
Saksamaa äri- ja rahamehed... 


Eltzburg tõusis püsti ja hakkas toas ringi käima. 


- Ta ei lähe linaseemneärist ära. Ta jääb weel mõneks ajaks 
koju ja on haige — niikaua, kui asjaolud seda nõuawad. Wanka- 
Iwanow peab nägema, kelle sisse ta on pistnud. Kes juudist ta- 
hab lahti saada, on rumal mees. Juut wajutab nupule ja silma- 
pilk hakkawad kõik kellad kogu Wenemaal helisema: waenlane 
on peale tungimas, Israeli mees — hädas! Siis saadab Jehoowa 
maawärisemise ja mäed Pargolowos ja Taitsis hakkawad tuld 
purskama. Wanka-Jwanow peab nägema, et ta ennemalt ise wõib 
kümme korda ära minna kui Saalomon lisaku pojast Eltzburgist 
lahti saada. 

Nosson Benzioni pojal on tuline õigus. Kui Türgi sultan 
Wene laewu Dardanellidest enam läbi ei lase, jääb linaseemneäri 
pankrotti. Kõik suured Lõuna-Wenemaa kaubaärid, kellest suu- 
rem osa oma meeste käes, jääwad samuti pankrotti. Kes on selle 
hirmsa katastroofi juures süüdlane? Saalomon Iisaku poeg Eltz- 
burg. Rotschild ei kingi temale enam midagi ja ei küsigi tema 
Järele. Mendelsohn, Bleichröder, Rathenau ja Wertheim ei kutsu 
teda enam enda juure lõunat sööma. Igal pool, kus Heebrea rah- 
Was asub, laguneb jutt laiali: Saalomon Eltzburg on rumal mees, 
€1 oska äri ajada; ei oska oma.suguwendade kasusid kaitsta. 


Eltzburg jäi seisma. Ta wäikesed mustad silmad õhukeses 
Peas olid otsekui kiwistanud. 
Uksekell kõlises. * 
Tulija oli Lilipetrow. 
Aleksander Kimonowiöš! mis peame nüüd peale hakkama?“ 
küsis Eltzburg. 5 


Tal oli hirmunud nägu. 

»Ei tea, Solomon Isakowiš!“ wastas küsitaw: ,,aga kinni ta 
nad paneb. Tal on niisugune nägu peas.“ 

Nad sosistasid pool tundi, siis lahkus “Lilipetrow. 

Ka Eltzburg läks wälja: ta läks Curlandi juure. 

Kui ta kella üheteistkümne paiku tagasi jõudis, silmas ta 
maja ees pimedas meest, kes teda näis ootawat. See oli Raabe. 

,Ter-Vegetarjanz sõidab juba mõne päewa pärast ära,“ al- 
gas Raabe ilma eeskõneta. ,,Kahju pole niisugusest wist kellelgi. 
Ma ütlen teile, Solomon Isakowiš: ärge wõtke südamesse, mis 
see wasikanahkade kaupmees räägib. Sülgage ta peale! Kui teie 
ära lähete, siis on ka meie jäämine linaseemneärisse küsitaw. Kes 
meid siis weel toetab? Kui teie aga temaga kuidagi hakkama 
ei saa, siis jääb nõnda, nagu ma ütlesin: ma räägin Brüginewiõiga 
ja lähen kas wõi praegu tema juure. “ 

, Bi, ma jään!“ wastas Eltzburg lühidalt ja kindlalt. 

See on kõige parem, Solomon Isakowiš!“ rõõmustas Raabe: 
,millal tulete teenistusse?“ 

»Homme. Ter-Vegetarjanz ähwardab Dardanellid kinni 
panna — kas teie pole sellest kuulnud ?“ 

»Niisugusest wõib kõike uskuda! Muidu on meil äris kõik 
wana wiisi. Ametnikud ei tea midagi ja arwawad, et teie liht- 
salt olete haigeks jäänud.“ 

See on hea, Boris Wladimirowiš! Juba homme tulen tee- 
nistusse. Tarwis on seisukorda päästa.“ 


Mul on tõesti kahju, Aršak Wartanowit, et teie nimetami- 
sest Odessa abikontori direktoriks mitte midagi wälja ei tulnud,“ 
ütles Eltzburg Ter-Vegetarjanzi kabinetti sisse astudes ja tema 
laua otsas olewa tooli peale istudes. 

Tema näost paistis sügaw kurbus. 

Ter-Vegetarjanz, kes parajasti kirjutas, tõstis pea. Eltz- 
burgile näis, nagu oleks kaks sädet ta silmadest wälja karanud ja 
endid nina kohal ühendanud. 

Tühi asi, Solomon Isakowiö!“ wastas ta. ,,Seepärast ei 
maksaks teil tõesti südamewalu tunda. Odessa on suur koht ja 
igatahes leiate teie õige pea sinna mehe, kes niihästi oma mo- 
raalsete kui praktilistegi omaduste pärast kõlbab rohkem kui 
mina.“ 

»Uskuge mind, Aršak Wartahowiö: minul ei ole siin tõesti 
süüd! See kõik on Wanka-Iwanowi temp. Tema istub oma kabi- 
netis ja usub kõik, mis talle iganes ette puhutakse. Sestsaadik, 
küi ta siia tuli ja oma Merluškini kaasa tõi, on meil, direktoritel, 
otse wõimatu teenida. Ei mingisugust süsteemi! Korraldused on 
tihti weidrad ja käiwad üksteise wastu: täna on nõnda ja homme 
teisiti Kui pääseks tema enese juure, siis wõiks weel midagi 

seletada, aga, nagu teate, ei pääse direktorid tema juure: meie 
üle on seatud Merluškin. Tee ja püüa, aga tänuks saad weel halbu 
sõnu. Teie ärge arwake, Aršak Wartanowiš, et direktorite põli 
on kuldne. = Kõige õigem oleks ka minul ära minna, aga kuhu 


sa lähed? Siin olen ma juba üle kaheksateistkümne aasta teeni- 


nud ja kus inimene on ära harjunud, sealt on tal raske lahkuda.“ 

Eltzburg ohkas. 

»Eks ta ole nõnda,“ tähendas Ter-Vegetarjanz. 

»Aršak Wartanowiš!“ algas Eltzburg uuesti: ,,Odessasse ei 
ole seni weel kedagi nimetatud. Oli üks kandidaat, aga see oli 
juut ja Wanka-Iwanow, nagu ise teate, juute ei salli. Wiimaks 
jäi sellega, et Odessa abikontori direktoriks saab Kasimir Ma- 
rianowiš Dudko-Benewolenski Winnitsast, aga et see poolakas 
mitte midagi ei tea, siis tuleb temale ligi anda — abidirektoriks — 
tüse jõud Dawid Kleinermann, endine Kiiewi börsi suhkrumaakler. 
Aga juhatusele kinnituseks ette pandud ei ole seni weel kedagi ja 
Odessa koht on praegu weel waba. Aršak Wartanowiš, ma tahak- 
sin seda küsimust uuesti üles wõtta!“ 

»Jätke üles wõtmata, Solomon Isakowiš! Ma olen nõuks 
wõtnud Wenemaalt hoopis ära sõita.“ 

»Mulle rääkis Aleksander Kimonowiš, et teie meid hoopis tä- 
hate maha jätta. Teie sõidate Konstantinoopolisse onu juure? 
Teie onu on Türgi sultani kassahoidja? Ma saan teist aru, Aršak 
Wartanowiš! Teie onu on sultani juures suur mees ja wõib 
teile kõige parema koha muretseda. Aga Odessa abikontori direk- 
tori koht ei ole ka wäike. Ta-on oma palga ja au poolest seda- 
sama, mis direktori wõi juhatusliikme koht meie keskäris. Peale 
selle olete Odessas täiesti iseseisew: teil ei ole Merluškini wõi 
Wanka-Iwaneowi kaela peal, nagu meil. Sealt wõite ka onu waa- 
tamas käia nii sagedasti nagu ise soowite: astuge õhtul laewale 
ja hommikul oletegi Konstantinoopolis.“ 

»Tänan teid südamest, Solomon Isakowiš, teie lõpmatu lah- 
kuse eest. Kui teatawaks sai, et mina - linaseemneärist lahkun, 
pakkus Latugini wasewalamiswabriku aktsiaselts Moskwas mulle 
kommerts-direktori kohta. Koha wastu ei ole iseenesest midagi 
ütelda, aga teda ei oleks wist kauaks olnud. Suurem osa aktsiaid 
läks hiljuti Itskowiši, Robinka ja Bimsteini kätte ja pole mingit 
kahtlust, et nad juba järgmisel aktsionäride koosolekul wabriku 
juhatamise ja ekspluateerimise wõtawad oma kätte. Siis pakuti 
mulle weel teist kohta: see oli juba hoopis kindlam — kuski suu- 
remas wälismaa firmas. Ma ei wõtnud ka seda wastu, sest olen 
nõuks wõtnud Wenemaalt ära sõita ja selle juure ma jään.“ 


Ter-Vegetarjanzi kõne ajal hakkasid Eltzburgi mustad sil- 
mad õhukeses peas jooksma nagu wäikesed hiired ja tema nina 
wajus kongi. Latugini wasewalamiswabrik oli kõigeparem Vene- 
maal. Ta oli suurepärane oma sisseseade poolest ja maksis aktsio- 
näridele wäga kõrget diwidendi. Seal suri wana peadirektor Ra- 


Mees ja tema habe. 5 


66 


sumowski ära. Waliti teine tema asemele, kes ka oli wäga tubli 
mees, aga imelisel wiisil hakkasid seltsi asjad tagurpidi minema. 
Wabrik ei saanud enam tellimisi, ehk ta küll wäga head tööd tegi. 
Tööliste seas tekkisid rahutused, ehk küll nende tasu põrmugi 
odawam ei olnud kui teistes wabrikutes, waid ennem weel kõr- 
*gem. Kõik seltsi wõlglased jäid pankrotti. Aktsiad börsi peal 
kukkusid ja neid ostis üles Rahasajew. Ta ei ostnud neid aga 
mitte endale, waid oli Itskowiši, Bobinka ja Bimsteini salaagent 
ja töötas tasu eest. 

Kust wõis Ter-Vegetarjanz seda kõike teada? 

Aga ta teadis ometi! 

»Ma mõistan teid, Aršak Wartanowit,“ hakkas Eltzburg jälle 
rääkima. ,,Elu Konstantinoopolis, kus teile kõik teed lahti, on 
igatahes palju meelitawam kui Peterburis, Moskwas wõi Odessas. 
Aga meie ei taha, et teie meist meelepahaga lahkuksite. Kõik on 
Wanka-Iwanowi süü, ja õigemini mitte üksi tema süü, sest ega 
temagi Jumal ole ja wõi teada, kas inimene, kes tema juure 
tuleb, õigust räägib wõi mitte. Kas arwate, et ta teiega üksi nii- 
sugust tempu tegi? Nõnda teeb ta alati! Täna teeb ta niisu- 
guse korralduse ja homme — teistsuguse. Tihti näib, et ta isegi 
aru ei saa, mis ta tahab. Minul oleks tõesti wäga kahju, kui 
niisugune tüse jõud, nagu teie, meilt ära läheb. Teenige weel 
kolm aastatki ja sõitke siis onu juure.“ 

»Ma olen teie lahkusest wäga liigutatud, Solomon Isakowiš,“ 
wastas Ter-Vegetarjanz: ,,aga ma palun teid weel kord: ärge 
ennast asjata waewake.“ 

»Aršak Wartanowiš!“ ütles Eltzburg kindla häälega, toolilt 
tõustes: ,,Teie ei lähe meilt ära. Ma räägin weel tänapäew Mer- 
luškiniga ja Wanka-Iwanowiga. Niisugusest anderikkast ja osa- 
Wast mehest oleks meie äril tõesti kahju. Oli wäike pahandus, 
aga see on mööda. Ärge wõtke seda südamesse. Weel täna rää- 
gin ma Wanka-Iwanowiga.“ 

Eltzburg andis Ter-Vegetarjanzile kätt ja ilma, et oleks oma 
wiimaste sõnade peale wastust oodanud, läks kabinetist wälja. 


Wanka-Iwanow oli halwas tujus. 

Umbes kuu aega peale ametisse astumist sai ta oma sõb- 
ralt Jermolai Jermolaewiš Masloboinikowilt Armawiri linnast kirja. 

Ühel ilusal päewal sõitis Jermolai Jermolajewiš ameti asjus 
Stawroopolisse. . Wagunis, otse tema wastu, istus Doni-Kaspia 
naeriküpsetamisäri agent Bilbakow ühe Armawiri kaupmehega ja 
ajas temaga juttu. Bilbakow tähendas: ,,Kõige imelisem on, et 
nad Wanka-Iwanowi walisid peadirektoriks. See pole kellegi äri- 
mees! Küll te näete, ta ajab äri warsti pankrotti.“ Neid sõnu 
kuulis pealt tema ja peale selle kuulsid seda weel mitmed, kes sel- 
les wagunis istusid. 

Nõnda kirjutas Jermolai Jermolaewic. 

Kohe saatis Wanka-Iwanow Doni-Kaspia naerikü 
äri peadirektorile kirja, kus ta awaldas imestust, et seal Bilba- 
kowi taolisi mehi üldse teenistuses peetakse, ja palus jutuajamise 
kohta wagunis walju uurimist ette wõtta. Nelja nädala pärast 
sai ta wiimaks wastuse. Doni-Kaspia naeriküpsetamisäri sekre- 
tär teatas, et nende äri on Bilbakowilt seletust nõudnud; seletus 
on nüüd kätte jõudnud ja ta saadab selle Wanka-Jwanowile tead- 
miseks. Kaasa oli pandud Bilbakowi kiri, kus seisis: ,,Kas lina- 
seemneäri peadirektoril Wanka-Iwanowil tõesti muud midagi teha 
ei ole kui jutte taga ajada, mida üks wõi teine tema tuttawatest 
nurga taga juhtub kuulma? Wäga wõimalik, et ma raudteewagu- 
nis need sõnad ütlesin, mis ta mulle, nagu näha, wäga pahaks 
paneb, aga kas siis Wanka-Iwanow tõesti on nõnda kõhn, et iga 
sõna, mis ta kohta öeldakse, ta rahu wõib rikkuda? Wanka- 
Iwanow on linaseemneäri aktsiaseltsi peadirektor, kus mitme- 
kümne tuhande Wene kodaniku warandus on kokku kantud, ja 
seepärast, arwan ma, ei wõi ta kellelgi keelda oma isikut ja tööd 
arwustada.“ 

Bilbakowi kiri tegi Wanka-Iwanowi pööraseks. Esimese wi- 
haga wiskas ta tema põrandale ja astus saapaga peale, aga warsti 
tõstis ta kirja sealt jälle üles ja pühkis ninarätikuga puhtaks. 

See inimene näis talle lihtsalt häbematu olewat. Wanka- 
Iwanow ei ole kellegi ärimees! Wanka-Iwanow ajab linaseemne- 
äri pankrotti! Aga just temast loodetakse, et ta linaseemneäri 
asjad jälle korda seab. Tema on suurtes ametites olnud; tal on 
suur aunimi ja kõrged autähed, mõned neist koguni wälismaalt — 
Serbiast ja Montenegrost. Ta saab keisrikoja kammerhärraks: ta 
on süurte meestega sõber. Nüüd tuleb üks wäikene, tühipaljas 
mehike, naeriküpsetamisäri agent Bilbakow, ja ütleb, et tema 
kuhugi ei kõlba! Kui need jutud, mida ta ajab, ainult rahwa 
sekka jääksid, siis poleks weel suurt häda, aga nad wõiwad ula- 
tada kõrgemate ringkondade põrwu... 

Sisse astus ak-Urin ja teatas, et direktor Eltzburg ekstsel- 
lentsiga üliwäga tähtsa ja rutulise asja pärast soowib rääkida. 

Wanka-Iwanow peitis Bilbakowi kirja sahtlisse, pööris selle 
lukku ja käskis Eltzburgi sisse lasta. 

»Ekstsellents!“ algas Eltzburg, sügawasti ° kumardades: 
»Siin on praegu üks rutuline ja hädaline asi. Klawdi Pafnutjewiõ 
ei ole praegu kabinetis ja seepärast tulengi otsekohe ekstsellentsi 
juure. Meil on tõsised põhjused karta, et Dardanellid ligemal ajal 
kinni pannakse.“ 

»Te olite haige? Kas olete juba teenistuses?“ küsis Wanka- 
Twanow. 

»Teenistuses, ekstsellents. Eile õhtul sain terweks.“ 

2 »Te ütlesite, et Dardanellid kinni pannakse. Kust teie seda 
eate? 

»Ma pean, ekstsellents, seda asja natukene laiemalt seleta- 
ma. Nagu ekstsellents mäletab, ei wõinud äri juhatus Ter-Vege- 
tarjänzi Odessa abikontori direktoriks kinnitada, sest tuli ilmsiks, 
et ta on weksli wõltsinud ja selle eest wangiroodu mõistetud. 
Nüüd sõidab ta Konstantinoopolisse onu juure, kes on Türgi sul- 
tani kassahoidja. Ei ole mingit kahtlust, et ta, niipea kui jõuab 
kohale, omä onu sultani juure saadab ja laseb Dardanellid kinni 
panna.“ 

»On see wõimalik!“ hüüdis Wanka-Iwanow ja waatas läbi 
ümarguste prilliklaaside Eltzburgi otsa. 

»See on täiesti wõimalik. Ta onu on suur mees sultani juu- 
res. Tema käes ei ole mitte üksi sultani sularaha, waid ka kõik 
wäärtasjad ja kalliskiwid. Kalliskiwe on sultanil mitu wakka. 
Ühed neist on tuimuna, teised — kanamuna suurused. Kiwide 
seas on palju neid, mis weel sultan Osman Kesk-Aasiast ligi tõi, 
kui ta Türgi rahwaga tuli.“ 

See on wäga paha lugu! Siis peame kõigile oma abikontori- 
tele ja abitalitustele saatma salatelegrammi: Neewa jõgi on kõ- 
waks külmanud, see tähendab: Türgi sultan on Dardanellid kinni 
pannud.“ 

»Just nõnda, ekstsellents! Aga mis saab siis meie ärist? 
Praegu on Musta Mere sadamatesse kokku weetud mitukümmend 
miljonit puuda linaseemneid ja mitusada tuhat waati linaseemneõli 
ja kui neid ei saa wälja wedada, siis lähewad seemned hallitama 
ja õli hakkab haisma. Kõige selle tagajärjel wõib meie äri koguni 
— pankrotti jääda!“ 

»Te ütlesite: pankrotti jääda?“ 

»Ma kardan seda, ekstsellents!“ 

»Aga teised riigid ei lase Dardanelle kinni panna.“ 

»Kõige suurem mõju Konstantinoopolis on Inglismaal. Nagu 
ekstsellents teab, on Mmglismaa alati olnud Wenemaa waenlane: ta 
kardab, et Wene läheb India kallale. Igatahes tunneb ta rõõmu, 
kui Dardanellid kinni pannakse, mille tagajärjel Lõuna-Wenemaa 
kaubandus ja tööstus wälja surewad. Siis jääwad ka kõik suured 
Lõuna-Wenemaa ärimehed pankrotti ja see oleks otse hirmus! 
Ma mõtlesin selle asja 'üle kaua järele ja mul tuli üks nõu meele, 
mida ma kohe tahan ekstsellentsile ette panna. Ma arwan, meil 
tuleks Ter-Vegetarjanz tagasi paluda. Selles arwamises on ka 
direktor Curland.“ 

»Kas teie siis arvate, et Ter-Vegetarjanz Odessa koha wastu 
wõtab, kui me seda talle uuesti pakume?“ 

»Ma usun, et wõtab, kui ekstsellents temaga ise kõneleb. Et 
ta on wangiroodus olnud, ei tähenda mitte midagi: inimesele wõib 
eius mõndki juhtuda. Oleks ta sel ajal ütelnud, et ta onu on 
Türgi sultani kassahoidja, kui tema nimetamine käsil oli, mui- 
dugi mõista, ei oleks seda pahandust tulnud.“ 

Wanka-Iwanow noogutas peaga. 

»TLeile rääkis weksli wõltsimisest Astolowski?“ 

»Astolowski.“ 

»Kas ta ise ka midagi wäärt on? Tal on määratu suur 
habe.“ 

»Ta on koguni tühipaljas mehike, ekstsellents! Osakonna 
juhatajaks sai ta Habladurowi ajal. Ma olen temaga nii hädas, 
et ei tea, mis pean peale hakkama. Tassib oma määratut habet 
mööda tubasid, aga ise ei saa ühestki asjast aru. Täiesti rumal 
inimene! Loodus on mõnele inimesele küll wäga toreda näokatte 
annud, nagu näiteks sellele Astolowskile. Kas ekstsellents pole 
teda tähele pannud? Habe katab kogu ta näo kinni. Me näeme 
ainult halle silmi ja need on nii süütud, nagu oleks ema ta alles 
eile ilmale kannud. Selle habeme taga wõib warastada, waletada, 
abielu rikkuda — kõik teha, mis iganes tahad, aga midagi ei ole 
näha. Kui ta minu juure tuli ja rääkis, et Ter-Vegetarjanz on 
weksli wõltsinud, ega mina ei wõinud teada, kas ta waletab wõi 
räägib tõtt, sest habe kattis ta näo täiesti kinni.“ 

Wanka-Iwanow hakkas närwiliselt oma paremat kätt ra- 
putama. 

»Mina süüdistan teid selles, et teie tema juttu uskusite,“ 
hakkas ta waljul toonil rääkima. ,,Te ütlete, et ta on weksli wõlt- 
" sinud. Mis sest, et ta on weksli wõltsinud? Mis läheb see meile 
korda? "Aga nüüd näete, mis ta teeb: paneb Dardanellid kinni 
ja meie äri jääb pankrotti! Siis wõib iga hilpharakas ütelda: 
Wanka-Iwanow on äri pankrotti ajanud! Wanka-Iwanow ei tunne 
äri-asju!... Mis mõeldakse minust siis ministeeriumis? Mis 
mõeldaks minust kõrgemates ringkondades?“ 

Eltzburg laskis pea kartlikult longu ja si wastanud midagi. 

»Mina ütlen teile, Eltzburg, uuesti: teie olete selles kõige 
rohkem süüdi, et Ter-Vegetarjanz Dardanellid kinni paneb ja meie 
äri pankrotti jääb. Kui peaks tõesti õnnetus tulema, siis peate 
teie selle eest wastutama. Nüüd on meie jutt otsas: mul ei ole 
enam aega teiega rääkida. Te olete igas asjas süüdlane.“ 


Teisel hommikul kell kümme ilmus Ter-Vegetarjanzi kabi- 
netti ak-Urin ja palus teda peadirektori juure. 

»Kuulen sõna!“ wastas Ter-Vegetarjanz. 

Kui ta kahe minuti pärast astus peadirektori kabinetti, tõu- 
sis wiimane laua tagant ja tuli temale wastu. 

»Tere hommikust, Aršak Wartanowiš! Olge lahke ja wõtke 
istet! Kas suitsetate?“ 

»Tänan!“ wastas Ter-Vegetarjanz; istus leentooli ja wõttis 
sigari hõbedasest toosist, mida peadirektor ta ees lahti hoidis. 

»Kuidas te käsi käib, Aršak Wartanowiš? Millal hakkate 
Odessasse sõitma?“ 

»Wartsti, Wladimir Aleksejewiš! Nüüd sõidan aga Odes- 
sasse selleks, et sealt jälle edasi sõita.“ 

»Kuidas edasi sõita? Kuhu edasi sõita? Te olete ju mää- 
ratud meie Odessa abikontori direktoriks ?“ 

Wanka-Iwanow waatas küsiwalt Ter-Vegetarjanzi otsa. 

»Ma ei taha teist täna hästi aru saada, Wladimir Alekseje- 
wiõ,“ ütles Ter-Vegetarjanz naeratades: ,,olite ju teie see, kes mulle 
Konstantin Mihailowiši suu läbi laskis ütelda, et mul ei tarwitse 
oma asjade sissepakkimisega waewa näha.“ 

»Mis te räägite, Aršak Wartanowiš? Nüüd ei saa mina jälle 
teist aru. Millal olen ma seda ütelnud? Millal see oli? Kas Kons- 
tantin Mihailowit tõesti seda ütles?“ 

»Tõesti, Wladimir Aleksejewic! Ta tuli minu juure ja ütles: 
peadirektor laseb teile ütelda, et teil ei tarwitse oma asjade sisse- 
pakkimisega waewa näha.“ 

Wanka-Iwanow lahutas käsi. 

»Kust on Konstantin Mihailowiš selle wälja wõtnud? Siis 
ei ole ta minust lihtsalt aru saanud. Mina olewat lasknud teile 
nõnda ütelda! Sekretär luuletab. Ta segab mu käsud tihti ära. 
Hea küll, ma tahan teda selle eksituse eest karistada. Ma ütlen 
teile, Aršak Wartanowic: mina määrasin teid Odessa abikontori 
direktori kandidaadiks. Minu sõna on kui aamen kirikus. Et 
teid ametisse ei ole kinnitatud, tuleb sellest, et ma juhatust kui- 
dagi kokku ei saa. Homme katsun juhatuse kokku saada ja la- 
sen teid kinnitada. Siis olete teie Odessa abikontori direktor.“ 


»Tänan teid weel kord, Wladimir Aleksejewiš, teie tähele- 
panu ja lahkuse eest, aga nüüd on se juba hilja. Arwan, et teil 
ei ole põhjust seda kahetseda, sest warsti leiate teise, kes niihästi 
oma kombelise elu kui waimuannetegi ja osawuse poolest selle 
wastutusrikka koha peale rohkem kõlbab kui mina.“ 

»Lubage, lubage, Aršak Wartanowiš! Te olete wäga osaw 
ja anderikas inimene. Te räägite komblusest. Mis on komblus? 
Ega te ometi ei ole läinud külamehe wankri tagant hobust waras- 
tama? Meil oleks tõesti kahju, kui niisugune mees, keda meie 
austame ja kellest suurt lugu peame, meilt ära läheb. Odessa 
koht on teie päralt ja ma palun teid nii lahke olla ja see wastu 
wõtta.“ 

»Tänan, Wladimir Aleksejewiš, aga minust küll ei saa! Ma 
olen nõuks wõtnud Wenemaalt hoopis lahkuda: ma asun Türgi- 
maale elama.“ 

»Teie, Aršak Wartanowiš, tahate Türgimaale elama asuda? 
Wõi Türgimaale! Mispärast just Türgimaale?“ 

»Minu onu elab Konstantinoopolis, ma sõidan tema juure. 
Ta on Türgi sultani kassahoidja.“ 

»Teie onu Türgi keisri kassahoidja! Siis on ta wäga suur 

mees. Wõiteie tahate onu juure sõita? Aga mispärast ei ole teie, 
Aršak Wartanowiš, meile sellest iialgi rääkinud? Teie onu on 
sultani kassahoidja ja meie ei tea sellest midagi!“ 

»Mis ma sellest mõistsin rääkida?“ 

»Aga niisuguseid asju peaks ometi rääkima! Teie onu on 
peale selle wist ka sultani isiklik sõber ja usaldusmees?“ 

»Usaldust näib sultanil onu wastu olewat, sest kõik sultani 
kallimad warandused on tema käes hoida. Onu teenib selles ame- 
tis juba kakskümmend aastat.“ 

»Kas temal peale selle ka suur poliitiline mõju on sultani 
peale?“ 

»Minul onul on põhimõte ennast poliitikasse mitte segada ja 
see on üks põhjus, mispärast tema sultanile meeldib. Peale selle 
ei tüüta ta sultanit iialgi erapalwetega. Ainult harukordadel pöö- 
rab ta sultani poole ja pole weel juhtumist olnud, et sultan talle 
midagi oleks keelnud.“ 

»Siis on teie onu Türgimaal wäga suur mees. Kas teie ka 
sultani juure koha saate?“ 

»Ei tea praegu ütelda. Elama saan ma esialgu onu juures: 
tal on sultani palees korter.“ 

Wanka-Iwanow mõtles silmapilgu. 

»Aršak Wartanowiš! ma saan teist aru. Teie onu on Tür- 
gimaal suur mees ja kutsub teid enda juure. Aga seegipärast 
oleksin teid palunud Odessa abikontori direktori kohta wastu 
wõtta. See on ka suur koht. Teie olete Odessas samasugune di- 
rektor nagu mina siin keskäris. Meie linaseemneäris olete au 
poolest kohe minu järgmine: esiti mina ja siis teie.“ 

»Ma ei wõi tõesti mitte, Wladimir Aleksejewit !“ 

»Mispärast mitte, Aršak Wartanowiš? Mispärast? Odessa 
on niisama lõunamaa linn nagu Konstantinoopol. Tahate minna 
onu waatama: olge head! õhtul istute laewale ja hommikul olete 
juba Konstantinoopolis.“ 

»Wäga kahju, Wladimir Aleksejewiš, aga ma ei saa oma 
otsust enam muuta.“ 

»Mispärast mitte, Aršak Wartanowiš? Mõtelge ometi jä- 
rele! Teie asute linaseemneäri abikontori direktorina Odessasse. 
Teie onu on Konstantinoopolis — sultani isiklik sõber ja usaldus- 
mees. Teil oleks wäga kerge meie linaseemnetele ja linaseemne- 
õlile Türgimaal turgu muretseda. Meie kaup läheks. Teie saate 
suured protsendid ja lähete püstijalu rikkaks. Edasi. Teie onul 
on sultani peale suur mõju ja seepärast ei oleks teil raske Darda- 
nelle meie eksport-laewade jaoks alaliselt lahti hoida. Praegu 
on Dardanellidega igawene häda, sest kui mõni wäike pilwerünk 
Balkani poliitika-taewas üles tõuseb, kohe suletakse Dardanellid ja 
tee siis, mis tahad. Niisugustel kordadel ei jää meile muud järele 
kui oma —abikontoritele, abitalitustele, agentidele ja komisjonä- 

ridele saata salatelegramm: Neewa jõgi on kõwaks külmanud. 
See tähendab: Türgi sultan on Dardanellid kinni pannud.“ 

»See on kõik wäga ilus, Wladimir Aleksejewiš, aga nüüd 
on juba hilja. Onu saatis mulle telegrammi, et ta mind ootab. 
Ma sõidan. See on mu kindel otsus.“ 

Wanka-Iwanow waatas nõutult õhku. 

»Nii siis lahkute teie meie juurest,“ ütles ta natukese aja 
pärast. ,,Kahju, wäga kahju! Aga ma loodan, Aršak Wartano- 
wi, et teie wihaga ei lahku, sest nagu nüüd ise näete, soowin 
mina teile kõigest südamest head.“ 

Ta waatas Ter-Vegetarjanzi otsa. 

»Mispärast siis wihaga, Wladimir Aleksejewiš?“ wastas Ter- 
Vegetarjanz. ,,Mul on siin äris mõnigi hea sõber ja mitugi ini- 
mest, kellest lugu pean.“ 

»Ma loodan,“ lõpetas Wanka-Iwanow; ,,et meie enne, kui teie 
ära sõidate, weel üksteisega kokku saame. Olen rõõmus teid igal 
ajal näha.“ 

Wanka-Iwanow saatis Ter-Vegetarjanzi ukseni. 


Eltzburg, Curland ja Klopow seisid peadirektori ees. Kell 
lõi kaksteistkümmend. 

»Küi palju on meil linaseemneid ja linaseemneõli Musta Mere 
sadamasse kokku weetud?“ küsis Wanka-Iwanow. 

»Kolmkümmend miljonit puuda seemneid ja kakssada wiis- 
kümmend tuhat waati õli, ekstsellents!“ wastas Curland. 

»Kolmkümmend miljonit puuda seemneid ja kakssada wiis- 
kümmend tuhat waati õli,“ kordas Wanka-Iwanow. ,,See on suur 
hulk. Aga mis siis, kui Dardanellid kinni pannakse ja meie seda 
kaupa ei saa wälja wedada?“ 

»Siis oleks meie lugu halb, ekstsellents!“ wastas Klopow. 
»Kui seemned pikemat aega seisma jääwad, siis lähewad nad hal- 
litama ja õli hakkab haisma, nii et temaga muud teha ei ole kui 
kallata Musta Merre.“ 

»Aga mis tuleb selle järele, kui hallitamaläinud seemned 
põllule weame ja haismaläinud õli kallame Musta Merre?“ küsis 
Wanka-Iwanow, pead tugitoolis selga ajades ja paremat kätt üles 
tõstes. ,,Wastake, mis tuleb selle järele?“ 

Keegi ei wastanud. 

»Siis jääb meie linaseemneäri pankrotti,“ ütles Wanka-Iwa- 
now rõhuga ja laskis ülestõstetud käe langeda. ,,Ja kelle peale 
langeb siis wastutus? ütelge mulle, kes wastutab selle eest?“ 

Direktorid seisid frondis ja ei lausunud musta ega walget. 

»Mina wastutan,“ rõhutas peadirektor: ,,wastutab Wanka- 
Iwanow !“ 

»Oli teil õige tarwis mulle rääkida, Eltzburg, et Ter-Vege- 
tarjanz on weksli wõltsinud?“ pööris ennast Wanka-Iwanow natu- 

kese aja pärast Eltzburgi poole: ,,Mis siis, et on weksli wõlt- 
sinud? Mis see meile korda läheb? Nüüd sõidab ta Konstan- 
tinoopolisse. Ta onu on seal suur mees ja kes teab, ehk saadab 
juba teisel päewal ta sultani juure ja laseb Dardanellid kinni 
panna? Kui see sünnib, jääb meie äri pankrotti. Siis wõib iga 
hilpharakas ja tilluke agent ütelda: Wanka-Iwanow ei oska äri 
juhtida; Wanka-Iwanow ajas äri pankrotti. Mis mõtleb siis minust 
kaubandus- ja tööstusminister? Mis mõeldakse siis minust kõr- 
gemates ringkondades?“ 

Wanka-Iwanow peatus ja ootas wastust, aga Eltzburg ei saa- 
nud sõna suust wälja. Ta seisis, silmad maha löödud. 

»Mispärast teie ei rääkinud minule seda ennemalt, et Ter- 
Vegetarjanzi onu on Türgi sultani kassahoidja?“ küsis Wanka- 
Iwanow natukese aja pärast. z 

»Me ei teadnud seda,“ wastas Klopow. 

»Te ei teadnud seda!“ ütles Wanka-Iwanow sarkastiliselt. 
»Mispärast te seda ei teadnud? Ma ütlen teile, palun tähele 
panna ja juhtnööriks wõtta: te peate minule teada andma, kas on 
meil weel niisuguseid ametnikke, kellel on onu mõne kõrgema koha 
peal. Kui niisuguseid on, siis tuleb neil esimeses järjekorras 
palk tõsta ja paremad kohad anda. Ja kui nad seda on saanud, 
tuleb nende käest küsida, kas nad on rahul.“ 

Kuuleme sõna, ekstsellents!“ wastasid kolm dirktorit 
kooris. 

»Kas on meie ametnikkude seas praegu niisuguseid, kelle isa, 
onu wõi mõni muu sugulane on kõrge koha peal?“ küsis Wanka- 
Twanow. 

»Meil teenib siin osakonna juhatajana Iwan Walerianowiš 

searu,“ wastas Curland: ,, tema on kuulsa miljonäri Gagarowi 
ristipoeg.“ 

»Gagarowi ristipoeg!“ hüüdis Wanka-Iwanow. »Mispärast 
ei ole te mulle sellest ennemalt rääkinud? Kuidas 'on ta nimi? 
Iwan Walerianowiš Kasearu?“ 

»Just nõnda, ekstsellents!“ wastas Curland. 

»Millal kõrgendati Kasearu wiimast korda ametis?“ küsis 
Wanka-Iwanow. 

Aasta tagasi nimetati ta osakonna jühatajaks,“ wastas 
Curland. 

»Kasearu tuleb esimese wõimaluse juures nimetada mõnu 
suurema koha peale,“ ütles Wanka-Iwanow käskiwalt. = ,,Palun 
sed mitte unustada.“ 

»Ta on anderikas inimene,“ hakkas Klopow rääkima: ,,ja 
teda wõib nimetada iga koha peale. Agata ei wõta kohta wastu. 
Läinud suwel, kui ta oli Kislowodskis puhkusel, saanud ta Ast- 
rahani miljonäri ja kalakaupleja šõukini tütrega tuttawaks ja ha- 
kanud teda armastama. Wana ššukin olewat aga ütelnud, et ta 
oma ainukest tütart, keda ta armastab nagu silmatera, ei lase ene- 

sest eemale wiia ja kui keegi teda wõtta tahab, asugu Astrahani 
elama. Nüüd ootab Kasearu, millal meie Astrahani awame abi- 
talituse. Ta loodab sinna juhatajaks saada, et siis oma pruudiga 
abielusse astuda.“ 

Wanka-Iwanow kõlistas ja kui ak-Urin sisse astus, käskis ta 
teda sekretäri kutsuda. 

»Konstantin Mihailowiš!“ ütles Wanka-Twanow, kui wiimane 
ilmus: ,,weel tänapäew kirjutage palwekiri ministrile, et meile 
luba antaks Astrahanis abitalitust awada. Ma wiin ta homme ise 
ministeeriumi.“ 

»Kuulen sõna!“ wastas sekretär ja läks. 

»Me oleme praegu sattunud wäga halba seisukorda,“ algas 
Wanka-Iwanow, kui sekretär oli wälja läinud: ,,ja teistkorda seda 
ette tulla ei tohi. Dardanellide kinnipanekul wõiwad ka weel 
wäga suured poliitilised järeldused olla. Waba läbipääsemine 
Dardanellidest on Wenemaale esimese järgu tähtsusega küsimus. 
Kui sultan Dardanellid tõesti kinni paneb ja neid lahti ei taha 
wõtta, siis peab meie keiser Türgimaale sõja kuulutama. Tür- 
gile läheb appi Inglismaa — samuti nagu aastal 1878—79, sest ta 
ei salli, et meie oma wõimu Balkanil suurendame. Tuleb sõda 
Dardanellide pärast, ja kes on selles süüdi? Wanka-Iwanow! 
Kuidas waadatakse siis minu peale kõrgemates ringkondades? 
Kuidas waadatakse keisrikojas ?“ 

Wanka-Iwanow pööris oma tugitooli wastu lauda, pani küü- 
narnukid laua peale ja wõttis pea käte wahele. 

»Teie ütlesite, et weksli wõltsimisest rääkis teile keegi As- 
tolowski?“ ütles ta natukese aja pärast, ennast Eltzburgi poole 
pöördes. 

»Just nõnda, ekstsellents!“ wastas küsitaw. 

»Kes on see Astolowski?“ päris Wanka-Iwanow edasi. 

»Ta on meie seitsmenda osakonna juhataja, ekstsellents!“ 

»Osakonna juhataja ja kannab niisuguseid jutte laiali, mis 
meile kõigile wõiwad suurt kahju teha, äri pankrotti ajada ja sõja 
kaela tuua!“ hüüdis Wanka-Iwanow. 

»Ta on wäga ennetu isik,“ wõttis Eltzburg sõna. ,,Tema ni- 
metas osakonna juhatajaks õnnis Habladurow ja mina ei Wõinud 
sinna midagi parata. Tassib oma suurt habet mööda tubasid, aga 
mõistust ei ole tal kopika eestki. Ta on iseäraline isik — ma 
rääkisin sellest juba kord ekstsellentsile. Loodus on annud talle 
suurepärase maski: see on ta habe. Habe katab kogu ta näo 
kinni. Meie näeme ainult tema ilusaid halle silmi ja need on nii 
süütud nagu oleks ema ta alles eile ilmale kannud. Selle habeme 
taga wõib warastada, waletada, keelt peksa, tüdrukuid awatleda: 
midagi ei ole näha. Ekstsellents on minule wäga pahane ja seda 
õigusega, aga ma palun alandlikult uskuda: mina ei teadnud, et 
ta waletas, kui ta tuli Ter-Vegetarjanzi peale kaebama, sest habe 
kattis kõik ta nurjatuse kinni.“ 

Wanka-Iwanow waikis mõne silmapilgu. 

»Mispärast ei rääkinud teie minule seda enne, et meil äris 
on niisugune inimene?“ küsis ta waljusti. 

Keegi ei wastanud. 

Wanka-Jwanow mõtles natuke aega ja lõi siis käega. 

Direktorid said aru, et jutt on otsas ja nad wõiwad minna. 


Teisel hommikul kell kümme ilmus Astolowski juure ak-Urin 
ja ütles: 

»Peadirektor Wanka-Iwanow käsib Platon Kristoforowiši kell 
üksteistkümmend tulla enese juure.“ 

Rõõmuwärin käis Astolowski kehast läbi: ükskord ometi 
saab ta Wanka-Iwanowi ette! 

»Kuulen sõna!“ wastas ta kähku. 

Ak-Urin lahkus. 

Astolowski oli kabinetis üksi: Šagrinowiš oli wälja läinud. 
Ta wõttis lauasahtlist peegi ja pani enese ette lauale. Iga habeme- 
karw oli oma kohal. Ta silitas habet, mõõtis silmadega tema pik- 
kust ja laiust ja oli kindel, et ta Wanka-Iwanowi peale peab 
awaldama määratut mõju. Hallide silmade waade oli sama rahu- 
lik ja süütu nagu ikka, ja Astolowski uskus, et kui Wanka-Iwanow 
neid silmi näeb, siis peab ta temast mulje saama kui kõige ausa- 
mast ja puhtamast inimesest, kelle pähe iialgi ei tule kõlwatut 
mõtet. Peaaegu hallid, kaunis pikad juuksed olid üle pealae pare- 
male poole soetud ja andsid talle wäga auwäärilise kuju. 

Ta peitis peegli ära, proowis weel oma pea hoidu 
ja kõnnakut ja jäi enesega täiesti rahule. Wiis minutit enne üht- 
teistkümmet ilmus ta ak-Urini juure, kes oma pikerguse, sileda 
näo ja pügatud peaga otsekui wahwa sõjamees seisis Wanka-Iwa- 
nowi ukse ees. 

»Natuke wara,“ ütles ak-Urin oma hõbe-taskukella waadates. 

Wiis minutit läksid peagi mööda. Kui suur kell lööma hak- 
kas, wõttis ak-Urin ukse lahti ja laskis Astolowski sisse. 

Astolowski jäi ukse alla seisma ja kumardas sügawasti, 

Wanka-Iwanow istus laua taga, selg tema poole, ja soris 
pabereid ja telegramme, mis hunnikus tema ees laual seisid. Näis, 
nagu ei paneks ta tulijat tähelegi. 

Astolowski ligines lauale kolme sammu kaugusele, kumardas 
weel kord ja ütles alandlikult: 3 

»Ekstsellents laskis mind kutsuda...“ 

Wanka-Iwanow ei pannud tulijat weelgi tähele, Ta soris pa- 
berite hulgas, luges läbi telegrammi ja wäikese kirja. Siis alles 
lükkas ta paberid pahema käega enesest eemale, pööris enda ühes 
tugitooliga Astolowski poole ja laskis pilgu tema üle käia. 

Astolowski kumardas kolmandat korda. 

»Teie nimi on Ostolowski?“ 

»Astolowski, ekstsellents!“ 

»Kus teenisite enne?“ 

»Ma teenisin linna omawalitsuses ühe suurema koha peal, 
ekstsellents!“ 

»Zeie teenisite linna omawalitsuses ühe suurema koha peal. 
Mispärast teie sealt ära läksite?“ 4 

»Seal, ekstsellents... wähendati koosseisu.“ 

Seal wähendati koosseisu. Ja lahkuma pidite just teie?“ 

Waikus. 

»Kui kaua teenite linaseemneäris ?“ 

»Kuus aastat, ekstsellents!“ 

»Kuus aastat. Mis on teie amet?“ i 

»Olen seitsmenda osakonna juhataja, ekstsellents!“ 

»Teie olete seitsmenda osakonna juhataja. Mulle kanti ette, 
et see osakond meil töötab kõige halwemini. Mis teie selle kohta 
ütlete ?“ 

Waikus. 

Wanka-Iwanow oli lühikese kaswu ja laiade õlgadega mees. 
Nägu oli tal ümmargune ja silmade ees kandis ta suuri, ümmar- 
guste, õigete klaasidega prille. Nina alt läksid mõlemale poole 
peenikesed wurrud, otsekui putuka katsumissarwed. 

»Sitikas!“ käis Astolowski peast läbi. 


»Teie ei ütle midagi,“ algas Wanka-Iwanow minutilise wai- 
kuse järele. ,,ütelge mulle nüüd: kes wastutab, kui linaseemne- 
äri jääb pankrotti ?“ 

Waikus. 

»Wastutab peadirektor Wanka-Iwanow! Näete, kes wastu- 
tab. Ja kui see tõesti peaks sündima, siis wõib iga hilpharakas 
ütelda: Wanka-Iwanow on rumal! Wanka-Iwanow ei oska äri 
juhatada! Wanka-Iwanow ajab äri pankrotti! Mis ütlete teie 
selle peale ?“ 

Waikus. 

»Teie ei wasta midagi. Selle asemel, et oma tööd teha, kan- 
nate äris tühje jutte laiali ja sünnitate segadusi! Mitmel, pealt 
näha wäikestel asjadel, wõiwad aga olla wäga suured tagajärjed 
ja nad wõiwad koguni sõja tuua. Teie ei wastuta millegi eest, 
aga mina wastutan kõige eest. Kes on süüdi, kui sõda tuleb? 
Wanka-Iwanow. Wanka-Iwanowil ei ole takti! Wanka-Iwanow 
laseb teenijaid lahti, kes kohe teise riiki sõidawad ja waenulikku 
agitatsiooni Wenemaa wastu algawad. Mis mõeldakse siis minust 
kõrgemates ringkondades? Mis mõeldakse siis minust keisri- 
kojas ?“ | 

Waikus. 

»Seni olen ma olnud liig pehme ja järeleandlik, aga edaspidi 
tahan wali olla, sest ma näen nüüd selgesti, et minu pehmus ja 
headus meie ärile, Wene riigile ja kõige wiimaks minule enesele, 
ainult kahju toob. Ma tahtsin teid hoiatada, et te endid paran- 

daksite. Ma laseksin teid tänapäev lahti, aga te olete mõisniku 
seisusest. Nüüd wõite minna!“ 


Wankuwal sammul tuli Astolowski peadirektori kabinetist 
wälja. Tal oli tundmus, nagu oleks teda taewast maha wisatud. 
Selle asemel, et teda ülistada ja temaga sõprussidemeid sõlmida, 
laskis Wanka-Iwanow teda kutsuda ja pragas läbi otsekui poisi- 
kese, 

Kuidas wihkas ta sel silmapilgul Wanka-Iwanowit ! 

»Sitikas!“ lendas mõte läbi ta pea. 

Kui heameelega oleks ta tema oma saapakontsaga puruks 
tallanud! 

Ta läks oma kabinetti ja langes toolile. Õnneks ci olnud 
seal kedagi. 

Tema osakond kõige halwem... Mispoolest on ta halwem 
kui teised, näiteks Raabe osakond? Asjal peab olema teine põh- 
jus. Pole kahtlust, et keegi on käinud ta peale kaebamas. Tema 
kannab tühje jutte laiali... Missuguseid jutte? Kas ei mõtelnud 
Wanka-Iwanow tema kaebust Ter-Vegetarjanzi peale? 

Ta tõstis silmad ja hakkas waatama joont, kus sein ja lagi 
kokku jooksid. ; 

Wäga wõimalik, et Wanka-Iwanow otse seda mõtles. Aru- 
saadaw, sest nüüd on asjaolud muutunud: Ter-Vegetarjanz on 
suur mees ja sõidab onu juure, kes on Türgi sultani kassahoidja. 
Enne tõukasid nad teda jalaninaga, aga nüüd kükitawad nad ta 
ees tagumistel käppadel. Aga kes wõis selle jutu ära rääkida 
Wanka-Iwanowile?.. Ei keegi muu kui Eltzburg, sest keegi teine 
teda ei kuulnud. Muidugi rääkis Eltzburg ja ei saanudki teisiti 
teha, sest tema poolt ettetoodud faktid olid ainuke süüdistus- 
materjal Ter-Vegetarjanzi wastu, mis ta Wanka-Iwanowile ette 
pani. Aga kasta siis tõesti nii nurjatu oli, et tema nime nimetas? 

Kaks wäikest habemesalka, teine teine pool Astolowski suud, 
pöörsid endid wiltu. 

Wanka-Iwanowil ja Eltzburgil ei ole nähtawasti mingisugu- 
seid andmeid selle kohta, et temast ettetoodud faktid on waled. 
Enne wõeti ta jutt tänuwa wastu, aga nüüd, kus seisukord on 
muutunud, pöördakse wahe ots tema poole... 

»Sitikas!“ 

»K...rautsikas!“ 

Wõib olla, ehk on nad sellegipärast teada saanud, et tema on 
kübekese tõele wakatäie walet juure pannud? Ehk annawad nad ta 
ka weel armeenlasele söödaks wälja? Kes teab, mis see weel ära 
ei tee, enne kui jõuab Konstantinoopolisse? - 

Ta hakkas kangesti kartma. 

Wanka-Iwanow ütles, et ta teda seekord weel lahti ei las 
sest ta on mõisniku seisusest. Oh, kui hea, et ta on mõisniku pe 8 
susest! Aga kes teab, mis mõtted tülewad Wanka-Iwanowil edas-/ 

pidi? Kui äris puhastus algab, wast tehakse temale kõigeenne 
tuul jalgade alla? Tema tugi on seni olnud Lilipetrow, aga kui 
kauaks on teda ennastki äris? Nähtawasti on ka temal juba tal- 
laalused tulised. 

Ta tundis enese olewat pilliroo, mida tuulest kõigu- 
tatakse. 

Peal kõrgema kooli lõpetamist astus ta riigiteenistusse, Siis 
oli ta weel noor, wärske ja lokkawa habemega. Sealtal ei läinud. 
Ta astus linna omawalitsuse teenistusse ja mõne aasta järele sai 
ühte rikkamasse kubermangulinna kaunis tähtsa koha peale. Kuid 
aru said!... Sellepeale wõttis Barssukow ta linaseemneärisse 
wäikese koha ja palga peale. Habladurowi läbi sai ta wiimaks 
osakonna juhatajaks. Missugust alandust ei ole talle see teenis- 
tus maksnud! Aga nüüd? 
üks asi sai talle selgeks: keegi oli tema peale kaebamas 
käinud. 

Kui päewatöö oli lõpukorral, läks ta Lilipetrowi juure. Alek- 
sander Kimonowiš oli üksi. 

Ta jutustas oma loo ära. 

»Wist on keegi minu peale kaewanud,“ ütles ta kibedusega. 

sMinagi arwan sedasama,“ wastas Lilipetrow. 

»Kes seda ometi wõis teha? Kas mitte Eltzburg?“ 

»Wõib olla, et Eltzbürg. Aga ta on ju teie ülem ja wõib teie 
üle anda niisuguse otsuse, nagu ise heaks arwab.“ 

»Ma kardan, Wanka-Iwanow wõib mind teenistusest lahti 
lasta. Mul on suur pere. Kuhu ma siis lähen?“ 

»Teie seisukord oleneb peaasjaliselt Eltzburgist. Ma näen, 
te kardate liig palju.“ 

»Aga te teate ju, Aleksander Kimonowiš, et Wanka-Iwanow 
tahab ka Eltzburgist lahti saada.“ 

»See pole nii kerge nagu teie arwate,“ wastas Lilipetrow. 
»Enne, kui Eltzburg läheb, wõib linaseemneäriga sündida weel 
sada imet.“ 

Lilipetrow hakkas pabereid laua sahtlisse korjama. 


Omaabi mõte oli linaseemneäri ametnikkude seas juba 
warsti peale tema asutamist maad leidnud. Kõige enne asutati 
»Häda- ja abikassa“, mille eesmärk oli laenude ja abi andmine 
ametnikkudele puuduse, häda ja õnnetuse korral. Laenu ja abi 
tahtsid saada peaaegu kõik ametnikud, aga töötegemine kassas ei 
huwitanud kedagi, ja kui tuli juhatuse walimine, siis ei tahtnud 
ükski end walida lasta. Astolowski asus kohe peale teenistusse 
astumist kassa lähedale. Tulid walimised: ta waliti juhatuse Hik- 
meks. Aasta pärast pani kassa esimees Salkind töörohkuse ja 
waese terwise tagajärjel ameti maha: tema asemele waliti Asto- 
lowski. 

»Platon Kristoforowiš!“ ütles Maria Nikolajewna —Belas- 
sowa: ,,Teie olete nüüd direktor.“ 

Belassowa oli noorewõitu, priske, walgetwerd proua. Suus 
oli tal kaks kuldhammast. Tema mees teenis kuski riigiasutuses. 
Lapsi neil ei olnud, 

»Teie naljatate, Maria Nikolaewna!“ wastas Astolowski peh- 
melt. ,,Mis direktor nüüd mina olen! Klopow on direktor, Curland 
ja Eltzburg on direktorid, aga mina ei ole midagi. Direktoriks 
saab kahtlemata ka Aleksander Kimonowit, aga mind ei oota see 
au wist nii ruttu.“ 

»Muidugi olete direktor!“ ajas Belassowa. »Teie olete meie 
kassa direktor.“ 

»Ma tänan kõigest südamest teid ja kõiki neid ametnikke, 
kes mulle lasksid selle suure au osaks saada,“ wastas Astolowski: 
»aga ma ei tea, kas suudan oma raskeid kohuseid nii täita, et kõik 
rahule jääwad?“ 

»Kui teie ei saa, siis ei saa keegi,“ wastas Belassowa kind- 
lasti. 

Missugune tubli naisterahwas see Belassowa! Ja peale selle 
niisugune walge, ümmargune ja priske! Aga tema Wassa kuiwab 
iga päewaga ikka enam kokku ja praegu paistab ta just nagu 
waim... 

Silmapilk, kus Belassowa teda awalikult kõikide ees direkto- 
riks nimetas, oli üks ilusamatest tema elus ja selle silmapilgu mee- 
letuletamine täitis teda igakord õndsusega. Kassa esimehe amet, 
mida ta sest ajast pidama hakkas, tõi talle palju au ja walmistas 
nii mõnegi magusa silmapilgu. Kes aitab, kui raha on otsas? 
Platon Kristoforowiš. Kes aitab, kui õnnetus kaela tuli wõi suure 
perega muidu kuidagi läbi ei saa? Platon Kristoforowiš. Missu- 
gune armas inimene see Astolowski! 

Waene ametnik, kellel suur pere ja kes kuidagi ei jõua oma 
lapsi kooli panna, annab ärijuhatusele palwekirja sisse, et talle 
antaks abiraha ehk wähemalt pikaajalist laenu. 

»Aga meil on ju kassa, mispärast ei pööra teie sinna? Kes 
on ,Häda- ja abikassa“ esimees?“ 

»Platon Kristoforowiš Astolowski.“ 

»Ah jah, Astolowski! Andke see palwekiri temale ja kui 
kassa teile enam tõesti midagi anda ei wõi — ei abi ega laenu, 
siis paluge teda siia palwekirjale teha sellekohane märkus.“ 

Warsti asutas Astolowski ühes SŠagrinowiõšiga linaseemne- 
äris uue kassa: see oli ,,Pensionikassa“. Idee oli küll Šagrino- 
wiši oma, aga nad töötasid üheskoos ja seepärast arwasid kõik, et 
nad uue kassa ka üheskoos on wälja mõtelnud. Nad käisid ühes- 
koos nõukogu esimehe juures, siis — juhatuse esimehe juures (sel 
ajal elas weel Habladurow) ja wiimaks — peadirektori Boni juu- 
res. Kõrged härrad mõtlesid kaua, aga ütlesid wiimaks, et niisu- 
gune kassa on üsna hea ja kasulik asi ja lubasid diwidendi jaga- 
- mise juures tingimata ka uut kassat meeles pidada. 

»Missugune tark ja arukas inimene see Astolowski!“ pidid 
Habladurow ja Bon küll mõtlema. 

»Pensionikassa“ põhikiri kinnitati kaubandusministri noo- 
rema abi poolt ja kassa wõis oma tegewust alata. Asutajate liik- 
mete koosolekul waliti Astolowski esimeheks ja Šagrinowiš — esi- 
mehe abiks. Pikk Loginow tahtis ka saada juhatuse liikmeks, aga 
kukkus hääletamisel läbi. A 

»Jowian Naumowiö!“ ütles Astolowski peale walimisi: »ma 
arwan, me asjad lähewad hästi.“ 

»Muidugi mõista!“ wastas Šagrinowic. ,,Kui teie, Platon 
Xristoforowiš, seisate eesotsas, siis peawad nad hästi minema.“ 

Uue kassa liikmeteks astus wõrdlemisi wähene arw amet- 
nikke ja alamaid äriteenijaid, aga nad olid äusad inimesed ja mak- 
sid oma maksud korralikult. Kõrged härrad ei unustanud oma lu- 
bamist ja diwidendi jagamise juures määrasid kassale ka tõesti 
wäikese summakese toetuseks, nõnda et kassal warsti tillukene 
fond kogus, mida hoolega riigipangas hoiti. 

Kuue kuu pärast suri teener Semjonow. Põhikirja järele 
oleks tema lesel ja lastel ,,Pensionikassast“ olnud saada nelisada 
kaheksakümmend rubla, kuid naine, kellega ta ühes elas, ei olnud 
temaga laulatatud ja lapsi ei olnud nei! ka. Tõusis küsimus, kas 
faktilisel abikaasal on õigus raha saada wõi - mitte. Põhikirja 
mõtte järele tal seda õigust ei olnud, aga Astolowski ja Šagrino- 
wie seletasid, et kirjutatud täht ei maksa midagi, waid et waim 
see on, mis teeb elaw2'-3, ja maksid Semjonowi faktilisele abikaa- 
sale kassast nelisada kaheksakümmend — rubla.: See oli kadunud 
Semjonowi kahe aasta palk. 

»Missugune kuldne inimene see Astolowski!“ ütlesid mit- 
med, keda see tegu oli liigutanud. 

Umbes kuu aega peale Semjonowi surma suri kontoriamet- 
nik Asarenko. Ta oli juba wanem mees, aga äris teenis ta wäikese 
ameti peal. Tema poolõde, kes teda haiguse ajal rawitses ja ta 
pärast maha mattis, sai kassast tuhat wiissada rubla. See oli 
Asarenko kahe ja poole aasta palk. 

»Platon Kristoforowiš!“ ütles wanaldane naisametnik Pawla 
Matwejewna, tilluke, lühikese kaswuga lesk: ,,Teie olete meile 
kõigile isaks.“ 

»Asjata tänate teie mind,“ wastas Astolowski. ,,Kassa mak- 
sab, aga mitte mina.“ 

Tal oli wäga hea meel, et Pawla Matwejewna teda mitme ini- 
mese juuresolekul kiitis, aga talle ei meeldinud mitte põrmugi, et 
ta teda isaks nimetas: wana ei tahtnud ta olla. 

Siis oli linaseemneäris weel ,,Peegliselts“. Tema liikmeks 
wõisid astuda ainult naisterahwad. Esimeheks oli Maria Niko- 
lajewna Belassowa, sekretäriks — Natalia Tarrasowna Ossienko. 
Astolowski waliti ühel häälel nõuandjaks ja kirjawahetajaks liik- - 
meks. Tlma temata ei wõetud midagi tähtsat ette. 


81 


»Keegi ei tea seltsi asju paremini kui Platon Kristoforowit,“ 
ütles Belassowa. 

Kui üldine koosolek tuli, siis paluti Astolowski alati juha- 
tajaks. 

»Keegi ei oska nii hästi koosolekut juhatada kui Platon 
Kristoforowiš,“ ütles mehest lahus elaw, kolletanud näoga kindrali- 
proua Aleksandra Ljubimowna Kosmodemjanskaja, ise kuiweta- 
nud ja pikk nagu taputeiwas. Suust käis tal tihti halb hais wälja. 

Sedasama ütles ükskord ka wiienda osakonna wanem amet- 
nik Bon-Brujewic, 

Hiljemini asutati linaseemneäris »Köögikomisjon“. Mõtte 
üleswõtja oli jällegi Šagrinowiš, kes sellest Astolowskile rääkis. 
Nad pidasid tingimata tarwiliseks, et teenijate ühistegewus laie- 
neks ka köögi peale. Et Astolowski juba kahes kassas oli esime- 
heks ja Šagrinowiši kui juudi kandidatuur iseenesest ära langes 
(ta ei kannatanud sealiha), siis waliti komisjoni esimeheks Bub- 
jonkin, aga Astolowski ja Šagrinowiš — liikmeteks. ; 

Kõige wiimaks oli äris weel »Lügemisringkond“. .Eestsei- 
sust seal ei olnud, aga juhtiwat osa etendasid Astolowski ja Šag- 
rinowiš. - Telliti pildilehte ,,Hnpa“, siis »Mipp Bomiii“, ,,CoBpeMeH- 
HHKB“, »kycckoe Boratcrso“ ja palju teisi kõhukaid ajakirju. 
Nende hoidja ja laialikandja oli Lipkin. 

Mis Astolowskil awalikus elus korda ci läinud, näis tal 
korda minewat linaseemneäri kitsamas ringkonnas. Ta tahtis 
saada seltskonnategelaseks, lootis tõusta koguni Moskwa linna- 
peaks, aga, raiped, aru said . . . Äris oli tal aga suur kogu wai- 
mustatud austajaid. Kõik wäikesed ametnikud ja äri teenijad 
olid talle täiesti truud ja nende üle walitses ta nagu würst. Naiste 
ringis tundis ta enda olewat kuningas Saalomoni. 


Päew peale peapesu Wanka-Iwanowi juures ilmusid Asto- 
lowski kabinetti Maria Nikolajewna Belassowa ja Natalia Taras- 
sowna Ossienko ja palusid teda ,,Peegliseltsi“ koosolekut juha- 
tama, mis kella neljaks oli kokku kutsutud. 

»Mina nüüd!“ tõrjus ta wastu. 2 

»Tulge ometi, Platon Kristoforowiš!“ palusid mõlemad naised 
ühest suust. 

»Juhatage ise, Maria Nikolajewna!“ ütles Astolowski: »Teie 
olete tark naisterahwas ja ma arwan, et teie koosoleku juhatami- 
sega Wwäga hästi toime saate,“ 

»Mina ei oska nõnda juhatada nagu teie,“ wastas Belassowa 
kindlasti. ,,Teie olete kõige parem koosolekujuhataja meie lina- 
seemmeäris. “ - 

»Tulge ometi, Platon Kristoforowiš!“ palus Ossienko; ,,ilma 
teieta jääme meie jänni.“ 

Mees ja tema habe. 8 

»Eks ma siis pea tulema, kui see teie soow on,“ andis Asto- 
lowski wiimaks järele. 

Kell neli läks ta koosolekule. 

Ilmunud olid kõik äris teeniwad naised ja neiud. Pealt kuu- 
lama oli tulnud kaunike kogu meesterahwaid. Astolowski seisis 
kõrgel kohal kogu oma armsuses ja hiilguses. Ta rinda ja kõhtu 
ehtis suur, ülitore habe. Temast paremal pool toolil istus seltsi 
esimees Belassowa ja hoidis walget paberilehte ja pliiatsit põlwel. 
Pahemal pool istus seltsi sekretär Ossienko wäikese laua taga ja 
kirjutas protokolli. 

üks sõna tema suust: kõik tõstawad käed üles. Wäike lii- 
gutus pooleni ülestõstetud parema käe wäikese sõrmega: kõik lase- 
wad käed langeda. Iga tema sõna on kui püha ewangeelium. 
Siin walitseb tema! Siin on tema kuningas!... 

Päewakord oli läbi wõetud. Astolowski pidas lõpukõne, mil- 
lele järgnes tormiline käteplagin. Siis andis ta teada, et koosolek 
on lõpetatud, ja kumardas sügawasti koosolijate poole. Koosolijad 
wastasid weel sügawama kumardusega. 

Tõusis üles oma istmelt seltsi esimees Maria Nikolajewna 
Belassowa ja pani ette Platon Kristoforowišile tõesti erapooletu 
ja eeskujuliku juhatamise eest awaldada tänu. 

Wastuseks oli tormiline käteplagin. 

Kui mesilaste pere piirasid naised ja neiud ta ümber: igaüks 
tahtis temaga rääkida. Wiimaks sai ta wabaks. Ta jättis Be- 
lassowa, Ossienko ja kõik, kes ta ümber olid kogunud, jumalaga ja 
lahkus saalist. 

See oli ometi päew! 

Teel kodu poole pöörsid ta mõtted jälle Wanka-Iwanowi juure 
tagasi. Kaks asja oli talle wastuwaidlemata selgeks saanud: esiteks, 
ülemuse olek Ter-Vegertarjanzi wastu oli diametraalselt muutu- 
nud ja teiseks, saladuse wäljaandja ei olnud keegi muu kui Eltz- 
burg. Wanka-Iwanow ei olnud peasüüdlane, aga ta leidis, et see 
on otse häbematu temaga nõnda ümber käia. Kibedusega nägi ta, 
et tema soliidne wälimus Wanka-Iwanowile sugugi ei imponeeri- 
nud. Ta pidas lugu mõisniku seisusest, aga mitte ta habemest! 

»Sitikas!“ sähwas ta südametäiega. 

Wanka-Iwanow ütles, et tema tühje jutte laiali kannab ja 
tööd ei tee. Seda on Eitzburg temale kaewanud. Wanka-Iwanow 
ütles, et tema osakond on kõige halwem. Ka seda on Eltzburg 
waletanud. Tema mõistusest ei lausunud ta sõnagi, — ei ütelnud, 
et tema on rumal mees ja et tal — on nüri mõistus... Ja tema 
habeme kohta — ka mitte üht sõna... 

Kas wõib niisugune lugu tõesti ette tulla, et tema ametist 
lahti lastakse? 

Lilipetrow andis selgesti mõista, et Eltzburg ära ei lähe ja 
seni, kuni ta teenib, wõib lahtilaskmise - ettepanek tulla ainult 

tema poolt. Eltzburg ei lase teda aga lahti, sest Aleksander Ki- 
monowiš kaitseb teda. 

Astolowski mõtles selle küsimuse üle weel tükk aega järele 
ja tuli wiimaks otsusele, et wähemalt praegusel silmapilgul tal 
lahtilaskmist karta ei ole. 

Tal on oma riik, kus ta walitseb nagu kuningas. Kui peaks 
see õnnetu päew tõesti tulema, et ta ametist lahti lastakse, siis 
“laguneb see teade äris kulutulena laiali, Platon - Kristoforowiš 
läheb ära, — tema ja Wanka-Iwanowi wahel olewat midagi juhtu- 
nud! Kas on üldse wõimalik niisuguse inimese all teenida nagu 
Wanka-Iwanow? Kahju Platon Kristoforowišist: niisugune armas 
inimene! Kes hakkab nüüd kassasid, seltse ja komisjone juha- 
tama? Kõik organisatsioonid langewad kokku. Keegi ei taha 
linaseemneäris enam teenida.... 

Nüüd alles näeb Wanka-Iwanow, kelle sisse ta on pistnud. 
Kes teab, ehk ilmub ta juba teisel päewal tema juure ja palub 
teda tagasi? See oleks ometi number! 

Oli sügis, aga ilm oli weel õige soe. Päike oli juba wajunud 


majade taha. 
»Piu... piu... piu...“ helises Astolowski kõrwus. 
»See on sääsk,“ mõtles ta. ,,Niisugune — (ta ei leidnud 


parajat wõrdlust). Õhk on soe: mis tal wiga elada! Lendab siia, 
lendab sinna; istub siia, istub sinna. Siin imeb werd, seal imeb 
werd. Proowib enne, kellel kõige õrnem nahk ja rõõsakoorelisem 
weri, ja alles siis imeb kõhu täis.“ 

Astolowskile näis nagu oleks ta habe wõtnud tuule alla ja 
teda õhku tõstnud, olgugi et ilm oli täiesti waga. 

Ta on suur sääsk ja hõljub õhumeres. Maa peal roomab 
sitikas ja ronib k . ., rautsikas. Kui wiletsad ja wõimetud on 
nad tema kõrwal! Ta lendab siia, lendab sinna; proowib, kellel 
kõige magusam liha ja rõõsakoorelisem weri, ja imeb slle põse 
pealt kõhu täis. Ta tõuseb kõrgele, kõrgele — üle linna majade 
ja tornide. Sitikas ja k ... rautsikas kaowad tema silmist.... 

Piu... piu... piu... Maailmas peab walitsema ainult 
sääse mõistus! 


V. 


Wäga lugupeetud mees linaseemneäris oli pearaamatupidaja 
Sergei Sergejewiš Agafonow. Ta soowis kõigile head, ei kõnelnud - 
iialgi kellestki halba, oli alati rahulik ja igaühe wastu wiisakas. 
Igapäew kell kaksteist ilmus ta oma wisiitülikonnas söögisaali 
pruukostile ja wõttis akna all, suure laua otsas istet. Tema kõr- 
wal istusid tema abid Bespalow”ja Prokofjew. Kõik ametnikud 
tahtsid pruukosti ajal heameelega = wiibida Agafonowi lähedal. 
Tihti seltsisid nimetatud kolme juure Kasearu, Ter-Vegetarjanz, 

Sõn-Kalagujewski, kolmanda osakonna juhataja Polner, ope- 
ratsioonisaali wanem rewident Walujew ja teised. Kui Ter-Vege- 
tarjanzi näha ei olnud, puges tasahiljukesi nende juure ka Asto- 
lowski, kes Agafonowi lähedust armastas niisama, nagu uss ini- 
mese sooja. Lilipetrow ja Ditkowski, kui direktori isklikud sõb- 
rad, käisid restoraanis pruukosti söömas, mis ärist kaugel ei ol- 
nud. . Sapiro pidas pruukosti söömist liig kulukaks: ta tõi endale 
kodust worstiga wõileiba kaasa ja nosis seda paberi seest. Doini-: 
kow jõi keskpäewa ajal klaasi teed, sõi sinna juure ühe kopikalise 
saia ja kinnitas, et sellest temale küll saab. 

Täna istus suure laua ääres arwurikas seltskond: Agafonow 
oma kahe abiga, Kasearu, Sõn-Kalagujewski, Polner, Walujew ja 
Astolowski. Teisel pool laua otsas istus Ossienko. Teise laua 
ääres istusid Belassowa, noor preili, Konstantin Mihailowiši naise 
kaugelt sugulane, pikk Loginow ja Konstantin Mihailowiš ühes 
teise noore preili — Mercedes Almavivaga, kes töötas operatsiooni- 
saalis. Kolmanda laua ääres istusid mõned wähema tähtsusega 
ametnikud. Söögid olid ülemkokal täna iseäranis hästi õnnestu- 
nud. Sparglisupp oli suurepärane. Selle järele tuli metskitse- 
praad Prantsuse soustiga, mis keele wiis suust alla. Lõpuks oli 
kohw õunakookidega, milledest paremaid maailmas enam olla ei 
wõinud. 

Söögisaalis walitses waikne ja armas kodune olek: 

Bespalow jatkas oma juttu, mis metskitseprae laualetoomisel 
oli pooleli jäänud. Ta elab kogu aasta Udelnajas. Kaunis koht see 
Udehaja! Õhk on kuiw, rohelist palju ja tolmu ainult Wiiburi 
maantee ümbruses. Käe-jala juures on Benois' farm, kust igal 
ajal saab wärsket ja wõltsimata piima. Hiljuti asutati Udelna- 
jasse ka spordiplats, aga jalgpallimängijate triibulised ja lapilised 
särgid ei meeldi talle. Wist ei ole kaugel seegi aeg, kus Peterburi 
loomaaed üle tuuakse Udelnaja parki, 

»See on teil wäga õige mõte, Andrei Iwanowiš!“ ütles Asto- 
lowski, kes juba ammugi oma metskitseportsjoniga walmis oli ja 
kõnelemiseks juhust ootas. ,,Sellest on juba mitu korda kirjuta- 
tud, et loomaaed tuleks-linna keskelt ära wiia wabasse loodusse, ja 
linnawolikoguski on see asi ees olnud. Loomad on näljas ja wirtsa 
sees. Kui uus linnapea Ilja Iwanowiš Glasunov ametisse astus, 
pööris ta kohe tähelepanu sellele ebanormaalsele seisukorrale. Ta 
oli sõitnud ise loomaaeda waatama ja näinud, et rentnik loomi 
tõesti wäga halwasti peab ja neile mitte sugugi süüa ei anna. 
Üht nälginud tiigrit waadates hakanud Glasunowil hale meel, ta 
lasknud poest tuua tüki wärsket liha, lõiganud selle ise tükkideks 
ja söötnud oma sõrmede: wahelt tiigrile. Ja tiiger ei olewat ta 
sõrmi mitte ära hammustanud! Sellest sündmusest kirjutasid 
kõik ajalehed. Mina olen alati >selle eest seisnud, et linn peaks 
loomaaia wõtma enda kätte, aga mitte rendile andma.“ 


»Platon Kristoforowišil on alati head plaanid,“ tähendas 

Agafonow õunakooki hammustades .ja klaasist pruun-kollakat 
kohwi peale rüübates. 

»Loomad peaks linnast ära wiidama — Udelnaja parki,“ rää- 
kis Astolowski edasi, head meelt tundes, et teda kiidetakse. ,,Met- 
sas oleks loomadel igatahes kodusem ja nende meel oleks rõõm- 
sam. Terwe Udelnaja park tuleks wõtta loomaaia alla ja temale 
okastraadist aed ümber teha. Igale loomale peaks wõimalikult 
suur puur tehtama, kus ta wõiks ümber joosta, sest kui loomal on 
wabadust, siis on ka ta meel rõõmus. Siis peaks sinna kogutama 
kõik loomad, kes iganes siin maa peal liiguwad. Kui meil oleks nii- 
sugune täieline ja eeskujuliselt sisseseatud loomaaed, siis -wõiks 
igaüks seal mööda saata oma wabad tunnid — jalutada ja looma- 
kesi waadelda.“ 

»Ärge aga unustage ka iseenese jaoks sinna kongi ehita- 
mast!“ kõlas korraga terasheliga mehehääl sekka. ,,Teie olete ha- 
ruldane zooloogia eksemplar.“ 

Hääl tuli Ter-Vegetarjanzi kurgust, kes wahepeal saali pa- 
hempoolsest uksest oli sisse astunud ja Konstantin Mihailowiši 
naise sugulase — noore preili Mercedes Almaviva kõrwal aset 
wõtnud. 

»oisalik!“ ümises Astolowski iseeneses. 

Näolapp, mis tal sile oli, läks walgeks nagu lubjatud sein. 

Sõn-Kalagujewski näole ilmus naeratus, mis aga warsti ka- 
dus. Kõigi teiste näod olid tõsised. Belassowa waatas kurjalt ar 
meenlase otsa. Ossienko, kes istus selg tema poole, pööris oma 
palge tema poole ja saatis talle niisuguse pilgu, mis teda ähwardas 
maa pealt ära pühkida. Armeenlane ise istus külma rahuga noo- 
re preili kõrwal ja tellis endale kohwi ja wõileiba juustuga. Ta 
nägu oli külm ja walge nagu marmor. 

»Aršak Wartanowiš,“ lõpetas Agafonow minutilise waikuse: 
»Mispärast te nõnda ägedasti kipute Platon Kristoforowišile 
kallale ?“ 

»beaoõpagie!“ hüüdis Belassowa, ja kaks kuldhammast tema 
suus wälkusid. 

»Kakoe mHaxarberso!“ hüüdis Ossienko. 

Ta pööris oma selja weel rohkem armeenlase poole. 

»Tänan!“ ütles Agafonow püsti tõustes ja lauasistujate 
poole kummardades. 

Ta oli pruukosti lõpetanud ja läks jäile oma tööle. 

»Aršak Wartanowiš!“ hüüdis Belassowa, armeenlasele wal- 
justi otsa waadates: ,,mis teie ometi Platon Kristoforowišilt ta- 
hate? Jätke ta ometi ükskord rahule!“ 

»Ja ise tahab weel Türgimaale sõita!“ hüüdis Ossienko, ilma 
et ta oleks Ter-Vegetarjanzi peale waadanud. 

Sisse astus Kosmodemjanskaja ja istus Belassowa kõrwale 
laua ääre. Ta tellis endale woblasuppi ja riisikotlette - seene- 
soustiga. 

»Mispärast teie arwate, et Platon.Kristoforowiš on zooloogia 
eksemplar?“ küsis Sõn-Kalagujewski, Sigarit põlema süüdates. 

»Ta mõtleb sellega wist isand Astolowski habet, mis kogu ta 
näo kinni katab,“ ütles pikk Loginow, kes küll oma pruukosti oli 
lõpetanud, aga minekuga sugugi ei näinud ruttawat. 

»Aršak Wartanowiš!“ hüüdis Belassowa: teie olete hirmus 
inimene! Kuidas wõib ometi teist inimest nõnda teotada? Platon 
Kristoforowiš on meie kassa direktor ja kõik teenijad peawad te- 
mast suurt lugu. Olete teie millalgi näinud, et mõnd inimest 
looma kongis kinni peetakse?“ 

»Maria Nikolajewna !“ ütles Ter-Vegetarjanz kõhwi rüübates 
ja juustuga wõileiba kõrwale hammustades: ,,on inimesi, - kelle 
koht tingimata peaks olema loomaaias.“ 

Ta nägu oli külm ja rahulik nagu marmortahwel. 

»Don Guijote laskis enda härjakongis koju tuua,“ ütles preili 
Almaviva (ta oli sündimiselt hispaanlane), ,,aga tema oli ju peast 
loll.“ 

»Teie ka!“ hüüdis Ossienko ägedasti ja kargas tooli pealt 
üles. ,,Mis puutub see teisse? Ütelge, mis on teil sellega tege- 
mist?“ 

Hispaania preili punastas ja ei lausunud enam midagi. 

»Aršak Wartanowiš!“ järjestas Ossienko sellesama ägedu- 
sega armeenlase juure astudes: ,,teie olete kole inimene! Kuidas 
wõite te ometi Platon Kristoforowiši kohta hulga inimeste ees 
ütelda nõnda rumalasti? Mis on Platon Kristoforowiš teile kurja 
teinud, et teie teda alati kiusate? Mis on teil tema habemega te- 
gemist? Platon Kristoforowiš on mees, et tal on niisugune habe, 
teil aga ei ole midagi. Mina tunnen peale teie ka weel palju teisi 
armeenelasi, aga ühelgi neist ei ole mina õiget habet näinud. Kui 
teil Platon Kristoforowiši habe meele järele ei ole, siis peate wait 
olema, aga awalikult teotada ei tohi teie teda!“ 

Wiimaseid sõnu rääkides hoidis Ossienko kaks parema käe 
sõrme püsti. Kui kõne otsas, istus ta jälle oma toolile ja jäi, pea 
püsti, wahtima. 

»Aršak Wartanowiš, mis te Platon Kristoforowišist ometi 
tahate?“ hakkas Kosmodemjanskaja oma peenikese häälega rää- 
kima, sealjuures woblasaba lutsutades. ,,Teie olete muidu nii deli- 
kaatne, aga Platon Kristoforowiši wastu näib teil wiha olewat. 
Platon Kristoforowiš on lõpmata hea inimene ja on paljudele meist 
head teinud. Tema poole wõib alati igaüks pöörda, otsekui oma 
lihase isa poole. Teile ei ole aga Platon Kristoforowiš meele jä- 
rele ja seepärast hakkate teie tema habet teotama. Keegi ei ole 
seni wõinud Platon Kristoforowiši habeme kohta midagi halba 
ütelda, aga teie oma peas mõtlete selle habeme üle kõiksuguseid 
asju wälja, et teda halwaks teha. Mispärast teie ometi nõnda 
teete?“ š 

Kasearu jä Prokofjew olid kohwijoomise lõpetanud. Nad 
tõusid lauast üles ja läksid wälja. Ka Bespalow oli oma pruukos- 

tiga walmis, aga ta pani paberossi suhu ja jäi istuma. Pikk Logi- 
now istus endist wiisi oma toolil, sarkastiline ilme näol. 

»Mina arwan, et kui Platon Kristoforowiš mägedesse läheks, 
kaswaks tal habe kuni jalakannani,“ arwas Sõn-Kalagujewski. 

»Ka teid on siia weel tarwis!“ hüüdis Belassowa wihaselt. 
»Kes on seda enne näinud, et keegi inimest oleks: habeme pärast 
loomaaeda paigutatud? Ainult Aršak Wartanowiš wõib niisugu- 
seid inetuid asju wälja mõtelda.“ 

»Kas näete, Platon Kristoforowic, kui palju teie habemel on 
kaitsjaid,“ ütles Bespalow, paberossisuitsu suust wälja puhudes. 

» Wait olge teie!“ põrutas Ossienko. ,,Mis teil sellega asja 
on?... Teie, Aršak Wartanowiš, ei näi põrmugi häbi tundwat. 
Ja ise tahate weel Konstantinoopolisse sõita! Türgi sultanil on ka 
habe, mida ta Muhamedi eeskujul rohekaks wärwib, aga kui teie 
tema habet naerma hakkate, waadake, mis siis saate!“ 

Astolowski oli kogu aja istunud nagu süte peal. Ta wõttis 
kõik oma jõu kokku, et kindlaks jääda. Nüüd ei jõudnud ta enam 
wälja kannatada: ta kargas püsti ja jooksis söögisaalist wälja, 
ilma et oleks kellegi peale waadanud. 


Astolowski ruttas oma kabinetti — nii kiiresti nagu ta lühi- 
kesed jalad seda lubasid. 

Teotus oli hirmus: armeenlane wõrdles teda loomaga. Ta 
peab teda loomaks ja tahaks teda heameelega puuris näha. Wõib 
olla, ehk ta kujutabki endale ette, kuidas ta on loomaaias puu- 
ris ja käib neljakäpakil? Seda kõike rääkis ta hulga inimeste 
ees. Aeg ja koht olid tal meelega walitud. 

Mis mõtlewad temast nüüd need inimesed, kes seda kuulsid? 
Paari tunni pärast teab sellest juhtumusest terwe linaseemneäri. 
Tema — haruldane zooloogia eksemplar! Nüüd hakkawad kõik 
teda teraselt silmitsema, et aru saada, mispärast tema on Z00loo- 
gia eksemplar... 

Astolowski tundis, et kogu ta keha walutas. Tal oli tund- 
mus, nagu oleks armeenlane ta sisikonna pöörnud pahupidi. Nõnda 
istus ta toolil, käed solgus, ja wahtis õhku. WAäikene lahk habeme 
sees ja mõnede karwade liikumine tunnistasid, et ta suu oli lahti. 
Niisuguses olekus leidis teda Šagrinowic. 

»Kas te haige olete, Platon Kristoforowiš?“ küsis Šagrino- 
wi€ mureliselt. 

Astolowski ei Munad kohe. 

»See äraneetud sisalik mängis mulle praegu söögitoas hirmsa 
skandaali,“ ütles ta waluga. ,,Ta maksab mulle kätte.“ 

»Ta olewat teie kohta midagi halwasti ütelnud,“ rääkis 
Šagrinowiš. ,,AÄrge pange tema sõnu tähele: tema on halb ini- 
mene. Armeenlased on kõik niisugused. Ta sõidab meilt warsti 
ära.“ 

»ta walis niisuguse silmapilgu, kus hulk inimesi koos oli,“ 
ütles Astolowski kibedusega. ,,Teotas mind kõikide ees. Kes 
teab, mis ta weel lahti laseb, enne kui ära sõidab?“ 

»Platon Kristoforowiš!“ — trööstis Šagrinowiš: ,teie suur 
wiga on, et teie kõik, mis iial räägitakse, südamesse wõtate. Ärge 
kartke, et kaasteenijad teist seepärast hakkawad halba mõtlema. 
Teist peawad kõik suurt lugu.“ 

»kaibe!“ sähwas Astolowski ja läks kabinetist wälja. 

Ta wõttis nõuks Lilipetrowi juure minna. Wiimase kabineti 
ust lahti tehes nägi ta seal Eltzburki ja üht wäga heas riides här- 
rat. Lilipetrow ja Ditkowski istusid kumbki oma kohal, wõõras 
härra istus Lilipetrowi paremal käel ja Eltzburg — pahemal pooi 
laua otsas, jalg üle põlwe. Kõigil olid naeratawad näod. Asto- 
lowski nägi, et tema siin on liigne, ja tõmbas ukse jälle kinni. 

Mõne minuti järele astus tema kabinetti Raabe. 

»Mina tulin haismaläinud linaseemneõli pärast,“ hakkas ta 
rääkima (ta nägu ja hääl olid, nagu ikka, wäga tõsised ja asjali- 
kud). ,,Bltzburg tahab seda õli Mowša Saigonskile maha müüa... 
Mulle räägiti, et armeenlane olevat söögisaalis teid jälle läbi sõi- 
manud. Basõec6! Te oleksite wõinud talle otsekohe näkku süli- 
tada. Mis ta siin weel tolgndab? Sõitku ometi ükskord ära oma 
Konstahtinoopolisse!... Eile oli mul waja minna Solomon Isa- 
kowiši juure, Ta tuli mulle aga uksel wastu ja ütles, et ta läheb 
weerandtunniks alla kaubandusosakonda, Silbersteini juure. Kas 
ma pidin selle weerandtunni pärast jälle ära minema? Mina seisan 
paberid kaenla all ja ootan, kuni Solomon Isakowiš tagasi tuleb. 
Seal tuleb trepist üles see yyxma. ,Boris Wladimirowiš! Teile on 
waja püssi kätte.“ ,,Mis ma sellega pean tegema?“ ,, Teie seisate 
ju wahi peal!“ Inimene, kes iseennast peab geeniuseks, aga kõiki 
teisi lollideks. Kus on su suur tarkus? Ole sa küll Gagarowi risti- 
poeg ja Šõukini tulewane wäimees, aga taewasse sa ikka ei lenda. 
Nagu kuulda, on laulatus lihawõtteks kindlaks määratud. Kohe 
peale seda sõitwat noorpaar Konstantinoopolisse pulmareisile. 
Seal wõtab neid muidugi Ter-Vegetarjanz sultani palees wastu... 
Sultan on kolerikas, temast rikkam on ainult Austria keiser. Sul- 
tani warakambris on briljandid, mis on kanamuna suurused. Üks 
osa kalliskiwe on weel sultan Osmani poolt Aasiast ligi toodud... 
Ta ütleb mulle: ,,Boris Wladimirowiš, teile on waja püssi kätte!“ 
Rumal inimene! Ta tahtis ütelda, et mina Solomon Tsakowiši 
ukse ees soldati wiisil tunni peal seisan. Pole wiga! Ole sa küli 
Gagarowi ristipoeg, ole sa Ššukini wäimees, olgu sul eestkostja kas 
wõi Türgi sultani enese juures, aga tuleb sellegipärast aeg, kus sa 
ka Saalomoni ükse ees seisad wahi peal... Platon Kristoforowiš'! 
Teie laske meie laboratooriumis teha haismaläinud õli analüüs ja 
seda õige pea, sest Saalomon ei tea muidu, missugust hinda kü- 
sida. Saigonski ostab ära kõik kolmtuhat waati, sest tänawu ke- 
wadel on ta Tartus wanade pastaldega hästi teeninud... Oli tal 
waja seda kõikide kuuldes ütelda, et teie koht on loomaaia kongis? 

Täna näeb ta sitikaid, homme parme, aga ülehomme hakkab ta 
wist hunte nägema. Elame — näeme, kui hästi su käsi Konstanti- 
noopolis käib. Minul on ka habe, aga kes mind seepärast puuri 
paneb?“ 

Raabe ketras weel wiis minutit ja läks siis ära. 

Astolowski pidi töö ette wõtma. 

Kui päew otsas, pani ta paberid kokku ja läks Lilipetrowi 
juure. 

»Praegu ei ole mul aega,“ ütles see, oma lauda koristades: 
»Ssest ma tõttan rongi peale. Ma sõidan Witebskisse oma ämma 
pulma. Ta saab noorele tohtrile. Umbes nädala pärast olen jälle 
tagasi.“ 

»Kui wana on teie ämm?“ küsis Astolowski. 

»Wiiskümmend aastat,“ wastas Lilipetrow. 

Astolowski soowis Lilipetrowile head teed ja hakkas koju 
minema. 


Laual auras rammus kapsasupp, mida Wassa Leonidowna ja 
Fjokla täna iseäralise hoolega olid keetnud. Astolowski sõi kõhu 
täis, heitis woodi peale ja jäi kohe magama. Kahe tunni pärast 
lõi ta silmad lahti ja tõusis üles. Ta oleks tahtnud jalutama 
minna, aga tundis enese nõnda unise ja wõimetu olewat, et nõuks 
wõttis riidest lahti wõtta ja hoopis magama heita. 

Teisel hommikul tõusis ta warakult. Eilne sündmus söögi- 
saalis tuli talle elawalt meele, Keha hakkas uuesti walutama. 

- Armeenlane ütles, ta peaks laskma endale kongi teha Udel- 
naja parki, kui loomaaed sinna wiiakse. See oli teotus ja pealegi 
hulga inimeste ees. Armeenlane teab kõik: Eltzburg on teda 
wälja annud. Kui waja oli armeenlasest lahti saada, et juutide 
mõju Odessas maksma panna, siis kuulati tema kõnet heameelega 
aga nüüd, kus olud muutunud, saab tahoobi jalaga ja 1 4 antakse 
armeenlasele söödaks! 

Astolowski astus peegli ette, et ennast waadelda. Mees, kes 
talle wastu paistis, oli ta ise: ilusad hallid süütud silmad, juuksed, 
habe. 

Paljugi, mis keegi teeb kõlwatuid tegusid, aga kes teda see- 
pärast loomadega wõrdleb? Keda seepärast kongi kinni pan- 
nakse? Aga tal on kerge teda loomadega wõrrelda, sest et tal 
suur habe on — nii suur, nagu seda kellelgi ei ole. Teotuse wõiks 
ära kannatada, alla neelda, aga häbi? Seda kuulsid pealt Agafo- 
now, Bespalow, Kasearu, Polner, Walujew, pikk Loginow, Belas- 

“lowa, Ossienko ja weel mitu wähemat ametnikku. Kui ta teenis- 
tusse läheb, on juba kõigil teada, et Ter-Vegetarjanz on teda ni- 
metanud haruldaseks zooloogia eksemplariks. Kõik hakkawad 
teda silmitsema. Asi poleks sugugi nii hulluks läinud, kui naised 
ei oleks kisa tõstnud. Armeenlane ütles rumala sõna. Las' ütelda! 

Asi oleks nõnda jäänud, aga Belassowa ja Ossienko hakkasid kaa- 
gutama, tõstsid kära ja pool tundi räägiti ainult temast ja tema 
habemest. üks kaitsis, teine — irwitas. Oli tal neid naisadwo- 
kaate waja? Maria Nikolajewna — niisugune walge emapart! 
Natalia Tarasowna — niisugune terawa nokaga lind!“ 

Kui tee joodud, surus ta Wäikese Nataša, kes tema põlwe- 
dele oli roninud, weel kord oma habeme wastu ja hakkas siis tee- 
nistusse minema. Esikotta saatis teda Wassa Leonidowna ja an- 
dis, nagu ikka, tema käele suud. 

Mida ligemale ta linaseemneärile jõudis, seda suuremaks 
läks ta ärewus. Missuguste silmadega waatawad tema peale nüüd 
kaasteenijad ? 

Kohe peale seda, kui ta oli oma kabinetti jõudnud ja Šagri- 
nowiši teretanud, astus sisse laboratooriumi wanem asjaajaja 
Fenelonow. Temaga maksis juttu ajada: ta oli endine riigipanga 
ametnik ja austas teda. Fenelonow palus ,,Häda- ja abikassast“ 
laenu. Peale palwekirja äraandmist ütles ta weel tasakesti suu- 
sõnal, et Krimmis praegu on wiinamarjalõikuse aeg: tema naine 
tahtwat sinna sõita, aga neil ei olewat kopikatki raha. 

Astolowski tunnistas salamahti Fenelonowi, aga selle näos 
ei olnud midagi iseäralikku märgata. 

»Ta ei tea midagi,“ mõtles ta. Š 

Ta püüdis olla wäga armastuswäärne ja lubas Fenelonowile 
igal tingimusel laenu muretseda. 

Sellepeale tuli Feodor ja kutsus teda Eltzburgi juure, 

Seal leidis ta eest Mowša Saigonski, kes oli Tartust sõitnud 
ja Eltzburgiga haismaläinud linaseemneõli pärast kauples. Kabi- 
netis tundus kanget küüslaugu lõhna. 

»Aga mis siis teie selle haismaläinud õliga tegema hakkate?“ 
küsis Eltzburg. 

Tartu juut hakkas suure häälega naerma. 

»Direktor Saalomon,“ wastas ta, ,,unustab nähtawasti ära, et 
mina Keeni elan. Seal wõib juut igasugusest halwast kraamist 
lahti saada. Mis kuhugi enam ei kõlba, ostetakse ära Eestis.“ 

Eltzburg küsis Astolowskilt, kas õli analüüs on walmis. Ana- 

lüüs ei olnud aga weel walmis, waid pidi walmis saama alles tei- 
sel hommikul. Eltzburg ütles, et selle asjaga ruttäma peab ja 
laskis Astolowski ära. Tema näos ei olnud midagi iseäralist mär- 
gata. 
| »Wist ta ei tea,“ mõtles Astolowski. 
Eltzburgi kabinetist wälja tulles nägi ta direktor Curlandi 
trepist üles tulewat. Astolowski wõttis endale auwäärse seisaku 
ja kumardas. Curland ei waadanudki ta peale ja ruttas Eltzburgi 
kabinetti. Wist oli ka temal waja Saigonskiga mingi asja pärast 
rääkida. 

Astolowski ihust käis külm hoog läbi, justkui oleks ta pipar- 
münti sisse wõtnud. Ta teadis, mis see tähendab, kui Curiand ter- 

t wastu ei wõta. 

»Tõuk! Kollane tõuk!“ sähwas ta. 

Oleks see tõuk tema jalgade ees maas, ta pigistaks tema 
lõhki oma saapaninaga.... 

Läbikäigutoas tulid talle wastu Belassowa ja Pawla Mat- 
wejewna. 

»Tere, Maria Nikolajewna! Tere, Pawla Matwejewna !“ 

Astolowski kumardas oma harilikul wiisil kumbagi kaks 
korda: esiteks keha ja habemega ja siis, peale käepigistamist — 
pea ja habemega. 

»Tere, Platon Kristoforowiš!“ wastasid naised lahke häälega, 
temale ühekorraga kätt, andes. 

Läbikäigutoas ei olnud inimese hinge. t 

»Maria. Nikolajewna!“ ütles Astolowski: mis teie arwate: 
kas ma pean sellele krantsile andma mööda kõrwu?“ 

»te mõtlete wist Aršak Wartanowiši?“ küsis Belassowa. 
»Tema on muidu alati wäga wiisakas, aga ei tea, mis tal mõni- 
kord meele tuleb. Eile pidas ta ennast teie wastu tõesti häbemata 
wiisil üles. Ja seda juba kolmandat korda!“ 

»Platon Kristoforowiš!“ ütles Pawla Matwejewna: ,,teie olete 
meile kõigile isa eest; kõik teenijad austawad teid ja peawad 
teist lugu.“ 

»Ma annan talle tänapäew mööda kõrwu, nõnda et tal kauaks 
ajaks mäletada saab,“ ütles Astolowski wäga mehiselt. 

»See kuluks talle ära,“ lausus Belassowa. »Aga mis teie 
sellest saate? Armeenlased on kange südamega: kes teab, ehk 
hakkab teid peksma. Parem laske olla.“ 

»Laske olla, Platon Kristoforowiš!“ palus Pawla Matwe- 
jewna. ,,Ta sõidab warsti Türgimaale ja türklased annawad talle 
muidugi. Teie olete meie kõikide heategija, hoolekandja ja isa.“ 

»Nõnda siis arwate, et lüüa ei maksa,“ küsis Astolowski. 

»Ei maksa!“ wastasid mõlemad naised ühekorraga. 

»Kui ta wihaseks saab,“ järjestas Belassowa, ,, siis wõib ta 
teie habemest mõne tüki wälja kiskuda.“ KU 

Astolowski jättis naised jumalaga ja läks Kasearu juure. 

»Tere, Iwan Walerianowiö!“ ütles ta, tema kabineti uksest 
sisse astudes. ,,Kuidas elate?“ 

»Üsna hästi,“ wastas Kasearu. ,, Kuidas teie elate, Platon 
Kristoforowit ?“ 

»Ta pilkab mind!“ mõtles Astolowski. »Niisugune hunt!“ 

»Teie olete tark inimene, Iwan Walerianowiš!“ hakkas Asto- 
lowski rääkima: ,,Ütelge, mis pean ma ometi tegema: see krants 
teotab mind iga sammu peal?“ 

»Ta ei ole krants,“ wastas Kasearu. 

»Ta teab kõik!“ mõtles Astolowski. 

Mõne silmapilgu pärast lisas ta juure: 

»Teie olite eile söögisaalis ja kuulsite ise pealt, kuidas ta 

mind teotas. Wist küll habeme pärast. Aga kas minul üksi 
habe on?“ 

»Platon Kristoforowiö!“ ütles Kasearu waljult, Astolowskile 
terawasti otsa waadates: ,,mispärast teise peale kaebama minna? 
Oli teil seda tarwis teha?“ 

Astolowski lõi silmad maha. 

»Kust teie seda teate?“ küsis ta lühikese waikimise järele. 

»Seintel on kõrwad.“ 

Tuli wäike waheaeg. 4 

Astolowski tõstis silmad jälle üles. 

»Iwan Walerianowiš!“ hakkas ta rääkima: ,,see asi on na- 
tuke teistmoodi kui teie seda teate. Eltzburg oli kellegi käest 
kuulnud, et Ter-Vegetarjanz on Tiflisis weksli wõltsimise pärast 
waugis istunud ja küsis minult, kas see õige on. Mina ütlesin, 
et ka mina olen seda juttu kuulnud ja rääkisin ära, mis ma tead- 
sin. Eltzburgile oli see õnneks, sest nagu teie teate, et tahtnud 
meie juudid Odessasse mitte sugugi armeenlast, waid tahtsid mõnd 
juuti. Selle jutu tagajärjel jäeti Ter-Vegetarjanz Odessa kohale 
kinnitamata ja sinna määrati poolakas Dudko-Benewolenski. Te- 
male abiks pandi juut Kleinermann. Benewolenski linaseemnetega 
kauplemisest mitte midagi ei tea; abikontori asju oleks hakanud 
juhtima Dawid Kleinermamn ja nõnda oleksid juudid ikkagi jä- 
meda otsa oma kätte saanud. Uskuge mind, Iwan Walerianowiš, 
mina ei tahtnud Ter-Vegetarjanzile paha teha!“ 

Platon Kristoforowiš!“ wastas Kasearu: ,,mina ei ole kohtu- 
mõistja.“ 

»Ükskõik, Twan Walerianowit!“ rääkis Astolowski. ,,Mina 
tahan, et teie teaksite selle asja õiget põhja. Armeenlased on 
hirmus kange wihaga inimesed: kes teab, mis Ter-Vegetarjanz 
weel teeb, enne kui ta ära sõidab?“ 

»Teeb, mis ta teeb,“ wastas Kasearu naeratades: ,,ega mina 
midagi parata saa.“ 

Astolowski waatas kartlikult ümber. 

»Kas ta warsti ära sõidab?“ 

»Umbes nädala pärast.“ 

Poole minuti jooksul ei rääkinud kumbki sõna. 

Astolowski lõpetas waikuse. 

»Kust teie teate, Iwan Walerianowit, et mina olewat, nagu 
teie ütlete, Ter-Vegetarjanzi peale kaebamas käinud? Nagu ma 
juba ütlesin, ei ole see õige.“ 

»Minule rääkis Ter-Vegetarjanz ise.“ 

»Kust tema seda teab?“ päris Astolowski. 

Temas tärkasid hirm ja uudishimu. Sile rõngas tema sil- 
made ümber näis olewat punakas: mees punastas habeme all. 

»Teie küsite!“ wastas Kasearu naeratades. ,,Meil linaseemne- 
äris saab ka see teatawaks, kui keegi pimedas kohas nina nuuskab.“ 

»Seepärast ta mind nüüd kiusab!“ sõnas Astolowski kibedu- 
sega, sealjuures peaga kõngutades. 

Kaks wäikest habemesalka kahelpool suud pöörsid endid 
wiltu, 

»Asi söögitoas,“ hakkas Kasearu rääkima: ,,ei olekski nõnda 
hulluks läinud, kui mitte naised ei oleks kisa tõstnud. Ta ütles 
teie kohta küll wäga halwasti, aga neil sõnadel poleks mingisugust 
kaja olnud, kui mitte need naisadwokaadid poleks teie habet ha- 
kanud kaitsma. Nüüd aga tuli nõnda wälja, nagu oleks teis ja 
teie habemes tõesti midagi iseäralist.“ 

Astolowski ei wastanud midagi. Tema pilk uitis toas ümber. 

Kasearu laua nurgal seisis paks raamat. 

»Teie loete?“ küsis ta. ,,Kas lubate waadata?“ 

»Olge lahke!“ 

Ta wõttis raamatu kätte. See oli Prantsuse keeli ja kandis 
pealkirja: ,J. H. Fabre. Souvenirs Entomologigues. Etudes sur 
Vinstinct et les mores des insectes“. Kaanele oli maalitud rohu- 
tirtsu taoline putukas. 

»See raamat,“ hakkas Kasearu seletama, ,, räägib putuka- 
test. ja tema autor on kuulus Prantsuse õpetlane Fabre. Kogu 
oma eluaja on see mees putukaid uurinud. Kui ta oma esimese 
raamatu wälja andis, peeti teda poolearuga inimeseks; aga warsti 
selgus, et ta tööl on määratu teaduslik wäärtus. Seda raamatut 
wõib lugeda, nagu mõnd põnewat romaani: nii huwitaw on ta.“ 

»llus mardikas!“ ütles Astolowski healmeelel putukat silmit- 
sedes. ,,Iwan Walerianowiš, — mina armastan wäga teadust 
uurida ja loen oma wabadel tundidel alati teaduslikku kirjandust: 
kas teie ei annaks seda raamatut minule lugeda ?° 

»Heameelega, Platon Kristoforowiš!“ wastas Kasearu. 
»Wõtke ja pidage tema oma käes nii kaua nagu ise tahate.“ 

Astolowski tõusis toolilt, kuid ei hakanud minema. 


»Kas teie wõite ütelda, Iwan Walerianowit,“ küsis ta natu- 
kese aja pärast, ,,mis tahab Ter-Vegetarjanz weel teha, enne kui 
ta ära sõidab?“ 

Kaks habemesalka tema suu kõrwal olid endid wiltu pöörnud. 

»Te küsite juba teist korda,“ wastas Kasearu, ,aga kust 
mina seda tean?“ 

»1wan Walerianowiš!“ ütles Astolowski, kui ta jälle oli na- 
tuke aega waikinud, ,teie ütlesite, et seintel olid kõrwad. Kas 
äri ametnikud ja teenijad teawad ka sellest loost?“ 


»Kas nad kõik teawad, ei wõi ma ütelda,“ wastas Kasearu, 
waga suurem hulk teab, et teie olete kaebamas käinud. Oleksite 
teie Eltzburgile seekord tõtt rääkinud, ei oleks keegi wõinud seda 
pahaks panna, aga teie läksite teise peale waletama. Oma witsad. 
peksawad!“ 

Astolowski ei wastanud midagi. 

Ta seisis natuke aega ja läks siis kabinetist wälja. 

Tal oli tundmus, nagu oleks ta rind Kasearu ees lahti — 
kuni südame põhjani. 

Kuidas wihkas ta Kasearu sel silmapilgul! 

Kõik ametnikud ja teenijad teawad, et Platon Kristoforowiš 
on alatu teo korda saatnud. Seni pidasid nad teda wäga armsaks 
inimeseks, aga nüüd hakkawad nad tema peale teiste silmadega 
waatama. Nüüd hakkab juba igaüks tema habeme alt midagi 
otšima. Seni on nad tema soliidset kogu ja suurepärast habet 
imetlenud ja teda aukartusega waadelnud, aga kes wõib nüüd 
selle eest hea seista, et nad teda tõesti mõne loomaga wõrdlema 
ei hakka?... 


Pühapäewa hommikul, kui tee joodud, hakkas Astolowski 
wWaatama raamatut, mis ta Kasearult saanud. Ta ise ei osanud 
sõnagi Prantsuse keelt, küll oskas aga seda keelt Wassa Leoni- 
downa, kes oli Smohõi instituudis õppinud. 

»Wassa!“ hüüdis Astolowski. 

Naine ilmus silmapilk. 

»Kas näed seda putukat siin raamatu kaane peal?“ küsis ta. 
»Niisugune — sirtsukene! Sina otsi tekstist see koht wälja, kus 
sellest sirtsukesest räägitakse, ja tõlgi mulle ümber.“ 

Nõutud kohta üles leida ei olnud raske, sest teksti keskel 
oli putuka wärwipilt. 

Wassa Leonidowna tõlkis, et putukat nimetatakse jumala- 
palujaks — mantis religiosa, ordo orthoptera, subordo eursoria. 
Ta on Sugulane rohutirtsudega, kes sünnitawad subordo saltaria. 

»Tema pikad, õrn-rohekat wärwi tiiwad, mis otsekui suured 
liinikud, tema taewa poole tõstetud pea ja rinna peale waheldi 
pandud esimesed jalakesed annawad temale inimese näo, kes usu- 
lises ekstaasis palwetab. Kuid see on — kõige kalgim elajas ja 
armastab werd.“ 

»Oma pooleldi lahtilastud tiibade äkilise kahinaga, mis kon- 
wulsiiwse sirgeksajamise sarnane, wõib jumalapaluja tulijaid kuni 
tarretuseni ära ehmatada, kes siis hirmu pärast wõiwad seisma 
jääda.“ 

Wassa andis raamatu jälle mehe kätte. 

»Kas sa näe!“ imestas Astolowski, ,,pealt näha ilus waikne 
tirtsuke, aga missugused kombed!“ 

Ta waatas putukat weel natuke "aega ja pani siis raa- 
matu käest. 

Tuli wäike: waheaeg. 

»Wassa!“ algas Astolowski, ,,meil äris oli hiljuti waielus ini- 
meste ja loomade üle. üks tõendas, et igal inimesel olewat sar- 
nasust mõne loomaga. Mis sa arwad: missuguse loomaga on 
minul sarnasust?“ 

»Kust mina seda tean?“ wastas naine. 

»Kas ma olen lõwi moodi?“ 

»Lõwil on suur lakk, aga teil ei ole.“ 

»Lkakk ei tähenda midagi. Oota, Wassa, nõnda ei saa aru. 
Waata nüüd!“ a 

Mees laskis enese neljakäpakile. 

»Kas mul pole rind, nagu lõwil? Nina tuleb juuste ja ha- 
beme wahelt wälja ja on otse lõwi nina moodi. Lakka küll ei ole, 
aga selle asemel on mul juuksed.“ 

Naine ei wastanud midagi. 

»Kui ma esimeste käppade peal seisan, tagumised jalad na- 
tuke madalamal, habe ees — kas pole minu kuju majesteetlik ?“ 

Naine tunnistas asjatundja pilguga. 

»Eespoolt nagu oleks lõwi moodi, aga teil puudub saba. Kui 
tail ka wäike saba oleks!“ 

»Nüüd ma raputan pead... Kas pole otsekui lõwi raputaks 
oraa lakka?“ 

Selle küsimuse peale ei saanud naine wastata, sest abielu- 
paari wiis last olid nägemata tuppa tulnud ja kui nad isa nelja- 
käpakil nägid, lasksid nad endid ka wiibimata neljakäpakile. 

»Teie risud, mis teie teete!?“ kurjustas Wassa Leonidowna. 

Ta kahmas ühe käega wäikese Platoša sülle, aga teisega 
haaras Fedja kraest kinni ja tõstis ta üles. 

Astolowski, kui oma wõsukesi neljakäpakil nägi, tõusis püsti. 

»Teie põrnikad!“ käratas ta, ,,mis teie roomate neljakäpakil 
ja teete oma riided hukka! Katsuge, et wälja saate!“ 

Wassa wiis lapsed toast wälja. 

Astolowski astus peegli ette, laskis oma habeme paar korda 
läbi pihu, silitas teda ja astus siis esikotta. 

Ta pani palitu selga, lakkadega kalewist mütsi pähe ja läks 
zooloogia-muuseumi. 


Muuseuini hoone kõrges ja awaras esikojas seisis suur walge 
jääkaru tagumistel käppadel. 

»Tubli loom,“ mõtles Astolowski. ,,Tal on karwane pea ja 
teraw nina: waewalt on minul temaga sarnasust.“ 

Ta käed tõusid automaatlikult üles ja silitasid habet. 

Ta astus laiast walgest marmortrepist üles ja jõudis suure 
saali. Ukse juures seisis hiiglamammuti luukere, mis kustki Si- 
berist oli wälja kaewatud. 

»Hlasid ennewanasti maa peal ikka loomad!“ imestas ta ja 
astus edasi. 

Saal, mis wähemalt pool wakamaad oma alla wõttis, oli otsast 
otsani täistopitud loomadega täidetud. Wäiksemad loomad olid 
paigutatud kappidesse, aga suuremad — wabalt wälja pandud. 
Siin olid elewant, hunt, > sisalik, jaanalind, skorpion, kukk, lõwi, 
orangutang, gorilla, ööbik, sitikas, polüüp, delfiin, uss, lutikas, 

kirp, boamadu, koer, liblikas, tiiger — ühe sõnaga, iga seltsi loo- 
mad, keda maakeral iganes leida wõib. Neid kõiki paari tunniga 
läbi waadata ei olnud wõimalik. Astolowski mõtles natuke ja otsis 
siis lõwi üles. 

Seal ta seisis, loomade kuningas ja kõrbe walitseja, uhke ja 
maiesteetlik, rind wälja sirutatud ja turja peal tore lakk. Saba 
— kaunis peenike, aga ometi lööb ta sellega suure elaja maha. 
Kui ta metsas röögib — jääwad kõik loomad wait. 

Astolowski hakkas looma ligemalt waatama. Lõwi keha on 
tagantpoolt peenike — selle poolest läheb ta temast lahku. Lõwil 
on saba, aga temal puudub see täiesti. (Seda märkas juba Wassa 
Leoridowna.) Lõwil on kollakad silmad, kõrbeliiwa karwa, aga 
tema silmad on hallid, allikawee karwa. Lõwil on suurepärane 
lakk — temal lakka ei ole, aga selle eest on tal jälle habe, mida 
lõwil ei ole. Kui eespoolt waadata, siis peaks ka temast ometi 
mulje saadama kui mingisugusest lõwisarnasest majesteetlikust 
loomast. 

Ta pani pahema käe lõwi selga, wõttis paremaga tema sabast 
kinni ja jäi mõttesse. “Ta on Aafrika metsas. Wastu tuleb Ter- 
Vegetarjanz, küti ülikonnas," püss käes. Metsast tormab wastu 
lõwi ja lööb korra sabaga. Kohe on armeenlane kadunud ja tema 
asemel nähakse suurt sisaliku kere maas wingerdawat. Metsast 
jookseb wälja hunt ja hakkab sisalikku nuusutama. Lõwi äigab 
käpaga. Kisa ja hulumisega jookseb hunt metsa tagasi... 

»Härra!“ kuuldus hääl Astolowski selja tagant, ,siin on'kõ- 
wasti keeldud loomi käega katsuda.“ 

ütleja oli muuseumi teener, kes tasahiljukesi ligidale oli 
tulnud. 

Aliloild ärkas oma mõtetest, laskis kähku lõwi saba lahti 
ja wõttis käe tema selja pealt ära. Siis andis ta teenrile kaks- 
kümmend kopikat ja läks edasi. 

Keta weel waadata? Loomi oli nii palju. 

Kui Ter-Vegetarjanz teda lõwina mõtles, siis ta temast päris 
halwasti ei mõtelnudki. Lõwi olla ei ole häbi. Aga wõib olla, et 
ta teda lõwina ei mõelnud, waid mõne teise loomana? 

Seal seisis ahwide rohkearwuline pere. Nad kõik olid inetud, 
iseäranis mõned nende kehaosad, mis olid mitmewärwilised. Asto- 
lowski peletas enesest mõtte, et temal ahwidega wõib Sarna- 
sust olla. 

Natuke eemal seisid sisaliku seltsi loomad, kõige esimesel ko- 
hal Niiluse krokodill. Tal olid suured lõuad, punnis silmad ja selg 
soomusega kaetud. 

»Siin sa, armeenlane, oledki!“ rõõmustas Astolowski. ,,Mind 
tahad looma kongi kinni panna, aga mis sa ise oled? Mina olen 
lõwi, aga sina — kõhu peal roomaja Niiluse krokodill. Pole wiga: 
kui sa Konstantinoopolis hakkad oma tempe tegema, küll sultan 
su kätte saab!“ 

Keskmises reas silmas Astolowski kärpi — wäikest, siledat 
looma, terawate hammastega. 

See on Lilipetrow,“ mõtles Astolowski. 

Sealsamas, natuke eemal, nägi ta tõhku. 

See on Ditkowski,“ otsustas ta. 

Ta oli õnnelik, et oli Lilipetrowile ja Ditkowskile leidnud ko- 
hased wõrdkujud. 

Pahemal pool seina ääres seisid kitsed. Siin oli kodune 
kits ühes sokuga, siis mitmesugused mets- ja kaljukitse tõud ja 
kitsetalled. Korraga jäi ta kui nõiutud ühe helehalli kitsekese 
ees seisma. 

»Nikolajewa! Nikolajewa!“ hõiskas ta. 

Loom oli kerge ja kärmas, peenikeste luudega ja peenikeste, 
otsekui treitud jalgadega. Tal oli õhukene pea ja wäikene walge 
nina. 

»Tema ta on! tema ta on!“ rõõmustas Astolowski. ,,Leidsin 
ka tema wiimaks üles!“ 

Ta silmitses looma weel tüki aega ja läks siis edasi. 

Keda weel waadata? Loomi oli arutu hulk. Oleks armeen- 
lane ometi ütelnud, missuguse looma sarnaseks ta teda peab? 

Nõnda uitas ta ilma sihita muuseumi saalis. Enamasti iga 
loom oli millegi poolest talle huwitaw, aga kellega tal kõige roh- 
kem sarnasust oleks — sellele otsusele ei jõudnud ta. 

Kell kõlises. See tähendas, et muuseum wiie minuti pärast 
kinni pannakse ja rahwal aeg on koju minna. 

Astolowski pööris kähku ümber, patsutas weel kord lõwi 
selga ja laskis tema saba läbi peo, silitas helehalli metskitse nina, 
silmitses kaugelt krokodilli ja lahkus siis muuseumist. 

»Aga jumalapaluja?“ tuli tal ukse peal meele. 

Kuid ei olnud enam aega, sest teenril oli juba wõtmekimp 
käes ja ajas rahwast wälja. 


»Tere, Platon Kristoforowit !“ hüüdis Lilipetrow, —- Asto- 
lowski kabineti uksest sisse astudes. ,,Kuidas elate?“ 

»Olete juba tagasi jõudnud?“ rõõmustas Astolowski, tooli 
pealt püsti tõustes ja kätt wälja sirutades. 

»Tulin eile õhtul,“ rääkis Lilipetrow, laua otsa püsti seisma 
jäädes. ,,Pulmas sai hirmsasti lakutud, nõnda et pea praegu 
alles walutab. Peigmees oli wäga õnnelik: noored tohtrid armas- 
tawad kangesti wanu naisi. Kuidas elate? Mulle räägiti, et ar- 
meenlane olewat teid söögisaalis jälle teotanud; olewat teie ha- 
bet naernud ja ütelnud, et teie rohkem loomaaeda sünniksite kui 
inimeste sekka.“ 

»kaibe!“ sähwas Astolowski. ,,Ta maksab mulle kätte. Kes 
teab, mis ta weel ei tee, enne kui ära sõidab.“ 

»See kõik on arusaadaw,“ rääkis Lilipetrow. ,,Eltzburg ei 

Waata praegu teie peale mitte just hea silmaga, niisama ka 
Wanka-Iwanow. Nad kardawad armeenlast. Kui nad kuulda 
said, et tema onu Türgi sultani kassahoidja on ja kõigi tema wa- 
rakambrite ülem, siis tõusis neil kange kartus, kas ta mitte Dar- 
danelle kinni ei pane, kui Konstantinoopolisse jõuab. Praegu 
püüawad nad temaga kangesti head olla. Wanka-Iwanow laskis 
teda nädalapäewad tagasi enda juure kutsuda ja pakkus talle 
uuesti Odessa abikontori direktori kohta, aga ta ei wõtnud wastu 
ja sõidab wist warsti ära. Armeenlased on salalikud: keegi ei 
wõi selle eest hea seista, mis ta ette wõtab, kui Konstantinoopo- 
lisse jõuab. Dardanellide sulgemine oleks linaseemneärile seda- 
sama, mis köis kurjategija kaelas. 

4 »Istuge ometi, Aleksander Kimonowiš!“ palus Astolowski, 
madala, haiglase häälega. ,,Kas teate, Eltzburg ise tahab, et talle 
kõik ette räägitaks. Kas olen mina selles süüdi, et temale ära 
rääkisin, mis ma klientide käest kuulsin?“ 

»Teie panite wist omast käest juure,“ wastas Lilipetrow, 
ilma et oleks istet wõtnud. ,,Kui weel midagi ette tuleb, ei tea, 
kas minagi jõuan teie eest seista. Mulle räägiti, naised olewat 
söögisaalis hirmust kära tõstnud ja teie habet hakanud kaitsma. 
Teie habe on tõesti liig suur ja lohmakas. Selle habemega näete 
teie wälja, otsekui mõni barbaar. Kui teie teda wähendada ei 
taha, siis katsuge teda ometi kuidagi teistwiisi sugeda. Wõiks 
näiteks poolitada. Kaheharuline habe läheks teile wäga hästi. 
Siis ei ole enam kellelgi ütelda, et habe kõik teie olemise kinni 
katab. Katsuge kord, waat nõnda!“ 

Lilipetrow näitas kahe käega oma rinna peal, kuidas habet 
poolitada. 

Sõnakuulelikult pistis Astolowski sõrmed habemesse, mõõ- 
tis ta pooleks ja lahutas siis mõlemad pooled ettewaatlikult üks- 
teisest ära. Kui ta sellega walmis oli, tõmbas ta ühe poole pa- 
remale ja teise pahemale käele. 

»Kas nõnda?“ küsis ta, poolitatud habet Lilipetrowile näi- 
dates. 

»Nii, nii!“ kiitis Lilipetrow. ,,Nüüd on teil hoopis kultuuri- 
lisem wälimus. Aga teil on kõriauk paljas: Teie peate endale tin- 
gimata lipsi ostma.“ 

»Mul ei olnud teda seni sugugi tarwis,“ kogeles Astolowski. 

»Tehke siis nõnda!“ lõpetas Lilipetrow. ,,Kodus waadake 
weel paremini järele, kuidas ta kõige ilusam on.“ 

Lilipetrow läks. 

Astolowski otsis lauasahtlist peegli üles, seadis enda ette 
laua peale ja hakkas habet waatlema. Ta unustas aga ukse lukku 
keerata, mida ta alati tegi, kui ennast peeglis waatas. Ei läinud 
minutitki mööda, kui teener Wlas sisse astus, 

»Direktor Klopow käsiwad teid enda juure tulla ja õige 
ruttu,“ ütles ta ja läks jälle wälja. 

Astolowski kohmetas kangesti, sest ta ei tahtnud, et teener 

teda nägi habet waatlemas. Sõnalausumata peitis ta peegli laua- 
sahtlisse, kargas tooli pealt üles ja läks Klopowi juure. Habe 
jäigi kahte harusse. 

Alles tagasi tulles märkas ta, et ta oli unustanud habet endi- 
sesse seisukorda seada ja et habeme lahu wahelt paljas kõriauk 
wastu paistis. Ta sai nüüd aru, miks Klopow tema peale nii weid- 
ra pilguga waatas. 

Hea see ei olnud, aga uus habe oli ristitud. 


Lõuna oli Astolowskil halb. Wassa Leonidowna ja Fjokla 
ei olnud täna jõudnud tema tarwis teist rooga walmistada ja and- 
sid talle woblasuppi, mida nad eneste jaoks keetnud. Teiseks 
olid riisikotletid seenesoustiga. 

Astolowski sõi, aga ei saanud kõhtu täis. Selle tagajärjel 
ei heitnudki ta puhkama, nagu see peale teenistusest kojutulekut 
tema harjunud wiis oli, waid astus kohe peegli ette. 

Tema ees seisis tema habe. Ta liigutas habet: ka peeglis 
liikus habe. Ta katsus habet käega: ka peeglis katsus keegi ha- 
bet käega. Ei olnud kahtlust, et mees, kes peeglis seisis, keegi 
muu ci olnud, kui tema ise. 

Wiimasel ajal hakkas ta tundma, et linaseemneäris midagi 
on muutunud. Wäljaspidi ei olnud küll midagi märgata: iga sein, 
uks ja aken olid oma koha peal. Oma kohtade peal olid ka wana 
uksehoidja Wassili Karro, direktor Curland ja tema. Wäikse- 
mate ametnikkude, naisterahwaste, teenrite, käskjalgade ja jook- 
supoiste juures ei olnud midagi märagata, kuid tundus, et õhk on 
teine. Tema habe oli endisel kohal ja hiilgas endises suuruses, 
kuid armeenlase kõned ja Wanka-Iwanowi metsik ümberkäimine 
alandasid tema isikut nõnda, et ta endast palju soliidsuse ja au- 
wäärilikkuse waimu pidi wälja heitma. Selle tagajärjel jäi ta 
kõhnemaks. Ta ei julgenud kaasteenijaid enam endist wiisi tere- 
tada ja pidi oma teretamisekombe palju lihtsamaks tegema: nüüd 
kumardas ta ainult üks kord ja õige lihtsalt; ei raputanud 
enam teretatawa kätt ja ei lasknud teda sealjuures oma lihawa 
ümmarguse käe soojust tunda, nagu enne, waid surus pakutud 
kätt ainult üks kord ja laskis ta siis kohe lahti. Peaga kumarda- 
mise ja silmawaatamise peale teretamist jättis ta hoopis ära. 
Kaasteenijad ei teadnud, mis see tähendab, ja uskusid, et ta on 
halwas tüjus. 

Jutuajamisest Kasearuga ja Lilipetrowiga sai talle selgeks, 
et asi, mida ta arwas kõige suurema saladuse katte alla jääwat, 
enam kellegi saladus ei ole: kõik teadsid, et tema on Ter-Vege- 
tarjanzi peale kaebamas käinud ja sellel Odessa koha nahka pan- 
nud. Ta ei saanud aru, kuidas wõisid ometi kõik detailid awa- 
Hkuks tulla? Aga ometi näis kaasteenijatel kõik teada olewat. 
Tal oli päewaselge, et Eltzburg kõik on ära rääkinud. Kui hea- 

meelega oleks ta teda selle eest karistanud, aga mis wõis ta te- 
male teha? See oli alatu tegu, et ta armeenlase peale kaebama 
läks ja nüüd nägi ta, et ta kõigepealt ise selle teo all kannatab. 

Ta istus tooli peale ja hakkas enda ette wahtima. 

Nüüd näeb äris igaüks, et Platon Kristoforowiõ sugugi nii 
püha mees ei ole, kui ta end teeb, waid et ta ka alatu teoga wõib 
toime saada. Pagana teraw tähelepanemine sel krokodillil: ta 
ütleb, et habe kõik tema mõtted kinni katab! Tal on õigus. Nüüd 
hakkawad ka teised ametikud sedasama märkama ja hakkawad 
omakorda tema habeme alla waatama. Siis ütles see krokodill, 
et teda oleks waja loomaaeda kinni panna. Mis tahtis ta sellega 
õige ütelda? Wõib ka olla, et ta teda ei lõwi ega ka ühegi teise 
loomaga ei wõrdle, waid teda ennast, tema wälimust ja loomust 
silmast pidades, mingisuguseks omapäraseks elajaks peab? 

Kui Lilipetrow tema juure tuli habeme pärast nõu andma, 
siis ei olnud see asjata. Aleksander Kimonowiš ei räägi midagi 
ilmaaegu. Kui ta ütles, et habet on tarwis poolitada, siis peab 
seda tegema. 

Astolowski tõusis toolilt üles ja astus jälle peegli ette. Ta 
pigistas esiti silmad kinni; siis pistis sõrmed habemesse, jagas 
ta pooleks ja lükkas ühe poole pahemale ja teise paremale käele. 

Kui ta silmad jälle awas, seisis peeglis wanapoolne härra 
kaheharulise habemega. Kadunud oli auwääriline Platon Kristo- 
forowiš, kadunud oli püha mees ja tema asemele oli ilmunud ko- 
guni teine kuju. 

Ta waatas seda uut meest tükk aega ja leidis, et ta on wäga 
soliid. 

»Kelle nägu ma praegu olen?“ pani ta endale küsimise ette. 

Ta mõtles kaua, aga ei jõudnud otsusele. 

Korraga kerkis tema waimusilma ette Wene Berliini saadi- 
ku pilt, mida ta «Hnra's» näinud. See oli wana, laia otsaesisega 
mees, paljaksaetud lõua ja suurte põskhabemetega. 

»Diplomaat, diplomaat!“ hõiskas ta. ,Wassa! Wassa! 
Wassa Leonidowna!“ 

Silmapilk ilmus naine uksele. 

»Kas näed, Wassa, mis mul on?“ 

Astolowski pööris enda naise poole ja näitas oma kaheha- 
rulist habet. 

»Teil on habe,“ wastaš naine. 

»Ah, sina walgepeaga kass, ei saa ka midagi aru!“ wihas- 
tas Astolowski. ,Kas sa ei näe, kui tore ma nüüd olen? Mina 
olen nüüd diplomaat.“ 

Astolowski ajas rinna ette, tõstis pea kõrgele ja laskis käed 
üle mõlema habemepoole käia. 

»Kas teie siis enam linaseemneäris ei teeni?“ küsis naine. 

»Wassa, sa oled rumal! sa ei saa midagi aru!“ kurjustas 
Astolowski. ,,Kas sa siis weelgi ei näe, et mul habe uut 
moodi on?“ 

Naine astus mehe juure, silitas oma pahema käega esiteks 
üht, siis teist habemepoolt ja ütles: 

Oleks ikka mõnusam, kui teie habe endist wiisi üheskoos 
oleks. Mis see nüüd olgu: habe keskelt lõhki aetud ja kumbki 
salk läheb ise rada!“ 

»Wassa! sina oled rumal ja ei tea midagi!“ hüüdis Asto- 
lowski ägedasti ja lõi käega õhku. ,, Nõnda on mul hoopis kultuu- 
rilisem wälimus, kui enne. Habe on mul suurem kui ühelgi tei= 
sel, ja kui ma teda ühes puhmas kannan, siis näen wälja, otsekui 
mõni barbaar. Aga niisuguse habemega olen ma diplomaat. 
Waata aga hästi, Wassa! Ma näen wälja nagu mõni wälismaa 
saadik.“ 

Naine, kes wahe peal jälle oli ukse peale tagasi läinud, pani 
käed kõhu peal kokku ja ütles: 

»Kes teab, ehk saategi kuhugi saadikuks.“ 

Astolowski heitis naise peale pilgu täis õrnust ja hellust. 
Siis läksid ta silmad suureks. Weel silmapilk, ja ta astus naise 
juure. 

»ina, sina, minu wäikene walge peaga kassikene!“ lausus ta, 
tema pead ja põski silitades. ,,Sina, sina, minu. wäikene walge 
peaga kassikene!“ 

Wassa Leonidowna silmad lõid särama ja tema luitunud 
põskedele ilmus puna. 

»Teie olete tark inimene ja teate ise, mis teete,“ ütles ta. 

Astolowski astus peegli ette, ajas lõua kohta laugu, silitas 
habeme pooli alt ja ülewalt, proowis oma pea seisakut ja liikumisi, 
kuni ta kõigega täiesti rahule jäi ja leidis, et enam midagi ei ole 
korda seada. 

Weel selsamal õhtul ostis ta poest kirju lipsi, et kõriauk pal- 
jas ei oleks. | 

VIL. 


»Ohoo, Platon Kristoforowiš, teil täna uutmoodi habe! Soo- 
win õnne!“ hüüdis wana põline linaseemneäri uksehoidja Wassili 
Karro, kui Astolowski sisse astus. 

»Ega's alati wõi ühtwiisi kanda,“ wastas Astolowski. ,,Ha- 
bemetega on lugu niisama nagu riietega: täna on üks facon 
homme — teine.“ 

Ta oli palitu juba maha wõtnud. 

»Kuidas meeldib, Wassili?“ küsis ta, ennast Karro ette 
seades. 

Karro ajas enda sirgeks ja silmitses uut habet asjatundja 
pilguga. Tema kummalegi käele asusid teener Porfiri ja jooksu- 
poiss Saša. 

»Üsna kena!“ kiitis Karro. ,,Kas teate, Platon Kristoforo- 
wie, selle habemega tuletate teie mulle meele üht wana tuttawat;, 

kes nüüd juba on surnud. Ta oli wenelane ja teenis krahw Stro- 
ganowi juures kutsarina. Temal oli ka niisugune kaheharuline 
habe nagu teil, aga hulga wäiksem.“ 

Astolowski pööris enda järsku ümber ja hakkas kiiresti tre- 
pist üles minema. Teise korra trepi lagedal tuli talle Kosmodem- 
janskaja wastu. 

»Platon Kristoforowit, teie olete täna koguni uut moodi,“ 
hüüdis mehest lahku läinud kindraliproua. 

»Tarwis ka wahel uut moodi olla, Aleksandra Ljubimowna,“ 
wastas Astolowski, talle kätt andes. ,,Habet alati üht moodi kanda 
läheb wiimaks igawaks.“ 

»Endist wiisi oleks ikka nagu parem,“ ütles Kosmodemjans- 
kaja, habet silmitsedes. ,,Selle habemega, Platon Kristoforowiš, 
tuletate mulle meele üht minu mehe kaasteenijat — kindral-major 
Beresnikowi: temal oli ka niisugune kaheharuline habe. Aga tema 
habe ei olnud nii tihe kui teil ja oli palju wäiksem. Kui meie 
weel mehega koos elasime, käis ta tihti meil. Nüüd elab ta Ekuts- 
kis ja saab paiukit.“ 

Ülemise korra trepi peal tuli Astolowskile wastu Maria Niko- 
lajewna Belassowa, kellel kaasas oli Selma Iwanowna Nabegowa, 
kontoripreili aktseptatsiooni-jaoskonnast. 

»Platon Kristoforowiš, teie täna uue habemega!“ hüüdsid 
mõlemad naisterahwad ühest suust, Astolowskile teed eest kinni 
pannes. 

»Kuidas meeldib teile minu uus habe, Maria Nikolajewna ?“ 
küsis Astolowski, pead püsti ajades ja habet näidates. 

»Wäga hästi meeldib,“ wastas Belassowa. »Selle habemega 
olete täiesti direktor.“ 

»Ja teile, Selma Twanowna?“ küsis Astolowski Nabegowa 
poole pöördes. 

»Pole wiga,“ wastas preili Selma. ,,Kui ma aga õigust ütlen, 
minule kaheharuline habe ei meeldi. Kui teie oma endise habeme 
oleksite natuke wäiksemaks teinud, siis oleks ilus olnud.“ 

Kabinetis wõttis Astolowski wastu Sagrinowic. 

»Platon Kristoforowiš täna uut moodi habemega! Soowin 
õnne!“ hüüdis ta, laua tagant püsti tõustes. 

»Tarwis ka wahel uut moodi olla,“ wastas Astolowski. »Mina, 
Jumal tänatud, pole weel nii wana, et moelehele näkku sülitada.“ 

Ta oli kindel, et Šagrinowiš uue habeme kohta ütleb wäga 
hea sõna. 

»tlus habe!“ kiitis Šagrinowiš, sealjuures oma suud lahti aja- 
des, kust mustad wiletsad hambad wastu paistsid. ,Ilus habe! 
Soliidne habe! Wäga kena!“ 

»Kelle nägu ma nüüd olen, Jowian Naumowiš ?“ küsis Asto- 
lowski, ikka weel Šagrinowiši ees seistes ja temale silma waadates. 

»Ma ei tea praegu ütelda,“ wastas Šagrinowiš wähese waiki- 
mise järele. ,,See habe annab teile aga koguni teise iseloomu. 

Teie nagu ei olekski enam endine Platon Kristoforowi: selle habe- 
mega näete wälja nagu mõni riigikantsler.“ 

Astolowskil tuli suu sülge täis. Tubli poiss see Šagrinowi! 
Ustaw ja truu igawesti! 

»Kas tõesti würst Gortakow?“ küsis ta. 

»Karwapealt würst Goršakow!“ kiitis Šagrinowiš, ikka weel 
habet silmitsedes. ,,Niisugune habe on otse suurepärane.“ 

"See on hea, see on hea!“ sõnas Astolowski healmeelel ja hak- 
kas tööle. 

x Wiie minuti pärast läks kabineti uks lahti ja sisse astus 
Raabe. 

»Tere hommikut, Platon Kristoforowiš!“ hüüdis ta. ,,Ma 
tulin teie uut habet waatama. Näidake siia!“ 

Raabe tunnistas Astolowski uut kaheharulist habet esiti eest 
poolt, siis pahemalt ja lõpuks paremalt poolt. 

»Selle habemega:näete wäga tore wälja,“ ütles ta asjatundli- 
kult. ,,Aga üht asja peate tähele panema: lauk ei ole küllalt sirge 
ja puhas. Katsuge ilusam lauk sisse ajada — lõua otsast peale 
kuni alumise mokani. Siis on kenam.“ 

»Ma wõtsin nõuks,“ ütles Astolowski, ,, habet ühe aasta jook- 
ma nõnda kanda — kahes harus. Alati ühtwiisi kanda läheb iga- 
waks.“ 

»Le wõite teda kuni surmatunnini nõnda kanda,“ wastas 
Raabe, toolile istudes. ,,Kõik suured riigi aukandjad ja kindralid 
kannawad habet nõnda nagu teie praegu. Selle habemega, Pla- 
ton Kristoforowiš, tuletate mulle meele kaupmees Moškini, kes 
nüüd juba neli ja pool aastat surnud on. Temal oli ka karwapealt 
samasugune habe, aga hulga wäiksem. Peale selle oli tal otsa- 
esine kõrgem ja ninaots laiem. Imeline mees oli see Moškin. Ajas 
endale määratu waranduse kokku, aga ise kirjatähte ei osanud: 
kõik pidas meeles. Imekspandaw oli selle inimese mälu! Läks 
keegi tema käest raha laenama, siis sähwas alati näkku: ,;Millal 
sa oled mulle annud?“ Aga selle peale waatamata olla ta mõni- 
kord inimesi aidanud. Wõlguantawaid summasid ei lasknud iialgi 
üles kirjutada: kõik pidas meeles. Iialgi ei wõtnud ta oma wõlg- 
niku käest wekslit: ,,Mina kirja ei tunne ja seepärast pole mul 
ka sinu kirjakesi tarwis. Kui sa aus oled, maksad muidugi ära, 
kui mitte, siis ei jää sul karistus tulemata.“ Wiinatilka ta suhu ei 
wõtnud — jõi harilikult teed ja sõi soolarääbuseid. Aga naisi ta 
armastas. Neid pidas ta endal mitu tükki ja kui keegi juhtus 
nende peale waatama, siis sai wanamees wihaseks nagu tiiger. 
Pärast, kui ta juba wanaks jäi, pidas neid ikka edasi ja kandis 
kõik nende ülalpidamiskulud. Mistarwis ta neid pidas — Jumal 
seda teab! Wiimaks suri ta ära, — kukkus jala pealt maha ja 
suri oma enese poes. Kogu waranduse jättis oma poegadele, aga 
oma liignaistele ei jätnud midagi. Kirju Wene särk, pikkade hõl- 
madega kuub, wärwitud Wene kasukas, pikkade säärtega saa- 

pad — see oli tema riie. Imeline mees oli see Moškin, aga ära 
suri!“ 
Raabel oli wähe aega: ta tõusis kähku toolilt ja läks. 
Astolowski istus umbes tunni aega laua taga; siis läks ta 
teistesse tubadesse, kus wähemad teenijad istusid, sest ta ei olnud 
neid täna weel teretanud. 

Ta algas teretamist saali tagumisest otsast. 

Keskmise akna all istus Jakow Gurjewiš Bubjonkin, kelle 
hooleks oli kõigi linaseemneäri päralt olewate hoonete järele wal- 
wWamine. 

»Jakow Gurjewiš!“ ütles Astolowski tema juure astudes (ta 
tegi niisuguse näo, nagu tuleks ta asja pärast), ,,meie tahame 
Tambowisse juhtida suurema hulga linaseemneid ja tulin kuu- 
lama, kas sealsed aidad ka rotte peawad?“ 

»Sinna wõite saata kas wõi kümme miljonit puuda,“ wastas 
Bubjonkin. ,,Aidad on nii kindlad, et nad ühtki rotti läbi ei lase.“ 

»Wäga hea, Jakow Gurjewiš!“ kiitis Astolowski. = ,,Kohe 
teatan ma sellest Eltzburgile. 

Astolowski tahtis edasi minna, aga Bubjonkin hoidis teda 
tagasi. 

»Platon Kristoforowiš!“ ütles ta, teisele terawalt otsa waa- 
dates, ,,teie olete täna koguni uut moodi.“ 

»Jah,“ ütles Astolowski, habet ette ajades: ,,ega's alati wõi 
ühtwiisi olla; wahel peab ka teistwiisi olema.“ 

Ta jäi ootama, mis Bubjonkin tema habemest arwab. 

»Wäga soliidne!“ kiitis Bubjonkin. ,,Niisuguse habemega 
olste just nagu minu wana onu.“ 

Astolowski läks teretamise järjega edasi. 

Sisse astus Ossienko ja tõttas kohe tema juure. 

»Näidake oma uut moodi habet!“ ütles ta ja jäi Astolowski 
otsa wahtima. 

»bezoõpagsie!“ hüüdis ta natukese aja pärast, mokki kipra 
tõmmates. ,,Enne oli teil ilus suur habe, aga nüüd olete ta poo- 
leks ajanud. Mis see nüüd olgu! Habeme asemel lõua otsas kaks 
suurt tolka.“ 

»See habe rikub kogu teie näo ära,“ ütles Jewgraf Nikano- 
rowiš Kusmin, kes wahepeal oli nende juure astunud ja nüüd As- 
tolowskile naljakalt hakkas otsa wahtima. 

Kusmin oli juba wana mees. Kord oli ta wäga rikas olnud, 
aga nüüd ei olnud tal enam midagi. Ta oli Hnaseemneäris lihtsa- 
mate kirjalikkude tööde peal. Kandis alati pikka kuube ja tume- 
date klaasidega prille, mis ta ainult siis eest ära wõttis, kui kelle- 
gagi rääkis. 

»Teie näete nüüd lõpmata inetu wälja, Platon Kristoforo- 
wit!“ hüüdis Ossienko trotsiwalt. ,,Mina ei taha teid enam näha.“ 


Ossienko pööris Astolowskile demonstratiiwselt selja, küid ei 
läinud ära. 

»Selle. habemega tuletate meele mõnd kõrtsimeest wõi trah- 
teripidajat,“ wenitas Kusmin. 

»Kas see pole ükskõik!“ sähwas Astolowski ja astus edasi. 

»Tulge ligemale, tulge ligemale!“ näitas sõrmega wana põline 
linaseemneäri ametnik Besjulkin. 

Kui Astolowski tema juure jõudis, astus ta oma laua tagant 
wälja ja pani kaks kätt puusa. 

Waat“ see on alles habe!“ kiitis Besjulkin. ,,Alles niisu- 
guse habemega, Platon Kristoforowiš, annate plaani täiesti wälja. 
Senati president, wõta wõi jäta!“ 

»Ah, jätke oma naljatamine, Agesilai Spiridonowiš,“ ütles As- 
tolowski naeratades, sealjuures Besjulkini õla peale koputades, 
»kus meiesugune nüüd senati presidendiks saab?“ 

»Ilma naljata, Platon Kristoforowiš!“ kinnitas Besjulkin. 
»Briljant habe! Niisugust habet ei ole ka kõige ausamal senaa- 
toril.“ 

Teretamine oli möödas. Astolowski lahkus ust oma järel 
kinni pannes ja hakkas koridoris edasi-tagasi jalutama. 

Uut habet on juba enamasti kõik kaasteenijad näinud, aga 
keegi ei ole temast halba ütelnud, peale Kusmini, kes alati oma 
juttudega kaunis weider on. Wõib olla, ehk ta pilkab teda, aga 
wõib olla, et ta ei pilka ja on lihtsalt peast ogar. Sureb tühi 
muidugi warsti ära. Mõned wõrdlewad teda isikutega, kelle sar- 
nane ta olla ei tahaks, aga nad teewad seda oma meelelihtsuses, 
ilma paha tahtmata. Siis Ossienko.... Ta teab, kuidas see tüd- 
ruk tema järel jookseb — just kui kärbes lendab meepoti järel. 
Temale ei meeldi uut moodi habe. Mispärast ei meeldi? Oota, 
oota! 

Nad ei lase küll midagi märgata, aga kes teab, ehk mõtle- 
wad nad oma südames koguni teist? Kas ei hakka nad arwama, 
et ta armeenlase pärast oma habeme pooleks ajas?... Õhk ei 
ole enam See, mis enne, aga mis wõib ta sinna parata! 

Tema juure astus wälismaa osakonna ametnik Girša Leibo- 
wiš Nahmanson ja palus sada rubla abiraha oma haige kõhu rawit- 
semiseks. Ta oli Curlandi täditütre mehe õepoeg. 

Astolowski wõttis palwekirja wastu ja andis lootust, et 
»Häda- ja abikassa“ tema palwet täidab. Kuigi ei saa terwet sum- 
mat, poole saab ikka. 

Juut läks tänades minema. 

Astolowski astus oma kabinetti ja wõttis töö ette. Kell kaks 
kutsuti teda Eltzburgi juure. 

Eltzburg rääkis mitmesugustest äriasjadest. Näis, nagu ei 
paneks ta tema uutmoodi habet tähele. 

»Tal oli juba enne teada,“ mõtles Astolowski. 

Warsti oli õhtu käes ja ta hakkas koju minema. 

Kuidas waatab tema uue habeme peale Wanka-Iwanow? Ta 
on toores, metsik inimene ja egoist kuni kontide üdini. Aga ometi 

rehkendab ta temaga, sest muidu oleks ta tema juba minewal 
korral lahti lasknud. Ta ütles: põhjuseks, et ta teda lahti ei lase, 
on tema mõisniku seisus. Mine tea, kas on nimelt see põhjus? 
Ta ei salli seda sitikat silma otsas, aga ometi tahaks ta korra 
oma uue habemega tema nina alla sattuda.... 


Järgmine päew algas Astolowskil hästi. Teel sai ta kokku 
Iwan Wassiljewiši pojaga, kes isa juures Nowaja Derewnjas elas 
ja nüüd teenistusse sõitis. 

»Platon Kristoforowiš,“ hüüdis noormees, kui nad tänaw- 
raudtee wagunist wälja astusid ja üksteise kõrwal uulitsal edasi 
läksid, ,,teie olete hakanud oma habet koguni uutmoodi kandma.“ 

»Alati ühtwiisi kanda läheb igawaks,“ wastas Astolowski. 
»Meeldib teile minu uus habe?“ 

»Wäga tore!“ kiitis poiss. ,,Selle habemega näete wälja 
justkui kindral Skobelew.“ 

Pagana tore poiss see Iwan Wassiljewiši poeg! 

»Mina ei ole ju sõjawäelane,“ ütles Astolowski ja wõttis 
noormehel käe alt kinni. ,,Aga teil, Sokrat Iwanowiš, wõib õigus 
olla: hobusewäe kindralile sünniks niisugune habe küll.“ 

»Lennuwäe kindralile sünniks weel rohkem,“ kinnitas Sokrat 
Iwanowic. 

»Nõnda, Sokrat Iwanowit, arwate teie, et ma olen Skobelewi 
moodi.“ 

»Karwapealt kindral Skobelew.“ 

Äri esikotta astudes nägi Astolowski direktor Curlandi, kes 
parajasti palitut maha wõttis. Ta ei julgenud tema juure minna, 
waid teretas teda wiie sammu kauguselt sügawa, aupakliku ku- 
mardusega. Curland wõttis teretuse wastu kerge peanooguta- 
misega. Kui ta oma habeme ja juuksed oli korda seadnud (ta ei 
teinud seda peegli ees), astus ta Astolowski juure ja andis talle 
kätt. 

Muidugi nägi ta tema kaheharulist habet! Aga mis ta seal- 
juures mõtles? 

Ta läks oma kabinetti, rääkis natuke aega Šagrinowiõiga ja 
hakkas siis tööle. 

Wiie minuti pärast awanes uks ja sisse astusid Sapiro, Doini- 
kow, Sõn-Kalagujewski ja äri ülemeksekuutor Pawel Assikritowiõ 
Wetlugin. Nende kannul poetas ennast sisse ka Lipkin, pentsik- 
naerulise näoga. 

| Astolowskit täitis halb tundmus: Wetlugin oli talle wastu- 
meelt. 

»Tere, Platon Kristoforowiš, kuidas elate? Tulime teie uut 
habet waatama! Näidake meile oma uutmoodi habet!“ hüüdsid 
härrad läbisegi. 

Astolowski tõusis toolilt, et tulejaid teretada. 

»Näidake siia,“ hüüdis Doinikow ette astudes, ,,meie tak- 
seerime kohe ära... Soliidne habe! Suurepärane habe! Esi- 
mene sellesarnane maailmas!“ 

»Selle habemega on Platon Kristoforowišil koguni teine 
jume,“ sõnas Sapiro, astudes ligidale, harilik sarkastiline ilme 
näol. 

»Ta pilkab mind! Määrakoer!“ käis Astolowskil mõte läbi pea. 

»Leie näete wälja otsekui mõni maamõisnik,“ ütles Wetlugin 
habet silmitsedes. 

»Ta pilkab mind, niisugune . . . .!1“ mõtles Astolowski. 

»bulgaarias on palju habemeid, aga niisugust ei ole,“ ütles 
Sõn-Kalagujewski sigarit suitsetades. 

Lipkin seisis teiste selja taga ja nõjatas seina najale. 

»Teie lähete päew-päewalt ikka huwitawamaks, Platon Kris- 
toforowi,“ rääkis Sapiro. ,,Pidage, härrad! Mis ma näen? Pla- 
ton Kristoforowišil on lips kaelas! Ja weel missugune kirju!“ 

Ta Sihtis parma käe esimese sõrmega otse Astolowski kõri- 
sõlme kohta, mida aga krae ja lips üsna hästi ära warjasid. 

Kõik härrad hakkasid habeme prao wahelt sisse wahtima. 

»Platon Kristoforowiš läheb mida wanemaks, seda jumeka- 
maks,“ ütles Wetlugin. ,,Kas sa näe! Hakkab weel wanas eas 
uhkust taga ajama.“ 

Doinikow, kes silmapilgu aega Astolowskit õige terawalt oli 
silmitsenud, astus korraga tema juure ja wõttis tema kuue krae 
pealt midagi. 

»Waata mul wanameest!“ hüüdis ta, pikka walkjat juukse- 
karwa kahe näpu wahel hoides. ,,Tund on weel warane, aga tema 
Jon juba naisi kaelustanud.“ 

Härrad hakkasid kooris naerma. 

»Kas sa näe! Kes oleks wõinud seda uskuda? Wõi tema 
juba naisi kaelustanud! Ei tea, kelle juuksekarw see peaks olema?“ 
hüüdsid härrad läbisegamini. 

»Mis te hirnute?“ kurjustas Astolowski ja püüdis wihast 
rägu näidata. ,,See on habemekarw, aga mitte juuksekarw.“ 

»Waatame kohe järele,“ ütles Doinikow ja pani karwa laua 
peale. 

Härrad astusid laua juure ja hakkasid karwa tunnistama. 

»Maria Nikolajewna juus, wõta wõi jäta,“ ütles Wetlugin. 

»Kes oleks wõinud seda uskuda!“ hüüdis Sapiro. ,,Pealt 
räha niisugune püha mees, aga mäherdused tembud!“ — 

»Maiasmokk!“ hüüdis Doinikow, sõrmega ähwardades. 

»Mis tal wiga naisi armastada: esiteks, habe tõmbab nad 
tema ligi kui magneet ja, teiseks, habeme alla ei ole wõimalik 
waadata,“ sõnas Sõn-Kalagujewski. 

»Jätke, härrad, ükskord oma naljad!“ ütles Astolowski pa- 
haselt. ,,Las'* olla juuksekarw, aga mis siis? Kodus on naistel 
niisugune rumal mood, et nad riideharjaga pead soewad. See 

juuksekarw on riideharja seest tulnud, kui teenija hommikul kuube 
puhastas.“ 

»Arge tehke Platon Kristoforowišile liiga!“ lausus Sapiro. 
»See juuksekarw on Platon Kristoforowiöši armsa abikaasa Wassa 
Leonidowna oma.“ 

»Meie teeme ju ainult nalja,“ ütles Doinikow leplikult ja 
koputas Astolowskile õla peale. 

»Meie tunneme Platon Kristoforowiši juba ammugi ja tea- 
me, et ta meile seda nalja pahaks ei pane,“ rääkis Wetlugin. 
»Nüüd oleme tema uue habeme ära waadanud ja aeg on jälle 
tööle minna.“ 

»Elage hästi, Platon Kristoforowiš! Kõige paremat õnne 
uue habemega! See ei ole mitte kuldne, waid on diamant- 
habe! Niisuguse habemega wõib elus kaugele jõuda.“ 

Härrad lahkusid. 

Kibe tundmus täitis Astolowskit. 

Armeenlase kõned, nagu näha, on juba operatsioonisaali ula- 
tanud. Teda hakatakse kahtlustama. See õnnetu juuksekarw oli 
kahtlemata Wassa Leonidowna oma, kellel rumal mood on mõni- 
kord riideharjaga pead siluda. Ja mis tal õige siluda on? Juuk- 
seid on tal ainult wäikene nutikene kukla taga. Niisugune walge- 
peaga kass! Kui ta täna koju läheb, wõtab ta Wassa ette. Ja 
Fjokla ka, selle emahani. Tõeliselt on see nõnda, aga kas kaas- 
teenijad seda usuwad? Head on nad kõik! üles puua see nelja- 
meheline kompanii, kes praegu wälja läks! Kes teab, mis nad 
weel mõtlewad? Wõib olla, et nad teawad kõik. Aga mis 


Astolowski sattus kangesse ärewusse. Kaks wäikest habeme- 
salka kahelpool suud pöörsid endid wiltu. 

Sisse astus Ter-Vegetarjanz. 

»Ma palun teateid Lebedinski kaupmehe Kutusowi üle, kellel 
meie äris suur arwe on,“ ütles ta. ,, Kuidas on tema waranduslik 
seisukord? Kui palju wõib temale weel wõlgu anda? Lebedinski 
käib teie osakonna alla ja need teated peaksid teil olema.“ 

Ta tunnistas Astolowskit külma, terawa pilguga. Tema näo 
peal ei olnud midagi märgata: see oli walge ja külm, nagu mar- 
morilaud. 

Astolowski sees kihwatas. 

»Ta pilkab mind!“ käis tal mõte läbi pea. ,,Ta naerab minu 
uut habet! Ta teab wäga hästi, et mina teda kardan, ja rõõmus- 
tab selle üle! Krokodil! Niiluse krokodil!“ 

»Ma ootan,“ lausus Ter-Vegetarjanz. ,,Aeg on kallis.“ 

Astolowski kargas tooli pealt üles. 

»Mina ei anna teile mingisuguseid teateid!“ karjus ta. ,,Ka- 
sige silmapilk wälja!“ 

»Isand Astolowski!“ ütles Ter-Vegetarjanz rahulikult: ,,ärge 

ennast unustage. Mina tulin teie juure ametiasjus, räägin täiesti 
wiisakalt ja nõuan teilt ka sedasama.“ 

»Teie ei ole inimene, teie olete sisalik! Niiluse krokodil!“ 
karjus Astolowski. ,,Wälja minu kabinetist!“ 

Ta haaras laua pealt kirjapressi pihku ja tõstis selle kõrgele, 
nagu tahaks ta armeenlast wisata. 

Ter-Vegetarjanzi näo pealt wõis ilmet märgata, mis tiigrit 
meele tuletab, kui ennast walmistab saagi peale kargama. Näis, 
kui oleks tema silmadest kaks sädet wälja tulnud ja endid nina 
kohal ühendanud. 

See kestis ainult ühe silmapilgu: siis kadus tiigriilme tema: 
näolt ja selle asemele ilmus sinna naeratus. 

»Ta pilkab mind!“ käis Astolowskil mõte läbi pea. 

Silmapilk laskis ta käe, mis kirjapressi hoidis, langeda, kar- 
gas armeenlase peale, otsekui määratu nahkhiir, haaras tema pa- 
remast õlast hammastega kinni ja hakkas seda närima. 

Armeenlane ei kaotanud rahu. Ta wõttis oma mõlema käega 
Astolowski õlgadest kinni otsekui teraspihtidega, ja tõukas teda 
enesest eemale. Siis laskis ta õlad jälle lahti, haaras tüki habet 
pihku, lõi selle ümber käe, wirutas mehe esiteks paremale, siis 
pahemale poole ja wiskas ta wiimaks akna alla nurka — nii- 
suguse hooga, et mees istukile kukkus. 

Sellepeale jäi ta silmapilguks seisatama. Siis heitis ta nur- 
gas istuja peale weel ühe pilgu ja läks toast wälja. 


Hirmus wiha, erutus ja walu, mida habetpidi tuuseldamine 
sünnitas, riisusid Astolowskilt wiimase wõimu, nõnda et ta ei 
jaksanud nurgast üles tõusta. Niisuguses seisukorras leidis teda 
Šagrinowic. 

»Flaton Kristoforowiš!“ hüüdis ta imestusega: ,,mispärast 
olete teie nurka maha istunud? Mis teil wiga on?“ 

Astolowskil tuli elu tagasi, 

»Ma olen haige,“ wastas ta waewalt kuuldawa häälega: 
»mul — käib tõbi peale.“ 

»Minge kohe koju, Platon Kristoforowiš!“ ütles Šagrinowiš 
murelikult. ,,Nõnda wõite teie tõesti otsa saada.“ 

Astolowski ei wastanud midagi. Tasahiljukesi ajas ta ennast 
nurgast üles ja istus laua ääre tooli peale. Ta habe oli sasis, 
silmalaud kõrgele tõstetud, kuna kaks habemesalka kahelpool 
suud endid olid wiltu pöörnud. Niisugust häbi ei olnud ta weel 
iialgi näinud. Olgugi, et wiimasel ajal mõned kaasteenijad tema 
habeme peale hakkasid kriitiliselt waatama ja tema üle nalja 
heitma, aga ometi jäi habe habemeks — niisuguseks asjaks tema 
elus ja olemises, ilma milleta ta ennast kuidagi ei suutnud ette 
kujutada. Nüüd tuli see inimene, keda ta maailmas kõige Toh- 
kem wihkas, ja tuuseldas teda habetpidi, otsekui oleks see taku- 

koonal. Ja keda? Platon Kristoforowiši, keda kõik wäiksemad 
ja nooremad ametnikud ja naisterahwad äris kumardawad! Ta 
tundis, et kõik au ja uhkus, mida ta seni enese sees alal hoidis, 
täiesti kadunud on. Ta tundis enese täiesti häwitatud ja maani 
maha rõhutud olewat. 

»Araneetud sisalik! Niiluse krokodil! Oleks ta tema käes, 
ta wõtaks jämeda puu, purustaks tema soomuse ja tambiks tal 
kõik hambad kurku! 

Šagrinowiš, kes wahepeal oli wälja läinud, tuli klaasitäie 
külma weega tagasi. 

»Rüübake külma wett, Platon Kristoforowiš!“ ütles ta sü- 
damlikult, ,,see karastab teid.“ 

Astolowski wõttis weeklaasi ja jõi selle tühjaks. 

Tal oli raske. 

Kella üheks oli talle ettekanne määratud Eltzburgi juures 
ja selleks ajaks oli waja ennast koguda. 

Ta tuletas meele, et tal maailmas paremat sõpra ei ole kui 
Šagrinowiš. See inimene austas teda ja oli talle täiesti truu. 

Nõnda jutustas ta, kuidas Ter-Vegetarjanz tema kabinetti 
tulnud ja ennast wäga häbematult ülewal pidanud. Wiimaks läi- 
nud see äraneetud Niiluse krokodil nõnda jultunuks, et ta temale 
mööda kõrwu annud. Armeenlane saanud wihaseks kui tiiger, 
haarnud äkitselt tema habemest kinni ja wisanud teda niisuguse 
jõuga nurka, et ta maha kukkunud... 

»Platon Kristoforowiš,“ trööstis SŠagrinowiš, ,,teie ärge 
pange tähele, mis see inimene teeb wõi mis ta ütleb. Teie olete 
wäga tark ja wäga hea inimene. Meie äris peawad teist kõik suurt 
lugu ja usuwad teid. Mis läheb tema teile korda? Pealegi olete 
temast warsti lahti: tal on juba pilet walmis wõetud ja kahe 
päewa pärast sõidab ta Konstantinoopolisse.“ 

Šagrinowiši sõnad olid Astolowskile nagu kosutaw balsam 
walutawale haawale. Warsti jäi ta rahulikuks. ükski kaasteenija- 
test ei näinud, mis täna tema kabinetis nelja seina wahel juhtus, 
ja ta oli julge, et Ter-Vegetarjanz ise seda kellelegi ei lähe 
rääkima. 

Kui päew otsas oli, sõitis ta woorimehega koju. Seal sõi 
ta peedisuppi, mis seekord hästi raswane ja maitsew oli, ja peale 
selle peenikesi praetud worste. Siis heitis ta puhkama. 

Tunni aja pärast tõusis ta üles, astus peegli ette ja hakkas 
oma habet korda seadma. Ta wõttis lauanoa ja ajas moka pealt 
ilusa sirge laugu alla, nagu Raabe õpetanud. Kui ta sellega wal- 
mis oli, laskis ta mõlemad habemepooled mõne korra läbi peo, 
et karwad rohkem kokku hoiaksid ja habemepooled lohmakad 
wälja ei näeks. Kui ta arwas soowitawa tagajärje kätte saanud 
olewat, waatas ta habeme weel kord üle ja jäi temaga rahule. 

See on habe, millega weelgi wõib maailmas suuri asju korda 

saata! Armeenlane sõidab kahe päewa pärast ära ja arwatawasti 
lõpeb siis ka nookamine tema habeme üle. Kes wõiks siis tema 
habemes weel midagi leida? Kasearu? Ta on tagasihoidlik ja 
kuigi midagi oma kaasteenijatest märkab, ei ütle seda wälja. 
Sapiro ja Doinikow — määrakoer ja ilwes? Nad oskawad trot- 
sid ja mõnikord sündmatut nalja teha, aga niisuguseid asju üles 
leida, nagu armeenlane leidis, ei oska "nad mitte. Kusmin? Mis 
niisugusest haledast waimust rääkida! 


Ta pani enese riide ja läks restoraani. 

Restoraan oli tühi, ainult kaks wäga heas riides isandat 
istusid nurgas wäikese laua taga. Üks nendest oli wäheldane mees, 
musta pea ja musta nüri habemega: see oli põllutööministeeriumi 
kõrgem ametnik. Teine oli pikk, tugew mees, pikkade heledate 
wurrudega: see oli Pihkwa kubermangu mõisnik. Ta oli nõuks 
wõtnud oma mõisas, Pihkwa kubermangus, siidiusside kaswatust 
sisse seada ja palus selleks walitsuselt kontsessiooni ja kaks mil- 
jonit rubla abiraha. 

Astolowski istus kesk saali laua ääre ja tellis endale pudeli 
odawat Krimmi wiina. 

»Kelleks peawad mind need kaks isandat?“ pani ta enesele 
küsimuse ette. 

Šagrinowiš nimetas teda riigikantsleriks, Kosmodemjans- 
kaja — kindraliks, Twan Wassiljewiši poeg Nowaja Derewnjast 
— Skobelewiks, Raabe — wanaks Moškiniks. Diplomaadiga wõiks 
tal küll sarnasust olla ja ka Wassa arwas, et ta wäga hästi wõiks 
olla wälismaa saadik. Riigikantsleriks ta praegu ei sünni, sest mis 
tuleb riigikantsler restoraani istuma? Kindraliks — jah, aga kind- 
ral peab ju hobuse seljas istuma, ka siis, kui ta lennuwäe kindral 
on... Kõige rohkem sünnib ta ikkagi diplomaadiks. 

Platon Kristoforowiš diplomaat — see'on ju ülitore! Ta 
on tõesti diplomaat. Ta tuli eile wälismaalt, oma ametikohalt. 
Nüüd istub ta restoraanis ja joob punast Krimmi wiina. 

Ta waatas kahe isanda poole nurgas ja nägi omaks hea- 
meeleks, et need teda tähele panewad. 

»Küllap ka nemadki peawad mind diplomaadiks wõi kui 
mitte selleks, siis wähemalt mõneks suureks mõisnikuks,“ mõtles 
ta ja rüüpas punast wiina. 

Ta on diplomaat, aga missuguses riigis? Saksamaal?... 
Austrias?... Ka keiser Franz Josefil oli kaheharuline habe, aga 
nüüd on ta mees surnud... On ka weel teisi riike, kuhu wõiks 
saadikuks minna, näiteks Bulgaariasse, Persiasse, Türgimaale... 

Hurrah! Türgimaale! Ta läheb saadikuks Türgimaale. Mis- 
sugune tore idee! 

Ta on Wene keiserliku majesteedi erakorraline saadik ja 
täiswolituslik minister Türgi sultani juures. Mis on armeenlase 

onu tema kõrwal? Armeenlase onu laseb Dardanellid kinni panna. 
Tema paneb enese ametiriide, kohendab habeme üles, läheb sul- 
tani juure, ütleb paar kõwa sõna, põrutab korra rusikaga wastu 
lauda ja silmapilk tehakse Dardanellid jälle lahti... 

Siis nõuab ta, et sultan armeenlase onu minema kihutaks. 
Kohe wõtab sultan oma warakambrite wõtmed tema käest ära 
ja käsib teda kõigi oma koludega paleest wälja, uulitsale, wisata... 

Tuleb ilmsiks, et armeenlase onu on sultani raha üle löönud. 
Sultan käsib palee ette wõllasamba ehitada ja ta üles puua. 

Tema kõrwale puuakse üles ka armeenlane, kes onul raha- 
warguse juures abiks olnud... 

Neid mõtteid mõlgutades sattus Astolowski niisugusesse 
meeleolusse, et hakkas weidraid liigutusi tegema. Isandad nurgas 
jätsid jutu pooleli ja pöörsid silmad tema poole. 

Sisse astus kaks uut wõõrast. Need olid adwokaadid ühest 
wäikesest riigist Läänemere mailt, üks natukene pikem ja pee- 
nem, teine — natukene lühem ja jämedam. ülemineku ajajärgul 
olid nad hästi teeninud, kuid ühes sellega said nad ka weidrad 
haigused» ühel ei seisnud enam jalakannad maas ja teine ei näi- 

eham oma nina peas. Mehed sõitsid Peterburisse terwist pa- 
randäma. Tulnud trahterisse, istusid nad akna alla laua ääre, tel- 
lisid endile õlut ja wähki ja hakkasid sööma ja jooma. 

Rahul ei saanud kumbki istuda. Niipea kui mees, kes oli na- 
tuke pikem ja peenem, oma jalakannad maha wajutas, hakkasid 
nad warsti kerkima ja ta pidi iga kahe minuti pärast püsti tõus- 
ma ja had jälle maha wajutama. Sel, kes oli natukene lühem ja 
jämedam, juhtis oma ninaotsa wastu taewast. Aga niipea, kui ta 
oma pilgu seina peale juhtis, hakkas ta pea kohe wajuma, nõnda, 
et ta pidi iga kahe minuti pärast oma ninaotsa uuesti wastu tae- 
wast juhtima. 

Astolowski waatas kaua weidraid wõõraid. Heamelega oleks 
ta tahtnud nendega tuttawaks saada. 

» Kelleks nemad mind peawad ?“ pani ta enesele küsimuse ette. 

 Wist mõneks suureks loomakauplejaks,“ otsustas ta. 

Igatahes olid nad talle wäga meele järele... 

Tema mõtted pöörsid tagasi riigikantsleri juure. 

Ta on riigikantsler. Missugune tore idee! Riigikantsler ja 
diplomaat sobiwad teineteisega wäga hästi. Würst Gorsšakow oli 
diplomaat, oli wälimiste asjade minister, aga tõusis keiser Alek- 
sander II ees niisugusesse ausse, et see teda riigikantsleriks tõstis. 
Oota, oota, Wanka-Iwanow! Ehk tuleb aeg, kus sa Platon Kristo- 
forowiši ees weel masurkat tantsid! 

Pihkwa kubermangu mõisnik, kes tahtis Wenemaal hakata 
siidiusse kaswatama, et enam tarwis ei oleks wälismaalt siidi 
sisse wedada ja selle peale kallist waluutat raisata, kõlistas kelneri 
ja maksis arwe kinni. Kohe sellepeale tõusid nad ühes ministee- 
riumi härraga laua tagant üles ja läksid wälja. 

Kaks adwokaati ühest wäikesest riigist Läänemere mailt waa- 
tasid üksteisele silma ja tõusid ka üles. Pikem hakkas oma jala- 
kandu maha wajutama ja lühem — oma nina wahtima. Kui nad 
tüki aega olid jannanud, panid nad raha kokku, tasusid arwe ja 
läksid wälja. 

Astolowski jäi üksi. Kell puhweti kohal näitas kaunis hi- 
list tundi. Talle tuli meele, et on waja koju minna. 

Wäljas wõttis teda wastu märg sügisene Peterburi ilm. Kui 
ta niiske udu sees edasi sammus, kadusid kõik tema illusioonid 
riigikantslerist ja wälismaa saadikust. 

Saadik peab kõigepealt Prantsuse keelt oskama, aga tema ei 
oska sõnagi. la millal õpib ta weel Prantsuse keele selgeks? Ei 
iialgi. Ta ei ole riigikantsler, ei ole Wene keisri saadik Türgi 
sultani juures, waid on linaseemneäri seitsmenda osakonna juha- 
taja Astolowski, kes peab iga sammu peal tillukese kõwera juudi 
Saalomon Eltzburgi pilli järele tantsima... 

Ta jõudis kaanali ääre ja waatas üle raudwõre wette. Gaasi- 
laterna walgusel nägi ta kaanaliwee ühetasast musta pinda. Tal 
tuli ette, kui seisaks ta Egiptuses, Niiluse kaldal ja näeks jões 
määratut krokodilli ujuwat, soomustatud selja, kolelaiade lõugade 
ja tugewate hammastega. 

Ta pööris kähku ümber ja hakkas jälle minema. 

»Pole wiga!“ ümises ta iseeneses. ,,Tingimata hakkab ar- 
meenlane haaremisse tikkuma — sultani naiste juure. Küll sultan 
ta sealt kätte saab!“ 


VII. 


Moskwa-Windawi raudtee waksal Peterburis oli kihamas: 
sõitis ära Ter-Vegetarjanz. 

Waksalihoone säras mitmewärwilistes ilutuledes. Paraadi- 
ruumid olid lahti tehtud ja ilupuudega ehitud. Juba päew 
enne oli tema jaoks wälja otsitud kõigeparem salongwagun. Wak- 
salisse oli tellitud ka muusikakoor. 

Kõiki neid korraldusi näis juhtiwat üks härra, kes kahtle- 
mata oli mõni kõrgem ministeeriumi ametnik. Ta kandis musta 
palitut ja ümmargust kõwa kübarat, aga palitu alt paistis wälja 
mundri kullatud krae. 

Juba kaua aega enne rongi minekut hakkasid saatjad endid 
paraadiruumidesse koguma. Pool tundi enne ärasõitu jõudis Ter- 
Vegetarjanz ise waksalisse Sõn-Kalagujewski saatel. Muusika- 
koor mängis Peeter Suure marssi. Paraadiruumides ootasid teda: 
linaseemneäri nõukogu — in corpore, esimehe Rahasajewiga ees- 
otsas; juhatus — in corpore, esimehe, peadirektor Wanka-Iwa- 
nowiga eesotsas; rewisjonikomisjon — in corpore, esimehe Käs- 
nakowiga eesotsas; direktorid Klopow, Curland ja Eltzburg, Lili- 

petrow, Ditkowski, Raabe, Polner, Kasearu, Konstantin Mihailo- 
wiö, Sapiro, Doinikow, Wetlugin, Agafonow, Prokofjew, Bespalow 
ja teised. Teiste seljataga nähti ka Lipkini. Oli ilmunud palju 
äris teenijaid prouasid ja preilisid, nende "seas ka Belassowa ja 
Ossienko. Peale nende oli Ter-Vegetarjanzi saatma tulnud palju 
tema isiklikke tuttawaid Peterburi seltskonnast, nende seas ka 
mitu Armeenia miljonäri. 

Esimese kõne pidas nõukogu esimees Rahasajew, kes Aršak 
Wartanowiši teeneid linaseemneäris wäga kõrgelt hindas ja teada 
andis, et nõukogu on otsustanud üles panna tema pildi istumise- 
saali ja tema nime kuldtähtedega marmortahwlisse raiuda. Selle- 
peale andis ta Ter-Vegetarjanzile tänuaadressi. 

Teise kõne pidas peadirektor Wanka-Iwanow, kes toonitas, 
et linaseemneäri Aršak Wartanowišiga kaotab kõige ausama, ees- 
kujulikuma ja anderikkama ametniku. Ta awaldas lootust, et 
Aršak Wartanowiš mingisugust wiha ei kanna selle asutuse peale, 
mille teenistusest ta lahkub, ja riigi peale, mis talle on seni isa- 
maaks olnud. Tal ei peaks selleks ka põhjust olema, sest prae- 
gusel silmapilgul wõib ta oma silmaga näha, kuidas kõik teda 
austawad. 

Peale selle kõnelsid weel mitmed teised. Belassowa kõneles 
»Feegli Seltsi“ esitajana ja awaldas Aršak Wartanowišile tänu, 
et ta naisterahwaste wastu ikka on olnud wiisakas ja tähele- 
panelik. 

Kui kõned lõppenud, anti Ter-Vegetarjanzile kingitused 
kätte Wanka-Iwanow kinkis hõbedast sigaritoosi, kuldmono- 
grammiga, Eltzburg — portselaanist kohwikannu, Curland — 
kaks hõbelusikat. Naisterahwad annetasid lilli. 

Ter-Vegetarjanz tänas kõiki liigutawalt. Ta ütles, et tal 
raske on Wenemaalt lahkuda, sest et tal palju häid sõpru siia 
maha jääb. Ta ütles, et ta kõiki, kes teda saatma tulnud, oma 
sõpradeks peab, ja palus igaüht, kes neist Konstantinoopolisse 
juhtub tulema, enda juure sisse astuda. Kui tal muud neile pak- 
kuda ei ole, siis tass musta Türgi kohwi ja hea Türgi sigar on ta! 
ikka. Tema korter on onu juures, sultani palees, Kuld Sarwe 
ääres. 

Kõne järele mängis mängukoor tuschi. 

Härra kuldkraega mundris ei seganud ennast saatjate hulka, 
waid käis kaudu, pidas silmad lahti, et kõik korras oleks, ja wa- 
hetas ainult Wanka-Iwanowiga aegajalt mõne sõna. 

Nõukogu esimees Rahasajew wõttis sõna ja pani ette Aršak 
Wartanowiši elada lasta. 

Peadirektor Wanka-Iwanow tegi naeratawa näo, tõstis pa- 
rema käe kolm sõrme püsti, lõi peaga ja ütles: 

»Hlagu !“ 

Selle järele kõlas paraadiruumides kolmekordne / mürisew 
»hurra!“ 

t Ter-Vegetarjanz tänas weel kord, pigistas kõigil saatjatel 
kätt, suudles oma ligemaid sõpru põsenuki otsa ja astus siis sa- 
longwagunisse, mis teda pidi Odessasse wiima. Sinna oli juba 
sõjalaew ette saadetud, kes teda pidi üle Musta Mere Konstanti- 
noopolisse sõidutama. 

Muusikakoor mängis Türgi marssi, raketid lendasid õhku, 
kübarad kerkisid, taskurätikud lehwisid ja rong, mis juba tund 
aega oli hiljaks jäänud, kadus ööpimedusse. 


Teisel hommikul, kui Astolowski Lilipetrowi kabinetti as- 
tus, leidis ta sealt rohkearwulise improwiseeritud koosoleku eest. 

»Platon Kristoforowiš!“ hüüdis Sapiro talle wastu: ,,kas 
nüüd olete armeenlasest lahti?“ 

»Minul ükskõik!“ wastas Astolowski,  koosolejaid kättpidi 
teretades. i 

»Päris ükskõik ta just ei ole,“ irises Ditkowski: ,ta käis 
teile ju wiimasel ajal tugewasti kaela peale,“ 

»Paar päewa enne ärasõitu andsin mina temale oma kabi- 
netis mööda kõrwu.“ 

Lilipetrow ja Sapiro naeratasid. 

» Wõi nii julge mees olete teie,“ lausus Konstantin Mihailowiš, 
sigarit tõmmates. 

»Platon Kristoforowiš!“ ütles Bespalow: — ,teie olete oma 
uutmoodi habemega kangesti plaanis. Nüüd on naisterahwad 
teie ümber otsekui kärbsed meepoti ümber.“ 

»Kelle pärast see siis kõik on?“ ütles Doinikow, kuna tema 
mokad endid isukalt torusse tõmbasid. ,,Imelik magneet see habe! 
Minul pole habet ja sellepärast ei waata minu peale ka keegi, 
Waadake, tal on jälle uus lips!“ 

Doinikow pani Astolowskile parema käe ümber piha ja pöö- 
ris teda pool ringi ümber, nõnda et kõik koosolejad läbi habeme- 
prao tema sinist, walgete täppidega lipsi wõisid näha. 

»bile,“ rääkis Bespalow, tooli peale istudes ja paberossi 
põlema süüdates: ,,ei saanud mina ühes Sergei Sergejewišiga 
pruukostile minna ja läksin natuke pärastpoole. Suur laud oli 
juba ära wõetud ja sellepärast istusin wäikese laua ääre. Minu 
kõrwal, teise wäikese lana ääres istusid Olga Tarassowna Ossien- 
ko ja Petin — teate, see pikk noorhärra Kasearu osakonnast, kes 
alati kõrget kraed kannab. Suure laua ääres istus Platon Kristo- 
forowiš. Warsti lõpetas ta söömise, tõusis üles ja läks wälja. 
Seal ütleb Ossienko Petinile: ,,ära läks!“ Petin wastab: »Jah, ära 
läks.“ Ossienko küsib: ,,Kuidas meeldib teile Platon Kristofo- 
rowiö?“ Teine waikib natukene aega ja ütleb: ,Ei midagi ise- 
äralist.“ ,,Ta on kangesti ilus meesterahwas,“ ütleb Ossienko. 
»Pole wiga,“ wastab Petin: ,,aga iseäralist ei näe ma tema juures 
sellegipärast midagi. Mis leiate siis teie tema juures?“ ,,Ta on 

wäga ilus,“ ütleb Ossienko: ,,nägu walge, silmad hallid ja habe!.. 
Silmad ja habe on täiesti kokkukõlas tema walge näoga. Tal on 
kangesti ilusad silmad. Ja habe!.. Niisugust habet ei ole kellelgi 
meesterahwal. Ennemalt ei olnud tema habe weel nii ilus, aga 
nüüd on tal halle karwu juba sees ja hallid karwad teewad ruüge 
habeme kangesti ilusaks. Minule meeldib Platon Kristoforowiš 
krdi , Peale selle on ta wäga armas inimene, nii pehme ja wii- 
sakas.“ 

Härrad hakkasid kooris naerma. 

»Kas näete nüüd, Platon Kristoforowiš, missugune komp- 
wekk teie olete!“ hüüdis Lilipetrow. 

»Nüüd pole midagi imestada,“ ütles Doinikow naeru pärast 
kõhtu kinni hoides: ,,et Platon Kristoforowiši kuuekrae naiste- 
rahwa juukseid täis on.“ 

»See juuksekarw, mida Jewsignei Wassiljewiš mõne päewa 
eest Platon Kristoforowiši kuuekrae pealt kinni püüdis, oli walk- 
jas, aga Ossienko juuksed on mustjaspruunid!“ hüüdis Sõn-Kala- 
gujewski. Ž 

»Naljakas inimene!“ hüüdis Wetlugin: ,,kas Natalia Taras- 
sowna üksi Platon Kristoforowiši kumardab? Kõik meie äris tee- 
nijad neiud ja prouad on tema austajad. Maa wäriseb, kui ta 
kustki läbi läheb.“ 

»Mina seda juuksekarwa ei näinud,“ sõnas Bespalow rahu- 
likult, endist wiisi tooli peal istudes ja.paberossi suitsetades: ,aga 
kui ta walkjas oli, siis wõis ta ka wäga hästi Belassowa wõi wäi- 
kese walge Nikolajewa oma olla.“ 

»Missugune mees pealtnäha!“ hüüdis Sapiro. ,,Kes oleks 
seda ometi wõinud uskuda?“ 

»Kompwekk, kompwekk!“ hüüdis Doinikow ja maitsis oma 
huuli, A 

»Härrad!“ hüüdis Raabe: ,,küllalt saab juba Platon Kristo- 
torowiõist rääkida: räägime wahel millestki muust.“ 

»Õige!“ ütles Lilipetrow, pabereid ette wõttes: »Tarwis on 
tööle hakata: muidu saame warsti Wanka-Iwanowi = kantsikut 
maitsta.“ 

Koosolejad lahkusid. 

Astolowski sammus oma kabinetti. Tal oli wäga halb. Wii- 
mase kahe nädala jooksul oli tal otse pöörane elu olnud: üks häbi 
järgnes teisele, üks alandus tuli teise peale, Habe, tema kilp ja 
uhkus, oli naljade ja pistete märgilauaks saanud. Nagu ta nüüd 
näha wõis, oli tema habe niisuguseks asjaks muutunud, millest 
igaüks wõis igal ajal ja juhtumisel kinni haarda. Ta nägi sel- 
gesti, et kõrgemad äriteenijad tema peale juba kahtlaselt waa- 
tawad ja et tema oma habemega mitte enam see püha mees ei 
ole, kelle külge ükski ei tohi puutuda. 

Nagu näha, hakkawad nad teda kahtlustama naiste jä- 
rel jooksmises. Kust wõiwad nad seda ometi teada? Bespalow 
nimetas Nikolajewat? Kas ta tõi ta lihtsalt näiteks kui tüd- 

ruku, kellel walkjad juuksed on, wõi on ta tõesti midagi mär- 
ganud? 

Tema süda läks külmaks. 

Mis saab siis, kui see asi teatawaks saab?... 


Õhtul läks Astolowski Kurskite perekonda aega wiitma. Ta 
sõi nende juures õhtust, püüdis iseäranis armastuswääriline olla 
ja pani oma heameeleks tähele, et wiimaste nädalate sündmused 
teda Kurskite silmis milgi wiisil ei olnud alandanud. 

Teisel hommikul läks ta, nagu ikka, teenistusse.  Wae- 
walt oli ta weerand tundi oma kabinetis istunud, kui uks lahti 
läks ja Raabe sisse astus. 

ITO ga Gezo6pasie!“ hüüdis ta täie suuga. ,,Ma käisin praegu 
ülewal, wiiendal korral, teatawas kohas. Sinna on üks Õa.1õecB 
teid tõrwaga seina peale maalinud! Pole mingisugust kahtlust, 
et ta on tahtnud teid maalida ja ei kedagi muud: niisugune kit- 
sas, madal otsaesine, nagu teil, ja määratu suur kaheharuline 
habe. .Mepaagnpi!“ 

Astolowski silmad läksid laiaks. 

»Nagu näha,“ ütles ta, pead kõngutades: »on mõned isikud 
mind lausa kiusama hakanud, näiteks Doinikow, Bespalow ja 
Sapiro.“ 

»Ah, Platon Kristoforowiš!“ hüüdis Raabe: »Selles asjas 
kahtlustate neid asjata. Nad pilkawad teid mõnikord küll ja peale 
selle ei waata Sapiro mitte just hea silmaga teie peale, aga nad 
on ikka mehed ja niisugust poisikese tempu nad tegema ei lähe. 
Mis see nüüd olgu? Terwe sein on tõrwaga ära rikutud! See 
pidi igatahes hea maalija olema, sest teie habe ja otsaesine on 
wäga hästi korda läinud — nõnda, et teid igaüks wõib ära tunda. 
Ma ei saa tõesti aru, mis neil teise habemega asja on?... 
ilmas on ju igasugust risu olemas. Näiteks Kasearu. Ta ütleb 
mulle: ,,Boris Wladimirowiš! Teile on waja püssi kätte.“ Pole 
wiga, küll sa seisad weel püssiga Eltzburgi ukse ees! Küll sa 
tantsid weel Wanka-Iwanowi ees masurkat!... Teie habemest 
on wiimastel nädalatel üldse wäga palju juttu olud. Peab üt- 
lema, et teie ise ka selles süüdi olete. Sest saadik, kui teie habe 
kahes harus, on teil palju kultuurilisem wälimus, kui enne. Teie 
tuletate mulle wana Moškinit meele. Ah, temast ma juba rääki- 
sin! Aga sellegipärast on teie habe minu aru järele vr Kui 
habe kahes harus, siis ei tohi ta liig lohmakas olla. "Teie wõik- 
site ta põskede pealt lasta lühemaks lõigata. Mina arwah, et 
wõiks lasta ka alt natukene lühemaks teha. Waadake, nõnda!“ 

Raabe wõttis Astolowski habemest kinni ja näitas, kui palju 
ta soowiks teda kitsamaks ja lühemaks teha. 

»Tänan teid, Boris Wladimirowiš!“ — ütles Astolowski, 
Küll ma waatan kodus järele.“ 

Kaks habemesalka kahel pool suud olid endid wiltu pöörnud. 

»Mis teie arwate,“ küsis ta: ,,kes wõis selle seina ära 
rikkuda ?“ 

»bi tea!“ wastas Raabe: ,,aga see on tõesti häbemata tegu. 
Kui ma teaksin, kes niisugune nurjatu oli, ma ütleksin kohe Saalo- 
monile ja laseksin jalamaid ärist wälja kihutada. Mul on õige 
wähe aega. Tulge üles, ma näitan teile!“ 

Nad läksid üheskoos wiiendale korrale, teatawasse kohta, 
mis sel silmapilgul õnneks waba oli, 

»Waadake, Platon Kristoforowiš!“ ütles Raabe, tõrwaga 
pintseldatud kuju seina peal näidates: ,,kas ma ei rääkinud tõtt? 
See on ju teie otsaesine ja teie kaheharuline habe. See pidi osaw 
maalija olema, sest wäheste pintslijoontega on ta teid nõnda hästi 
tabanud, et igaüks wõib ära tunda. Bezo6pasie! Igaüks, kes 
nüüd siia paika tuleb, näeb teie pilti seina peal. Minge kohe ak- 
Urini juure ja laske kõik maha kraapida. Jah, nõnda tehke! Mul 
on wäga Wähe aega: ma pean kohe Solomon Isakowiši juure 
minema.“ 

»boris Wladimirowiš!“ ütles Astolowski tasakesi, teda 
kuue hõlmast tagasi hoides: ,,ärge aga sellest temale midagi 
rääkige.“ 

»Olge mureta, Platon Kristoforowiš!“ wastas Raabe: ,,sellest 
ei lausu ma sõnagi. Mul on üks teine asi.“ 

Astolowski jäi üksi. Ei olnud mingit kahtlust, et see tema 
näopilt oli. Pikemaks waatamiseks ei olnud enam aega, sest all 
trepi peal kuuldi sammusid: uued wõõrad tulid. Ei olnud ka tar- 
wis rohkem waadata: ta oli juba küllalt näinud. 

Kibeda tundmusega jäi ta trepi lagedale seisma ja mõtles, 
kes talle selle tüki on mänginud. Wõib olla, et Kirilin? Wõib olla, 
et pikk Loginow? Wõib ka olla, et Kotelkow? Midagi ei teadnud 
ta kindlasti ütelda. Ta seisis mõne minuti, siis läks ta alla teisele 
korrale ak-Urini juure. Tatarlane seisis Wanka-Iwanowi kabineti 
ees, kui wahwa sõjamees. 

»Kas teie, ak-Urin, olete täna kõik kohad hoolega järele waa- 
danud ?“ küsis ta. 

Jah!“ wastas tatarlane ja kõngutas pead. 

»Ülewal, wiiendal korral, teatawas kohas on üks nurjatu isik 
seina ära määrinud.“ 

»Jah!“ 

»Kuulge, ak-Urin, teie laske see pilt seina pealt maha kraa- 
pida! Ei ole ilus, kui sein määritud on.“ 

»Jah!“ 

»Pga teie ei tea, ak-Urin, kes niisugune nurjatu on?“ 

»See on Platon Kristoforowit.“ 

»Ma ei küsi mitte, ak-Urin, kelle pilt see on: ma küsin, kes 
. ta sinna maalis.“ 

»Bi tea.“ 
»Kas lasete, ak-Urin, kohe maha kraapida ?“ 
»Jah!“ 


Matwei Danilowiš Konsübinski tuli Astolowskit waatama. 


Nad on wanad tuttawad, teeniwad ühes ja sellessamas ma- 
jas, aga saawad wäga harwa kokku. Platon Kristoforowiš on talle 
palju head teinud: tema läbi sai ta ,,Häda- ja abikassast“ abiraha 
terwise parandamiseks; kui naine ära suri — anti talle sealt- 
samast laenu. Ta elab waikist üksildase elu. Naine on surnud, 
mõlemad tütred — mehel: ei ole, kes koristaks wõi kohendaks. 
Raske on üksipäini elada, aga mis sinna parata! Mõned wõtawad 
weel wanas eas naised. Oleks ka temalgi mõni tuleja, aga ta ei 
tahaks seda teha: on kahju esimesest naisest. Aga raske on 
ilma* naiseta läbi saada ja wõib olla, et wiimaks ometi wõtab. 
(Matwei Danilowiš ohkas). Teenistus on ikka ühesugune. Aktsep- 
tatsioonijaoskonna juhataja Nikolski on wäga weider inimene ja 
kangesti iseennast täis. Nikolski tahaks temast heameelega lahti 
saada, aga see ei ole nii kerge, sest Saweli Haimowiš teab teda 
juba sest ajast, kui tema onupoeg Raspopow, kellel Rjasani kuber- 
mangus wäike mõisa oli, Liwšitzile metsa müüs. Nad olid mõlemad 
kaubategemise juures. Teenistus iseenesest just raske ei ole, aga 
Nikolski on iseenese peale wäga uhke ja ei pea teiste tööst midagi. 
Ta ei teeniks, aga maatükk läks käest ära ja kapitali pole ka: peab 
hädapärast teenima ja niisuguseid jämedaid ja hööweldamata 
inimesi enese ülematena kannatama, nagu Nikolski. . Inimesed 
linaseemneäris on üldse wäga halwad: üks kangutab üht ja 
teine teist, Üks armastab ennast teise asjade sekka segada, ehk 
tal nendega küll midagi tegemist ei peaks olema. Bile seisis mitu 
inimest tema laua ümber. Seal ütles üks noorematest ametnikku- 
dest, nimega Gulkin: ,,Kas teate, Platon Kristoforowiš Astolowski 
on hakanud oma habet uutmoodi kandma: nüüd on tema habe 
kahes harus. Nikolski waatab natukene aega ja ütleb (Matwei 
Danilowiš hakkas õige tasa rääkima) : kaheharuline habe on wale- 
liku inimese tunnusmärk. Jumala eest, ta ei waleta! Nikolski ütles, 
et kaheharuline habe on waleliku inimese tunnusmärk... Küll 
oleks hea, kui niisugune ära läheks: saaksid ometi teised inimesed 
rahu. Mis on temal teiste inimeste habemetega asja? Kui Jumal 
on lasknud kellelegi habeme kaswada, siis wõib ta teda ka kanda, 
nagu ise tahab. Ja temal ei ole sugugi häbi teiste ees ütelda, et 
kui Platon Kristoforowiš habeme kahte harusse ajab, siis on ta 
walsk inimene! On kõiksuguseid inimesi maailmas ja igaühe sõnu 
ei maksa tähele panna. Ainult see on paha, et neid sõnu mitu ini- 
mest pealt kuulis... Kuidas elab Platon Kristoforowiš? 


Platon Kristoforowiš on rõõmus hulga aja pärast Matwei 
Danilowiši näha ja temaga mõne sõna juttu ajada. Nad teeniwad 

mõlemad ühes ja sellessamas äris, aga maja on wiiekordne ja selle- 
pärast pole imeks panna, et mõnd kaasteenijat ainult korra wõi 
kaks-aastaš näha saab. Oli aeg, kus tema onupojal Rjasani ku- 
bermangus karjamõisa oli, aga selle müüs ta warsti ära. Kodus on 
kõik“ terwed, ainult Wassa on wäga lahjaks jäänud. WAäikesed poi- 
sid hakkawad juba aabitsat õppima. Tööd on wäga palju, kuid 
kahjuks le omal ei mõisat ega walda: peab teenima, kui pere 
järel on- Palju aega nõuab mitmesugustes organisatsioonides töö- 
tamine, aga mis sinna parata! Peab koormat wedama, sest ligi- 
mest aidata on meie püha kohus. Oli kord karta, et Wanka-Iwa- 
now kõik wanad teenijad lahti laseb ja oma onupojad asemele pa- 
neb, aga nüüd, nagu näha, on ta selle mõtte katki jätnud: Wanka- 
Twanow ei ole mitte kõige parem inimene: ta on wäga halb ja too- 
res. Aga tal on wõim käes ja mis sa talle ikka ära teed? Oli 
osakonna juhataja — armeenlane Ter-Vegetarjanz. See oli iga- 
wene kelm: ta oli Tiflisis kaks aastat wangiroodus istunud, weksli 
wõltsimise pärast. Ter-Vegetarjanzil oli teada, et ka tema sel- 
lest loost teab ja sellepärast hakkas ta tema peale wiha kandma. 
Kord läks Ter-Vegetarjanz juba nõnda häbematuks, et ta sunni- 
tud oli temale mööda kõrwu andma. Selle kõrwalopsuga sõitiski 
ta Konstantinoopolisse. Ta ei usu, et sel nadikaelal seal hästi lä- 
heb, olgugi, et tema onu sultani kassapidaja on. Ta on kange 
naistekütt ja hakkab kahtlemata sultani haaremisse tikkuma. Seal 
on aga walwe õige kange. Sultan saab ta tingimata kätte ja küll 
ta talle siis näitab!... Ta hakkas tõepoolest habet teist wiisi 
kandma, kuid ainult sellepärast, et ta juba kakskümmend aastat 
on teda ühes puhmas kannud ja habet alati ühtwiisi kanda läheb läi- 
laks. Mis mõni Nikolski taoline hundi poolwenda ütleb, see on 
temal ükspuhas. Kaheharuline habe oli ometi Skobelewil. Kahe- 
haruline habe oli ka Wene saadikul Berliinis (Matwei Danilo- 
wiõ ehk on isegi tema pilti ,Hnga'“s näinud?). On ka weel palju 
teisi diplomaate, kes habet kahes harus kannawad, aga kas dip- 
lomaadid on walelikud inimesed?... Ta on wäga, wäga rõõmus, et 
Matwei Danilowiš teda waatama tuli ja palub seda ka edespidi 
teha. 

Pikk, soe käepigistus ja Konsübinski lahkus. Ta kandis 
musta, pikka kuube ja walget püstkraet, nagu ikka. Lõug oli tal 
hooiega puhtaks aetud. 


Kui Astolowski koju jõudis ja kõhu kapsasuppi täis sõi, ei 
heitnud ta puhkama, nagu see tema harilik wiis oli, waid astus 
peegli ette. See, mida ta Konsübinski käest kuulis, rikkus tema 
rahu täiesti. 

Kaheharuline habe waleliku inimese tundemärk? Temal on 
nüüd kaheharuline habe ja igatahes peab Nikolski ka teda waleli- 
kuks inimeseks. Aga kes teab, ehk peab ta teda weel rohkem, 

kui walelikuks: peab teda wõltsiks ja kahekeelseks? Niisugune 
hundi poolwenda! Kui ta tal käes oleks, lööks ta tema ninaluu 
katki. Ehk wõtaks hea malga ja annaks talle niisuguse keretäie, 
et tal enam ükski küljekont terweks ei jää. Tema tohib niisugust 
asja ütelda kuue inimese ees! 

Asi läheb iga päewaga hullemaks. Ikka rohkem ja rohkem 
kooritakse teda paljaks. Sapiro, Doinikow ja Bespalow peawad 
teda naistekütiks. Nüüd on see hundi poolwenda aru kätte saa- 
nud, et tema peale selle ka weel walsk inimene on. Nagu näha, 
hakkawad nad aru saama... 

Äraneetud armeenlane! Et teda haikalad Marmori meres 
ära sööksid! Kõik see algas sest silmapilgust, kui ta Lilipetrowi 
kabinetis oma esimese kõne pidas ja tähelepanu asja peale juhtis, 
mis enne linaseemneäris seni kellelegi pähe ei tulnud: et habe 
temale kilbiks on antud, mis kõik tema mõtted ja sõnad ja kired 
kinni katab. Sellest ajast peale hakkasid karjakrantsid, nagu Sa- 
piro, Doinikow ja Bespalow ja osalt ka Kasearu tema habeme 
alla waatama. Nüüd, nagu näha, leiab selle habeme alt igaüks 
midagi. ... j i 

Enne kandis habe teda: ta sõi tema eest, kõndis, rääkis, nae- 
ris, birmutas. Nüüd, kus habe pooleks jagatud, kus tal wagu sees, 
ei kanna habe teda enam, waid tema peab habet kandma. Enne 
oli habe kerge, kui udusulg, aga nüüd kipub ta raskeks minema 
just kui oleks ta tina täis. Habe ei ole mitte enam wall, mis teda 
kaitseb, waid tema peab habet kaitsma. 

Boris Wladimirowiš tunneb teda, tunneb kõik tema halwad 
küljed, aga selle peale waatamata on ta tema wastu alati heataht- 
lik olnud. Maljuta Skuratow!... Tal on kaks tuge: Raabe ja 
Lilipetrow. Kui Raabe ütleb, et on waja habe wäiksemaks teha, 
et ta mitte enam lohmakas ei oleks, siis peab seda käsku täitma. 

Ta otsis naise wäikesed käärid üles, astus uuesti peegli 
ette ja hakkas mõõtma, kui palju wõiks maha wõtta. Niipea, kui 
käärid habemekarwade külge puutusid, läks tal süda pahaks ja 
käärid kukkusid parinal maha. 

Ta wajus rammestunult tooli peale. 

Poole tunni pärast tõusis ta uuesti püsti. 

Tühi kõik! Ta näitab, et ta mees on, kellel julge süda rin- 
nus. Panteleimonskaja peal elab juut Dawid Wassiljewiš, kes aja- 
lehtedes kuulutab, et ta Pariisis kõige kuulsamate meistrite juu- 
res on õppinud ja kõige peenemad moed tunneb. Ta näitab, kui 
palju maha lõigata, ja et süda pööritama ei hakkaks, laseb silmad 
kinni siduda. 

Ka juukseid hakkab ta teistwiisi kandma, nimelt püsti, et 
Sapirol, sel määrakoeral, enam põhjust ei oleks teda wanameheks 
nimetada. Ta muudab enese täiesti uueks inimeseks. 

Astolowski jõudis alles hilja koju, sest peale selle kui ta juut 
Dawidi juurest ära tuli, käis ta ühe tuttawa naisterahwa juures 
sees, kus tal aega läks. 

Korter oli juba pime: Wassa ja lapsed magasid. Ta heitis 
diiwani peale magama, ilma et oleks tuld üles wõtnud. 

Hommikul tahtis ta Wassat oma uute moodidega üllatada. 
Ta pani enese riide ja astus söögituppa. 

»Tere, Wassa! tere, mu wäikesed sipsukesed!“ 

Wassa saatis lapsed isa käele suud andma, aga ise jäi istu- 
ma ja Waatas pärani silmadega mehe otsa. 

»Mis sa näed, Wassa?“ küsis Astolowski va 

»Ma näen, et teie jälle koguni uut moodi olete,“ wastas Wassa 
Leonidowna; juuksed on püsti ja ka habe nagu ' oleks teil öösel 
kahanenud.“ 

»Kalla mulle teed kruusi, Wassa, ja ulata rääbused siia!“ käs- 
kis Astolowski. ,,Ma hakkan nüüd juukseid püsti kandma. Raske 
töö äris on mind wanaks teinud, aga ma tean, et naised wana meest 
ei armasta ja sellepärast tegin enese nooremaks. Habe ei ole 
> mitte öösel kahanenud, ega pole teda ka rotid söönud, waid ma 
lasksin teda eile õhtul juut Dawid Wassiljewiši juures wäiksemaks 
teha. Seda oli hädasti tarwis, sest karwu oli liig palju ja habeme- 
pooled olid wäga lohmakad. Wassa, kuidas meeldin ma — sulle 
nüüd ?“ 

»Teie olete mulle alati meeldinud,“ wastas Wassa, kuna tema 
põsenukid punetama lõid. 

»Wassa! sa oled tark naine ja saad aru,“ kiitis Astolowski. 
» Nüüd on minul täiesti kultuuriline wälimus ja euroopalik habe. 
Selle habemega wõib minupärast kas Persia riigi ära wõita.“ 

»Kui teie mõni kindral oleksite, wõib olla ehk wõidaksite ka,“ 
wastas Wassa Leonidowa. ,,Küllap wõidate, kui sõdima hakkate.“ 

»Muidugi wõidan. Kas tead, Wassa, ma olengi kindral: ma 
olen Skobelew!“ 

»Olete küll Skobelewi moodi.“ 

»Ei, Wassa. Siia sinu mõistus weel ei ulata! Kindral peab 
hobuse seljas istuma. Aga mina olen diplomaat. Esiteks olen 
wäljamaa saadikuks ja pärast saan riigikantsleriks.“ 

»Wõite muidugi saada.“ 

»Tule siia, Wassa! Sa oled mal kuldawäärt naine. Wäikene, 
walgepeaga kass! Las' ma wajutan sind õige korra oma rinna 
ja uue habeme wastu.“ 

Astolowski otsis oma suu üles, tegi sinna kohta habeme 
sisse augu, laotas käed laiali, tõmbas Wassa Leonidowna oma rin- 
nale ja andis talle kaks korda musu. j 

Wassa, mehe kaisust wabanedes, ajas korraga silmad pärani. 
Järgmisel silmapilgul wõttis ta tema kuue lakast mõlema käega 
kinni, ajas nina juure ja nuusutas paar korda. 

»Teil on Prantsuse lõhnaõli lõhn juures,“ lausus ta, mehele 
terawasti otsa waadates. ,,Minul niisugust lõhnaõli ei ole.“ 

»Ära tunneb, risu!“ mõtles Astolowski. 

»Siin pole midagi imestada,“ sõnas ta järgmisel silmapilgul. 
»Nagu sa ise tead, käisin ma eile õhtul habemeajaja juures ja 
tema pritsis mulle Prantsuse lõhnaõli peale. Seepärast see lõhn.“ 

»Eks te” teate ise,“ wabandas ennast Wassa Leonidowna. 

»See ei ole juut Dawidi, waid Praskowja Nilowna lõhnaõli,“ 
muigas Astolowski iseeneses. ,,Nina on Wassal küll oma koha 
peal, aga muidu on ta rumal kui lammas.“ 

»Kas näete: papal on täna uus habe,“ ütles ta natukese 
aja pärast laste poole pöördes. 

»Jah, näeme! sul on kaheharuline wäike habe!“ hüüdsid kõik 
wiis mudilast kooris. d 

Wäike, kolmeaastane Nataša hakkas isa põlwe peale tikkuma, 
sealjuures oma käekestega mõlemast habemepoolest kinni wõttes. 

»Sina rott!“ tõreles Astolowski. ,,ära sikuta papat habe- 
mest, papal on walus! Wassa, kutsu Fjokla siia!“ 

Mõne silmapilgu pärast ilmus Fjokla, juba wanapoolne nais- 
terahwas, keda oli alles paari aasta eest Wene külast Peterbu- 
risse toodud. 

»Fjõkla!“ pööras härra teenija poole, kuna ta ise kruusist 
teed rüüpas: ,,mis sina minust nüüd pead? Näed sa, mul on 
juuksed lühikeseks lõigatud ja püsti aetud; habe on wäiksemaks 
tehtud ja kahes harus.“ 

»Eks te' ole, Gapnub, ka nõnda uhke küll,“ wastas teenija, 
kui oli natukene aega waadanud. ,,Meil oli külawanemaks Kusma 
Petrowiš. Tema maja on meie külas kolmas tagumisest otsast, 
pahemat kätt, roheliste aknaluukidega. Temal oli ka niisugune 
kaheharuline habe, nagu teil, ÕapuEHP, praegu on. Ostis üles sigu, 
oinaid, kukkesid, õunu ja sibulaid ja wedas Moskwasse. Muidu 
oli ta wäga kange südamega ja kui purjus oli, siis peksis naist 
Arina Rodionownat ja kakles terwe külaga.“ 

»Sina ei tea midagi, Fjokla!“ hüüdis Astolowski pahaselt. 
»Käi tagasi kööki! Õige mul tarwis sinu Kusma Petrowiši ja 
Arina Rodionownat teada!“ 

Fjokla pühkis põllenurgaga suud ja kadus. 

Astolowski waatas kella: aeg oli teenistusesse minna. Ta 
astus eeskotta ja pani enese riide. Wassa Leonidowna tuli teda 
saatma ja andis tema käele suud, nagu ta seda ikka tegi, kui 
mees wälja läks. 


Teisel hommikul, kui Astolowski ärisse jõudis, otsis ta asja 
kõige ülemisele korrale. Ak-Urin oli sõna pidanud: teatawas kohas 
oli sein walgeks lubjatud ja tõrwapütt wälja wiidud. 

Astolowski läks oma kabinetti ja hakkas tööle. Ta ei saa- 
nud poolt tundigi istuda, kui Kasearu sisse astus. 

»Tere hommikut, Platon Kristoforowiš!“ ütles ta kätt andes. 
»Täna hommikul teenistusesse tulles leidsin mina oma laua pealt 
kirja, mis kohalist postitemplit kannab, ja kui ma ta lahti tegin, 
leidsin sealt päewapildi, millel teiega just mitte wähe sarnadust 
ei ole.“ 

Nende sõnadega ulatas ta Astolowskile walge kirjaümbriku 
ühes päewapildiga. 

Astolowski wõttis pildi kätte, aga niipea, kui ta teda oli waa- 
danud, kadus weri tema näost ja kätest. Kaks wäikest habeme- 
salka teine teispool suud pöörsid endid wiltu. Pildi ülewal nur- 
gas oli tema ise oma suure, laia habemega. Habeme tagant, te- 
mast natuke allpool, waatas wälja kontoripreili Nikolajewa wäike 
walge näokene. - 

»Keegi heidab teiega paha nalja,“ ütles Kasearu. ,,Niisu- 
gune raibe oleks tarwis kohtu kätte anda.“ 

Kasearu lahkus: 

Mõne minuti pärast astusid sisse Sapiro ja Doinikow, nii- 
samasuguseid walgeid ümbrikke käes hoides. 

Astolowski peitis kiiresti päewapildi, mille Kasearu toonud, 
paberite alla. 

»Tere hommikut, Platon Kristoforowiš! Kuidas elate?“ 
hüüdsid mõlemad ühekorraga. 

»Waadake, Nosson Benzionowiš!“ hüüdis Doinikow; -Asto- 
lowskile ligemale astudes: ,,Juuksed lühikeseks lõigatud ja püsti 
aetud ja habe!... Nosson Benzionowiš, see ei ole enam endine 
habe! Platon Kristoforowiš, kuhu olete oma poole habet pannud? 
Nosson Benzionowiš! See on koguni uus Platon Kristoforowiš!“ 

»Ah, kui tore! kui suurepärane!“ hüüdis Sapiro, ka ligemale 
astudes ja oma walgeid hambaid näidates. ,,Platon Kristoforo- 
wiö on ennast wähemalt kümme aastat nooremaks teinud. Juuk- 
sed lühikesed, moodne kaheharuline habe. - Nõnda pole sugugi 
imeks panna, et neiud ja naised teie järele õhkawad.“ 

»tHärrad, teie tulete jälle pilkama!“ ütles Astolowski, kes 
esimesest ehmatusest toibunud, pahaselt. 

»Platon Kristoforowiš!“ rääkis Doinikow isalikult, kätt ker- 
golt teise piha ümber pannes: ,,meie oleme ju wanad igawesed 
tuttawad ja sellepärast ei maksaks teil pahaks panna, kui meis 
mõnikord ka naljatame. Meie tulime praegu koguni teise asja 
pärast. Waadake seda siin!... 

Doinikow ja Sapiro wõtsid ühekorraga pildid ümbrikkude 
seest wälja ja panid Astolowski ette laua peale. 

»Raiped!“ sähwas Astolowski wihaselt. ,,Ei tea, kes nii- 
sugust häbemata tempu on teinud? See plika ei teeni mitte 
minu, waid teenib kolmandas osakonnas ja minul ei ole temaga 
midagi tegemist. Niipalju kui mina tean, sõbrustab ta kontori- 
ametnik Kotelkowiga.“ 

»bga meie seda ei tea,“ wastas Sapiro. ,,Meie näeme ai- 

nult, et teie siin kahekesi peal olete. Kui mina selle pildi sain, oli 
mu esimene mõte, et teie tahate lasta ennast Wassa Leonidownast 
lahutada ja uuesti abielusse astuda ja sellepärast ütlesin Jewsignei 
Wassiljewišile: ,,Oleks waja Platon Kristoforowišile õnne $00- 
wida.“ Näe, kui ilusasti on wäike Nikolajewa teie habeme alla 
pugenud! “ 

»Määrakoer!“ ümises Astolowski iseeneses. 

»Platon Kristoforowiš!“ ütles Doinikow südamlikult: »mina 
sain kohe aru, et siin on tahetud nalja heita. Aga see on üks 
inetu nali. Teie ärge pange seda tähele!“ 

Sapiro ja Doinikow läksid. 

Waewalt oli uks nende järel kinni läinud, kui Raabe sisse 
tormas. A 

»Waadake,“ hüüdis ta, niisamasugust walget ümbrikku As- 
tolowski ette laua peale wisates: »Siia on nad teid üles wõtnud 
ühes Nikolajewaga! Teie olete naisemees, teil on oma Wassa 
Leonidowna: mis on teil selle plikaga tegemist?“ 

»Minul ei ole temaga midagi tegemist,“ wastas Astolowski 
murtud häälel. -,,Seda on jälle mõni wihamees teinud, ma arwan 
Ter-Vegetarjanz.“ 

»Jätke ükskord Ter-Vegetarjanz rahule!“ ütles Raabe. ,,Te- 
ma hakkab juba Konstantinoopolisse saama. Oli ta muidu mis ta 
oli, aga niisugust tükki ta tegema ei läinud. Seda head on teile 
keegi teine teinud. Näha on, et teil wihameestest puudu ei ole. Aga 
mis teist nõnda wiimaks saab? Waadake (ta näitas oma wäikese 
sõrmega pildi peale): pilt on kaunis tume ja see asjaolu laseb 
arwata, et näod on kahe teise päewapildi järele tehtud! Ta wõis, 
näituseks, teie ja Nikolajewa uulitsal wäikese aparaadiga üles 
wõtta ja kui tal need päewapildid käes olid, siis kombineeris ta 
teid kokku. Kas teil selle plikaga tegemist on wõi mitte — mina 
seda ei tea; aga niisugune pilt ei ole hea asi.“ 

Raabe kõngutas pead. 

Uks awanes jälle ja sisse astus Nikolski. Ta teretas mõle- 
maid mehi kättpidi. Käes oli tai walge ümbrik. 

»See on minule postiga kätte saadetud ja mina ei tea, mis 
ta tähendab,“ rääkis ta. ,,Kui see teie kihlakaart on, siis tulin 
teid tänama ja teile õnne soowima.“ 

»Mis kihlakaart, Pawel Larionowiö!“ hüüdis Raabe. »Üks 
häbemata krants heidab temaga halba nalja ja teie arwate, et 
pulmakaart. Tema on juba kuus aastat naisemees ja tal on wiis 
last. Kuhu ta need paneb?“ 

»Kui lugu nõnda, siis jätke ta omale, sest mis mina temaga 
teen?“ ütles Nikolski ja pani pildi Astolowski ette laua peale. 
»Mina ei saa aru, mispärast ta mulle on saadetud? Mis on minul 
teie isiklikkude asjadega tegemist?“ 

Nikolski läks wälja, ilma et oleks pikemalt juttu teinud. 

»Niisuguse päewapildi on saanud ka Solomon Isakowiš ja 

Aleksander Kimowiš,“ hakkas Raabe rääkima. ,,Teie teate Saa- 
lomoni: kui ta alles poissmees oli, siis oli ta suur tüdrukutekütt; 
aga sestsaadik, kui ta naise wõttis, ei wõi ta niisugust asja silma 
otsas kannatada. Ärge lootke, et ta nüüd teiega weel heaks 
saab!... Habeme oletegi wäiksemaks teinud. Waat', nõnda on 
hea! Ka juuksed olete lühikeseks lõiganud ja püsti sugenud. Ka 
see on hea! Nüüd näete hoopis noorem wälja.“ 

Astolowski ei wastanud midagi, waid Wwaatas nõutult oma 
ette laua peale. 

»Rüumal temp!“ lõpetas Raabe jutu ja tõusis püsti. ,, Ba16eei! 
- Niisugune tuleks otsekohe laternaposti otsa üles puua. Aga teie 
ise olete ka süüdi. Ma pean minema, sest kell kaksteistkümmend 
on mul tarwis Eltzburgi juure minna. Sülitage kõige selle peale 
ja ärge seda juhtumist wäga südamesse wõtke. Ma pean mi- 
nema.“ 

Raabe läks. Tema nägu, mis esiti tume, oli jälle tõsine- 
asjalik. 

Mõne mintti pärast ilmus Feodor ja kutsus Astolowski Eltz- 
burgi juure. 

Astolowski Eltzburgi kabineti poole sammudes tundis, kui- 
das wõim tema jalust kaob. 

Eltzburg istus oma laua ääres ja luges paberit. Ta tegi, kui 
ei paneks ta Astolowskit tähele. Wiimaks pani ta paberi kõr- 
wale, wõttis laua pealt walge ümbriku ühes päewapildiga ja waa- 
tas alles nüüd esimest korda tema otsa. 

»See on mulle postiga kätte saadetud, aga ma ei tea, mis 
põhjusel,“ ütles ta, pilti Astolowskile andes. 

Astolowski ei teadnud, kuidas jalad weel teda kannawad. 


»»AÄrge uskuge, Solomon Isakowic!“ sai ta wiimaks sõna suust. 
»See kõik on kiusu pärast tehtud, et mind kõrge ülemuse ja kaas- 
teenijate silmas mustaks määrida.“ 

»Jätke ta oma kätte!“ ütles Eltzburg, ilma et oleks Asto- 
lowski sõnade peale wastanud. 

Ta wõttis endise paberi kätte ja jatkas lugemist. 

Astolowski seisis natukese aega ja ei teadnud, mis teha. 
Kui ta nägi, et Eltzburg enam midagi ei ütle, pööris ta ümber ja 
läks wälja. 

Oma kabinetti astudes leidis ta Sõn-Kalagujewski Schagri- 
nowiši tooli peal istumast ja sigarit suitsetamast. 

»Siin olete teie wäikese Nikolajewaga,“ ütles ta, taskust päe- 
wapilti wälja wõttes. ,,Waadake, kui kenasti ta teie habeme ta- 
gant wälja waatab!“ 

Astolowski silmad läksid suureks ja tema käed hakkasid 
wärisema. 

»Kasige, kus k...t!“ karjus ta. ,,Õige mul tarwis teie pilte 
näha! Mis on mul nendega tegemist? Teie olete nad ise teinud!“ 

»Arge ärritage ennast, Platon Kristoforowiš!“ ütles Sõn-Ka- 

lagujewski püsti tõustes. ,,Mis on mul teie asjadega tegemist? 
Mina sõidan ka ise warsti ära — Türgimaale. Ma tahtsin teile 
ainult näidata, sest pilt on mulle postiga kätte saadetud. Peale 
minu on niisuguse pildi weel mitmed saanud.“ 

Ta pani sigari jälle suhu ja läks naeratawa näoga toast 
wälja. 

Astolowski jäi üksi. 

Käes oli see, mida ta oli kartnud: tema wahekord Nikola- 
jewaga oli awalikuks saanud. Kõik oli tehtud, mis wõimalik, et 
seda asja kõige sügawama saladuse katte all hoida, aga ometi... 

Kolmandas osakonnas, ühes Nikolajewaga, teenis endine te- 
legrafist, nimega Kotelkow. See oli tüseda kehaga poiss, paksu 
näo ja wäikeste, mustade ja wiletsate hammastega. Nikolajewa 
oli wäike, kõhn tüdruk, lumiwalge näo ja kaelaga, õhukese te- 
rawa nina ja walkjas-tuhakarwa juustega, mille otsad olid kolla- 
kad. Warsti peale teenistusesse astumist sai ta Kotelkowi omaks 
ja nende ühendus kestis mitu kuud. Siis jäi aga Nikolajewa oma 
armastaja wastu täiesti külmaks ja ei tahtnud kõigist pealekäi- 
mistest hoolimata temaga midagi tegemist teha. Põhjus oli lihtne: 
tedu oli ära wõitnud mees, kelle wastu Kotelkow ei saanud: see 
oli Platon Kristoforowiš Astolowski. " 

»See on Kotelkowi tegu,“ otsustas Astolowski. , Ta ei tea 
midagi, aga ta aimab. Niisugune karjapeni!“ 

Astolowski süda sai nõnda täis, et oleks heameelega wõt- 
nud wembla ja karjapeni naha täis sugenud. 

Mõtted tõusid karjudes ja kisendades, otsekui must kaar- 
nate parw. 

Mis peab ta nüüd tegema? 

Sapiro ja Doinikow, nagu näha, aimasid juba enne midagi, 
aga nüüd on neil otsekohene tõendus käes, et see tõesti nõnda on. 
Ja kas see kirjukoera paar kellelegi midagi rääkimata jätab, kui 
asi temasse puutub? Ei iialgi. Eltzburg teab juba, et Astolowski, 
ehk küll ise naisemees ja wiie lapse isa, omale kõrwalt lõbu otsib 
ja abielu rikub. Warsti kantakse see ka Wanka-Iwanowi ette. 
Mitte hiljem, kui töötundide lõpuks teawad seda ka kõik äris tee- 
niwad naisterahwad, nooremad ametnikud, teenrid, käskjalad, 
jooksupoisid. Seni on nad teda eeskujulikuks ja pühaks meheks 
pidanud, aga kuidas waatawad nad nüüd tema peale? Ta ei tohi 
enam silmigi üles tõsta, sest nüüd wõib igaüks ütelda, et tema 
ilmasüüta hallid silmad waletawad. 

Astolowski peast wilksatas läbi mõte, mis talle seni weel 
iialgi ei olnud pähe tulnud: ta peaks omale teise koha otsima. 

See oli kurb mõte. Seni oli tä enesele ilusaid pilte ette kuju- 
tanud, kuidas ta linaseemneäris wanaks saab ja siis waikses ra- 
hus siit maailmast lahkub, kõikidest tagaleinatud. Tema matuse- 
päewal on linaseemneäri kinni ja hoone peal lehwib leinalipp. Kõik 
direktorid, 'ametnikud ja alamad teenijad käiwad tema puusärgi 

järel, mis pärgade ja lillede sisse upub. Nüüd, kus ta ennast hä- 
bistatud ja rõhutud tundis olewat, sai talle selgeks, et need mõtte- 
kujutused ainult illusioonid olid ja muud midagi. 

Enne kojuminekut oleks ta heameelega näha tahtnud, 
kuidas päewapildi lugu kaasteenijate peale on mõjunud, aga 
tal ei olnud julgust kellelegi otsa waadata, weel wähem teiste seas 
liikuda. Eeskojas silmas ta Nikolajewat, kes palitut selga ajas. 
Tüdruku nägu oli weel walgem, kui enne, ja tal näis waewalt hing 
sees olewat. Heameelega oleks ta teda oma habeme wastu suru- 
nud ja teda trööstinud, aga see ei olnud teiste ees wõimalik. Nii- 
pea, kui Karro talle mütsi ja palitu kätte andis, puges ta uksest 
wälja. 

Oli niiske, sügisene Peterburi ilm. Paks udu kattis maad, 
nõnda et kolme sammu peale näha ei wõinud. 

»Aga ehk on ka Wassa niisuguse päewapildi saanud?“ tuli 
tal mõttesse. 

Tema süda sees lõi külmaks. 

Mida ligemale ta oma korterile jõudis, seda kindlamaks sai 
temas arwamine, et Kotelkow ka Wassale on päewapildi saatnud 
ja et Wassa temalt kahtlemata aru nõuab. Ta oskab juba Was- 
saga rääkida ja teda meelitada, aga halb on see siiski. Seni on 
Wassa aukartus tema wastu piiritu olnud, aga nüüd on tema waen- 
lased seda kätte saanud, et tal enam oma kodus rahu ei ole ja 
ka naine juba kahtlaselt tema peale waatab. 

Ust ei awanud Wassa, nagu harilikult, waid awas Fjokla. 
See oli halb ettetähendus. Fjokla, niipea, kui ta ukse oli lahti 
teinud, kadus jälle ja Astolowski leidis enese täiesti üksi olewat. 
Ta astus söögituppa, aga oma imestuseks nägi ta, et ka see täiesti 
tühi oli ja laud katmata. Magamistoas kuuldi suminat. Ta tah- 
tis sisse astuda, aga uks oli seestpoolt lukku pandud. 

»Wassa!“ hüüdis ta, ukse käerauda logistades: ,,kas sa sees 
oled? Mispärast oled sa ukse kinni pannud?“ 

Ei häält ega wastust. 

»Wassa!“ hüüdis ta uuesti: ,,mis sulon? Kas sa haige oled? 
Tee ometi uks lahti! Sa ei ole mulle lasknud sööki laua peale 
panna.“ 

Ei häält ega wastust. 

Ta astus kööki 

»Fjokla! kus on Gapema ja lapsed?“ küsis ta. 

»Aga, Gapnrp!“ wastas teenija: ,,nad läksid magamistuppa 
ja panid ukse eest kinni.“ 

»Mispärast nad seda tegid?“ päris Astolowski edasi. 

»Aga ei tea, 6apnHt,“ kostis teenija ja pühkis põllenurgaga 
suud. 

»Anna mulle, Fjokla, siis ometi süüa!“ 


»baperaa ei käskinud süüa anda.“ ad 

Astolowski mõtles natuke aega ja läks siis nõutult köögist 
wälja. Tal ei omud enam mingit kahtlust, et ka Wassa on päe- 
wapildi saanud ja kõik teab. 


Teisel hommikul ilmus linaseemneärisse Wassa Leonidowna. 
Ilma et ta oleks oma siledat musta palitut ja sametist kübara- 
lutti maha wõtnud, tuli ta trepist otsejoont üles neljandale kor- 
rale, läks osakondade juhatajate kabinettide wahel olewast kori- 
dorist läbi ja astus suure saali, kus umbes kolmkümmend inimest 
istus. Ukse all jäi ta silmapilguks seisatama ja laskis silmad üle 
saali käia; siis hakkas ta kõiki saalis istuwaid nooremaid naiste- 
rahwaid läbi käima ja neid tunnistama, sealjuures aegajalt pihus 
olewa päewapildi peale waadates. 

Saalis tõusis tasane kahin. 

»Kes on see naine?“ küsiti tasakesi. 

See on Platon Kristoforowiši abikaasa,“ kuuldi wastatawat. 

»Platon. Ktistoforowiš ise on wäga ilus mees, aga naine — 
just kui waim,“ ütles Ossienko. 

»Mis ta ometi peaks tahtma?“ 

»Tal on päewapilt pihus: otsib 'wist N ikolajewat.“ 

»Asi kipub huwitawaks minema.“ 

Kõik nooremad naisterahwad olid läbi tunnistatud ja Wassa 
tahtis juba teise tuppa minna, kui korraga Nikolajewa, kes saali 
taga olewas wäiksemas toas istus, sisse astus. Wassa Leoni- 
downa mõõtis teda esiti terawa pilguga; siis astus ta tema ette 
ja hakkas teda tunnistama, sealjuures wahetewahel pildi peale 
waadates. 

»Hiir on lõksus!“ sosistas keegi teisele kõrwa sisse. 

»Nikolajewal läheb täna nähtawasti halwasti,“ ütles keegi 
kaunis waljusti. 

Nikolajewa läks näost punaseks nagu keedetud wähk ja 
tahtis edasi minna, aga Wassa Leonidowna pani tee eest kinni. 

»Kas sina see oled?“ küsis ta käredasti, pahema käega tei- 
sele pilti ette hoides ja parema käe esimese sõrmega pildi peal 
olewa naisterahwa näo peale näidates. 

Nikolajewa ei wastanud midagi ja püüdis ära põgeneda, 
kuid Wassa Leonidowna pani tal teist korda tee kinni. 

»Kas sina see oled?“ kordas Wassa, aga seekord juba hoo- 
pis käredamalt. 

Wastust ei tulnud. 

Wassa Leonidowna waatas weel korra pildi, siis Nikolajewa 
peale. Sellepeale pistis ta pildi palitutaskusse ja hakkas mõlema 
käega tüdruku karwust kinni. 

»õina häbematu plika!“ karjus ta, ,,wõi teiste meestega 
ümber ajama! Wõi naiste käest mehi ära petma! Sina nurjatu 
Plika! Sina kõlwatu plika! Laseb ennast minu wanamehega 

ühele pildile üles wõtta! Kas arwad teda endale saawat? Ise 
weel üsna noor, aga Wwaata, missugused tembud! Oota, küll ma 
sulle näitan!“ 

Ta sakitses Nikolajewat juustest ja peksis teda wastu nägu. 

Nikolajewa püüdis wastu panna ja Wassat kriimustada, 
kuid asjata. Wassa Leonidowna, kes oli agaram, kiskus teda 
juustest ja peksis wastu nägu, kuna sõnad jõena ta suust woolasid. 

»Astolowski naised kisuwad!“ hirwitas Kotelkow. 

Uks läks lahti ja sisse astus Astolowski ise, pabereid käes 
hoides. Esimesel silmapilgul jäi ta seisma kui soolasammas, siis 
tõusid ta silmalaud kõrgele ja otsaesine, silmade alune ja nina- 
selg läksid walgeks, kuna paberid, mida ta käes hoidis, maha 
kukkusid. Mõne astega oli ta kaklejate naiste juures ja, ilma et 
oleks sõnagi rääkinud, hakkas neid lahutama, püüdes Nikolajewat 
oma naise wiha eest warjata. 

»Ah, see oled sina!“ hüüdis Wassa Leonidowna peenikese 
ja heleda häälega. ,,Tuleb oma armukest kaitsma! Oma naisest 
ei pea midagi, aga ajab selle nurjatu plikaga ümber! Endal ko- 
dus naine ja wiis last, aga seljataga peab tüdrukuid!“ 

Wassa Leonidowna leidis weel korra wõimaluse Nikolajewat 
karwust sikutada ja teda wastu nägu lüüa; siis pidi ta peks- 
mise järele jätma. 

Nikolajewa, niipea kui sai wabaks, lipsas minema ja mees 
ja naine jäid silm silma wastu. 

»Las' ma nüüd õige waatan, mis nägu sa oled,“ hakkas 
Wassa oma peenikese häälega rääkima. ,,Omal naine ja wiis last 
kodus, aga ajab ümber selle nurjatu plikaga! Oh sina!... Juuk- 
sed lühikeseks lõigatud, habe kahte harusse aetud... Nüüd alles 
saan ma aru, kelle jaoks sa ennast klanid! Oh sa häbematu ini- 
mene! Oh sina wana...... JAG 

Korraga sasis ta mehe habemest kinni ja hakkas teda si- 
kutama. 

»Ai, ai, Wassa! mis sa teed?“ karjus Astolowski. 

»Wõi tema tarwis sa ennast klanidki, wana raibe!“ tänitas 
Wassa Leonidowna. ,,Mitte oma naise, waid selle nurjatu plika 
tarwis! Wõi plikale appi tulema! Oma naisest ei ole kahju, aga 
tüdrukust on kahju!“ 

Ossienko wiskas sule laua peale ja tõttas abielupaari juure. 

»Naisterahwas!“ hüüdis ta wihast wälkuwail silmil, ,, jätke 
ometi ükskord järele! Mis te Platon Kristoforowiši habemest 
tahate?“ 

Wassa Leonidowna laskis silmapilk mehe habeme lahti ja 
hakkas Ossienkole otsa wahtima. 

»Siin on wist jälle üks?“ lausus ta oma peenikese häälega. 


Ossienko läks näost punaseks. 


»Minul ei ole teiega midagi tegemist, “ ütles ta ennast ko- 
gudes, »aga teie, madam, peate ennast siin lubamatult üles.“ 

Ta läks jälle oma kohale, kuid ei istunud maha, waid jäi laua 
taga püsti seisma. 

»Kasi minema!“ karjus Astolowski, kellel wiimastel silma- 
pilkudel oli korda läinud ennast koguda. 

Ta tahtis naise käest kinni wõtta ja teda wälja wiia, aga 
Wassa Leonidowna tõmbas järsult oma käe ära. 

»Wõi tema mind wälja ajama!“ kaasitas ta. ,,Kas sul põle 
häbi inimeste seas liikuda: endal kodus laulatatud abikaasa ja 
wiis last, aga peab armukesi! Endal juba pea ja habe hallid, aga 
ajab ümber plikadega! Oh sina...! Oh sina... !“ 

Ukse all seisis Raabe, sirge nagu post, käed kõrwal. Ta oli 
kohe Astolowski järel sisse tulnud ja kõike, mis sündis, oma sil- 
madega näinud. Nüüd, kus Wassa Leonidowna oma meest sõna- 
dega tublisti kostitama hakkas, ei jõudnud ta ennast enam pidada 
ja astus wahele. 

»Wassa Leonidowna!“ ütles ta, tülitsewa abielupaari juure 
astudes, ,,aitab juba. Ma palun teid, minge ära koju. Kas lubate, 
et ma teid saadan?“ 

»Kas see muidu on, Boris Wladimirowiš?“ hüüdis Wassa 
Leonidowna. ,,Teie teda ei tunne. Mina ei tunnud teda ka, aga 
nüüd alles hakkan ma teda nägema. See on niisugune häbe- 
mata, toores ja salalik inimene, nagu teist maailmas enam leida 
ei ole. Kas minu hing wõis seda arwata, et ta minu seljataga 
abielu rikub? Endal naine ja wiis last kodus, aga ajab tüdruku- 
tega ümber!“ 

»Ma mõistan teie meeleolu, Wassa Leonidowna!“ katkestas 
tema kõnet Raabe. ,,Teie saite ka wist pildi ja arwate kohe Jumal 
teab mis. Midagi ei olnud: see kõik on kiusu pärast tehtud. 
Rahustage endid ja minge koju!“ 

Ärge kaitske teda, Boris Wladimirowiš!“ hüüdis Wassa 
Leonidowna ägedalt. ,,Teie teda ei tunne. Teie ütlete, et ei ole 
midagi olnud, aga mispärast see plika näost punaseks läks? Kuhu 
jäi see nurjatu plika?“ 

Wassa Leonidowna hakkas ümber waatama, aga Nikolaje- 
wat ei olnud enam näha. 

»Wassa Leonidowna!“ ütles Raabe tõsiselt, ,,siin on ametlik 
koht — linaseemneäri. Ma palun teid wäga: ärge rikkuge rahu. 
Kui teie siin weel edasi kisendate, tuleb meie wahimeeste pealik 
ak-Urin ja wiskab teid wälja. Minge ilusasti koju: teie olete 
oma seaduslikule mehele juba küllalt häbi teinud.“ 

Ta wõttis Wassa Leonidowna käe alt kinni ja läks temaga 
wälja. 


Astolowski seisis ja ei julgenud silmi üles tõsta. 

Noor ametnik Bilibin korjas tema paberid üles ja tõi nad 
tema kätte. 

Astolowski waatas wargselt Bilibini otsa, siis wõttis ta pa- 
berid wastu ja läks, silmad maas, tagumisest uksest wälja. 

| Häbi pärast otsekui halwatud, seisis ta mõned minutid ta- 
gumise trepi lagedal. Oli tarwis oodata, kuni Wassa ära läheb, 
sest temaga kokku puutuda ei tahtnud ta enam miski hinna eest. 

Warsti kadus meeletuletus häbist ja selle asemele astus 
wiha — kange wiha oma naise wastu. 

Wõi niisugune on Wassa! Kes oleks temast seda wõinud 
oodata? Alati alandlik ja just kui ilma hingeta, aga täna oli ta 
kui leopard. See pole enam kass, see on leopard. Ise kõhn nagu 
waim, aga kui häbematu! Olgugi, et tal õigus on, aga kuidas to- 
hib ta nõnda teha? Küll ta talle näitab! 

Habeme kitkumise tagajärjel walutas lõug hirmsasti. Walu 
sundis teda kõik teised mõtted unustama. Ta hakkas habet oma 
lõua wastu suruma, et walu wähendada. 

Habe oli tema uhkus, aga seda habet kitkus Wassa nagu tä- 
kukoonalt! x 

Astolowski sülitas, 

Ta astus trepist alla, läks kolmanda korra pealt läbi, tuli 
suurest marmortrepist jälle üles neljandale korrale ja ruttas oma 
kabinetti. 

Sagrinowiš istus laua taga ja kirjutas. Kui Astolowski 
sisse astus, heitis ta tema peale pehme, kaastundliku pilgu, aga ei 
ütelnud midagi. 

Sõnalausumata istus Astolowski oma toolile. Ta pilk eksis 
toas ümber ja habe oli korratus olekus. 

Sisse astus Raabe. 

»Ma sain teie abikaasa wiimaks wälja,“ ütles ta kõlatul 
häälel, laua otsas olewa tooli peale istudes. »See oli midagi, millel 
enam. nime ei ole. Sestsaadik, kui need müürid seisawad, ei ole 
niisugust asja weel ette tulnud.“ 

Raabe jäi wait ja näis wastust ootawat, aga seda ei tulnud. 

»Platon Kristoforowiš,“ rääkis ta edasi, ,,teie lõikate seda, 
mida ise olete külwanud. Kas teil Nikolajewaga tõesti on midagi 
olnud wõi mitte — pole minu asi; aga ma arwan, et kus on suit- 
su, seal on ka tuld. Et see plika mehi armastab, pole kellegi sa- 
ladus. Mina olen oma naisega, tänu Jumalale, juba kaksküm- 
mendkaks aastat, kuid midagi sellesarnast pole meil iial juhtu- 
nud. Aga pole minu asi teile etteheiteid teha. Olgu lugu kuidas 
on, praegu on mul teist kahju. Sellest tähtsast kaklemisest on 
waewalt weerand tundi mööda läinud, aga ma olen kindel, et 
praegu teab temast meie wiiekordses majas juba iga wiimane jook- 
supoiss. Eltzburg teie sõbraks iialgi ei saa, sest tema ei wõi neid 
silma otsas sallida, kes elawad liiderlikku elu. Wähemate amet- 
nikkude seas ei ole teil ka enam palju lugupidamist. Teie katsuge 
endale teine koht otsida.“ 

Astolowski tõstis silmad üles, heitis Raabe peale argliku 
pilgu ja lõi siis silmad jälle maha. 

»Ma läheksin siit heameelega ära,“ ütles ta kõlatul häälel, 
»aga kuhu? Uut kohta pole kustki wõtta.“ 

»Raske ta on,“ ütles Raabe, aga siin edasi teenida on teil 
enesel raske. Wõib olla, ehk saate uue koha. Ma räägin õige kord 
Brüginewišiga: ehk leidub temal midagi.“ 

»Olge nõnda hea, Boris Wladimirowiš!“ palus Astolowski. 
»Selle eest oleksin teile tänulik surmatunnini. Uskuge mind, Bo- 
ris Wladimirowiš: mina olen täiesti süütu. Teie ei tunne Wassat: 
ta on hirmus kange südamega ja jonnakas. Ma olen kodus te- 
maga tihti nõnda hädas, et nutan palawaid pisaraid. See krants, 
kes teistele päewapildid saatis, oli ka temale saatnud, aga ta ei 
saa sugugi aru, et see on kiusu pärast tehtud.“ 

»Mina ütlesin teile juba,“ sõnas Raabe, ,,et mina teie isik- 
likkudesse asjadesse ennast segada ei taha. Naisterahwas on 
wäeti ja nõrk ja ei jõua ennast taltsutada. Kui teil aga mõni koht 
juhtub saada olema, minge ära. Ma tean wäga hästi, et ka Wan- 
ka-Iwanow teie peale hea silmaga ei waata. Ta saatis küll Ter- 
Vegetarjanzi suure ilu ja auga ära Konstantinoopolisse, aga tal 
on weel praegu kange hirm, et armeenlane ühel ilusal päewal 
Dardanellid kinni paneb. Poleks teie mõisniku seisusest ja po- 
leks teil suurt habet, siis oleks ta teid juba ammugi minema ki- 
hutanud. Teie olete täna äritatud ja seepärast andke asjad Jo- 
wian Naumowiši kätte, aga ise minge koju. Ma ütlen Eltzburgile, 
et teie haige olete,“ 

Raabe tõusis üles, et minema hakata. 

Astolowski tõusis ka üles ja ohkas. Siis wõttis ta Raabe 
käe ja surus seda tugewasti. 

»Olge päris rahulik, Platon Kristoforowiš,“ trööstis Raabe, 
»Maailmas tuleb weel palju hullemaid asju ette. ükski ei wõi 
ütelda, mis tast saab wõi kuhu ta jääb: Maailm õpetab, wasika- 
nahk noomib.... Näiteks see ayxHa. ,Boris Wladimirowic, teil 
on Waja püssi kätte!“ Pole wiga, enne surma wõib sulle weel 
mõndki juhtuda!.... Nõnda siis, Platon Kristoforowiš, minge 
koju ja püüdke ennast rahustada!“ 

Raabe läks, 


Astolowski astus linaseemneäri uksest wälja, aga ei tead- 
nud, kuhu minna. Raabe käskis koju minna, kuid ta arwas, et 
teda seal saun ootab. Ta seadis sammud Suweaeda. 

Esiwärawast sisse minnes ja pikuti aeda Neewa poole sam=- 
mudes jõudis ta Krõlowi ausamba juure. Ta jäi seisma ja hak- 
kas samba tahwlitel kujutatud loomi wahtima. Siin olid ahw, 
jänes, ööbik, ninasarwik, luik, elewant, purikas ja weel palju teisi. 
Ahw seisis keskpaigas, nähtawal kohal, ja mängis wiiulit. 

»Waat' kus lurjus,“ mõtles Astolowski: »Ta arwab wist, 
et tema on noor kunstnik.“ 

Ta hakkas jälle minema. Uitis esiti aias ja pärast uulitsal 
kaua aega ilma sihita. Wiimaks astus ta ühte woorimeeste*trah- 
terisse ja tellis endale peedisuppi ja walget sealiha. Ta oli kin- 

del, et Wassa kodus süüa ei anna ja seepärast tahtis ta natuke 
keha kinnitada. 

Söömise ajal tuli tal meele, kuidas ta nädalapäewad tagasi 
oma tuliuue habemega istus pisut paremas restoraanis ja unis- 
tas diplomaadi karjäärist. Aga kohe peletas ta selle pildi ära: 
diplomaat ei istu woorimeeste trahteris! 

Kell näitas tundi, mil linaseemneäris töö lõpeb. Sel tunnil 
läks ta alati koju, aga kuhu minna täna? Kodus Wassa talle armu 
ei anna. 

Kuidas ta teda ometi kardab! 

Ta wõiks kas hotellis wõi mõne tuttawa juures ööd olla, aga 
siis läheb jutt laiali, et Platon Kristoforowiš on naise juurest ära 
joosnud.... 

Ta tõusis üles, maksis arwe ja hakkas kodu poole sammuma. 

Ukse awas Wassa Leonidowna. 

»Perekonna isa ka koju tulnud,“ ütles ta peenikese, heleda 
häälega, käsi kõhu peal kokku pannes. 

Astolowski ei lausunud midagi ja hakkas palitut maha wõt- 
ma. Ta ei julgenud naise otsa waadata. 

»Miks sa koju tulid? Kes sind siin ootab?“ rääkis Wassa 
selsamal toonil edasi. Eks sa läinud tema juure! Ehk kas see 
sul ainuke on: sul wõib neid mitu olla.“ 

»Wassa,“ ütles Astolowsk1, ,,kui sa nõnda räägid, siis lähen 
ma hoopis ära. Mina ei jõua seda elu wälja kannatada.“ 

»Eks sa wõi minna!“ lausus Wassa Leonidowna ühetooni- 
liselt. 

»Wassa! Mina ei suuda niisugust põrgut wälja kannatada,“ 
ütles Astolowski ja waatas naisele otsa. 

Wassa Leonidowna wõttis käed kõhu pealt ja ajas pea 
püsti. 

»Wõi põrgut, ütled sa!“ hüüdis ta pilgates. »»Kes on siis 
kurat — kas mina wõi sina? Mina olen sind orjanud kuus aastat, 
olen sulle wiis last ilmale toonud ja üles kaswatanud, olen sind 
söötnud ja jootnud. Aga mis oled sina minule teinud? Oled ma- 
ganud, kõht õieli, ja peegli ees oma habet. wahtinud, aga mind 
oled sa pidanud halwemaks kui mõnd köögitüdrukut. Seni ei ole 
ma sind näinud, agasnüüd hakkan ma sind alles nägema. Tuleb 
wälja, et selle habeme all üsna lihtne mees ei olegi, waid on pee- 
nike poiss, kes igasuguste asjadega walmis saab.“ 

Astolowski seisis naise ees, ilma et oleks end liigutanud. 

»Wassa,“ ütles ta tasakesi, ,,sina ära usu, sest see kõik on 
wale. Selle päewapildi on teinud üks meie wäikestest ametnikku- 
dest. Ta teenis enne minu osakonnas, aga oli nii laisk ja huk- 
kaläinud poiss, et ma ta wälja wiskasin. Sellest ajast peale kan- 
nab ta minu peale wiha.“ 

»Wõi sa tuled jälle oma 'walega!“ hüüdis Wassa Leonidowna 
ägedasti. ,,Aga mispärast tüdruk punaseks läks? ütle, mispä- 
rast läks tüdruk punaseks? Kas ma aru ei saanud! Wõi tuleb 

uue walega! See nurjatu plika hakkas minu juustest kinni, aga 
kas sa tulid minule appi? Sa läksid temale appi. Sina häbe- 
matu mees!“ 

Naise wiimaste sõnade juures ajas Astolowski enese sirgeks. 

»Pea suu!“ käratas ta. »Kes on peremees majas: kas mina 
wõi sina? See on minu maja ja minu korter. Kui sa mitte silma- 
pilk wait ei jää, siis ma sulle näitan!“ 

Käsi poolrusikasse tõmmates astus Astolowski naisele sam- 
mu lähemale. 

Wassa hakkas lõikawalt naerma. 

»Wäeti mehikene!“ hüüdis ta. ,,Tema mõtleb mind hirmu- 
tada! Tule, kui tahad! Aga ma ütlen sulle, et sul siis enam 
ühtki karwa habemesse ei jää. Olen sind kuus aastat kartnud, 
aga nüüd on sinu kurjusel lõpp. Katsu mind puutuda!“ 

Astolowski laskis käed longu ja astus sammu tagasi. 

Ukse peale ilmus wiis wäikest nina. 

»Waadake, lapsed, siin on teie isa!“ rääkis Wassa Leoni- 
downa. ,,Ei tea, kas neil weel palju õdesid ja wendi on?.... Miks 
te ei wasta ?“ 

»Wassa, Jumala pärast, jäta ükskord järele!“ hüüdis Asto- 
lowski paluwa häälega. 

»Ahah,“ hüüdis Wassa Leonidowna, ,,hakkab wiimaks na- 
hast läbi tulema. Walus hakkab. Aga kas sina minu walu tun- 
ned? Ah, kas sa tunned minu walu?“ 

Astolowski ei wastanud. 


»Ma olen kõige üle järele mõtlenud,“ hakkas Wassa Leoni- 
downa mõne silmapilgu järele rahulise häälega rääkima. ,,Sinuga 
ma enam koos elada ei taha. Mina wõtan lapsed ligi ja sõidan 
Irboskasse onupoja juure. Täna hommikul kirjutasin talle kirja 
ja niipea kui saan wastuse, sõidan ära. Ela-siis, kuidas ise tahad, 
ja pea kas wõi kümme naist.“ 

Astolowski silmad paisusid suureks. Ta tõstis pea üles ja 
jäi tarretanult naise otsa wahtima. 

Wassa Leonidowna seisis natuke aega rahuliselt, siis hak- 
kas ta kõigest kehast wabisema. See kestis mõne silmapilgu. 
Sellepeale hakkas ta mõlema käega wehklema ja mõlema jala peal 
hüplema. ki 
»Kasi minu silmist!“ karjus ta. ,,Sa oled mulle wastik! Ma 
ei wõi sind enam näha! Sa ei ole enam minu mees! Sa oled ela- 
jas! Sa käid neljakäpakil! Ma pole iialgi näinud, mis nägu sa 
oled! Kasi wälja, sa räpane inimeseloom!“ 

Astolowski taganes esikoja wiimasesse nurka. Niisuguse 
leopardina ei olnud ta Wassat weel iialgi näinud. 

Wassa Leonidowna hingas paar korda raskesti, siis' pööris 
ta mehele selja, wõttis wiis wäikest nina, kes ikka weel ukse peal 
seisid, endaga kaasa ja läks magamistuppa. Astolowski kuulis, 
kuidas wõti luku sees ringi käis. 

Jewsignei Wassiljewiš Doinikow oli targa jutuga mees. Kui 
ta rääkima hakkas, siis ei murdnud ta otsekohe uksega sisse, waid 
käis enne tükk aega kaudu ja walmistas ette parajat silmapilku, 
Ta oskas wäga peenikeselt rääkida. Kui jutt joones oli, hakkas 
tööle ka tema pealmine mokk, mis puhumise tarwis otsekui l00- 
dud. Siis ei olnud tema jutt mitte ainult tark, waid oli ka wäga 
maitsew. Igaüks, kes Doinikowi kõnet kuulis, pidi tunnistama, et 
See on Wwäga mõnus ja arukas inimene. 

Ta istus peadirektori kabinetis nahkses tugitoolis ja rääkis. 
Wanka-Iwanow istus oma kohal, suurte ümmarguste . klaasidega 
prillid ees, ja kuulas. 

Ajad on ärewad. Rahulolematuse batsill, mis seni wabriku- 
tööliste seas oma häwitawat tööd teinud, hakkab ka äriteenijate 
seas laiali lagunema. Tosno-Liigowo pangas, mis kõige suurem 
Wenemaal, on ametnikud töö seisma pannud ja nõuawad inimlikku 
ümberkäimist, palga kõrgendust ja tööpäewa lühendamist. ,,Voss 
ja Rebane“, kõige suurem kaubamaja Peterburis, kust saab osta 
kõiki asju, mis inimesel iganes waja, on juba kolm päewa kinni, 
sest et äriteenijad streigiwad. Kislowi silgusuitsetamis-äri — ette- 
wõte, mille sarnast ka Tallinnas leida pole, on streikima hakanud. 
Iga tund toob uusi teateid, et streik ikka enam laiali laguneb. 
Linaseemneärisse, Jumal tänatud, ei ole rahulolematuse batsill 
seni weel ulatunud, kuid on asju, mis ka siin lasewad karta kõige' 
pahemat. 

Linaseemneäris ei ole ametnikkude ja alamate teenijate sei- 
sukord mitte halb: kõik saawad palka ja muidu ei teeni ükski. 
Peadirektorid on seni, taewale tänu, wäga humaansed olnud: keegi 
pole nende käest weel lüüa saanud ja ükski, kes on hädas käe 
wälja sirutanud, pole abita jäänud. Mistarwis on aga siin kõik 
need kassad ja komisjonid? ,,Häda- ja abikassa“ asutati Barssu- 
kowi ajal. See on hea ja tarwiline kassa. Teda toetasid alati 
peadirektorid Barssukow ja Habladurow, kes nüüd juba mõlemad 
puhkawad maamullas. Siis asutas seitsmenda osakonna juhataja 
Astolowski ,,Pensionikassa“ — keegi ei tea mistarwis! Peale selle 
on äris weel ,,PeegliySelts“, lugemisring ja köögikomisjon. Just 
nagu ei oskaks teenijad ringisse koondumata raamatuid lugeda 
ja köögitüdruk ilma komisjonita suppi keeta! 


Inimene on täitmatu loom ja ei ole iialgi rahul. Kui tal hea 
on, tahab ta weel paremat. Kui inimesele wabadust anda, siis 
hakkab ta teda kohe kurjasti tarwitama. Ei oleks tohtinud lubada 
mingisuguseid seltse, kassasid, ringe ja komisjone, sest seal õpi- 
wad äriteenijad koos käima ja oma mõtteid wahetama. Üksikult 
on teenijad alati alandlikud, aga kui nad üheskoos on lähewad 
nad häbematuks. Kes wõib selle eest hea seista, et linaseemneäri 
teenijad täna wõi homme ühiseks koosolekuks kokku ei astu ja 

otsuseks ei tee teiste eeskuju järele ka streikima hakata? Mis 
saab siis linaseemneärist? - Kuidas waadatakse siis kõrgemates 
ringkondades ülemuse peale, kes ju kõige eest wastutab?... 

Sellejärele muutus Doinikowi jutt nõnda tasaseks, et kauge- 
mal seisja midagi enam kuulda ei wõinud. 

- Näis, nagu oleks Wanka-Iwanowi peenikesed wurrud nina all 
liikunud nagu katsumissarwed sitikal. See oli aga ainult silma- 
pettus: ükski ei saa ise oma ninahabet liigutada. 

Wiimaks oli jutt otsas ja Doinikow läks. Ta oli juba wana- 
poolne mees, pikk, sirge, sileda näoga ja peaaegu ilma habemeta. 
Mõisnikuseisusest. pärit, astus linaseemneäri teenistusse Habla- 
durowi ajal. Hiljemalt eraldati osakondade asjaajamisest eel- ja 
järelmaksu toimetused ja asutati nende jaoks iseäraline büroo, 
mille ülemaks sai tema. Paar nädalat tagasi hakkasid äris jutud 
käima, et Wanka-Iwanow selle büroo jälle tahab ära kaotada. 


»Mina lasksin teid kutsuda,“ algas peadirektor Wanka-Iwa- 
now, oma toolis istudes, kuna direktorid Klopow, Curland ja Eltz- 
burg tema ees frondis seisid, ,,selleks, et teile oma imes- 
tust awaldada. Ma ütlen: imestust. Mina olen ikka selles usus 
olnud, et mul on direktorid, kes hea korra eest hoolitsewad ja 
äri tulewikku südames kannawad, aga mis ma näen? Ma näen, 
et ma ennast olen petnud. Linaseemneäris walmistatakse streiki 
ette, aga teie ei tea sellest midagi!“ 

»Mina ei tea sellest tõesti midagi,“ wastas Klopow. 

»Wäga kahju, et teie sellest midagi ei tea, direktor Klopow,“ 
rääkis Wanka-Iwanow peenikese irooniaga. ,,Wõib olla teie ei 
tea ka seda mitte, et meil on terwe tosin mitmesuguseid kassasid, 
seltse ja komisjone? Meil on ,,Häda- ja abikassa“. Mistarwis? 
Kas on linaseemneäris seni keegi nälga surnud? Siis on meil 
»Pensionikassa“, kuhu osanik on kohustatud iga kuu maksma. 
Mistarwis? Meil on ju riigi hoiukassad, kuhu raha wõib hoiule 
wiia, et wanaduspäewadel jälle wõtta oleks. Ja keiser, kõrgem 
riigiwalitsus ja rahaminister tahawad, et raha mujale ei wiidaks 
kui ainult riigi hoiukassadesse. Siis köögikomisjon... Just nagu 
ei oskaks köögitüdruk ilma komisjonita suppi keeta! Wiimaks ole- 
wat weel mingisugune lugemisring... Noh, sellest ei saa mina 
tõesti aru, sest tuleb wälja, nagu ei oskaks teenijad ilma rin- 
gita raamatut lugeda! Kes wõib selle eest hea seista, et seal mitte 
keeldud kirjandust ei loeta?“ 

Wanka-Iwanow peatus silmapilgu. 

»Kas teie wõite selle eest hea seista?“ pööris ta Curlandi 
poole. 

»Bkstsellents, mina ei ole teda asutanud,“ wastas küsitaw. 

»Leie ütlete, et ei ole teda asutanud,“ rääkis Wanka-Iwanow, 
»aga ometi teate teie, et ta on olemas? Teenijad on kõik organi- 

seeritud ja on harjunud koos käima. Kes wõib selle eest hea 
seista, et organisatsioonid täna wõi homme ühiseks koosolekuks 
kokku ei astu ja streiki wälja ei kuuluta?“... 

»Kas teie wõite selle eest hea seista?“ pööris Wanka-Iwanow 
mõne silmapilgu pärast Eltzburgi poole. 

»Ma ci tea, ekstsellents!“ wastas küsitaw. 

»Teie, Eltzburg, ei tea seda,“ sõnas Wanka-Iwanow: ,,aga 
kes peab siis teadma? Laiskusebatsill — ma pean seda arsti- 
teaduslikku terminit tarwitama — on meie ajal wäga laiali lagu- 
nenud ja selle tagajärg on streigid. Praegu streigib Tosno-Lii- 
gowo pank, kaubamaja ,,Voss ja Rebane“, Kislowi silgukuiwata- 
misäri ja peale nende weel mitu teist asutust. Streigilaine wõib 
ka linaseemneärisse ulatuda. Korraga helistatakse kella. Tee- 
nijad wiskawad sulepead ja arwemasinad laua peale, jooksewad 
trepist üles suure saali, awawad koosoleku ja teewad otsuseks 
streikima hakata... Mis saab siis, kui linaseemneäri ametnikud 
ja alamad teenijad streikima hakkawad?“ 

Keegi ei wastanud. 

»Streik tooks meie ärile määratut kahju,“ rääkis Wanka- 
Twanow edasi. ,,Kõige enne kaotaksime meie oma krediidiusal- 
duse ja renommõe kõrge riigiwalitsuse ees. See ei ole aga mitte 
peaasi. Mina olen linaseemneäri peadirektor ja wastutaw isik. 
Kui äri kahju saab, siis wõib iga hilpharakas ütelda: Wanka- 
Iwanow on rumal! Wanka-Iwanow ei oska äriasju ajada! Wanka- 
Iwanow ajab äri pankrotti!... Kui streik lahti läheb, siis öel- 
dakse sisemiste asjade ministeeriumis ja kaitsepolitseis: lina- 
seemneäri on rewolutsiooni pesa. Mis mõeldakse minust siis 
kõrgemates ringkondades ?“ 

Wanka-Iwanow pidas wahet ja waatas küsiwalt direkto- 
rite otsa. 

Keegi ei wastanud. 

»Teie ei räägi minule sellest midagi, mis äris tehakse,“ jär- 
jestas peadirektor, ,,aga mina tean kõik. Wanka-Iwanow teab 
kõik! Meil äris on üks wäga kahjulik isik, kelle süü pärast kõik 
need korratused on tulnud: see on Astolowski wõi Ostolowski — 
mina teda ei tunne. Tema on kõik need seltsid, kassad ja komis- 
jonid asutanud ja tema on igalpool ninamees. Oma suure habe- 
mega tõmbab ta rahwast kokku ja sunnib neid enda järel jooksma. 
Iseäranis pöörased tema järel jooksma on naised — muidugi jälle 
tema suure habeme pärast. Mina oleksin tema juba ammugi 
lahti lasknud, aga et ta mõisniku seisusest on, siis ei taha mina 
temaga nii järsult ümber käia. See inimene tuleb aga kohe kah- 
jutuks teha. Mina olen selles asjas juba määruse teinud ja lasen 
seda temale kohe teada anda.“ 

Wanka-Iwanow kõlistas ja kui ak-Urin ilmus, käskis ta 
sekretäri kutsuda. 

»Konstantin Mihailowiõ,“ ütles Wanka-Iwanow, kui kutsu- 

taw sisse astus, ,,teie minge kohe Ostolowski juure ja kuulutage 
temale minu määrus: kui tema linaseemneäris tahab edasi 
teenida, siis, esiteks, peab ta jalamaid kõikidest seltsidest, 
kassadest, komisjonidest ja ringidest wälja astuma ja ei tohi 
neist enam milgi wiisil osa wõtta, teiseks, ta peab silmapilk oma 
suure habeme maha ajama, sest see on kõige kurja juur.“ 

Wanka-Twanow jäi wait. 

»Esimese osa teie käsust, härra peadirektor,“ wastas Kons- 
tantin Mihailowiš rähulikult, ,,;annan mina Astolowskile kohe 
teada. Mis puutub aga teise osasse — habeme mahaajamisesse, 
siis jääb see minu poolt temale kuulutamata. Härra peadirektor 
wõiks teda lasta enda juure kutsuda ja temale seda ise ütelda.“ 

Wanka-Iwanow tõstis pea kõrgemale ja waatas läbi prillide 
sekretäri otsa. 

»Hea küll!“ ütles ta silmapilgu aja pärast ja andis mõista, 
et sekretär wõib minna. 

Konstantin Mihailowit läks. 

»Ma olen juba ammugi tahtnud sekretäri lahti lasta,“ algas 
Wanka-Iwanow direktorite poole pöördes, ,,)aga ma ei ole seda 
ometi teinud, sest olen wäga hea ja kannatlik. Nüüd tahan ma 
seda tõesti teha. Mul on aega wähe, pean oma kõne lõpetama. 
Oma määruse kuulutamise panen mina, Eltzburg, teie peale. See 
oerotorrp peab kohe kõikidest kassadest wälja astuma ja homme 
hommikul, kui ta teenistusse tuleb, ei tohi tal enam habet olla, 
sest see on kõige kurja juur. ütelge talle, et kui ta minu mää- 
rust täita ei taha, siis wõib ta endale uue koha otsida. Kui ta 
aga täidab, siis andke minule raport sisse, et habe tõesti on maha 
aetud. Enne raporti kirjutamist peate teie aga näpuga katsuma, 
et tal habet lõua otsas tõesti enam ei ole ja et kogu see habeme 
mahawõtmine ei ole paljas silmapettus.“ 

»Kuulen sõna, ekstsellents!“ wastas Eltzburg alandlikult ja 
kumardas sügawasti. 

Wanka-Iwanow andis mõista, et jutt on otsas. 

Aupakliku kumardusega lahkusid direktorid kabinetist. 
Sinna jäid Wanka-Iwanow ja Merluškin. Wiimane oli kogu aja 
Wanka-Iwanowi laua otsas istunud, ilma et ta sõna oleks rääkinud. 

Klopow ja Curland läksid igaüks oma poole, aga Eltzburg 
tippas Lilipetrowi juure. 


Eltzburg ei olnud pahas tujus, kui ta weerandtunni pärast 
Astolowski wastu wõttis. 

»Mind, Curlandi ja Klopowi laskis täna enda juure kutsuda 
Wanka-Iwanow,“ algas ta. ,,Meie seisime tema ees otsekui kooli-. 
poisid ja pidime tema pika kõne ära kuulama. Praegu on mit- 
mes kohas streik lahti puhkenud ja ta kardab, et streigilaine 
ka meie ärisse wõib ulatuda. Teie peale on ta wäga pahane. Ta 

ütles, et teie oma ametis olete rumal ja jõuetu, kuid tahate äri 
teenijate seas mängida ninameest. Ta süüdistab teid otsekohe, 
et teie teenijaid organiseerite ja streiki ette walmistate. Ta leiab, 
et kõik need kassad, seltsid ja komisjonid, mida teie olete asu- 
tanud, on täiesti kahjulikud ja et nad kõik tulewad kinni panna. 
Tema arwamise järele on kõige kurja juur teie habe: see tõm- 
bawat ligi teenijaid, iseäranis naisterahwaid, ja andwat teile wõi- 
maluse ninamehe osa mängida. Ta tegi mulle ülesandeks teile 
oma määrust kuulutada, ja see-on järgmine: esiteks, teie peate 
wiibimata kõigi kassade, seltside ja komisjonide ja ringide juhti- 
misest tagasi astuma ja ei tohi neist enam milgi wiisil osa wõtta. 
Teiseks, teie peate juba täna oma habeme maha ajama. Kui teie 
homme hommikul weel habemega teenistusse ilmute, siis kaotate 
oma koha. See on kõik.“ 

Eltzburg jäi wait. 

Wiimastel nädalatel oli Astolowski kaela nii palju õnnetusi ja 
teotusi sadanud, et ta peaaegu juba arwama hakkas, nagu tahaks 
saatus teda nuhelda. Ta oli selle peale walmis, et teda weelgi 
mõni uus hoop wõiks tabada, kuid niisugust hoopi, nagu ta praegu 
sai, ei olnud ta oodanud. Tema habe on kõige kurja juur! Teda 
kästakse habe maha ajada! Teda kästakse seltside juhatusest 
tagasi astuda! Teda lubatakse ametist lahti lasta! 

-, Tema mõtted läksid segamini. Kaks habemesalka kahelpool 
suud pöörsid endid põigiti, 

»Wist on keegi minu peale kaebamas käinud,“ sai ta wii- 
maks sõna suust wälja. 

»Wõib olla,“ wastas Eltzburg. ,,Waenlasi näib teil olewat.“ 

Ta andis märku, et jutt on lõpetatud. 

Eltzburgi kabinetist wälja astudes jäi Astolowski koridoris 
silmapilguks seisatama. Ta tundis enese lõpmata nõrga, jõuetu ja 
abitu olewat. Ta teadis, et Eltzburg teda ei salli, aga tal oli 
kirdel usk, et tema mõisniku seisus, suurepärane habe, teened 
seltside ja kassade organiseerimise ja juhtimise alal moodusta- 
wad igatahes niisuguse kalju, mille wastu kõik wihased lained 
puruks lähewad, ja et Wanka-Iwanow, kellel kõigis asjus wiimane 
sõna ütelda, iialgi ei söanda teda ametist lahti lasta. Nüüd nägi 
ta, et lained selle kalju on ära uhtunud ja et tema lootsik lainete 
turjal tantsib nagu pähklakoor. | 

Wanka-Iwanowil, nagu näha, on tema ees kõik aukartus ka- 
dunud ja waatab tema kui tühjapalja ja kahjuliku isiku peale, kel- 
lest tarwis lahti saada. Ta paneb temale kõige häbematumad 
tingimused ette ja sellega ühes ka ultimaatumi: täida wõi kasi 
minema! 

»Platon Kristoforowiš,“ küsis Šagrinowiš murelikult, ,,teie 
“olete täna wäga kahwatu — ega te ometi haige ole?“ 

Astolowski waikis silmapilgu. 

»Mind kästi habe maha ajada,“ wastas ta wiimaks. 

Ta püüdis neid sõnu ütelda hooletu-lõbusal toonil. 

Sagrinowiš waatas imestanult tema otsa. 

»Kes wõib niisugust asja käskida?“ küsis ta. 

»Wanka-Iwanow,“ wastas Astolowski endisel hooletu-lõbu= 
sal toonil. 

»ITemast wõib kõike oodata,“ lausus Šagrinowiš: ,,aga mis 
on temal teie habemega tegemist?“ 

»Mine tea!“ wastas Astolowski. ° ,,Wist teeb ta seda kade- 
duse pärast. Temal endal habet ei ole, waid on paljalt wurrud 
nina all ja needki on peenikesed, justkui sitika katsumissarwed.“ 

»See wõib õige olla,“ hakkas Šagrinowiš nõusse. ,,Teil, Pla- 
ton Kristoforowiš, on haruldane habe ja niisugust habet tahaks. 
igaüks heameelega saada.“ 

Astolowski soris pabereid, aga tema mõtted olid ko- 
guni teisal. 

»Jowian Naumowic,“ ütles ta natukese aja pärast, ,,teie 
olete minu sõber ja seepärast tahan ma teie wastu awalik olla. 
Mul on wiimastel nädalatel nõnda raske olnud, et ma praegu enam 
ei tcä, mis inimene mina olen. Ma läheksin siit äraneetud lina- 
seeronešrist tänapäew minema, aga kuhu? Kust wõtta uut kohta?“ 

»Uut kohta on tõesti raske leida,“ ütles Šagrinowiö kaas- 
tundlikult. ,Aga asi ei ole ikka nõnda hull. Kannatage, Platon 
Kristoforowit, ja kõik läheb mööda.“ 

Astolowski ohkas. 

Sisse astus teener ja tõi direktori käest pabereid. Tarwis 
oli tööle hakata. 

Kui tunnid otsas olid, lõpetas Astolowski töö ja wõttis nõuks 
Lilipetrowi juure minna, aga pööris poolelt teelt tagasi. Asi oli 
juba Wanka-Iwanowi juure jõudnud ja ta arwas, et Lilipetrow 
siin enam midagi teha ei saa. Teiseks sai ta aru, et ta ka Lili- 
petrowile ja Eltzburgile oli palju halba teinud. Ta läks trepist. 
alla, ilma et ta kellelegi oleks otsa waadanud, wõttis warnast. 
palitu ja mütsi ja astus uulitsale. 


Kuhu minna? Kas koju? 

Aga kes teda seal ootab? Wassa talle lahket nägu ei näita 
ja süüa ei anna ta ka. 
- Ta wõttis nõuks tunni aega uulitsal jalutada ja siis kuhugi 

trahterisse sööma minna. 

ülewal pea kohal on hall taewas. Kahe rea kõrgete kiwi- 
majade wahelt wiib kiwidega sillutatud rada läbi, mille peal 
woorimehed sõidawad ja jalainimesed liiguwad mõlemas sihis, ilma. 
et nad üksteisega räägiksid. See kiwidega sillutatud rada on sel- 
leks ehitatud, et teda mööda inimesed wõiksid käia kodust teenis- 
tusse ja ärisse ja sealt jälle tagasi. Ka temal on kodu. Aga kui 

Wanka-Iwanow tema lahti laseb, millega peab ta selle kodu ülewal? 
Siis jääb ta uulitsale, jääb tõesti uulitsale! 

Homme hommikul, niipea kui ta linaseemneärisse jõuab, 
annab ta kõigile teenijate organisatsioonidele, kus ta tegew on, 
teada, et ta juhatusest tagasi astub. Kõik mitmeaastane töö ja 
waew on maha wisatud. Saab näha, kust wõetakse wälja see 
mees, kes nende peale weel tahab oma aega ja waewa kulutada? 
Ja kui Wanka-Jwanow nad wiimaks täiesti suleb, wäga wõimalik, et 
teenijate seas tõusewad segadused. 

Habe õn olnud seni tema ilu ja uhkus, aga nüüd ütleb see 
tilluke mehike, ümmarguse näo ja suurte ümmarguste klaasidega 
prillidega, et tema habe kõige kurja juur on. See on jälle teotus. 
Wanka-Iwanow tahab sellega wist ütelda, et tal edu ainult habeme 
pärast on, ja ta ise midagi ei maksa. 

Wanka-Iwanow kardab, et ta teenijad streikima kihu- 
tab. Pea! | 

Astolowski jäi järsku seisma ja waatas üles hallide pilwede 
peale. Siis lõi ta pahema jalaga wastu maad ja parema käega 
õhku. 

Wanka-Iwanow kardab teda — waat”, milles asi seisab! Ta 
kardab tema isiku mõju. Kardab tema — organiseerimiswõimet. 
Wanka-Iwanow on aru kätte saanud, et ta walitseb linaseemne- 
äris wähemate teenijate ja naisterahwaste üle nagu kuningas. 
Streigi batsill on laiali lagunenud. üksainus tema käeliigutus — 
ja terwe linaseemneäri hakkab streikima! 


Ta ajas pea püsti, silitas uhkusega habet ja hakkas 
nii kiirete sammudega edasi minema, et wastutulijad imestusega 
tema peale waatasid. Nõnda jõudis ta selle woorimeeste trahteri 
juure, kus ta juba kord ennem oli lõunat söönud. Ta jäi silmapil- 
guks seisma, waatas suurt punast, kullatud tähtedega silti ja astus 
siis sisse. Kõht oli tõesti tühi. 

Oli paastupäew. Saada ei olnud muud kui seenesuppi, riisi- 
kotlette, ilma soustita, ja keedetud woblakala. Neid toite süües 
kahanes tal rõõmutuhin, mida oli tekitanud mõte, et temal tõesti 
wõimu on ja et Wanka-Iwanow teda kardab. 


Rohkem kui kakskümmend aastat on ta oma habet kaswa- 
tanud (ta käed tõusid automaatlikult üles ja hakkasid habet sili- 
tama). Habe on tema ilu, rõõm, uhkus ja tugewus, aga nüüd nõu- 
takse, et ta selle habeme maha ajaks, — muidu lastakse ta teenis- 
tusest lahti. Kuidas siis elada? Mis mõtlewad temast siis kaas- 
teenijad? Mis mõtlewad naisterahwad?... i 

Lõuna oli otsas. 


»Kas ei peaks homme hommikul Wanka-Iwanowi juure mi- 
nema ja teda paluma, et ta habeme alles jätaks?“ pani ta enesele ° 
küsimuse ette. 

Ta mõtles kaua ja tuli wiimaks otsusele, et see oleks asjatu. 

Wanka-Iwanow wõiks weel wihaseks saada ja teda jalamaid wälja 
kihutada. 

Ta astus uulitsale. Oli juba pimedaks läinud ja laternad põ- 
lesid. Ta kõndis umbes pool tundi sügawates mõtetes; siis tõstis ta 
pea üles ja hakkas Panteleimonskaja poole samumma. Seal elas 

»juut Dawid Wassiljewiš, kes igas ajalehes kuulutas, et ta on juuk- 
selõikamist ja habemeajamist kõige peenemate Pariisi meistrite 
juures õppinud ja et tema töötoas ei käi üksi kaupmehe sellid, waid 
ka keisrikoja liikmed. 


õhtul kell üheksa kõlises linaseemneäri seitsmenda osakonna 
juhataja Platon Kristoforowiš Astolowski erakorteri ukse kell. 
Teenija Fjokla tuli köögist wälja ja ruttas ust lahti tegema. 

Tulija oli keskealine mees, sileda näo, laiade põseluude ja 
suure suuga. Ta hoidis käes suurt paksu portfelli. Fjoklal tundus, 
nagu oleks ta seda inimest ennem kuskil näinud. 

»Mis teie soowite?“ küsis Fjokla. ,,Bapnerp ei ole täna weel 
koju tulnud.“ 

Wõõras kergitas kulme ja astus sisse, ilma et oleks teenija 
sõnu tähele pannud. 7 

»Ma ütlesin teile: 6apnatp ei ole weel. koju tulnud,“ ütles 
Fjokla, aga juba hästi käredamalt. 

Wõõras ei wastanud ka selle peale midagi, waid hakkas en- 
nast riidest lahti wõtma. 

Korraga tardus Ejokla pilk tulejasse. 

»Püha Jumala ema!“ hüüdis ta, käsi kokku lüües. ,,PapHH%, 
see olete teie! Kus teie habe on?“ 

»Mis sa, peletis, karjud!“ sähwas Astolowski pahal meelel. 

Ta oli juba palitu ja mütsi nagi otsa riputanud ja astus, port- 
fell käes, suure tuppa. 

Teenija tuli temale järele. 

,»DApuHHE, Jumala pärast, kuhu olete ometi oma habeme pan- 
nud?“ hädaldas ta. ,,Teid ei wõi enam ära tunda.“ 

»Mis sa karjud,“ ütles Astolowski südametäiega, ,,mis puutub 
see sinusse?“ 

»Mul on nii kahju,“ hüüdis teenija naisterahwas haleda hää- 
lega, ,,teil oli nii suur ja ilus habe, aga nüüd ei ole enam. Oh sa 
püha Sarowi Serafim!“ 

Magamistoa uks pöördi lukust lahti ja ukse peale ilmus 
Wassa Leonidowna. 

»bapsrag,“ hädaldas Fjokla: ,,6apuHbp tuli praegu ilma ha- 
bemeta koju. Ma ei tahtnud teda enam ära tunda. Püha Serafim, 
mis nüüd saab?“ 

Wassa Leonidowna waatas mehe otsa ja näis nagu kohme- 
tawat. Järgmisel silmapilgul astus ta tuleja juure ja hakkas teda 
terawalt silmitsema. 

Ei olnud mingisugust kahtlust: tuleja oli tõesti tema mees 
Platon Kristoforowiš Astolowski, kuid — ilma habemeta. 

Wassa Leonidowna pööris silmad mehe pealt ära ja hakkas 
lootuseta pilguga enda ümber wahtima. Näis, nagu oleksid tema 
meeled segi läinud. See kestis umbes kaks minutit; siis ajas ta 
oma kõhna keha sirgeks ja ta nägu omandas niisuguse ilme, mis 
leopardi meele tuletas, kui see oma saagi peale kargab. 

»Ütle ruttu, kuhu oled sa oma habeme pannud?“ hüüdis ta 
käreda häälega, sealjuures mõlema käega mehe paremast õlast 
kinni haardes ja teda raputades. ,,Kus on su habe? Kuhu oled sa 
tema pannud?“ 

»Ma lasksin ta maha ajada — peadirektor käskis,“ wastas 
Astolowski. 

Tema hääl ähwardas kurku kinni jääda. 

»Ajasid maha, ilma et oleksid naiselt küsinud!“ mõnitas 
Wassa Leonidowna peenikese ja kõlawa häälega. ,,Kas niisugune 
asi on peadirektori käskida? Mis on temal sinu habemega tege- 
mist? Peadirektor käskis habeme maha ajada ja sina ajasidki 
maha! Sa oleksid pidanud ka oma naise käest küsima, kas sa 
wõid teda maha ajada ja kas sa tohid teda maha ajada. Habe wõe- 
takse maha, aga naisele ei lausta sellest sõnagi! Sina häbematu 
inimene! Kõlwatu inimene! Imeline inimene! Mis sa temast ometi 
maha ajasid? Kasta sul ees oli? Wõi oli ta peadirektori ees? Sa 
kardad peadirektorit! Sa pole kellegi mees! Mis nägu sa nüüd 
oled? Laiad põseluud ja suur suu... Oh sina igawene narr! Sina 
kergepüks! Tühipaljas inimene! Mis hakkad sa nüüd tegema?“ 

Wassa Leonidowna laskis enda jõuetult toolile, 

Fjokla seisis nurgas ja pühkis põllenurgaga silmi. 

»Wassa Leonidowna!“ - ütles wiimaks: Astolowski selge ja 
kõwa häälega, ikka weel keset tuba seistes: »balju on sestsaadik 
aega mööda läinud, kui sa mulle ärisse järele tulid, mind kõikide 
nähes habemest kitkusid ja mind habetpidi tuuseldasid? Kaua 
on sellest aega mööda, kui sa mind siinsamas korteris sõimasid, et 
ma muud ei tee kui seisan peegli ees ja klanin oma habet? See 
on sula tõsi, mis ma ütlesin, et Wanka-Iwanow mind käskis ha- 
beme maha ajada. Ta tegi seda seepärast, et tahab linaseemne- 
äris Euroopa kombeid sisse seada ja Euroopas suuri habemeid 
ei ole. Aga see ei olnud peapõhjus: mina ise, kuuled, mina ise 
tahtsin oma habet maha wõtta. Ma tahan näidata, et ma ka ilma 
habemeta mees olen.“ 

Astolowski ajas enese sirgeks ja seisis uhkesti naise ees. 


»Kas see kitkumine ilmaaegu oli!“ hüüdis Wassa heleda 
häälega. ,,Ajad, raibe, tüdrukutega ümber, aga endal naine ja 
lapsed kodus. Mina olen sinu naine ja olen sinu truu abikaasa ol- 
nud kuus aastat. Sa ei oleks tohtinud oma habet maha wõtta ilma 
minult luba küsimata!“ 

»Teie ütlesite ju, Wassa Leonidowna,“ sõnas Astolowski kui- 

walt, ,,et teie minuga enam ühes elada ei taha, et teie lapsed ühes 
wõtata ja Irboskasse sõidate — onupoja juure, Ka praegu elame 
meie juba üksteisest lahus. Mis lähen mina teile weel korda ?“ 

Wassa kargas püsti. 

»Ah, nüüd ma hakkan alles aru saama, mis mõtted sul on!“ 
karjus ta hüsteeriliselt: ,,sa tahad minust lahti saada, et jälle 
mõne plikaga wabasse abiellu astuda! Et ennast nooremaks teha, 
oled lasknud habeme maha ajada. Küllap sa seda ootad, et mina 
ära sõidaksin, aga nüüd ütlen ma sulle: seda sa ei näe! Ma olen 
kuus aastat sinu naine olnud. Sul on wiis last: kuhu tahad sa 
need panna? kas kerjama saata?“ 

»Wassa, jäta mind ometi ükskord rahule!“ hüüdis Asto- 
lowski ägedalt ja lõi rusikaga wastu lauda. ,,Ega sa ometi ei taha, 
et ma endale nööri kaela paneksin — nagu meie äri endine peadi- 
rektor Habladurow, kes enda pööningul üles poos.“ 

»Noh, seda sa juba ei tee,“ ütles Wassa kindlalt ja lõi käega. 
»Aga temp, mis sa täna tegid, on nii rumal, et ma enam ei oska 
ütelda. Astu korraks peegli ette ja waata, mis nägu sa oled!“ 

Lastetoa uks tehti seespoolt lahti ja ukse peale ilmus wiis 
wäikest nina. Lapsed olid üles ärganud ja tulid särgiwäel saali, 
kus isa ja ema habeme pärast riidlesid. 

»Teie olete ka siia tulnud?“ ütles Wassa Leonidowna, laste 
poole pöördes: ,,waadake, lapsed, kas tunnete oma isa weel ära?“ 

Wäikene kihulaste parw, särgiwäel ja paljaste jalgadega, 
asus Astolowski ümber, Wiis wäikest nina tõusis üles ja hakkas 
talle otsa wahtima. | 

»Fjokla, wii need põrnikad ära!“ käskis Astolowski. ,,Aga 
sina, Wassa, jäta ometi ükskord järele!“ 

»Kuidas ma wõin järele jätta?“ rääkis Wassa Leonidowna 
(nüüd oli tema hääl kurb ja kaeblik). ,,Teie olete oma suure ja 
ilusa habeme maha ajanud. ühelgi inimesel maailmas ei olnud 
niisugust habet, kui teil. Nüüd on kõik kadunud. Teist korda ei 
kaswa teile niisugust habet enam.“ 

Wassa istus tooli peale ja hakkas nutma. , 

»kahusta ennast, Wassa!“ ütles Astolowski pehmelt. ,,Euroo- 
pa kombe järele ei tohi kellelgi suur habe olla. Suured habemed 
tulewad ainult barbarite ja poolharitud rahwaste juures ette. Kõik 
elawad ilma habemeteta; mispärast ei peaks mina ilma habe- 
meta läbi saama? Ma tahan näidata, et ma ka ilma habemeta 
mees olen.“ | 

» Wõib õige olla, mis sa räägid,“ nuuksus Wassa Leonidowna: 
»et Euroopas suurt habet ei sallita. Aga mina ei taha neid Euroo- 
pa kombeid. Teil oli suur, ilus ja pehme habe, aga nüüd pole enam 
muud midagi, kui paljas lõug.“ 

Wassa Leonidowma nuttis edasi. 

Astolowski, kes kogu aja oli püsti seisnud, istus laua ääre 
tooli peale ja toetas pea käte najale. 


Mees ja tema habe, 10 

»kes sul habeme maha wõttis?“ küsis Wassa Leonidowna 
natukese aja pärast. 

»Dawid Wassiljewiõš — Panteleimonskaja peal, — see, kes 
alati ajalehtedes kuulutab, et ta on Pariisis õppinud.“ 

»Kas habe sinna jäi?“ küsis naine. 

»Bi jäänud,“ wastas mees: ,,ma tõin ta kaasa. "Ta on minu 
portfellis. Juut tahtis teda minu käest ära osta ja pakkus mulle 
esiteks wiis rubla, siis kümme, siis kaksteistkümmend ja nõnda 
edasi — kuni kümnetuhande kuldrublani, aga mina ei annud.“ 

Astolowski awas portfelli ja wõttis sealt habeme wälja. 

»õiin ta on!“ ütles Wassa Leonidowna kaeblikult, habet kat- 
suaes. ,,Missugune suur, ilus ja pehme habe, aga nüüd ei ehi ta 
enam sinu rinda!“ 

Wassa Leonidowna puhkes uuesti nutma. Kui ta mõne mi- 
nuti oli nutnud, otsis ta teisest toast walge, puhta rätiku, sidus ha- 
beme sisse ja läks magamistuppa, habet enesega ühes wõttes. 


Astolowski jäi üksi. Asi, mis enne ilmwõimata näis olewat, 
oli tõeks saanud: ta oli ilma habemeta. 

Rohkem kui kakskümmend aastat oli ta habet kannud. Selle 
pika aja jooksul unustas ta täiesti ära, mis nägu ta noores põlwes 
oli. Kui ta ennast Dawid Wassiljewii peeglis esimest korda ilma 
habemeta nägi, tuli ta ka iseenesele wõõras ette. Näojooned, mis 
talle peeglis wastu paistsid, olid jämedad ja lihtsad: niisugune 


nägu oli lihtne kirwetöö. Kohe hakkas tal kahju, et ta habeme 


oli lasknud maha ajada, kuid oli juba hilja. 

Ta oleks ka praegu peegli ette astunud ja ennast waadelnud, 
kuid peegel oli magamistoas ja sinna ta ei julgenud minna. Ta 
waatas toas ümber, aga ei näinud muud midagi, kui ainult nelja 
seina. Ta tundis enese wäsinud olewat, wõttis riidest lahti ja hei- 
tis diiwani peale. Seal magas ta sestsaadik, kui nad Wassaga lahku 
läksid. 

Uni oli wäga rahutu. Ta nägi igasugust kribu-krabu ja är- 
kas warsti üles. Harjunud kombe järele haaras ta habeme järele 
ja tahtis teda mõlema käega kaissu wõtta, kuid käte wahele ei 
jäänud midagi. 
= »Kus on mu habe?“ küsis ta ehmunult ja tõusis asemel 
istukile. 

Juba järgmisel silmapilgul tuli talle meele, et tal habet enam 
ei ole: juut Panteleimonskaja peal wõttis habeme maha ja ta ise 
tõi tema portfelli sees koju. 

Peale selle ta enam magama ei jäänud. 

Tema waenlased on asja nii kaugele wiinud, et ta oma toreda 
habeme maha ajas — habeme, mille sarnast ka Türgi sultanil ei 
ole. Äraneetud armeenlane! Niiluse krokodill! Kas see talle 
Konstantinoopolis teadmatuks jääb, et Astolowski oma habeme 

maha on ajanud — peadirektori määruse järele? Rõõmustab wist: 
nüüd ei ole Astolowskil enam habet ja ta ei saa enam oma hinge- 
liigutusi ja kirgi warjata. Pagana teraw tähelepanemine!... 
Pole wiga! Niisugune hakkab tingimata haaremisse tikkuma —— 
sultani naiste juure, ja küll sultan ta sealt kätte saab! Krokodill! 
Küll tuleb aeg, kus su Niiluse jõe ääres maha lüüakse.... Eltzburg 
— niisugune k...rautsikas! Tuleb aeg, kus mõni su noaga kes- 
kelt katki lõikab. See on kõik Eltzburgi töö, et Wanka-Iwanow 
teda wihkama hakkas.... Ja Wanka-Iwanow see sitikas! On 
küll suur ja uhke, aga wõib olla, et sellegipärast tuleb tund, kus 
keegi ka tema saapakontsaga puruks tallab... Siis weel Sapiro 
— See määrakoer....., 


Astolowski nägi, et tal weel pikk rida niisuguseid wastikuid 
isikuid ees seisab. Ta ei hakanud nende peale enam mõtlema ja 
pööris enese pahema külje peale. A 


Nõnda lamas ta kuni hommikuni. Kell seitse tõusis ta üles 
ja pani enese riidesse. Siis läks ta Fjokla juure kööki, jõi teed, 
sõi wasikalihast teeworsti ja suitsurääbuseid ja hakkas teenis- 
tusse minema. -Kui ta palitut selga ajas, tuli ka Wassa Leoni- 
downa eeskotta, 


»Lähed jälle teenistusse?“ algas ta peenikese ja haiglase 
häälega. ,,Eks sa pea ju teenima, sest sul on wiis last. Mis nägu 
sa nüüd oled? Sind ei tunne enam ükski inimene ära. Ma nutsin 
kogu öö. Sul oli nii ilus habe, nagu seda kellelgi meesterahwal ei 
olnud, aga nüüd oled sa ta kergemeelselt maha ajanud. Sa ütled, 
et peadirektor käskis. Mis sellest, et ta käskis? Sa ei oleks pi- 
danud tema käsku kuulama. Mis on peadirektoril teenijate habe- 
metega asja? Sa oleksid pidanud teda, kui ta niisuguse määruse 
tegi, läbi haugutama ja mis ta sulle ikka oleks teinud? Muidu 
oled sa kodus kuri ja kange, aga ülemate ees ei ole seda kurjust 
ja kangust kuski. Kentsakas inimene! Naljakas inimene! Ker- 
gats, ja muud midagi! 


»Wassa!“ wastas Astolowski, ust lahti wõttes: »nüüd on 
see kõik juba hilja. Olid ju sina ise see, kes minu habet kõige 
rohkem teotas. Selle eest, mis sa mulle äris tegid, oleksin ma sind 
pidanud oma majast wälja wiskama, aga ma ei teinud seda mitte, 
sest ma olen loomupoolest wäga hea inimene.“ 


»Eks ma maitse seda headust juba kuus aastat!“ ohkas 
Wassa Leonidowna. ,,Mis on minust weel järele jäänud? Ma 
olen kõhnaks jäänud ja ära lõppenud, kui waim. Ma ei tahaks 
kuidagi wiisi uskuda, et sa oma habeme peadirektori käsu peale 
maha ajasid: sul on linaseemneäris pruut ja tema tarwis sa en- 
mast ehid. Aga üht asja ma ütlen sulle: kui mina lõpen, oma laste 
eest pead sa hoolt kandma!“ 

Astolowski waatas korra naise otsa ja läks wälja, ilma et ta 
midagi oleks wastanud. 

Uulitsal edasi minnes kadusid tundmused, mida ta oli kodus 
läkt elanud, ja andsid mõtetele aset. 

Kuus aastat on ta oma isikut linaseemneäris suure hoole ja 
waewaga üles ehitanud, aga nüüd on see ehitus rusudeks langenud. 
Ta ei ole enam Platon Kristoforowiš, waid on ainult ilma habemeta 
Astolowski, igawesti teotatud ja häbistatud inimene. Kas Wanka- 
Iwanowi määrus teenijatele teadmatuks jäi? Nüüd teab igaüks, 
et niihästi Eltzburg, kui ka Wanka-Iwanow teda mitte ei salli ja 
et teda ainult sellepärast teenistuses peetakse, et ta mõisnikusei- 
susest on ja et tal naine ja wiis last on. ükski ei pea temast mi- 
dagi, ükski ei pane teda tähele, kuna teenistus ise juuksekarwa 
otsas ripub. 

Enne kattis habe tema näo kinni ja warjas kõiki tema hinge- 
liigutusi, halbu mõtteid ja kirgesid, aga nüüd on kõik näha kui 
peegli peal. Kuidas see äraneetud Niiluse krokodill ometi kõik 
õieti märkas! Mis ta ütles, see on täiesti õige. Ei aita muud, ta 
peab ennast püüdma taltsutada, et näo peal midagi ilmsiks ei 
tuleks. 

Ta kaswatas oma habet üle kahekümne aasta. Selle aja 
jooksul kaswasid tema iseloom ja olemine habemega täiesti kokku. 
Kui ta wiimaks habeme kahte harusse ajas, pidi ta imeks pannes 
nägema, et ta enam see Astolowski ei ole, mis enne. Ta tundis, 
et kaheharuline habe kõik tema olemise teiseks muudab ja sellele 
uuele inimesele on tarwis uut stiili ja uusi kombeid leida. Ta lei- 
dis nad, aga see maksis tal paljugi waewa. Teine operatsioon, mis 
ta habeme kallal ette wõttis, oli selle wähendamine. See operat- 
sioon ei muutnud tema wälimust, endisega wõrreldes, mitte palju, 
kuid imelikul wiisil tundis ta, et ta ikkagi peab oma kombeid ja 
stiili muutma. Nüüd on ta, peadirektori käsu järele, oma habeme 
täiesti maha ajanud. Kuidas nüüd olla ja elada? 

Ta oli juba linaseemneäri ette jõudnud ja ei olnud enam 
aega edasi mõtelda. Ta tegi kiiresti otsuseks hästi waikne ja ta- 
sane olla ja mitte kellelegi otsa waadata, mõteldagu temast mis 
tahes. 3 


Astolowski astus linaseemneäri eeskotta ja hakkas palitut 
maha wõtma. Wana, suure walge habemega uksehoidja Wassili 
Karro ei tulnud aga mitte palitut wastu wõtma, waid näitas kõr- 
walseiswa warna peale ja ütles kuiwalt: 

»Riputage sinna! Seal on warnad wõõraste jaoks.“ 

Astolowski ei wastanud midagi, waid riputas palitu ja mütsi 
oma hariliku koha peale. 

Korraga hakkas wana uksehoidja tulijat teraselt tunnis- 
tama. Juba järgmisel silmapilgul lõi tema käed kokku ja hüüdis: 

»lssand Kristus! See olete teie, Platon Kristoforowiš! Kuhu 
olete teie oma habeme pannud?“ 

Astolowski ei wastanud jälle midagi, waid astus peegli ette, 
et oma juukseid kohendada. 

Wana uksehoidja astus tema juure ja hüüdis kohkunud 
näoga: 

»Platon Kristoforowiš, kas teile tuli'mõni tõbi peale, et teie 
oma habeme ära ajasite? Mis nüüd saab?“ 

»Mis leiate teie, Wassili, selles iseäralikku, et mina oma ha- 
beme maha ajasin?“ sõnas Astolowski pahaselt. ,,Ma olen hulga 
aega habet kannud ja tahan ükskord ka ilma olla. Kõik maailm 
aiab habet, mispärast ei peaks mitte mina ajama?“ 

»Aga missugune suur habe teil oli!“ ütles Wassili kaeblikult. 
Niisugust habet ei saa raha eest näha.“ 

Astolowski hakkas trepist üles astuma. Teisel korral, trepi 
lagedal tuli wastu Ossienko. Nagu näha, ei tunnud Ossienko teda 
mitte ära ja ruttas esimese waluga temast mööda. Waewalt oli ta 
aga paar astet allapoole jõudnud, kui ta ümber pööris ja tulijat 
tagant järele wahtima hakkas. Weel silmapilk ja ta oli jälle tre- 
pist ülewal, seisis Astolowski ees ja tunnistas teda terawa pilguga. 

»Platon Kristoforowiš, kas teie olete?“ küsis ta kohmetanult 
ja puuris teist oma mustade silmadega. 

»Mina, Natalia Tarassowna!“ wastas Astolowski ja püüdis 
naeratada. ,,Ärge aga, Natalia Tarassowna, skandaali tehke!“ 

»Muidugi teen skandaali!“ hüüdis Ossienko heleda häälega. 
»Mis olete teie ometi teinud? Teie olete oma habeme ära ajanud! 
Jumal, mis nüüd saab? Platon Kristoforowiš, teie olete tõesti 
peast rumalaks läinud!“ 

Kolmanda korra trepist alla tulid Belassowa ja Kosmodem- 
janskaja. 

»Hea oli, et tulite!“ hüüdis Ossienko. ,,Näete, Platon Kris- 
toforowiš on oma habeme maha ajanud. Ta on tõesti lolliks läi- 
nud, sest terwe mõistusega inimene niisugust tempu ei tee. Mis 
nägu teie nüüd olete? Ja teil oli niisugune suur ja tore habe!“ 

Belassowa ja Kosmodemjanskaja tunnistasid Astolowskit 
imestunud pilguga. 

» 110 34 6ezoõpagie!“ hüüdis Belassowa ja kaks kuldham- 
mast tema suus wälkusid. 

»Oh sa Jeesukene!“ hüüdis Kosmodemjanskaja. 

»Teie ei ole enam endine Platon Kristoforowiš!“ 

»Mis hakkate teie nüüd tegema?“ 

»Teid ei wõi enam ära tunda!“ 

»Kuidas wõisite teie nii rumal olla! Teil oli nii ilus habe, 
aga nüüd pole muud järele jäänud, kui paljad lõualuud!“ 

»Niisugust habet ei kaswa teile enam! Kuidas wõisite ometi 
nii kergemeelne olla ja säherduse ilusa habeme maha ajada?“ 

Naised kaagutasid nõnda ruttu, et Astolowski midagi was- 
tata ei saanud. 

»Teie, Platon Kristoforowiš, oleks pidanud ennast mehise- 

malt ülal pidama ja ennast mitte Wanka-Iwanowi määruse alla 
heitma,“ ütles Ossienko tõsiselt. 

»Mistarwis teie nii suurt kära teete?“ sai Astolowski wii- 
maks sõna suhu. ,,Ega Wanka-Iwanowi määrus üksi põhjuseks ei 
olnud, et ma habeme maha ajasin: mina ise tahtsin temast juba 
ammugi lahti saada. Sestsaadik, kui minu naine mulle siin skan- 
daali tegi, läks habe mulle koguni wastumeelseks.“ 

»Sellegipärast tegite rumalasti,“ ütles Kosmodemjanskaja 
kurwalt: niisugust habet, kui teil, ei olnud kellelgi. Teil ei oleks 
tarwis olnud teiste naeru ja pilget tähele panna. Kuhu teie ha- 
beme karwad panite? Ega teie neid ometi ära ei wisanud?“ 

»Tema ei ole nüüd enam see inimene, mis enne,“ ütles Be- 
lassowa tõsiselt ja lõi käega. 

»Mis seal ikka teha,“ ütles Astolowski ja hakkas minema. 

Ossienko tegi õige wingus näo ja andis minejale pahema 
käega wõmmu kuklasse: 

»Minge!“ hüüdis ta: ,,Teie ei ole enam midagi wäärt.“ 

Kabinetis leidis Astolowski Šagrinowiši ees. 

»žere hommikust, Jowian Naumowiš!“ ütles ta sisse astudes. 

Teretataw ajas oma jämeda, punase lihawa näo ja mustade 
juustega pea püsti ja waatas terawasti läbi kuldse raamiga nä- 
pitsprilli klaaside tulija otsa. 

»žere, Platon Kristoforowitš!“ hüüdis ta lahke häälega, 
laua tagant üles tõustes ja Astolowskile kätt andes: »ma tunnen 
Teid ainult häälest ära. Teie olete nüüd koguni teist nägu.“ 

»Kraaksusid juba mitu nädalat minu habeme kallal, kui 
waresed,“ sõnas Astolowski, oma tooli peale istudes: ,,ja selle- 
pärast lasksin ta wiimaks maha wõtta. Ma tahan näidata, et ma 
ka ilma habemeta mees olen,“ 

»Muidugi mõista,“ kiitis Šagrinowitš. »Teie wäärilisi ini- 
mesi ei ole maailmas palju.“ 

»Jowian Naumowitö,“ küsis Astolowski natukese aja pä- 
rast Šagrinowitšile silma waadates: ,,kuidas meeldin ma teile 
ilma habemeta?“ 

»Wäga hästi!“ kiitis Šagrinowitš. , Teie näete nüüd wälja 
nagu mõni inglane.“ 

Astolowskil tuli suu sülge täis. Kuldne poiss see Šagri- 
nowitš! Tal on alati midagi head ütelda. 

»Teie näete nüüd wälja, nagu mõni Inglise kirikuõpetaja,“ 
lisas Šagrinowitš silmapilgu pärast juure. 

Astolowski naeratas ja hakkas tööle. 

»Jowian Naumowitš! ärge unustage, et meie nüüd oleme 
Wanka-Iwanowiga sõjajalal,“ ütles ta natukese aja pärast. ,,Tä- 
nasest päewast ei tohi meie jalg enam wääratada.“ 

»Teie jalg, Platon Kristoforowitš, ei wäärata iialgi,“ was- 
tas Šagrinowitc. 

Uks läks lahti ja sisse tormasid Sapiro ja Doinikow. 

»Platon  Kristoforowitš!“ hüüdis Doinikow: ,,mis hullu 

tempu teie nüüd olete teinud? Teie olete oma habeme maha 
ajanud!“ i 

»Mina ei julge enam äris käia,“ ütles Sapiro: ,,ma kardan, 
et meie wiiekordne maja kokku langeb ja me kõik oma rusude 
alla matab.“ 

Astolowski waatas tulijatele otsekohe silma ja ütles: 

»Teie kraaksusite juba mitu nädalat minu habeme kallal 
nagu waresed. Nüüd olete wiimaks saanud, mida tahtsite.“ 

Sapiro näole ilmus sarkastiline naeratus, kuna Doinikow 
mõlemad käed üles tõstis ja südame peale pani. Ta tahtis midagi 
ütelda, aga Sapiro jõudis temast ette. 

»bPlaton Kristoforowitš!“ ütles Sapiro, kuna tema walged 
hambad wälkusid: ,,teie panete: minu sõnu pahaks, aga mina 
räägin ilma naljata. Teie habe oli see, mis seni linaseemneärile 
jume andis, aga nüüd on see jume kadunud. Mis meist nüüd 
saab? Meie läheme hukka!“ 

»Määrakoer!“ sähwas Astolowski iseeneses. 

»Teie ärge meie peale pahandage, Platon Kristoforowitö!“ 
ütles Doinikow, ikka weel käsi südame peal hoides: ,,meie oleme 
ju teie wanad sõbrad ja soowime teile kõike head. Meie kuul- 
sime, et teie olete lasknud oma habeme maha ajada ja tulime 
waatama, kuidas teie nüüd wälja näete.“ 

»llwes!“ sähwas Astolowski tasakesi. 

Ta wõttis laua pealt paberi ja hakkas seda lugema. 

»Hi Oleks tarwis olnud Wanka-Iwanowi käsku kuulata!“ 
õpetas Sapiro. 

On sul tarwis seda ütelda?“ urises Astolowski iseeneses. 
»Niisugune määrakoer!“ 

Kohe selle peale ütles ta tõsiselt: 

»Minu härrad! Teie wiidate minu aega. Mul on täna ette- 
kandepäew.“ 

»Kui lugu nõnda, siis ei tohi meie teid tõesti mitte eksi- 
tada,“ ütles Doinikow. ,,Aga kas teate, Platon Kristoforowitš: 
ka ilma habemeta näete teie õige tore wälja. Päris kompwekk 
noortele leskedele.“ 

Sapiro seisis naeru näoga ja ei lausunud sõnagi. 

ä Doinikow ütles weel mõne wiisaka sõna ja mõlemad mehed 
läksid wälja. 

Poole tunni pärast tuli Raabe. Tal olid paberid käes ja 
nägu wäga asjalik, nagu alati. 

»Ma tulin ainult silmapilguks — mul on täna wäga wähe 
aega,“ algas ta, Astolowskile teretamiseks kätt andes. ,,Saalo- 
mon istub kaela peal: tõmba ennast kas wõi lõhki. Ma tulin 
teie uut habet waatama, wõi õigemini ütelda, waatama, kui- 
das teie ilma habemeta wälja näete. 

Ta silmitses laua taga istujat meest asjatundlikul pilgul. 

»Muidugi mõista,“ hakkas ta rääkima: ,,niisugust soliid- 
sust, nagu enne, ei ole teil enam. Nüüd on iga wäiksem karw 

Teie näo ja lõua pealt ära pühitud ja linaseemneäri penidel ei ole 
enam mingit põhjust teie peale haukuda. On mis on, teha ei ole 
midagi ja peab rahul olema... Weider mees, see Wanka-Iwa- 
now! Kui ta ütles, et teie oma habeme peate maha ajama, olek- 
site wõinud talle näkku sülitada. Ta arwab wist, et ta Wene kei- 
ser on. Mul ka»mõni karw lõua otsas: kes teab, ehk antakse 
watsti ka käsk maha ajada. Niisugune tühipaljas! Ja kuidas ta 
waest Saalomoni taga kiusab! Pole wiga, Platon Kristoforowiš! 
Kui Jumal aitab, saate ka ilma habemeta läbi. Warsti peale 
seda, kui Wanka-Iwanow siia sai, ütles mulle Brüginewiš: ,,Bo- 
ris Wladimirowic! ma ütlen teile salamahti: Teie ei tunne weel 
Wanka-Iwanowit. Las' ta saab teil paar kuud olnud, küll teie 
näete, mis mees ta on... Bimsteini rühm sai ometi wiimaks 
iguteli“ waguniwabriku enda kätte. Solomon Isakowiš nägi 
kalja waewa, enne kui see korda läks ja selle eest laskis Bimstein 
ta juhatuse liikmeks walida. Nüüd muretses ta minule ja 
7 wsiž Wassiljewišile selle eest, et meie talle abiks olime, ,,Kii- 
E m e kohad. See on üsna ilus kõrwalteenistus. 
a nüüdse enam tõesti aega. Pole wiga, Platon Kristoforo- 

A jäeb Jala habemeta !“ 


4 

Ali kirjutas iga organisatsiooni nime - peale teada- 

de, et ta juhatusest wälja asi, ja saatis nad jooksupoisi Ni 
Jag Kui kell üks sai, läks ta direktori juure asja ett 
K 

Eltzburg heitis tema peale terawa pilgu, aga ei muutnud oma 
näoilmet. Ettekanne kestis ligi tund aega ja kui see wiimaks lõp- < 
pes. laskis ta Astolowskit minna, ilma ei oleks millestki muust 
asjast juttu teinud. 

»Ta näeb küll, aga ei ütle midagi,“ mõtles Astolowski kibe- 
-dusega. ,Niisugune k ... rautsikas! "Nüüd on neil käes! 
Ei ole enam, mida pilgata ja mille kallal kraaksuda.“ 

Sel päewal käis teda mitu kõrgemat ja palju wähemaid mees- 
ja naisametnikke waatamas. Ta wõttis neid kõiki wäga külmalt 


wastu, ka naisterahwaid. Ja mistarwis oli sõbralik olla? Ta ei 
olnud ju enam endine Platon Kristoforowic. A 


m 4 ° Päew oli juba lõppemas, kui Kasearu sisse astus. 


»Jowian Naumowiš!“ ütles ta naeratades. ,,Teie olete omale 
uue ülemuse säanud? Platon Kristoforowiši koha peal 25800 keegi 
wWõõras härra.“ i A 

- »Waadake semalt, Iwan Walerianowiš!“ käskis AA 
nowic. 

»Platon Kristoforowiš!“ ütles Kasearu, Astolowski poole 


pöördes: ,, tempu teie olete teinud? Teie olete oma suure 
jä toreda habeme sootuks ära häwitanud. Kelle nägu teie nüüd 
olete ?“ 


»Hundi nägu,“ tuli Astolowskil läbi hammaste. 


N 

»Teie näete täna halwas tujus olewat, Platon Kristoforo- 
wie!“ lausus Kasearu. 

»Platon Kristoforowiö on Inglise kirikuõpetaja nägu!“ hüü- 
dis Šagrinowiš sekka. 

»Mina olen Inglise piiskop,“ ütles Astolowski, paberit pliiatsi 
abil lugedes, ilma et oleks Kasearule otsa waadanud. »Räägitakse, 
teie olewat Ššulkini ainsa tütre peigmees. Kui tahate, wõin teid 
laulatada.“ 

»Mina oleksin palju rõõmsam olnud, kui teie oleksite oma 
suure ja uhke habemega minu pulma tulnud,“ wastas Kasearu. 
ase oleks tore isamees saanud ja pulmadel oleks ka oma jume 
õlnud.“ 

Iwan Walerowiš tuli asja pärast. Selle õiendas ta šagrino- 
wišiga ära ja siis lahkus ta. 

Astolowski korjas paberid laua pealt sahtlisse ja hakkas alla 
minema. Ta ei waadanud kellegi otsa, kes talle wastu tulid ehk 
temast mööda läksid. Seda ei olnud ka tarwis: ta ei olnud enam 
endine Platon Kristoforowiš, kes igaühega pidi lahke olema. 

AN kojas tulid talle wastu Rahasajew ja Wanka-Iwanow. 
Kibe tundmus täitis teda, aga ta suutis enese üle walitseda. Ta 
jäi seisma ja kumardas nõukogu esimehe ja peadirektori poole. 
Rahasajew wastas kumarduse peale kerge peanikutamisega, aga 
Wanka-Iwanow läks mööda ja tegi, kui ei paneks ta teda tähelegi. 

»ta nägi mind!“ mõtles Astolowski kibedusega. ,,Ta nägi 
mind ilma habemeta, aga ei teinud sellest-midagi wälja. ° Niisu- 
gane sitikas! Nüüd on sul wist hea olla: oled kätte saanud, mida 
sa tahtsid! Kes teab, ehk tuleb aeg, kus mõni ka sind oma saapa 


all Purgis tallab?“ 


Wäljas uulitsal hakkas Astolowski aru pidama, kuhu minna. 
Natukese mõtlemise järele tegi ta otsuseks, et ta nüüd koju läheb, 
aga õhtul läheb ta kedagi waatama. 

Kui ta»oma korteri juure oli jõudnud, kõlistas ta. Ukse 
awas Wassa Leonidowna. 

» ,Oled koju jõudnud,“ ütles ta peenikese ja haiglase häälega. 
»Sind peab nüüd alati hulk aega tunnistama, enne kui ära tun- 
ned. Habet sul enam ei ole: kuhu sa nüüd sis ikka enam lähed? 
Söök on juba laua peal.“ 

Ta imestas, et talle täna, hulga aja järele, jälle süüa antakse. 

Ta läks söögituppa, istus laua taha ja wõttis lõuna käsile. 
Wassa Leonidowna seisis natukene aega, siis ohkas ta ja läks 
kööki. 

Astolowski jäi mõttesse. 

Weider naisterahwas see Wassa. Kui ta teada sai, mis- 
sugune wahekord tema ja Nikolajewa wahel walitseb, muutus ta 
leopardiks. Ükski inimene, peale armeenlase, ei ole teda nii hirm- 

sasti teotanud, kui Wassa. Ta on kõhn kui waim, aga nagu näha, 
on ta kange peaga naisterahwas. Mis ta ometi ootab, et ta Irbos- 
kasse onupoja juure ei sõida? 

»Wassa Leonidowna!“ hüüdis ta, Wiini worsti hammustades. 

Kutsutaw ilmus. 

»Kas laual midagi puudub?“ küsis ta. 

»Wassa!“ ütles Astolowski: ,,sa ähwardasid kord ära sõita. 
Kas sa sõidad ikka ära?“ j 

Wassa Leonidowna istus teispoole lauda tooli peale ja hakkas 
pärani silmadega mehe otsa wahtima. 

»Seda sa wist küll ootad!“ ütles ta trotsiwalt. ,,Siis on sul 
hea oma pruudiga elada, keegi ei eksita. See on kõik wale, mis sa 
rääkisid, et peadirektor sind käskis oma habeme maha ajada. 
Ükski täie aruga inimene ei anna niisugust käsku. Sa tahad mi- 
nust lahti saada, et siis wõiksid teiste naisterahwastega ümber 
ajada ja see on kõik. Kes teab, ehk on sul jälle mõni uus pruut, 
niisugune, kes habet ei salli.“ 

Astolowski ei wastanud midagi. Ta lõpetas söömise, pühkis 
taskurätikuga suu ja käed puhtaks ja tegi, nagu asutaks ta mil- 
legi wastu. 

»Wassa!“ algas ta: ,,sa oled tark naisterahwas. Pane tähele, 
mis ma sulle nüüd ütlen: kõik sinu kahtlustused on täiesti põhju- 
seta. Ma panen käe oma haige südame peale ja wannun Jumala 
nimel, et mul selle tüdrukuga mitte midagi ei ole olnud. Nagu 
kuulda, on ta kaunis hukkaläinud tüdruk. Ta käis enne läbi 
kontoriametniku Kotelkowiga. Mõne aja pärast läks Kotelkow 
talle nähtawasti wastikuks ja iseenesest mõista, et ta hakkas 
kedagi teist otsima. Ega mina selles süüdi pole, kui ta minu 
poole hakkas piiluma. Seda nägi muidugi Kotelkow ja sai armu- 
kadedaks. Nagu nüüd selgub, on tema need häbematud päewa- 
pildid teinud. Selle eest annan ma ta kohtu kätte. Minul selle 
plikaga midagi ei ole olnud ega taha ka edaspidi temaga midagi 
tegemist teha. See on nii tõsi, kui Jumal taewas püha on.“ 

Wassa Leonidowna silmad olid pärani. 

»Aga mispärast tüdruk punaseks läks, kui ta mind nägi?“ 
hüüdis ta närwiliselt. ,,ütle mulle, mispärast ta punastas?“ 

»Seda mina ei tea,“ wastas Astolowski ja waatas naisele otse- 
kohe silmi. ,,Wäga wõimalik, et ta mind tõesti armastab, aga 
mina ei ole selles süüdi. Wõib olla, et minu wälimus, näiteks 
habe, temale meeldis, aga Jumal olgu mulle tunnistajaks, et mul 
selle nurjatu plikaga pole midagi tegemist.“ 

»Ükskord haisesid sinu kuue lakad Prantsuse lõhnaõlist,“ 
usutas Wassa Leonidowna edasi. ,,Ütle ja ära waleta, kust sai 
see sinna?“ 

»Ma ütlesin sulle juba siis, Wassa, et ma habemeajaja juu- 
res käisin ja tema mulle lõhnaõli peale pritsis. Sa ei tea midagi, 
Wassa, aga kahtlustad mind iga sammu peal ja teed skandaali. 

Niisugust hirmust häbi, kui sina mulle äris tegid, kus sa sisse 
tulid, teenijaid ratjama hakkasid ja mind ennast peksid ja habe- 
mest sikutasid — ei ole mulle keegi enne teinud. Mis ütled sa 
selle peale?“ 

Wassa waatas maha, aga juba järgmisel silmapilgul tõstis ta 
pea jälle üles. 

»Mina- ei usu,“ rääkis ta: ,,et see kõik asjatu on. Kas 
ma sinu juures olen wähe kannatanud? Nüüd alles saan ma aru, 
kui halb sa kõik see aeg minu wastu oled olnud. Sa armastasid 
ainult iseennast ja oma habet, aga mina olin sinu ori. Mis on 
minust weel järele jäänud?... Nüüd oled sa õpetust saanud: ehk 
lähed wähe pehmemaks.“ 

Wassa nägu oli kurb, tema hääl — kurb ja kaeblik. 

»Onupoeg kirjutas mulle,“ lisas ta mõne silmapilgu pärast 
juure: ,,et-ma weel paar nädalat ootaksin — kuni ta kambri wal- 
mis saab. Küllap ma ikka ära sõidan: mul on nii halb ja raske. 
Aga üht asja ma ütlen: oma laste eest pead sa muretsema!“ 

Wassa Leonidowmna tõusis toolilt üles, ohkas ja läks maga- 
mistuppa, aga ei pöörnud ust enda järel lukku. 

Astolowski jäi üksi. Ta tõusis laua tagant üles, astus suure 
tuppa ja heitis diiwani peale pikali. 

Wassa on kahtlema hakanud, kas ära sõita wõi mitte. Nagu 
näha, wapustas teda habeme mahaajamine tugewasti, kuid imeli- 
kul wiisil on just sest asjast saadik Wassas jälle õrnemaid tundmusi 
tema wastu liikuma hakanud. Wassa armastas teda ja armastust 
ei saa mitte kergesti wälja kitkuda. Ta ei ole enam põrmugi 
huwitaw: ta on täiesti ilma wärwita ja kõhn, kui waim. Ehk 
oleks tõesti parem, kui ta mõneks ajaks ära sõidaks ja lapsed 
ühes wõtaks... Kuid mis ütlewad siis inimesed? 

Ta lamas weel natukene aega diiwani peal, siis tõusis ta 
üles. 

»Wassa!“ hüüdis ta, magamistoa ukse peale koputades: 
»ma lähen Boris Wladimirowiši juure ja tulen mõne tunni pärast 
tagasi.“ 


Praskowja Nilowna Swerewa oli polkowniku tütar ja oli 
Smolnõi instituudis kaswatuse saanud —— sealsamas, kus Wassa 
Leonidowna. Kahekümne-aastaselt läks ta mehele ühele sõjaminis- 
teeriumi tsiwiilametnikule, kes temast hulga aastaid wanem oli. 
Kümne aasta pärast suri mees ära. 

Praskowja Nilowna andis poja kadeti-korpusesse kaswatada 
ja jäi üksi wana emaga. Mees, kes oma terwe eluaja oli sõja- 
ministeeriumis teeninud, jättis järele pensioni ja kena kapitali, 
mis talle wõimaluse andsid endist wiisi elada. Mehele minna ta 
enam ei tahtnud: siis oleks ta pensioni kaotanud. Astolowskiga 
sai ta Wassa läbi tuttawaks, kes tema kooliõde*oli. Wiimasel ei 
tulnud aga uneski meele, et Paraša ja tema mehe wahel midagi 
olla wõib. 


156 


Tema ukse taga kõlistas Astolowski. 

»Kas Õapeiaa kodus on?“ küsis ta teenijalt, kes ukse 
lahti tegi. 

»Jah, on kodus,“ wastas teenija: ,,ma teatan kohe,“ 

Mõne silmapilgu pärast ilmus Praskowja Nilowna. Ta oli 
tugew, pika kaswuga naisterahwas, mustade juuste ja silmadega. 
Kandis musta seelikut ja sinist sametist jakki. Kõrwades rippusid 
suurte punaste kiwidega rõngad. 

»Mis teie soowite?“ küsis Praskowja Nilowna tulejalt, kes 
tema ees seisis palitu seljas ja müts käes. 

Oma häälega tuletas ta meele rohkem meeste- kui naiste- 
rahwast. 

Wõõras ei wastanud midagi, ainult tema lai suu lõi nae- 
ratama. 

»Mis teie soowite?“ küsis Praskowja Nilowna weel tuge- 
wama häälega. 

»Meie olime üksteisega wist millalgi tuttawad,“ ütles wõõras. 

Praskowja Nilowna astus talle korraga sammu lähemale ja 
hakkas teda teraselt tunnistama. 

»Kus su habe on?“ hüüdis ta järgmisel silmapilgul wihaselt. 
»Kuhu oled sa oma habeme pannud? Oled wist ära ajanud? 
Wasta!“ 

»Muidugi lasksin ära ajada,“ wastas Astolowski. ,,Kuhu ta 
siis ikka sai? Ega rotid teda ära söönud!“ 

«Aypax+! BongaHb!» hüüdis Praskowja' Nilowna weel wiha- 
semali. ,,Sihukene habe wõetakse maha! Sul oli niisugune habe, 
nagu ühelgi teisel ei ole, aga nüüd oled sa ta maha ajanud ja ei 
ole enam ühtki karwa järele jätnud. Kergats! Mis sa nüüd oled? 
Just nagu mõni tööwoorimees.“ 

Astolowski ei lausunud midagi. Wahepeal oli ta palitu nagi 
otsa riputanud ja nüüd astus ta tuppa. Praskowja Nilowna tuli 
tema järele ja pani kõik uksed kinni. 

Kuidas tohtisid sa habeme ära ajada ilma minult luba 
küsimata?“ käratas ta, Astolowski ette seisma jäädes. 

»Peadirektor käskis,“ wastas Astolowski alandlikult ja lõi 
silmad maha. ,,Keegi on kaebamas käinud, et mul suur habe on.“ 

Iypakte! hüüdis Praskowja Nilowna. »Mis on habeme 
peale kaewata? Mis on peadirektoril sinu habemega asja? Mis 
sa nüüd oled?“ 

Astolowski istus diiwanile, kuna Praskowja Nilowna keset 
tuba seisma jäi. 

»Paraša!“ ütles Astolowski lepitawalt: »ära mind nii palju 
sõima. Habemeid kantakse ainult mets- ja poolharitud rahwaste 
juures, aga Euroopa kombe järele aetakse habe ära. Mina tahtsin 
ka kord kultuur-inimeseks ja eurooplaseks saada.“ 

»Käi... oma kultuuriga ja Euroopa kommetega!“ hüüdis 
Praskowja Nilowna tigedalt. ,,Et sa nii loll oled, siis ei salli mina 
sind enam. Mine kuhu tahad!“ ) 

»Paraša!“ sõnas Astolowski pehmelt: ,,sa ärritad end roh- 
kem kui waja. Waata teraselt minu otsa: kas ma pole Inglise 
kirikuõpetaja ?“ 

Ta tõusis diiwanilt üles, lõi naisterahwale käe ümber piha 
ja tahtis teda oma kõrwale tõmmata. 

Praskowja Nilowna wabastas enda kohe. Tal oli kuri waade. 

»Käi minema ja lase mind rahul olla! Mina sind enam ei 
salli. Kasi minu silmist! Enesel suur, tore ja pehme habe, nagu 
ei ühelgi teisel inimesel maailmas, aga ajab kergemeelselt maha, 
ilma et luba küsiks. Mine oma Wassa juure: mina sind enam ei 
taha!“ 

»Paraša!“ ütles Astolowski, teisele silma waadates: ,,mõne 
päewa pärast sõidab Wassa ühes lastega Irboskasse ja siis olen ma 
poissmees.“ 

»Siis otsi endale paras, aga mina sind enam ei taha!“ kära- 
tas Swerewa. ,,Meie wahel on kõik lõpetatud. Kasi mu silmist!“ 

Ta andis Astolowskile wõmma kuklasse ja tõukas ta esikotta. 

»Waata, et sa oma nägu siin enam ei näita!“ hüüdis ta tagant 
järele ja kadus teise tuppa. 

Järgmisel silmapilgul ilmus teenija, et wõõrast wälja saata. 

»Waata närakat!“ pomises Astolowski. ,,Seni, kui mul habe 
oli, ajas mind igal pool taga, aga nüüd, kus mul pale ja lõug puh- 
tad, ei kõlba ma enam kuhugi! Niisugune —“ 

Ta ei leidnud parajat looma, millega Swerewat wõrrelda. 


Uulitsal edasi astudes hakkasid Astolowski mõtted liikuma. 

Praskowja Nilowna oli tema küljes kinni nagu takjas hobuse 
lakas, aga nüüd alles selgub, et ta teda ainult tema suure, toreda 
habeme pärast armastas ja mitte tema enese pärast. Aga kas see 
pole ükskõik, mispärast naisterahwas meest armastab, kui ta aga 
armastab? 

Pole wiga! Kui Wassa ära sõidab, läheb ta Paraša juure 
tagasi. Habe on küll ära, aga tal on weel silmad — ilusad, hal- 
lid, süütud silmad. Nende silmadega wõib weel palju ära teha. 
Pole kartust, küll Paraša alla annab! 

Wiimasel ajal on tal palju õnnetusi ja äpardusi olnud, aga 
ta ei ole weel maha maetud ja saadab maailmas weel mõndki korda. 
Kõigepealt on tarwis enese jaoks uus stiil luua ja selle loob ta 
siis, kui Wassa ära sõidab: siis on korter waba ja suur peegel 
käepärast. Šagrinowiš ütles, et ta nüüd, kus tal enam habet 
ei ole, Inglise kirikuõpetajat meele tuletab. Wõib olla, et tal õigus 
on, wõib olla ka mitte. Igatahes wõtab ta enda kokku ja paneb 
oma isiku weelgi maksma. Ja näitab, wõib olla, weel mitmele 
koerale.... 

Wassa saadab ta igatahes mõneks ajaks ära. Oma tutta- 
watele ütleb ta, et Wassa, kes wäga nõrk ja jõuetu, on Irboskasse 
terwisweele sõitnud. . Wõib weel ütelda, et laps haige on, aga 

Irboska lähedal olewas Petseri kloostris elab wanake Warsonofi, 
kes kõiksuguseid haigusi arstib. Siis jääb ta üksi ja hakkab 
poissmehepõlwe pidama. 

Ta oli oma korteri juure jõudnud. Ukse awas Fjokla. 

«BapnHt !» ütles teenija: ,,kui teie õhtul pimedas tulete, 
siis tehke häält, muidu mina ei tea, et see teie olete.“ 

«JIypa« -sähwas Astolowski südametäiega ja hakkas pali- 
tut maha wõtma. 

Ta heitis diiwanile magama ja kustutas tule ära. 

Mõne minuti pärast ilmus Wassa Leonidowna, küünal käes 
ja suur rätik õlgadel. Ta pani küünla lauale, istus diiwani ette 
tooli peale ja pani käed kokku. 

»Sa oled magama heitnud?“ algas ta hädase häälega. ,,Ja 
mis siis muud ikka teha! Sa oled kõik need kuus aastat minu 
wastu lõpmatu halb olnud ja oled mind rüwetanud ja teotanud. 
Wannud küll, et sa selle nurjatu plika külge ei ole puutunud, aga 
kes seda teab! Ma lubasin küll ära sõita, aga nüüd ma ei tea 
isegi, mis ma pean tegema. Sinna wõib sõita kuuks wõi kaheks, 
aga mitte kauemaks. Kui kaua sa niisuguse lapsekarjaga ikka 
teise kaela peal istud? Nad ei ole kellegi teise, waid on sinu lap- 
sed ja sina pead neile ülalpidamist muretsema. Sestsaadik, kui 
sa -rumala ja kergemeelse tembu tegid ja oma habeme maha 
ajasid, olen ma päris haige. Rumal inimene! Niisugune suur, 
ilus habe ja tema ajab maha! Wist arwasid sa, et sa selle läbi 
mõre kuningriigi wõidad. Sa oleksid ometi pidanud enne nai- 
selt küsima, kas sa wõid ja kas sa tohid oma habet ära ajada. 
Aga mis sinna nüüd enam parata: mis läinud, see läinud!“ 

Wassa jäi wait ja ohkas. 

»Rahusta ennast, Wassa!“ ütles Astolowski. ,,Sinu kurbus 


Wassa tõusis üles, wõttis küünla ja läks. Astolowski jäi 
magama. = 

Ta nägi ennast unes Šotimaal olewat. Jõe ääres aasa peal 
sööb suur Airshire'i tõugu kari, osalt punast-walget, osalt pruuni- 
walget kirja. Karja seas paistab kui kuu suur punane-walgekirju 
sõnn silma. Korraga ilmub ülewalt mägedelt Ter-Vegetarjanz, 
püss seljas ja koer järel. — Paneb püssi palge ja sihib otse härja 
peale. Korraga saab talle selgeks, et tema ise see härg ongi 
ja et armeenlane teda tahab maha lasta. 

»Ära lase!“ karjub ta: ,,minust liha ja nahka ei saa! Liha 
haiseb ja naha on tõugud auklikuks söönud.“ 

Pauk käib. Härg langeb selili, kõht ja jalad õieli. 

»Nüüd olen ma surnud!“ ägab Astolowski. 

Ta hirmub ära mõtte juures, et ta tõesti surnud on. Šurma- 

hirmus äigab ta habeme järele, aga talle ei puutu midagi pihku. 
Järgmisel silmapilgul ärkab ta üles, külm higi otsa peal. 

»Kas sa haige oled?“ küsis Wassa Leonidowna ukse wahelt. 
Sa karjatasid ja ägasid mitu korda.“ 

»Kirbud sööwad!“ wastas Astolowski ja pööris enda parema 
külje peale. 


IX. 


Kaks wõiku ruuna jäid linaseemneäri peaukse ees ähkides 
seisma: Wanka-Iwanow tuli peaministri juurest. 

Hommikul kell seitse sai peaminister raadio, et Türgi sultan 
on Dardanellid kinni pannud. Kohe saatis ta oma kullerid jooksu 
ja käsutas enda juure kokku kõigi linaseemneäride, pankade ja 
wabrikute direktorid, et neile seda teada anda ja neid hoiatada. 

»Nagu teie teate, minu härrad,“ rääkis peaminister, ,,0n 
meie poliitika siht Konstantinoopoli ja Dardanellide waldamine ja 
India ärawõitmine. Kui see meil korda läheb, siis on maakera 
walitsus juba meie käes. Sellepeale ehitame endile suure õhu- 
laewastiku ja hakkame kuud, Veenust ja Marssi ära wõitma. Ing- 
lismaa waatab juba ammugi suure ärewusega Wene wõimu kas- 
wamist ja otsib juhust, et teda nõrgendada. Türgi sultan on 
Dardanellid kinni pannud. See ei ole tal esimene kord niisugust 
tükki teha, aga praegu, kui kõik märgid ei waleta, tähendab Dar-. 
danellide sulgemine midagi muud, ja nimelt sõja algust. Meie ei 
saa elada, kui Dardanellid kinni on, ja oleme sunnitud Türgile 
sõda kuulutama. Türgimaaga üksi saaksime meie kergesti wal- 
mis, aga pole mingit kahtlust, et talle silmapilk abiks tulewad 
Inglismaa, Austria, Rumeenia, Bulgaaria, Kreekamaa, Persia ja 
Monako. Kui kõik need riigid meie kallale tulewad, wõib meie 
käsi kaunis halwasti käia. Nõnda siis, minu härrad, Dardanellide 
sulgemine ei ole muud midagi kui inglaste urgitsemine. Keiser 
ütles: ,,Sõda tuleb, aga häda sellele, kelle läbi ta tuleb,“ — ja 
- andis kohe käsu maa-, mere- ja lennuwäge mobiliseerida. Muud 
ei ole mul teile midagi ütelda. Teie peate wõtma kui tõsiasja, et 
Dardanellid tõesti kinni on ja et sealt ka mitte kärbes ei saa 
läbi lennata.“ 

Sellega lõpetas peaminister oma kõne ja härrad hakkasid 
laiali sõitma. - 

Wanka-Iwanow seisis peaministri kõne ajal nagu wälgust 
rabatud. Tema nägu oli walge nagu lubjatud sein ja otsaesisel ja 
prilliklaasidel särasid suured higitilgad. Ta läks ühes teistega 
wälja ja istus oma char ä banes'i, ilma et tal oleks meele tulnud 
palitut selga ja kübarat pähe panna, mis rippusid ministri esi- 
kle nagi otsas. Need saadeti talle pärast linaseemneärisse 
järele. 

Wana uksehoidja Wassili Karro imestas wäga, kui peadirek- 
tor ilma kübarata ja palituta uksest sisse tormas. Karro kui elu- 

põline uksehoidja tundis kohe, et on midagi iseäralist juhtunud. 
Wanka-Iwanow keris laia marmortreppi mööda üles, otsekui ämb- 
lik, teisele korrale, kus ta kabinett oli. Ak-Urin, kui nägi kõrget 
ülemust tulewat, seadis enda fronti ja pani käe kõrwa ääre. 

»Paluge minu juure Klawdi Pafnutjewiš, kutsuge minu juure 
sekretär ja käskige minu juure tulla Klopow, Curland ja Eltz- 
burg!“ kamandas Wanka-Iwanow. 

»Jah!“ wastas tatarlane. 

Ta wõttis käe kõrwa äärest ja läks täitma käsku. 

Kui kutsutud ilmusid, leidsid nad peadirektori sügawas mõt- 
tas laua taga istumas, pea käte wahel. Merluškin istus kohe tema 
päkemale käele laua otsa, selg wastu akent, ja hakkas sõrmega 
urgitsema oma hamba-igemeid. Klopow, Curland ja Eltzburg 
seažsid endid peadirektori selja taha fronti. Konstantin Mihai- 
lowiš jäi pahemal pool laua otsas seisma ja hoidis sõrmede wahel 
wägewa haisuga poolkustunud sigarit. | 

Wanka-Iwanow wõttis käed pea ümbert ära, pühkis prilli- 
klaasid taskurätiku nurgaga puhtaks ja pööris enda ühes tugi- 
tooliga direktorite poole. Tema nägu oli kindel ja mehine. 

»Peaministri härra,“ algas ta, iga sõna selgesti wälja rää- 
kides: ,laskis täna wara hommikul enda juure paluda mind ja 
ka weel mõnd teist kõige suurema ja tähtsama äri peadirektorit, 
et meid informeerida kõige kiiremas korras tähtsates maailma- 
poliitika sündmustes. Hommikul kell seitse tõi raadio kohutawa 
teate: Türgi sultan on Dardanellid kinni pannud!“ S 

Direktorite front seisis liikumatult. Merluškin ajas jalad 
sirgu, Konstantin Mihailowiš tõstis käe suule ligemale, otsekui 
tehaks ta sigarit suhu panna. 

»Mis ütlete teie selle peale?“ küsis Wanka-Iwanow tõsiselt 
ja laskis silmad käia üle koosolejate. 

Waikus. 

»Ma küsin: mis ütlete teie selle peale?“ küsis Wanka-Iwa- 
now waljumalt. 

Waikus. 

Merluškin liigutas end tooli peal. Gurland tõmbas näpuga 
ninast. Klopow sügas salamahti kintsu. Eltzburg ajas kõrwad 
kikki ja tema silmad õhukese pea sees hakkasid jooksma Sinna- 
tänna, otsekui wäikesed hiired. 

»Teie, minu härrad, ei wasta mulle midagi,“ lausus Wanka- 
Iwanow. 

»Kõrge ekstsellents, härra peaminister, ütles,“ rääkis ta na- 
tukese aja pärast edasi: ,,et praegune Dardanellide sulgemine 
tähendab sõja algust. Dardanellid on meie hingekõri ja iseenesest 
mõista, kui Türgi sultan neid lahti ei wõta, oleme meie sunni- 
tud temale sõja kuulutama. Sõda tuleb, aga kes on selleks põh- 
just annud? Wanka-Iwanow.“ 

Toas walitses hauawaikus. 

»Kust tuleb see,“ jatkas kõneleja: ,,et Türgi sultan kor- 
raga Wenemaa wastu nõnda ülbeks läks? Kõrge ekstsellents, 
härra peaminister, arwab, et siin on tegemist inglaste urgitsemi- 
sega: nad tahawad Wenemaad sundida sõda kuulutama, et siis 
ühes teiste riikidega tema kallale karata kui koertekari, ja ta 
läbi kolkida.. See arwamine on aga ekslik, sest mis mõte on ing- 
lastel suure Wenemaaga sõdida? Kõrge ekstsellents on aga kahjuks 
eksiarwamisel: mitte inglased ei ässita sultanit Wenemaa wastu 
üles, waid seda teewad (Wanka-Iwanow tõstis parema käe üles) — 
meie endine ametnik Ter-Vegetarjanz ja tema onu! Teie, Eltz- 
burg, jätsite ta Odessa abikontori direktori kohast ilma. Ma ar- 
wasin kohe, et sellest ei tule wälja midagi head, aga teie wale- 
tasite mulle nii palju ette, et ma pidin wiimaks järele andma. Ma 
püüdsin pärastpoole küll tema meelt heaks teha: kinkisin talle 
hõbedast  sigarikarbi kuldmonogrammiga ja saatsin ta muusi- 
kaga, suure au ja iluga ära, aga ma panin tähele, tal oli nii- 
sugune nägu peas, et ta paneb Dardanellid kinni. Nüüd näen 
ma, et ma eiole eksinud. Keisri-majesteet on ütelnud: sõda tuleb, 
aga häda sellele, kelle läbi ta tuleb! Iseenesest mõista, majes- 
teedile ja kõrgematele ringkondadele ei jää kaua teadmatuks, et 
mitte inglased sultanit üles ei ässitanud ja meile sõja kaela ei 
toonud, waid linaseemneäri peadirektor Wladimir Aleksejewiõ 
Wanka-Iwanow ajas oma lühinägemise ja taktita teguwiisiga asja 
nõnda kaugele, et armeenlane ja tema onu hakkasid Türgi sulta- 
nit Wenemaa wastu üles ässitama, kuni ta wiimaks Dardanellid 
kinni pani.“ 

Wanka-Iwanow waikis. Tema pilk oli lootusetu. 

»Waatamata selle määratu kahju peale,“ hakkas ta natukese 
aja pärast rääkima: ,,mis Dardanellide sulgemine minule isikli- 
kult toob, mõjub ta otse katastroofiliselt meie äri peale. Meil on 
Musta Mere sadamatesse kokku weetud mitukümmend miljonit 
puuda linaseemneid: need lähewad hallitama. Meil seisab seal 
mitusada tuhat waati linaseemneõli: see hakkab haisema. Meie 
äri jääb pankrotti. Kes on selles süüdi? Wanka-Iwanow! Wanka- 
Iwanow on rumal! Wanka-Iwanow ei oska äri ajada! Wanka- 
Iwanow ajab äri pankrotti!... Mis ütlete teie selle peale?“ 

Surmawaikus. , 

Wanka-Iwanow pööris enese ühes tugitooliga wastu lauda, 
tõstis küünarnukid laua peale, toetas pea käte najale ja jäi süga- 
Wasse mõttesse. 

Wiie minuti pärast pööris ta jälle koosolejate poole. 


»Teie ei wastuta millegi eest, aga mina wastutan kõige eest,“ 
rääkis ta. ,,Mina olen seni liig hea, liig delikaat ja liig pehme 
olnud, aga tänasest päewast peab sellele lõpp tulema. Linaseemne- 
äri on Wanka-Iwanowi kätte usaldatud ja Wanka-Iwanow tahab 
oma kohut lõpuni täita. Palun teid, minu härrad, püsti tõusta!“ 


Tõusis püsti ainult Merluškin, kuna teistel seda enam ei 

olnud tarwis teha, sest et nad juba algusest saadik oma jalgadel 
seisid. 

»Kõigepealt,“ rääkis Wanka-Iwanow mehiselt ja kindlalt: 
»ma kuulutan linaseemneäris sõjaseaduse wälja. Teid Klopow, 
Eltzburg ja Curland käsin mina kohe kõigile meie abikontoritele, 
abitalitustele, agentidele ja komisjonäridele salatelegrammi saata, 
nagu see meie seanaha sisse poogitud raamatus ette nähtud, ja 
nimelt: ,,Neewa jõgi on kõwaks külmanud.“ See tähendab: 
Türgi sultan on Dardanellid kinni pannud. Teie, Konstantin Mi- 
hailowiš, saatke jooksupoistega kohe kõigile nõukogu- ja juhatuse- 
liikmetele sõna, et nad wiibimata kokku tuleksid — erakorrali- 
seks ühiskoosolekuks. . Nõukogu esimehele Rahasajewile saatke 
kaks jooksupoissi järele, et ta seda kiiremini tuleks. Teie üles- 
andeks, Klawdi Pafnutjewiš, on walwata selle järele, et kõik minu 
käsud, mida ma praegu annan, täpipealt täidetaks. Kõige wii- 
maks: wõimuga, mida põhikiri sõjaseaduse kestwuse ajal peä- 
direktorile annab, lasen mina seitsmenda osakonna juhataja As- 
tolowski ametist lahti ja käsin teda lahkuda linaseemneärist ühe 
tunni jooksul. . Selle määruse kuulutamise panen, Eltzburg, teie 
peale, sest lõppude lõpuks ei ole Dardanellid millegi muu asja 
pärast kinni pandud, kui ainult tema habeme pärast. Teie kohta, 
direktor Eltzburg, esinen mina tänasel erakorralisel ühiskoosole- 
kul kindla ettepanekuga ja usun kindlasti, et nüüd, kus Wene riigi 
tulewik kaalu peal seisab, Bimsteinid, Robinkad, Saigonskid ja 
Sahalinskid, kelle sabas teie sörgite, teid mitte enam kaitsta ei 
suuda. Mina olen lõpetanud.“ 

Wanka-Iwanow lõi käega ja wõttis telefonitoru pihku. 


Eltzburg istus kössis oma tugitoolis, kui Astolowski sisse 
astus. Tema kõrwad olid kikis, nägu tige ja nina paistis ise- 
äranis pikk ja kongis olewat. 

Astolowski ligines waewalt kuuldawate sammudega. 

»Salomon Isakowiš, teie lasksite mind kutsuda?“ ütles ta 
aupaklikult. ' 

Eltzburg ei wastanud midagi, waid kössitas tugitoolis edasi. 
Tema wäikesed mustad silmad õhukese pea sees jooksid edasi- 
tagasi kui wäikesed hiired. 

Astolowski astus sammu tagasi, sest direktori nägu ei tõo- 
tanud midagi head. 

Läks wiis minutit mööda. Eltzburg hakkas end tugitoolis 

»Wanka-Iwanow käskis teile teada anda,“ algas ta madala 
häälega, ilma et oleks Astolowskile otsa waadanud: ,,et ta teid 
ametist lahti laseb. Tunni aja sees peate teie majast wälja ko- 
lima. Muud ei ole mul teile midagi ütelda. Wõite minna! Pi- 
dage meeles, et teile on ainult tund aega antud.“ 

See oli hoop! Astolowski tündis, et kõik tema keha külmaks 

läheb. Ta ei tahtnud oma kõrwu uskuda. Tarretanult jäi ta 
Eltzburgi otsa wahtima. 

»Kas peadirektor mind tõesti lahti laskis?“ kogeles ta wii- 
maks. . Wististi on jälle keegi minu peale kaewanud?“ 
A Eltzburg kössitas natuke aega tugitoolis, siis pööris oma 
näo tema poole. Niisugust tigedat nägu ei olnud Astolowski temal 
weel iial näinud. 

»Ma ütlen teile weel kord,“ kisendas ta, ,,teie olete ametist 
lahti lastud ja rohkem ei taha ma teiega rääkida! Teie olete 
meie kõikide teenistuse ära rikkunud! Kelle najal olete seni püsti 
seisnud? Minunajal. Ja lõpuks pean ma weel ise koha teie pärast 
kaotama. Ocrononb! ,lyõnna! PasBparuukt! Kasige mu silmist, 
ma ei taha teid enam näha!“ 

Astolowski kohkus kangesti, ta silmad läksid suureks ja 
käed hakkasid wärisema. Ta ei teadnud isegi, kuidas ta uksest 
wälja sai. Tuikudes sammus ta läbi koridori. Maja oli täiesti 
terwe, kõik laed olid peal, aga talle näis, kui kõnniks ta mingi- 
suguste waremete keskel. Kabinetis laskis ta enda toolile ja hak- 
kas sügawasti hinge tõmbama. 

»Kas te haige olete, Platon Kristoforowiš?“ küsis Šagrino- 
wie murelikult. 

»Mind lasti ametist lahti!“ ägas Astolowski. 

Šagrinowiš waatas hirmunult oma ülema otsa. 

»Mis te räägite?“ hüüdis ta püsti tõustes: »kas see on Wõi- 
malik ?“ 

»Eltzburg andis mulle teada, et Wanka-Iwanow mind on 
ametist lahti lasknud ja sõimas mind omalt poolt weel hirmsasti 
läbi. Nii õelana ei ole mina teda weel iialgi näinud. Wist on 
keegi jälle minu peale kaebamas käinud.“ 

»Muidugi on kaewatud,“ otsustas Šagrinowiš. ,,Rahwas on 
siin õel ja kade. Oh, kui kahju, et teie ära lähete! Bi tea, kui 
kauaks mindki weel siin on?“ 

Ta pani sule nukralt laua peale. 

»Wõib olla,“ ütles ta natukese aja pärast, ,,ehk on weel 
wõimalik seisukorda päästa? Rääkige Aleksander Kimonowišiga: 
tema wõib teile kõige paremat nõu anda.“ 

Astolowski ei wastanud. Ta tõusis üles ja läks Lilipetrowi 
juure. 

Lilipetrowi wäike kitsas nägu oli tume. Nähtawasti oli 
ta wäga ärritatud. Ta wõttis pakutud käe wastu, aga peale selle 
ei kinkinud ta tulejale enam mingisugust tähelepanu ja jatkas 
oma tööd. ; K 

»Aleksander Kimonowiš!“ algas Astolowski: ,,Solomon Isa- 
kowiš andis minule praegu teada, et Wanka-Iwanow on mind ame- 
tist lahti lasknud. Mina ei tea, mis süüd wõi kurja ma olen tei- 
nud. Wist on jälle keegi minu peale kaebamas käinud.“ 

»Mis läheb see minule korda?“ hüüdis Lilipetrow südame- 

täiega. ,,Endal üks skandaal lõpeb ja teine algab ja imestate 
weel, et teid ametist lahti lastakse!“ 

»Aleksander Kimonowit,“ ütles Astolowski paluwalt, ,,kas ma 
ei peaks mitte kord Wanka-Iwanowi poole pöörma?“ 

»See on teie asi,“ wastas Lilipetrow järsult. 

Astolowski nägi selgesti, et Lilipetrow temaga ei taha rää- 
kida. 

»Mis hakkan ma nüüd tegema?“ rääkis ta hädase häälega. 
»Mul on suur pere,“ 

»Mis läheb see minule korda?“ kurjustas Lilipetrow. ,,Teie 
olete meile kõigile sauna palawaks kütnud. Wõib olla, et meie 
Solomon Isakowišiga mõlemad teie pärast ilma kohata jääme.“ 

Astolowski ei teadnud enam, mis rääkida. Ta seisis natuke 
aega ja läks siis kabinetist wälja. 

Wäljas koridoris wõttis ta südame rindu: ta tahtis Wanka- 
Iwanowi enese käest lahtilaskmise põhjusi järele küsida. 

Wanka-Iwanowi kabineti ees seisis nagu ikka ak-Urin, 

»Ak-Urin!“ ütles ta tasase häälega. »Teatage ekstsellent- 
sile, et mina wäga palun tema jutule saada.“ 

Tatarlane astus temale tee peale ette. 

»Kästi Platon Kristoforowiši mitte sisse lasta,“ ütles ta. 

Astolowski waatas tema peale suurte silmadega, siis pööris 
ta ümber ja läks tagasi oma kabinetti, 

»Lilipetrow ei taha minuga rääkida,“ kaebas ta. »Tahtsin 
Wanka-Iwanowi enese juure minna, aga ka tema ei wõta mind 
jutule.“ 

»Mina ei saa aru, kuidas see kõik nii järsku tuli,“ imestas 
Šagrinowic. 

»Kõik on minu wastaste tegu!“ ütles Astolowski ja waatas 
nurka. 

Sisse astus Raabe ja tema selja taga Lipkin. 

»Tere, Platon Kristoforowiš!“ algas Raabe. » Wanka-Iwa- 
now on jälle ühe uue wägitükiga walmis saanud: ta on teid ame- 
tist lahti lasknud. Kurb lugu, aga parata ei ole midagi! Ärge 
seepärast weel meelt heitke: ega kook linaseemneäris kõige ma- 
gusam polegi.“ 

Raabe oli alles rääkimas, kui uks awanes ja Sapiro ja Doi- 
nikow sisse tormasid. 

»Platon Kristoforowiš!“ hüüdsid nad ühest suust: »meie 
kuulsime, et Wanka-Iwanow on teiega wäga halwasti ümber käi- 
nud. Teid lahti lasta ei ole sugugi ilus. Kahju, et me teist peame 
ilma jääma!“ 

Waewalt olid Sapiro ja Doinikow lõpetanud, kui Belassowa, 
Ossienko ja Kosmodemjanskaja kabinetti tormasid. 

»Platon Kristoforowiš!“ hüüdis Maria Nikolajewna ehmu- 
nult. ,,Kas see on õige, et teie meilt ära lähete?“ , 

»Platon Kristoforowiš!“ hüüdis Natalia Tarassowna: »teie 

ärge pange Wanka-Iwanowi käsku tähele ja jääge paigale. Teie 
ei tohi ära minna!“ 

Platon Kristoforowiš!“ hüüdis Aleksandra Ljubimowna: 
see on küll inetu temp Wanka-Iwanowi poolt, et ta teid lahti las- 
kis. Mis hakkame meie ilma teieta tegema?“ 

Mis te kaagutate!“ hüüdis naiste poole pöördes Sõn-Kalagu- 
jewski, kes wahepeal ka oli sisse tulnud. ,,Kõik häda tuli sel- 
lest, et Platon Kristoforowiš oma ülitoreda habeme maha ajas. 
"Ta läheb mägedesse, laseb endale uue habeme kaswada ja on mees 
jälle.“ 

»See oli teie poolt, Platon Kristoforowiš, küll ettewaatamatu 
tegu, et teie habeme maha ajasite,“ ütles Raabe. 

»Muidugi ettewaatamatu tegu!“ hüüdsid Sapiro ja Doini- 
kow. ,Habemega oli Platon Kristoforowišil koguni teine nägu. 
Oleks tal habe praegu, wõiks palju kergemini uut kohta leida.“ 

»Küll on kahju, et habeme maha ajasite!“ õhkas Belassowa. 

»Teie olite sel korral wist küll täiesti 1011?“ lausus Ossienko. 

»Teil oli habe justkui mõnel kindralil,“ sõnas Kosmodem- 
janskaja, keelega midagi oma igemete wahelt püüdes. 

Sisse astus Pawla Matwejewna. Tema wäikene kogu näis 
täna õige kössis olewat. 

»Platon Kristoforowiš!“ hüüdis ta kaeblikult: , räägitakse, et 
teie ära lähete. Oh, kui kahju! Teie hoolitsesite meie eest otse- 
kui isa oma laste eest.“ 

Astolowski oli kogu aja istunud sõnalausumata. Nüüd awas 
ta suu ja tahtis midagi rääkima hakata, aga uks awanes ja sisse 
astus ak-Urin kahe teenri saatel. 

»Tund on möödas,“ ütles tatarlane oma kurguhäälega. 
»Härra peadirektori abi Merluškini käsu peale peab Platon Kris- 
toforowiš wiibimata linaseemneärist lahkuma.“ 

See on otse häbemata!“ hüüdsid Belassowa ja Ossienko. 

,»Pole midagi imestada,“ ütles Raabe ja lõi lootusetult käega, 
»Wanka-Iwanowi ja Merluškini poolt wõib kõike oodata. Minge, 
Platon Kristoforowiš, kui teie ei taha, et teil kraest kinni wõe- 
takse ja wälja wisatakse!“ 

Astolowski tõusis üles, waatas abitult ümberringi ja sam- 
mus uksest wälja, ilma et oleks sõna suust wälja saanud. 

Koridoris oli hulk ametnikke ja alamaid teenijaid kogunud, 
kes talle uudishimuga järele wahtisid. Nende seas silmas ta ka 
Twan Wassiljewiši poega Nowaja Derewnjast. Kolmanda korra 
trepi lagedal seisid Bespalow ja Walujew ja waatasid pealt, kui- 
das ta trepist alla sammus, ak-Urin ja kaks teenrit järel. Ka teiste 
kordade trepilagedad olid inimesi täis. Nende hulgas silmas ta 
pikka Loginowi, Konsübinskit ja linaseemneäri peakokka Proškat, 
walges kitlis, laia walge mütsiga. All esikojas seisis wana põline 
uksehoidja Wassili Karro ja hoidis juba tema palitut walmis. 

»Koha kaotamine on tühi asi,“ ütles Karro, palitut temale 
selga pannes ja mütsi kätte andes, ,,aga halb on see, et teil enam 

habet ei ole. Rumalasti tegite, Platon Kristoforowiš, et habeme 
maha ajasite!“ 

Alla esikotta olid teda saatma tulnud Lilipetrow, Ditkowski, 
Kasearu, Raabe, Doinikow, Pawla Matwejewna, Belassowa, Kosmo- 
demjanskaja ja Lipkin. 

»Jääge Jumalaga!“ ütles Astolowski lühidalt, ilma et oleks 
kellelegi kätt annud. 

Ta ruttas wälja kuue hõlmu kinni panemata. 


Oli üks parematest Peterburi ilmadest. Maa oli külmeta- 
nud ja päike paistis heledasti. Puud olid juba lagedad, ainult 
mõnede üksikute otsas nähti weel pruuni lehekatet. Kergesti ja 
kõbusalt käisid inimesed mööda uulitsaid. 

Astolowski jäi silmapilguks seisatama ja pani endale küsi- 
muse ette: kuhu minna? Kohe sai talle selgeks, et tal ainult üks 
koht on, kuhu ta wõib minna ja minema peab: kodu. Kohast on 
ta nüüd lahti ja kui ta mööda restoraane ja teisi kohti hakkab 
käima, siis on ta lihtsalt maailma mööda hulkuja, teiste sõna- 
dega — paadialune. 

Imelik! Kõik meelepaha, häbi ja wiha kadusid nagu aur. 
Talle tundus, otsekui oleks linaseemneäri olnud kuski muinasmaal 
ja tema kuueaastane teenistus, tema walu, rõõmud, wiletsused ja 
wõitlused — wanal hallil ajal. Ta nägi päikest, hall-walgeid 
pilwi, kanalite raudwõresid, kiwimaju, naisterahwaste sametist 
jakke, meeste kõwu kübaraid, pügatud habemeid, kortsus lõugu, 
autode tolmu ja maas wedelewat hobusesõnnikut. See oli kõik 
nii igapäewane. 

Poolteise tunni pärast oli ta kodus: ta oli kogu maa jalgsi 
ära käinud. Ukse awas Wassa Leonidowna. 

»Kuidas sa täna nii wara tuled?“ küsis Wassa. 

»Töö lõppis otsa,“ wastas ta, ,,ja kui midagi teha pole, mis 
seal siis wahtida.“ 

Ta riputas palitu ja mütsi warna ja astus suure tuppa. Te- 
ma järele tuli Wassa Leonidowna. 

»Wassa!“ ütles ta: ,,wii lapsed kööki Fjokla juure, aga ise 
tule siia, sest ma pean sinuga rääkima.“ 

Wassa Leonidowna waatas mehe otsa. Sõnalausumata kor- 
jas ta wiis last kokku ja juhtis nad kööki. Siis tuli ta tagasi ja 
nad läksid üheskoos magamistuppa. 5 

»Wassa!“ algas Astolowski, akna alla toooli peale istudes, 
kuna Wassa Leonidowna temast paar sammu eemal seisma jäi: 
»mind lasti ametist lahti.“ 

»Lasti lahti! Ametist lahti! Mis sa kurja tegid?“ hüüdis 
Wassa Leonidowna ja ajas silmad pärani. 

»Seda küsi Wanka-Iwanowi käest. Niisugust toorest ini- 
mest ei ole mina enne näinud. Et koer tema sääremarjad läbi 
hammustaks! Süüd ei tea ma endal mingisugust olewat. Näh 

wasti on Wanka-Iwanowil minu kohta tarwis mõne õe- wõi wenna- 
poja jaoks ja see on kõik.“ 
Wassa Leonidowna nägu omandas walusa ilme. 

»Mis hakkame nüüd tegema, kus sul enam teenistust ei ole?“ 
kaebas ta. ,,Kuidas tahad sa oma perekonda toita? Ma säin 
kirja onupojalt Irboskast: ta ütleb, et tuba juba walmis on ja ta 
meid ootab. Aga kui kaua jõuab tema meid ülewal pidada? Mis 
hakkame meie nüüd ometi tegema?“ 

Wassa Leonidowna istus mehe wastu toolile ja waatas kur- 
walt tema otsa. 

Ma ei tea, mis meie hakkame tegema,“ lausus Astolowski 
tasa. 

Wassa Leonidowna ohkas. 

»Kas tead, mis ma ütlen,“ hädaldas ta, kõik tuli sellest, 
et sa oma habeme ära ajasid. Kui sul oleks habe alles olnud, 
ei oleks sind ükski tohtinud puutuda — ei Wanka-Iwanow ega 
ka keegi teine. Mul asus juba siis kartus südamesse, kui sa 
tema kallal hakkasid operatsioone tegema: ajasid esiti kahte ha- 
russe, siis tegid wäiksemaks. Ma mõtlesin: ega sellest head välja 
tule, ja nõnda ka oli.“ 

»Mis läinud, see läinud,“ sõnas Astolowski. ,,Nüüd ei maksa 
sellest enam rääkida, sest see ei tee asja paremaks. Ma pean 
kõigepealt selle üle järele mõtlema, kust uut kohta saada. Juba 
homme päew hakkan ma otsima. Teiseks peame meie oma wahe- 
korra lõpulikult ära seletama.“ 

Sa tahad meie juurest ära minna?“ hüüdis Wassa Leoni- 
downa ja tõusis toolilt üles. i 

»Rahusta ennast, Wassa!“ rääkis Astolowski endise rahuga. 
Sina tahad minu juurest ära joosta, aga mitte mina sinu juu- 
rest. Sa oled mulle nii palju häbi teinud, nagu ei ükski inimene 
maailmas, sa oled minu wastu nii halb olnud, et mul täieline 
õigus oleks sinu juurest ära minna ja sind oma saatuse hooleks 
jätta. Aga ma ei tee seda, sest ma olen wäga hea inimene. Kõik 
sinu kahtlustused on täiesti asjata. Mina seisin kõigi linaseemne- 
ära ametnikkude ja alamate teenijate silmas suures lugupidamises 
ja see ei meeldinud mõnele mehele. Siis tahtsid nad ,,Häda- ja 
abikassast“ laene ja abirahasid, aga mina ei annud. Kõige selle 
tagajärjel hakkasid nad mind kiusama: laotasid minu üle laimu- 
jutte laiali, tegid selle pildi, mis sinu sapi keema ajas, ja wii- 
maks ajasid asja nii kaugele, et Wanka-Iwanow neile järele 
andis ja mind lahti laskis. Muidugi mõista, Wanka-Iwanowil oli 
see õnneks, sest ta tahtis juba ammugi minu koha peale oma 
meest panna. Ma wannun sulle oma endise habeme juures, 
et ma ühegi naisterahwa külge ei ole puutunud ja niisama puhas 
olen nagu luik tiigis.“ 

Ta jäi wait ja waatas naise otsa oma suurte hallide silma= 
dega. Nende waade oli nii süütu, nagu oleks ema ta alles eile 
ke toonud. 

Wassa püüdis selle pilgu kinni, 

»Kas see tõesti õige on, mis sa räägid?“ küsis ta. 

»See on Jumala ees tõsi. Inetu skandaal, mis sa mulle lina- 
seemneäris tegid, oli täiesti asjatu. Ma olen puhas kui sügisene 
lumi. Sellest sündmusest anti kohe Wanka-Iwanowile ja Eltz- 
burgile teada ja sealt nad julgust saidki, sest muidu ei oleks nad 
iialgi söandanud mind lahti lasta. Et ma praegu ilma kohata 
olen — selles oled kõigepealt sina süüdi.“ 

Wassa Leonidowna laskis pea norgu. 

»Kui see tõesti nõnda on,“ ütles ta natukese aja pärast, ,,siis 
oli see minust küll rumal ja mõistmatu, et ma teid süüdistama 
hakkasin. Palun teid minule andeks anda: ma olen ju ainult 
nõrk naisterahwas. Olen kuus aastat teie truu naine olnud ja 
wiis last ilmale toonud. Olin noor ja ilus, aga mis on minust 
weel järele jäänud?“ 

Wassa ohkas sügawasti. 

»See kõik olgu sulle andeks antud,“ sõnas Astolowski püsti 
tõustes. ,,Mina olen wäga hea inimene. Mis on halba olnud, seda 
tahan unustada. Muretse warsti lõunat: mu kõht on kangesti 
tühi. Äraneetud sitikas! Ehk tuleb aeg, kus mõni sind oma 
saapakontsaga laiaks tallab!“ 

Wassa Leonidowna waatas natukene aega mehe otsa, siis 
läks ta tema juure, pani oma käed tema kaela ümber ja waatas 
talle silma. 

»Kõik jäägu nõnda nagu enne!“ ütles ta. ,,Mul läheb süda 
soojaks, kui meele tuletan, kui ilus teie olite, kui mind wõtsite, ja 
kuidas mina teid armastasin.“ 

»Wassa !“ 

»Platoša !“ 

Ka mees wõttis naise kaela ümbert kinni. Nad hakkasid 
üksteisele musu andma. Et habe juba oli maha aetud, siis ei ta- 
kistanud seda enam miski asi. 


Astolowski ajas palitu selga, pani nööbid hoolega kinni, surus 
mütsi pähe ja läks kohta kuulama. 

»Head õnne teile!“ ütles Wassa Leonidowna, kes teda esi- 
kotta saatis, tema käele suud andes. 

Ta läks härra juure, kes juba peaaegu ekstsellents oli ja talle 
wõõras ei olnud. See oli alles noorepoolne mees. Nad olid ühes 
Wene postijaamas tuttawaks saanud. Tulewane ekstsellents waa- 
tas üle waldade magasiaitu, Astolowski — linaseemneäri agen- 
tuure. Nad jõid üheskoos teed ja sõitsid ühe jaamawahe ühiste 
posthobustega. Pärast said nad kokku Peterburis, Elagini saarel, 
»Strelka“ peal, kuhu Peterburi elanikud sõidawad päikese looja- 
minekut waatama. Nad tundsid teineteise kohe ära ja wahetasid 
kolm wiisakat lauset. Kolmas kord käis ta ametiasjus selles asu- 
tuses, kus see härra teenis. Parajasti, kui ta lauaülemaga rää- 


169 


kis, juhtus tulewane ekstsellents toast läbi minema. Nad tereta- 
sid jälle üksteist kättpidi. Wiimaks oli ta tulewast ekstsellentsi 
kaks korda uulitsal teretanud: üks kord, kui see Liteinõi pealt 
läks, kõwa kübar peas ja portfell kaenla all, ja teine kord, kui ta 
Aämiraliteedi bulwaril autos mööda sõitis. Nõnda oli see tutwus 
juba mitu aastat wana ja tulewasel ekstsellentsil pidi temast iga- 
tahes mulje olema nagu wäga auwäärsest ja targast inimesest. 
Hiljuti luges ta ajalehtedest, et tulewane ekstsellents oli kõrge 
koha saanud. Sealjuures ennustati, et mitte palju aega mööda ei 
lähe, kui ta täieliseks ekstsellentsiks saab. 

Astolowski ilmus ooteruumi ja laskis teatada, et ta soowib 
ekstsellentsi jutule saada. - Teener tuli kohe tagasi ja ütles, et 
ekstsellents laseb teda paluda. 

»Kõik läheb hästi!“ rõõmustas Astolowski. 

Kui ta sisse astus, nägi ta ekstsellentsi laua taga püsti seis- 
wat. Ta saatis tuleja poole terawa pilgu ja istus siis jälle maha. 

Astolowski teretas aupaklikult. Ekstsellents wõttis teretuse 
kerge kumardusega wastu. 

»Ekstsellents wist tunneb mind: Astolowski,“ tutwustas ta 
ennast, 

Ekstsellents tunnistas teda natukene aega ja ütles: 

»Mina tunnen üht Astolowskit, aga see ei ole mitte teie. 
Kas teil wendi on?“ 

»Wendi mul ei ole, ekstsellents, waid on wiis õde,“ seletas 
Astolowski. ,,Mina olen see Astolowski, keda ekstsellents tun- 
neb. Et ekstsellents mind praegu ära ei tunne, tuleb sellest, et 
ma nüüd teist moodi olen.“ 

»Sel Astolowskil, keda mina tunnen, oli niisugune suur habe,“ 
sõnas ekstsellents ja näitas kahe käega. ,,Kuhu olete teie oma 
habeme pannud ?“ 

»tHabe oli töötegemise juures ees ja ma ajasin ta maha,“ was- 
tas Astolowski. 

Ekstsellenas palus istuda, 

»Mis asja pärast tulete teie minu juure?“ küsis ta. 

»Ma tulin ekstsellentsi palwele, kas ei juhtuks mõnd waba 
kohta olema.“ 

»Teil oli ju koht — linaseemneäris. Praegu on seal peadirek- 
toriks Wladimir Aleksejewiš Wanka-Iwanow — endine kõrge rii- 
giametnik ja ekstsellents. 

»Ma tulin sealt ära.“ 

»Tulite ära, ilma et teil teist kohta oleks walmis olnud?“ 

»Ma teenisin seal kuus aastat ja wõtsin wiimaks nõuks riigi- 
teenistusse astuda.“ 

»Kas teie olete enne riigiteenistuses olnud?“ 

»Peale kõrgema kooli lõpetamist olin, aga pärast teenisin 
linna omawalitsuses.“ 

»Omawalitsuses teenida on ju üsna huwitaw. Teiseks, seal 
makstakse palju rohkem palka kui riigiteenistuses.“ 

»Ma sain linaseemneärisse parema koha. Siis tahtsin ma 
weel naist wõtta ja seepärast tulin omawalitsusest ära.“ 

Tuli wäike waheaeg. , 

»Waadake, Platon Kristoforowiš!“ hakkas ekstsellents rää- 
kima: ,,et riigiteenistuses mõnd paremat kohta saada, selleks peab 
enne kaua wäiksemates ametites teenima. nimest, kes riigitee- 
nistuses staaži ei ole läbi läinud, otsekohe mõne tähtsama ameti 
peale nimetada — seda ei luba seadus. Teiseks on meie kohus 
kõigepealt oma teenijate eest hoolt kanda. Mul saab warsti üks 
koht wabaks, aga tema peale ootawad inimesed juba aastate kaupa. 
Kahetsen, et ma teie heaks midagi teha ei wõi.“ 

Astolowski tõusis toolilt üles, et jumalaga jätta. 

»Elage hästi!“ ütles ekstsellents, Astolowskile kätt andes ja 
lisas kohe peale selle naeratades juure: ,,Ma imestan, et teie oma 
habeme maha ajasite. Teiloli nii suur ja soliidne habe nagu seda 
naljalt leida ei ole.“ 

»Kõik naise tahtmine,“ lausus Astolowski ja lõi käega. 

Ta astus uulitsale. Meel oli kurb ja rõhutud. 

Ekstsellentsi peale oli tal kõige suurem lootus olnud, aga 
nüüd nägi ta, et ta ennast selles loootuses oli petnud. Ta oleks 
wõinud temale mõnd wäikest kohta pakkuda, aga ei teinud ka 
seda mitte. 

»Kameeleon!“ pomises ta wihaga. 

Tal tuli mõte, kas ei peaks ta restoraani sisse astuma ja pu- 
deli punast Krimmi wiina ära jooma. Aga sealsamas tuli talle 
meele, et tal enam sissetulekut ei ole ja seepärast endale mi- 
dagi ülearu ei tohi lubada. Ta läks koju. 

»Wististi ei olnud teil õnne,“ ütles Wassa Leonidowna, te- 
male teraselt otsa waadates. ,,Ja kuidas teda peabki olema: teil 
ei ole enam habet.“ 

Astolowski ohkas. 

Ta läks magamistuppa, mis parajasti juhtus tühi olema, ja 
pani ukse enda järel lukku. Seina ääres kahe akna wahel seisis 
peegel, kus ta ennast ennem igapäew waatles, kui tal alles habe 
oli. Sealt paistis talle nüüd wanapoolne mees wastu, laia walge 
näo, suure suu, tugewate lõualuude ja madalate laiade ham- 
mastega. 

Ta heitis pikali woodi peale, kattis pea pahema käega kinni 
ja katsus magada. 


Teisel hommikul läks Astolowski Peterburi linna omawalit- 
susse. Linnapea wiibis Pariisis, tema abi oli haige. Nende mõ- 
lemate kohuseid täitis linnanõunik Ewgeni Jerofejewiš Laputin. 

Ootamistuba oli suur, aga wäga must ja tolmune. Inimesed 
käisid sealt alatasa läbi. Laputini kabinetist käisid ühtjärgi sisse 
ja wälja nagu sõbermehed kunagi, saterkuued, pintsakud, pikkade 
hõlmadega Wene kinstkuued,  sipuniteks nimetatud, kõrged ja 

madalad kraed, kirjud särgid ja kalewist westid. Astolowski mur- 
dis pead, kes nad wõiksid olla: kas linnawolinikud, majapere- 
mehed, omawalitsuse ametnikud, spekulandid, hankijad wõi lihtsalt. 
linna pirukasööjad. Kolmetunnilise ootamise järele sai ta wii- 
maks ette. 

Laputin oli pikk, walgetwerd mees, pikerguse näo, kitsa ma- 
dala otsaesise, halwasti pügatud lõua ja walkjate juuste ja wur- 
rudega. Ta kandis hallikirja pintsakut ja sedasama wärwi westi 
kulduuriketiga. Pikutitriipu püksid olid kontsa poolt sääreotstest 
tublisti kulunud ja narmendasid. Krae ja sõrmküüned ei olnud 
tal mitte kõige puhtamad. 

»Mis teie tahate?“ küsis linnapea asetäitja, peenikese, wana- 
naise häälega, ilma et oleks tuleja aupakliku kumarduse ja tere- 
tamise peale wastanud. 

»Ma tulin paluma, kas härra linnapeal ei oleks minu tarwis 
mõnd kohta,“ ütles Astolowski. ,,Ma olen juba ennem linna oma- 
walitsuses teeninud.“ 

»Waba kohta ei ole.“ 

»Ma olen mitmes omawalitsuse eriharudes asjatundja.“ 

»Praegu ei ole kohta. Ah jah: meilt läheb ülewaataja ära. 
Ehk kõlbate selle koha peale? Saate prii korteri, kütte ja wal- 
gustuse. Rahapalk ei ole suur — ma ei teagi praegu, kuipalju 
ta palka saab.- Kui teie seda soowite, siis andke palwekiri sisse 
ja pange sinna juure curriculum vitae. Kus linnawalitsuses teie 
praegu teenite?“ 

»Ma teenisin linnawalitsuses waremalt. - Wiimased kuus 
aastat teenisin linaseemneäris.“ 

»Seal on praegu Wladimir Aleksejewiš Wanka-Iwanow. Hea 
küll, meie küsime sealt kelleltki järele, kuidas teie olete teeninud. 
Meil on täiesti ustawat inimest waja.“ 

Sisse astus linnanõunik Kossolapow ühes linna tuuleweskite 
rentniku juut Kljaškoga. Linnapea asetäitja andis märku, et jutt 
otsas on. 

»Pealtnäha küll karwane ja hööweldamata, aga sellele waa- 
tamata — ikka mees,“ mõtles Astolowski wälja tulles. *,,Maja- 
walitseja koht, kui asja ligemalt järele waadata, ei ole sugugi 
halb. Korter, küte ja walgustus — priid. Oled alati kõrge üle- 
muse silma all ja nõnda ei ole sugugi raske selle koha pealt 
mõne suurema ja soojema koha peale karata. Olgu su nimi 
küll Ewgeni Jerofejewiš, aga ometi oled sa täis mees ja mitte 
mõni ekstsellentsi taoline närakas. Niisugune kameeleon! Muidu 
sõber, aga mine kohta otsima, siis hakkab pihtima.“ 

Ta wõttis nõuks kohe järele kuulata, missugune see üle- 
waataja koht on. Warsti sai ta selle koha üle kõige laialisemaid 
teateid, ja mis ta kuulis, ei sundinud tema südant mitte kiiresti 
tuksuma. Majaülewaatajaks nimetati lihtsalt wanemat teenrit, 
kes teiste järele pidi walwama, et nad oma töö korralikult ära 
teeksid. Seni oli seda ametit pidanud endine weltweebel, aga 


172 


see oli nüüd endale würtspoe asutanud. ülewaataja kandis nii- 
»samasugust teenriwormi, nagu teisedki: musta, wärwiliste kanti- 
dega kuube, wasknööpidega. 

Astolowski meel läks kibedaks. Wõi niisugust kohta pak- 
kus talle Laputin — temale, Platon Kristoforowiš Astolowskile, 
kes on mõisniku seisusest ja kelle naine on Smolhnõi instituudis 
kaswatatud! Kes on ta ise? Juba nimi — Laputin — näitab, 
kes ta on. Pakub talle wanema teenri kohta, ilma et midagi järele 
küsiks! Linaseemneäris küsitakse: kus on nüüd Platon Kristo- 
forowiš? Wanemaks teenriks linnawalitsuses. Laputin! Pastla- 
kandjate keskelt oled sa wälja läinud, pastlakandjaks sa jääd ja 
pastlakandja surma sa sured! Cmeprii MEepuHHP — see sa oled! 

Astolowski ajas kiiresti palitu selga, wõttis mütsi ja ruttas 
omawalitsuse majast wälja, ust enese järel lahti jättes. 

»Tulete wist jälle tühjalt tagasi?“ ütles Wassa Leonidowna, 
kui ta koju jõudis. 

»Parem ära küsi!“ lausus Astolowski. ,,Sul on õigus: ma 
ei oleks tohtinud oma habet maha ajada.“ 

*»Nüüd saate ka ise aru, et seekord rumalasti tegite,“ ütles 
Wassa Leonidowna kurwalt. ,,Ma aimasin ette, et selle läbi meile 
suur õnnetus tuleb. Oleks teil habe alles olnud, ei oleks Wanka- 
Iwanow teid julgenud puutuda. Raha meil ei ole: mis hakkame 
nüüd tegema?“ Seitse suud tahawad igapäew süüa ja Fjokla on 
kaheksas?“ 

Nad läksid saali. Astolowski laskis enda wäsinult toolile. 
Wassa Leonidowna istus diiwani ääre peale, pani käed kokku ja 
õhkas. 

Wiis minutit läks mööda. 

»Wassa!“ ütles Astolowski: ,,habe on wist sinu käes. Too 
ta siia!“ 

Wassa läks magamistuppa ja tuli mõne silmapilgu pärast 
walge rätikuga tagasi. 

Siin ta on,“ ütles ta kõlatul häälel, kompsu laua peale pan- 
nes. ,,Ma waatan teda igapäew. See oli teist küll suur rumalus, 
et te ta maha ajasite, aga mis sellest nüüd enam rääkida: tagasi 
teie teda enda külge enam ei saa.“ 

Astolowski wõttis rätiku nurgad sõlmest lahti. Habe seisis 
seal nõnda, nagu Dawid Wassiljewiš ta oli ära lõiganud. 

»Juut pakkus mulle tema eest kümmetuhat rubla,“ rääkis 
ta, sealjuures iga sõna otsekui kaaludes. ,,Kes on enne kuulnud, 
et habeme eest on kümmetuhat kuldrubla makstud? See peab 
habe olema, mille eest juut kümmetuhat kuldrubla maksab! Ja 
kui juut mulle pakub kümmetuhat kuldrubla, siis tähendab see, 
et tal juba koht walmis on, kuhu ta habeme sajatuhande kuld- 
rubla eest wõib ära müüa. Wäga wõimalik, et ta tahab teda mõ- 
nele suuremale mehele, näiteks Buhara emiirile, Bagdadi kaliifile 
wõi Türgi sultanile ära müüa, wõi jälle mõnele Rasputini sugu- 
sele mehele.“ 

»Muidugi mõista,“ kinnitas Wassa Leonidowna, ,, niisugust 
habet kannab igaüks heameelega. Igaühel ju habe ei kaswa: 
mõni pügab oma lõuga igapäew, aga ei tule sealt sellegipärast 
midagi wälja.“ * 

»Et habe kaswaks,“ seletas Astolowski, ,,peab inimesel selle- 
- kohane ihu olema.“ 

»Ma arwan,“ lisas ta natukese aja pärast juure, ,,kui ma 
oma mured mõneks ajaks ära unustan ja mägedesse lähen, siis 
ei lähe mitte kaua aega mööda, kui mul jälle suur habe on.“ 

Ta waatas Wassale otsa ja hakkas rätiku nurki jälle kinni 
siduma. 

Jossel Berkowiš Sifkin oli juut, kes metsa, põletispuude, 
tsemendi, lubja, telliskiwide ja mitmesuguse muu kraamiga kaup- 
les. Ta oli paar korda linaseemneäris käinud ja sealt linaseemne- 
õli ostnud. Seal sai Astolowski temaga tuttawaks. Tema juure 
läks nüüd Astolowski. 

Sifkin wõttis wastu igal ajal, kui ta kodus oli. Tema korter 
oli Wosnessenski peal. Esitoas laua taga istus wäikene räpane juut. 

See küsis Astolowskilt, mis tal asja on. Kui ta kuulis, et 
Astolowski kohta soowib, päris ta pikalt ja laialt järele, kus ta 
enne on teeninud. 

Selle peale läks ta Sifkini juure tagatuppa. Kümne minuti 
pärast tuli ta tagasi ja käskis Astolowskit oodata. 

Astolowski istus wana plüüsriidega ületõmmatud tooli peale. 
Wäike juut wõttis lauasahtlist kaunis suure raamatu wälja ja 
hakkas sinna midagi kirjutama. 

Tund läks mööda. Selle wahe sees kõlistas Sifkin paar 
korda telefoniga: Siis käis tema juures paar inimest, kes warsti 
jälle ära läksid. 

»Ta on mind wist ära unustanud,“ mõtles Astolowski ja 
astus pool kikiwarwul wäikese mehikese juure. ,,Mis teie ar- 
wate,“ küsis ta tasakesi, ,,ega Jossel Berkowiš mind ei ole ära 
unustanud ?“ 

»Oodake!“ põrutas wäike räpane mehikene. ,,Kui aeg käes, 
laseb ta teid kutsuda. Mitte temale ei ole teid, waid teile on 
teda tarwis.“ 

' Astolowski istus jälle maha ja hakkas kannatlikult ootama. 

Läks mööda pool tundi,.. tund... tund ja weerand. Ta- 
gumises toas kuuldi kõwa köhatamist. Wäike räpane juut wis- 
kas sulepea lauale ja läks sisse. Järgmisel silmapilgul tuli ta 
jälle tagasi ja ütles: 

»Minge!“ 

J Sifkin istus akna all laua ääres, selg ukse poole. Kui Asto- 
lowski sisse astus, waatas ta korra üle õla tema peale. 

See oli paksu keha ja räpase wälimusega juut, roosa lihawa 
näo, töntsi nina ja süsimustade juustega. Silmadest ei saanud 
aru, mis wärwi nad olid. 

»Mis teie soowite?“ küsis ta, mingisugust arwet silmitsedes. 

»Ma tulin teid paluma, Jossel Berkowiš, kas teil ei juhtuks 
minu tarwis kohta olema. Meie oleme wist natuke ka tuttawad: 
minu nimi on Platon Kristoforowiš Astolowski. Ma olin lina- 
seemneäris osakonna juhataja, kust teie paar korda linaseemne- 
õli ostsite. Sel ajal oli mul weel habe.“ 

»Missugust kohta teie soowite?“ küsis Sifkin. 

Ta pani arwe laua peale ja pööris oma paksu ja wastiku 
näo Astolowski poole. 

»Teie, Jossel Berkowiš, kauplete suurel wiisil metsaga. Teie 
tarwitate wististi inimest, kes metsalanke üles otsib ja mõisnik- 
kudega müügi pärast läbirääkimisi peab. Metsaasjanduses ei 
ole mina otsekohe küll mitte tegew olnud, aga ma olen juba noor- 
põlwest saadik mitmesugustes ametites teeninud ja peale selle 
olen ma mõisniku seisusest.“ 

Sifkin pööris näo akna poole ja hakkas laua peal segamini 
olewate paberit seast midagi otsima. Peale paberite oli laua 
peal weel neli kopikat raha. 

»bParensra!“ algas ta natukese aja pärast oma kiunuw- 
kärisewa häälega, ,,ma ostan maalt talupoegadelt ja mõisnikku- 
delt elus sigu üles ja wean neid Peterburisse ja Moskwasse. Mul 
on ülesostjad Luugas ja Tosnos. Kas teie ei tahaks neile abiks 
minna? Muud kohta mul ei ole.“ : 

Juut waatas jälle oma pabereid ja luges neli wask-kopikat 
üle. Siis tõusis ta laua tagant üles ja läks otse Astolowski nina 
eest läbi — wäikese kasepuust kapi juure, kust ta jälle midagi 
otsima hakkas. Tema näol oli küünilis-apaatiline ilme. 

»See amet mulle ei lähe,“ wastas Astolowski. ,,Mina olin 
linaseemneäris osakonna juhatajaks ja see oli suur koht.“ 

Juut istus jälle toolile, nägu akna ja selg Astolowski poole. 

»Nõnda, GareHgpra!“ lausus ta oma kriuksuwa häälega. 

Astolowski pööris ümber ja lahkus toast sõnalausumata. 

Esikojas ajas ta oma palitu selga, pani mütsi pähe ja läks 
wälja, ilma et oleks wäikesele räpasele juudile, kes ikka raamatu 
kallal tuhnis, jumalaga. ütelnud. 

Uulitsale jõudnud, sülitas ta. Musklid kahelpool suud olid 
endid wiltu tõmmanud. 

Ta läks koju. 

Oli laupäew. 

Ta käis toas kaua edasi ja tagasi. Kui õhtu tuli, pani ta 
riidesse ja läks wälja. 


»Wassa!“ ütles ta teisel hommikul, kui nad teejoomise olid 
lõpetanud, ,;meie waew on ükskord lõppenud. Tule, ma tahan 
sulle rääkida!“ 

Mees ja naine läksid saali ja istusid üksteise kõrwale dii- 
wani peale. 

»Ma käisin eile Dawid Wassiljewiši juures,“ rääkis Asto- 
lowski, ,,ja müüsin temale oma habeme kümnetuhande kuld- 
rubla eest ära.“ 

»Siis olete jälle rumala tembu ära teinud,“ ohkas Wassa 
Leonidowna. ,,Oli ta mul ikka weel asi waadata, aga nüüd ei 
ole enam.“ 

»Wassa!“ kõneles Astolowski ja wõttis naise käe pihku, ,,sa 
oled nutikas naisterahwas ja ma ei kahtle sugugi, et sa aru saad, 
kui ma sulle asja põhjani ära seletan. Praegu olen ma ilma ko- 
hata. Ma käisin mitu päewa järgimööda kuulamas, aga mis sel- 
lest wälja tuli, tead isegi. Kui ma eile Sifkini juurest ära tulin, 
oli mul nii halb tundmus, et ma juba nööri otsisin. See räpane, 
paksu kõhuga juut, kes on hangeldamisega endale suure waran- 
duse kokku ajanud, irwitas mu üle. Kasearu ütles ükskord: 
»Ükski ei wõi teise enesetundmust sügawamini haawata kui juut.“ 
See on päris tõsi, Seal tuli mul korraga mõte: mis tarwis on 
kõik see alandus, kui meil kapital kodus seisab. Kümme tuhande 
kuldrublaga saame meie wähemalt kolm aastat läbi.“ 

»Õige ta on,“ ütles Wassa Leonidowna, ,,aga see ilus habe 
läheb juudi kätte.“ 

»Eile oli juutidel hingamispäew,“ rääkis Astolowski edasi, 
»ja Dawid Wassiljewiš oli selili sängis. Nagu juudi mood ikka, 
salgas ta esiti maha, et ta on kümmetuhat kuldrubla pakkunud, 
ja ütles, ta olewat pakkunud ainult tuhat. Mina ütlesin, et kui 
lugu nõnda on, siis ei maksa rääkidagi. Kui juut nägi, et mina 
minema hakkan, kargas ta kui wälk sängist wälja ja haaris minu 
kuuehõlmast kinni. Ta pakkus esiti kakstuhat, siis kakstuhat 
wiissada — aga mina ei wõtnud kuuldagi ja ütlesin: kui kümmet- 
tuhandet ei anna, siis müün habeme teisele. Juut hakkas natuke- 
haawal juure panema ja kõigewiimaks pakkus üheksatuhat 
üheksasada. Aga mina ütlesin: habe on seda wäärt, et temast 
mitte ainult kümme, waid sadatuhat kuldrubla makstakse. Kui - 
ta nägi, et mina odawamalt ei anna, pani ta kümmetuhat täis 
ja käskis habeme täna õhtul ära tuua. Kui kaup koos oli, hak- 
kasid juudi silmad korraga kiirgama. Ta ise maksab kümme- 
tuhat, aga pole mingit kahtlust, et ta tema eest wähemalt sada- 
tuhat saab. Ta müüb selle habeme ära mõnele Wene peapiis- 
kopile wõi wanakesele, aga kõige õigem, et ta ta ära müüb mõ- 
nele weel suuremale mehele, näiteks Türgi sultanile.“ 

»Mis seda rääkida!“ lausus Wassa Leonidowna. ,,Niisugune 
habe on igaühele iluks ja uhkuseks.“ 

Astolowski lai suu awanes ja tema silmad omandasid kel- 
mika ilme. 

»Oleks tore, kui ta Türgi sultanile saaks,“ rääkis ta. ,,Näi- 
teks, mina sõidan Konstantinoopolisse ja ilmun sultani paleesse. 
»Plato Astolowski soowib sultani jutule saada.“ ,,Kes teie olete?“ 
»Wene aadlimees.“ ,,Mis asja pärast käite?“ ,,Seda ütlen sul- 
tanile.“ Mind lastakse ette. Näen, sultanil on minu habe ees. 

Ta on rohekaks wärwitud, suure prohweti eeskuju järele. ,,Usk- 
likkude walitseja,“ ütlen ma, ,,kas teate, kelle ihu selle habeme 
on kaswatanud?“ ,,Ei tea.“ Ma löön enesele wastu rinda, mis 
niipalju tähendab kui mina. Sellepeale annab sultan mulle lah- 
kesti kätt, palub enda juure lõunasöögile ja annetab mulle kõrge 
Türgi autähe ja kalli kingituse. Siis on mul sultani juures alles 
Wõimu! > Sultani palees elab ka nadikael Ter-Vegetarjanz, kes 
mulle linaseemneäris nii palju kurja tegi. Niisugune krokodill! 
Ma lasen ta üles puua ühes oma onuga. Aga kes teab, ehk ongi 
temaga juba midagi juhtunud? Ta on tükimees.“ 

nArge ennast ärritage!“ ütles Wassa Leonidowna ja wõttis 
mehe käe pihku, ,,küll ta ükskord oma palga kätte saab!“ 
 »Õige, Wassa!“ hüüdis Astolowski. ,,Ma kaldusin oma kõne- 
ainest «-tuke kõrwale. Minu plaan on järgmine: sina sõidad 
lastega Irboskasse ja wõtad ka Fjokla ühes. Mina aga sõidan 
mägedesse ja jään niikauaks sinna, kuni mul uus habe kaswab. 
Siis olen ma jälle endine Platon Kristoforowiš Astolowski. Selle- 
peale asume kuhugi teise linna elama, näiteks Urali ääre wõi 
Siberisse, ja algame seal uut elu.“ 

»See oleks küll hea,“ ütles Wassa Leonidowna, ,aga nii- 
sugust ilusat, pikka ja pehmet habet, nagu teil enne oli, ei saa 
teie enam!“ 

»Sedasama kardan ka mina,“ wastas Astolowski. ,, Sügisene 
häda! ei saa iialgi jaanipäewa heina wastu. Aga pole wiga: küll 
ma juba oskan kaswatada! Ühes sellega hakkan ka warakult 
mõtlema, kuidas teda kanda. Tellin endale Pariisist habeme- 
albumid, siis näen warsti; missugune facon mulle kõige roh- 
kem hakkab. Kui habe juba küllalt suur, tulen mägedelt alla ja 
otsekohe sinu juure. Siis näed sa mind uues hiilguses. Eestis 
elame mõne nädala, siis sõidame üheskoos jälle Wenemaale ja 
meil algab uus elu. Kas nõnda, Wassakene?“ 


Wassa Leonidowna ei lausunud midagi, waid waatas sära- 
wail silmil mehe otsa. 

»Kas-näed, Wassakene,“ rääkis Astolowski edasi, ,,;meil lä- 
heb wiimaks weel päris hästi. Ma panen käe oma haige südame 
peale ja wannun Jumala nimel, et kõik sinu kahtlustused olid as- 
jatud ja mina olen puhas kui lumi. Kõik kurjad keeled, kes 
minu peale laimujutte ajasid! Ma eksisin sellega, et olin liig 
hea kaasteenijate wastu. Inimene on ju niisugune alatu loom: 
mida rohkem sa talle head teed, seda suuremaks waenlaseks wõib 
ta sulle saada ja seda nurjatum on ta sinu wastu. Edaspidi ta- 
han ma targem olla.“ 

Ta tõmbas naise oma kaenlasse. 

»Kas mäletad weel,  Wassa, kui meie olime alles noored ja 
üksteist armastasime?“ 

»Miks ma ei mäleta.“ 

»Wassakene, katsume, kas oskame weel tantsida?“ 

Mees ja naine tõusid diiwanilt üles, tõstsid lauad ja toolid 
nurka ja hakkasid tantsima. 

Wiis wäikest nina, kes juba tükk aega olid waritsenud ukse 
taga, lükkasid*ukse lahti ja nägid isa ja ema tantsiwat. Silma- 
pilk moodustus kaks ja pool wäikest paari ja hakkas ka tantsima. 

Köögist ilmus Fjokla ja kui ta üht suurt ja kaht ja poolt 
Wäikest paari tantsimas nägi, lendas tema wanadest kontidest 
läbi otsekui elektrisäde, ja ta hakkas ka tantsima. 


Oli pühapäewa õhtupoolik, aga Astolowski korteril oli wäga 
äripäevane nägu. Saalis seisis hulk kaste, kohwreid ja korwe. 
Laudadele, toolidele ja diiwanile olid laotud waibad, riided ja 
pesu. Põrandal seisid suured wirnad wanu jalanõusid, Jöögiriistu 
ja teisi asju. 

Wassa Leonidowna ja Fjokla pakkisid kibedasti asju 
sisse. Ühed pakiti sisse wanade ajalehepaberitega, teised — õl- 
gedega; ühtedele raputati peale tubakat, teistele — naftaliini. 
Lapsed olid usinad asju üles otsima ja kokku wedama, kus nad 
neid iial leidsid. Astolowski ise oli westiwäel ja naelutas ja sidus 
kinni kaste ja korwe, mis olid juba täis. 

»Meie peame sisse pakkima kõik, mis meil iganes on,“ ütles 
Wassa Leonidowna, oma wanu riidest saapaid paberi sisse mäs- 
sides, ,,et meil siis wõtta oleks, kui meie jälle ükskord uuesti 
elama hakkame.“ 

»Täiesti õige, Wassakene!“ kiitis Astolowski: ,,Ja rahaga 
katsu Irboskas ka kokkuhoidlik olla. Üht asja tahtsin sulle weel 
ütelda. sa ära söö mitte liig palju woblasuppi — see teeb sind 
kõhnaks.“ 

Uksekell kõlises. Fimja ja Fedja jooksid teda lahti te- 
gema. Silmapilgu aja pärast ilmusid nad jälle saali ja hüüdsid 
ühest suust: 

»Lipkin tuli!“ 

»Õige tarwis teda!“ pomises Astolowski. 

»Meil kõik laiali!“ hädaldas Wassa Leonidowna. 

»Lere!“ ütles Lipkin saali astudes. ,,Tere, Platon Kristofo- 
rowic! Tere, Wassa Leonidowna! Kuidas on teie terwis? Teie 
pakite asju?“ 

»Mis teie kõnelete?“ küsis Astolowski läbi hammaste, ilma 
et oleks Lipkinile otsa waadanud. 

»Ei midagi iseäralist, Platon Kristoforowiš!“ wastas Lipkin. 
»Ma tulin waatama, kuidas elate. Teie sõidate ära, Platon Kris- 
toforowiš? Kuhu sõidate?“ 

»Kaugele!“ poetas Astolowski jälle läbi hammaste. 

»Kas ma ei tohiks ehk teile abiks olla, Platon Kristoforo- 
wit? Wassa Leonidowna?“ küsis Lipkin mahedasti. 

»Täname, meie Saame ise walmis!“ wastas Wassa Leoni- 
downa. ,,Meie ise teame, kuhu iga asja paneme.“ 


Mees ja tema habe. 12 

Lipkin istus toolile, 

»Teile wõib õnne soowida, Platon Kristoforowiš,“ algas ta 
sulawalt, ,,;et endid linaseemneärist lahti wõtsite: seal ei ole kel- 
legi elu! Mina tuleksin ka heameelega ära, aga ei saa teist kohta. 
Teie ärge seda tühja pahandust, mis teile seal juhtus, palju tä- 
hele pange. Teie leiate igatahes palju parema koha kui teil seal 
oli, Aga kas teate, kes teie asemele saab? See on keegi Konon 
Feodorowiš Teraskin, raamatupidajaabi Peterburi sibimullawab- 
rikust. Ak-Urin rääkis, ta olewat juba mitu kuud käinud Mer- 
luškini kintsu kaapimas. Teie osakond on kõige raskem: ega 
see tühipaljas seal ometi wälja saa! Waat', läheb kuu wõi kaks 
mööda ja paluwad teid tagasi. Eltzburg lipitseb nüüd kangesti 
Wanka-Iwanowi ümber ja arusaadaw: ta kardab, et Wanka-Iwa- 
now ta minema kihutab. Eile läks ta Merluškini juure; pärast 
läksid koos Wanka-Iwanowi kabinetti ja olid seal pool tundi. 
Kõik teenijad kahetsewad kangesti, et teie ära läksite, Meil on 
äris wälja kuulutatud sõjaseadus. . Kõik meie organisatsioonid 
on kinni pandud, ainult ,,Häda- ja abikassa“ on weel lahti. Teie 
asemele waliti sinna juhatuse esimeheks Walujew, aga ega tema 
tühi teie wastu saa! Kahtlemata ajab ta asjad nõnda sassi, 
et neid enam keegi lahti ei haruta. Kasearu sai hiljuti Ter- 
Vegetarjanzilt kirja* ta on õnnelikult Konstantinoopoli jõudnud 
ja elab onu juures — sultani palees, Kuld Sarwe ääres. Waletab 
muidugi; — ma ei usugi, et see õige on. Sõn-Kalagujewski jääb 
kuni kewadeni weel teenistusse ja siis sõidab ka Konstantinoo- 
polisse. Ta tahab sinna elama jääda ja hakata Türgi majandust 
uurima. - Loodab sultani käest saada abiraha. Kas teate, mis 
Sapiro teie kohta ütles, Platon Kristoforowiš?“ 

Astolowski tõstis silmad üles. 

»Mh!“ tuli tal läbi hammaste. 

»Ta ütles (Lipkin kumardus ettepoole ja hakkas õige tasa- 
kesi rääkima), et niisugust töntsi mõistusega inimest, nagu teie, 
maeilmas harwa leida olewat. Seni, kui teil habe olnud, ei olewat 
seda wäga märgata olnud; aga sest saadik, kui teie habeme maha 
ajasite, olewat teie nüridus kõiges oma hiilguses päewawalgele 
tulnud. Siis rääkis ta weel... ma räägin seda pärastpoole. Ma 
juhtusin seda kõnet pealt kuulma, sest otse minu kuuldes ei taha 
nad rääkida: nad teawad, et ma teiega sõber olen. Nikolajewa 
on hakanud jälle sõbrustama Kotelkowiga. Peale seda juhtu- 
mist... aga ma räägin sellest pärastpoole. Kuulda on, et aktsio- 
närid ei olewat Wanka-Iwanowiga hästi rahul. Ta on ametniku- 
laadi mees ja suuri ärilisi andeid tal igatahes ei ole.“ 

Keegi ei rääkinud sõna. 

»Kas teie Samaarasse sõidate, Platon Kristoforowiš?“ küsis 
Lipkin toolilt üles tõustes. | 

»Mispärast just Samaarasse?“ pomises küsitaw läbi ham- 
maste. 

»Ma arwasin, et Samaarasse. See on suur linn ja seal wõib 
kergemini mõnd kohta leida.“ ; 

Astolowski ei lausunud midagi; ta pakkis sisse Esmarhi 
kruusi. 

Korraga astus Lipkin nurgasolewa wäikese, ümarguse laua 
juure. 

»Kas sa näe!“ hüüdis ta, ,,see on ju teie habe! Ilusasti 
walge rätiku sisse seotud. Tahate wist mälestuseks alal hoida? 
Ja muidugi, niisugust habet nagu teil oli, ei tule enam terwes 
maailmas ette...“ : 

Ta ei saanud lõpetada, sest kaks tugewat kätt haarsid tema 
kraest kinni. 

»Kasi wälja, harakas!“ karjus Astolowski. ,,Wälja minu 
majast!“ 

Järgmisel silmapilgul lendas Lipkin trepist alla. 

Tema kuub ja müts olid esikotta jäänud. Need wiskas 
Astolowski talle teiselt korralt läbi akna uulitsale järele. 


1922. 


